
Multitudinea abordărilor teoretice ale procesului educaţional, 
numeroasele cercetări, studii de caz şi aplicații impuse de 
imperative sociale, economice şi politice au generat, inevitabil, 
creşteri ale volumului de literatură pedagogică, uneori producă- 
toare de incoerențe. În spaţiul românesc, acestora li se adaugă şi 
dileme induse de dificultăţile şi discontinuitățile schimbării presu- 
puse de procesul de reformă. 

Ca lecţie învățată, asigurarea calității depinde, în principal, de 
profesionalizarea şi responsabilizarea resursei umane didactice. 
Cum/deoarece educatorul se află, mai mult ca oricând, în fața unei 
decizii privind diferenţierea şi personalizarea proiectării intervenției 
sale formative, se simte nevoia dezvoltării competențelor sale de 
cunoaştere şi valorizare a elevului pentru reuşita lui socială. Pe 
această cale, profesorul înțelege şi conştientizează că permanenta 
provocare a clasei nu este nimic altceva decât o şansă de 
exprimare a măiestriei sale didactice. 

Drumul spre arta educaţională uneşte actorii procesului prin 
responsabilizarea reciprocă asupra strategiilor de acţiune şi 
proiectare a devenirii comune. Aşa cum fiecare cadru didactic îşi 
are propriul stil, aşa şi elevul impune realitatea propriei perso- 
nalități. 

Cursul opțional „Strategii educaţionale centrate pe elev”, care 
subscrie principiilor unei pedagogii a diferențierii, se doreşte a fi un 
posibil răspuns pentru flexibilizarea influențelor educatorului cu 
finalitatea certă a valorizării subiectului. 


În sinteză, structura demersului propus se prezintă astfel: 

Condiționări ale 
calității în educație 


Capitolul 1 
CONDIȚIONĂRI ALE CALITĂȚII ÎN EDUCAȚIE 


Obiective 

> să analizeze comparativ diferite abordări ale calității în 
educație; 

> să identifice determinările şi tendințele calității educației în 
sistemul de învățământ românesc; 

> să prezinte specificitatea calității în educația formală, informală 
şi non-formală; 

> să argumenteze impactul criteriilor de calitate în alegerea 
strategiilor educaţionale centrate pe elev; 

> să manifeste o atitudine deschisă, receptivă faţă de noile 
cerințe şi schimbările din educatie. 


Concepte cheie: „calitate”; „calitatea educaţiei”; „educaţie formală”; 

„non-formală”; „informală”; „dezvoltare şcolară”. 


1.1. Calitatea educaţiei — dimensiuni, determinări, tendințe 


Pentru Platon ideile au calitatea lor proprie, sunt perfecte, în 
timp ce lucrurile fiind copii ale ideilor, sunt imperfecte. 

Din vremea țarului Petru cel Mare, în ucazul din a 11-a zi a 
anului 1723 este scris: Poruncesc ca patronul fabricii din Tula să 


fie bătut cu biciul şi trimis la mănăstire, la muncă, deoarece a 
îndrăznit să vândă armatei statului archebuze şi puşti de proastă 
calitate. 


Pornind de la textele de mai sus, apar o serie de întrebări: 
> Poate fi calitatea echivalentă cu perfecțiunea? 
> Poate avea calitatea atribute? 


> Care sunt implicaţiile calităţii în general în viața socială şi 
în special în educație? 


Conceptul de calitate are o varietate de definiții, ceea ce 
ilustrează faptul că este perceput diferit de la o etapă la alta şi de la 
o țară la alta. Într-o perioadă de timp, calitatea a fost considerată un 
atribut; alteori a fost asemănată cu nivel de excelență; un timp a 
fost echivalentă cu calificativele bun, foarte bun, excelent; mai 
târziu a fost considerată ca un nivel de apreciere. 


Cuvântul calitate vine din latinescul qualitas care are semni- 


ficaţia de proprietate sau fel de a fi. 


El a fost folosit din cele mai vechi timpuri de către Platon, 
Democrit, Aristotel, Hegel etc. În secolul al XX-lea conceptul de 
calitate s-a remarcat în mai multe domenii socio-umane, ducând la 
apariția unor semnificaţii şi accepțiuni diferite ale calității în funcţie 
de specificul acestor domenii de activitate. 


Potrivit standardului terminologic, calitatea este aptitudinea 
unui ansamblu de caracteristici intrinseci de a satisface anumite 


exigente. 


Cu timpul, s-a ajuns la constituirea științei calității, numită 
„Calitologie”. Cei care au pus bazele calitologiei au dat şi alte 
definiții calității: 

e Joseph Juran - „aptitudini de utilizare/întrebuințare”; 

e Philip B. Crosby — „conformitate față de cerințe”; 

e Kaorn Ishikawa- „universul influențelor nefaste (pierderilor) 
pricinuite societății prin furnizarea unui produs/serviciu. 

În 1993, L. Harvey şi D. Green au analizat numeroasele 
definiții date calităţii şi au reținut următoarele accepti: 

e calitatea ca excelenţă - vizează cele mai înalte obiective; 

e calitatea ca „zero erori” - nu se poate realiza în 
învățământ, deoarece elevii/studenții nu sunt identici; 

e calitatea ca prag — nivelul atins de o instituție, pe baza unor 
norme şi criterii pentru a fi considerat de „calitate”; 

e calitatea ca valoare financiară — pune accent pe bilanţ şi 
eficiență şi vizează reducerea cheltuielilor publice; 

e calitatea ca valoare adăugată sau îmbunătăţire - are 
dezavantajul că îmbunătăţirea este greu de identificat şi de 
măsurat. 

Necesitatea asigurării calității a apărut pentru prima dată în 
domeniul economic, deoarece omul era preocupat din ce în ce mai 
mult de calitatea produselor, de satisfacerea cerințelor consuma- 
torilor în vederea obținerii profitului. Secolul al XX-lea cunoaşte 
etape importante în procesul de asigurare a calității, etape care s- 
au numit: „inspecția calității, controlul calității, asigurarea calității şi 
managementul total al calității” (MEdC — Asigurarea calităţii în 
educație, Ed. Şcoala Gălăţeană, Galaţi, 2004, pg. 30). 

Sfârşitul secolului al XX-lea şi începutul secolului al XXI-lea se 
caracterizează prin impactul procesului de globalizare economică, 
prin dezvoltarea tehnologiilor informatice, prin extinderea compe- 
tiției pe piețele naţionale şi internaționale. Schimbările au deter- 
minat preocupări şi eforturi pentru reformarea şi modernizarea 
sistemelor educaționale în toate zonele lumii. Acest proces de 
modernizare a determinat apariţia unor diverse teorii cu privire la 

calitatea educaţiei şi a generat abordări diferite, politici şi programe 
consacrate transformării sistemelor de învățământ. 


1.2. Asigurarea calității în educație — o preocupare europeană 


Actualul context social este tulburat de întrebări, diversitate, 
complexitate, parametri de timp şi spaţiu care se schimbă, şcolile 
fiind nevoite să se adapteze unor noi cerințe care constrâng şi care 
uneori sunt contradictorii. Se justifică astfel insistența pe dezvol- 
tarea şcolară din perspectiva asigurării calității în educație, 
orientare ce s-ar cuveni adoptată de fiecare şcoală. Noile condiții 
fac oportune preocupările pedagogice care abordează proble- 
matica schimbării educaționale în direcția elaborării unor modele 
practice ce pot fi utilizate de către managerii şcolari şi cadrele 
didactice pentru a proiecta şi aplica strategii de dezvoltare perso- 
nală, dar şi organizațională. Impactul schimbărilor şi al noilor 
cerințe sociale asupra învățământului românesc se resimte în plan 
teoretic dar şi practic prin imperativul adaptării strategiilor de 
dezvoltare a şcolilor româneşti la principii de bază ale calității în 
educaţie. Oamenii şcolii îşi restructurează activitatea acceptând 
ideea că dezvoltarea şcolară şi calitatea educaţiei constituie țintele 
oricărei organizații şcolare care vrea să supraviețuiască contempo- 
raneității. 

Organizații şi instituții naționale specializate, cât şi asociații 
profesionale internaţionale, inclusiv UNESCO, au ajuns la concluzia 
că din a doua jumătate a secolului al XX-lea şi până în prezent, s- 
au identificat şi s-au experimentat trei „tipuri” caracteristice, 
distincte, de reforme educaţionale Cheng Yin Cheong - Schimbări 
în paradigma îmbunătățirii calității în domeniul educației: trei valuri 
pentru viitor, expunere la Forumul Internațional asupra educației 

secolului al XXI-lea, Beijing, China, 15-21 iunie 2001). 

Astfel, reformele realizate în anii '70, din iniţiative guverna- 
mentale, de sus în jos, s-au concentrat asupra eficienței şi calității 
interne a educației, urmărind îmbunătățirea performanțelor şcolii, 
prin perfecționarea procesului de predare-învățare. Ținta principală 
au fost profesorii şi elevii, asupra cărora s-au concentrat eforturile 
în vederea obținerii de rezultate la nivelul standardelor identificate. 

În anii '90 a fost abordată problematica reformelor educaţionale 
din perspectiva relațiilor dintre educaţie şi societate, a aşteptărilor şi 
a exigențelor publice față de unitățile şi instituțiile de învățământ. 
Reformele s-au concentrat asupra calității educației. Astfel, pe 
lângă asigurarea eficienţei interne au fost întreprinse măsuri de 
asigurare a calităţii în educaţie, prin perfecționarea structurilor şi a 
practicilor educaţionale. 

La începutul secolului al XXI-lea se conturează un nou „val” de 
reforme educaționale menite să pună de acord obiectivele, 
conținuturile, strategiile educaționale şi managementul învățămân- 
tului, ca o nouă paradigmă a curriculumului, a evaluării, a pregătirii 
inițiale şi continue a cadrelor didactice, a predării-învățării-evaluării 
întemeiate pe o nouă concepție a calității educației, care are 
menirea de a răspunde necesităţilor viitoare ale individului şi ale 
comunității, precum şi provocărilor noului mileniu, faţă de genera- 
tiile care vor trăi şi se vor dezvolta în era globalizării şi a 
informatizării. 

Comunitatea europeană are în centrul preocupărilor asigurarea 
calității, ca o componentă esenţială a competitivităţii în toate 
domeniile de activitate. Deşi s-a introdus conceptul de calitate încă 
din 1993, Comisia Europeană apreciază că nu există o imagine a 
calității europene şi nicio „cultură europeană a calității” (MEdC - 
Asigurarea calităţii în educaţie, Ed. Şcoala Gălățeană, Galaţi, 2004, 
pg. 30). 

De aceea, în Europa, calitatea este apreciată diferit de la o țară 
la alta, ceea ce împiedică circulația produselor în spaţiul european, 
aspect ce se manifestă şi în educaţie. Două evenimente importante 
au conturat imaginea calității europene în educaţie: Procesul de la 
Bologna şi Procesul Lisabona. 

Primul (1999) a conturat spațiul european al învățământului 
superior (S.E.I.S.). În conferințele care au urmat acestuia, țările 
semnatare s-au angajat ca, până în 2010, să realizeze: 

e adoptarea unui sistem bazat pe două cicluri; 
e implementarea sistemului de credite, 

e recunoaşterea diplomelor; 

e asigurarea dimensiunii sociale; 

e învățarea pe tot parcursul vieții. 

Procesul Lisabona a stabilit ca obiectiv principal până în 2010 o 
creştere economică rapidă. Cum acest obiectiv se poate realiza 
numai cu oameni, au fost necesare şi schimbări în domeniul edu- 
caţiei. Pentru aceasta, la Stokholm, în 2001, Consiliul European, la 
propunerea Comisiei Europene, a adoptat trei obiective strategice 
în domeniul educaţiei: 

a) îmbunătățirea calității şi eficacităţii sistemelor de educație 

şi de formare profesională din UE; 

b) facilitarea accesului universal la educaţie; 

c) deschiderea sistemelor de educaţie şi formare profesională 

către spațiul extraeuropean. 

Din analiza documentelor Conferinţei Generale a UNESCO 
(sept.-oct. 2003) rezultă că noul concept al calității educației se 
caracterizează prin: 

e optimizarea conceptului de calitate în educaţie într-o 
societate a cunoaşterii şi în contextul unei globalizări tot mai 
pronunţate; noul concept al calității trebuie să ia în considerație 

valorile umane comune; 

e accentuarea valorilor cetățeniei democratice şi ale 
solidarității; educaţia pentru drepturile omului şi pentru dezvoltare 
durabilă devine esenţială; 

e asigurarea prin educaţie a dezvoltării individuale, dar şi a 
grupurilor sociale; 

e centrarea strategiilor pe educatori şi pe dezvoltarea lor 
profesională; 

e dezvoltarea sistemelor de indicatori şi standarde de 
calitate; 

e încurajarea procedurilor de acreditare şi de asigurare a 
calității; 

e încurajarea schimbului de informaţii, de bune practici, de 
elevi şi de studenți, de programe şi de expertiză între țările lumii. 


1.3. Reforma, dezvoltarea organizației şcolare şi calitatea 
educației 


Calitatea educaţiei are nevoie de cadre didactice care să 
se implice în cercetare şi învăţare, are nevoie de muncă în echipă 
şi de un scop comun care să accepte deopotrivă individualismul şi 
colectivismul ca esenţiale pentru învățarea organizată şi are nevoie 
de un management conectat în mod dinamic cu mediul în care se 
desfăşoară, aflat într-o permanentă schimbare. Munca aceasta nu 
este uşoară deoarece parteneriatele educaționale şi managementul 
participativ implică mulţi indivizi şi grupuri care vin fiecare cu 
experiențe diferite, păreri, viziuni asupra lumii şi problemelor 
educaționale. 

În timp ce organizațiile tradiţionale cer sisteme manageriale ce 
controlează comportamentul oamenilor, organizațiile bazate pe 
învățare investesc în îmbunătăţirea calității gândirii, capacitatea de 
reflecţie, munca în echipă, abilitatea de a se dezvolta viziuni 
comune şi înțelegeri comune ale problemelor complexe educa- 
tionale. Aceste capacităţi vor permite organizaţiilor ce se bazează 
pe învățare să fie mai bine controlate la nivel local şi mai bine 
coordonate decât predecesoarele lor organizate ierarhic. Dar ar fi o 
greşeală pentru unităţile locale chiar dacă operează pe scheme 
descentralizate să ignore centrul. Centralizarea păcătuieşte uneori 
prin control excesiv, descentralizarea prin haos. Ştim de decenii că 
schimbarea de la vârf spre bază nu funcţionează. Ştim şi că soluțiile 
descentralizate precum managementul la nivelul grupului dau greş 
pentru că grupurile sunt/devin centre de putere şi se poticnesc când 
sunt lăsate pe cont propriu. Chiar şi atunci când au succes pe 
termen scurt, ele nu pot prospera în continuare dacă nu acordă 
atenţie conducerii de la centru şi viceversa (M. Fullan, 1991, p.200). 


Unitățile locale şi centrale au nevoie unele de altele. Nu se 
ajunge nicăieri prin balansul de la o autoritate la alta. Ceea ce e 
cu adevărat necesar e o relație bidirecțională de presiune, sprijin 


şi negociere continuă, o influenţă vârf — bază şi bază - vârf care 
să comunice şi să coopereze autentic pentru creşterea calității 


Despre calitatea educaţiei şi dezvoltarea şcolară se pot spune 
multe, însă afirmaţia că ar fi simple, rapide sau uşor de realizat 
denotă o abordare superficială şi o necunoaştere a specificului 
realității educaţionale. O privire de ansamblu asupra acesteia 
aduce în prim plan caracterul finalist - sistemic — procesual precum 
şi amprenta psiho-socială, subiectivă, interacționist - simbolică, 
care domină realitatea educaţională (S. Alecu, 2006). 

Caracterul finalist — sistemic — procesual este cel care face ca 
dezvoltarea şcolară pentru asigurarea calității educaţiei să fie un 
demers laborios, temeinic pregătit, care urmăreşte atingerea unor 
tinte clare prin strategii elaborate, implementate şi evaluate în 
conformitate cu noile cerințe educaţionale. Finalitățile dezvoltării 
şcolare sunt relativ uşor de stabilit dacă ne referim strict la planul 
conceptual — teoretic al termenului „ dezvoltare” înțeles de toată 
lumea ca „optimizare” sau „progres ”. Însă, aceste sensuri atrag 
după sine cu necesitate un al doilea plan, cel practic, al realității 
educaționale concrete, acolo unde finalitățile se nuanțează prin 
adaptare la specificul fiecărei şcoli căpătând o „ culoare zonală ” 
binevenită în contextul varietăţii condiţiilor sociale actuale. Toate 
elementele unei şcoli pot fi supuse procesului de dezvoltare, însă 
țintele cele mai des prezentate în lucrările de specialitate sunt: 

e dezvoltarea politicii educaţionale a şcolii; 

e îmbunătăţirea mediului fizic; 

e dezvoltarea unei imagini pozitive a şcolii; 

e dezvoltarea unei culturi organizaționale şi a unui climat 
pozitiv; 

e dezvoltarea resurselor umane; 

e optimizarea comunicării şi cooperării; 

e stabilirea de proceduri de luare de decizii; 

e stabilirea unor proceduri de conduită pentru toți membrii 
organizației şcolare; 

e realizarea unor legături mai strânse cu părinții şi cu 
comunitatea. 


Sarcină de lucru: 
Prezentati câteva exemple de optimizare a elementelor 
educaționale identificate în practica pedagogică. 

Dezvoltarea şcolară pentru asigurarea calității educației atrage 
după sine strategiile, acţiunile, în rolul de logistică, de aceea ele 
trebuie gândite cu atenţie şi în concordanță cu contextul specific 
şcolii. Însă numai strategiile nu asigură dezvoltarea; în acelaşi timp, 
şcolile trebuie să aibă în vedere condiţiile interne care mențin şi 
sprijină dezvoltarea. Condiţiile sunt cele care asigură o dezvoltare 
reală în termenii rezultatelor elevilor, dar este vorba despre condiții 
continue care permit adaptarea la nevoie. Dintre cele mai 
semnificative astfel de condiţii specialiştii insistă pe necesitatea 
existenței măcar a trei dintre ele: planificarea dezvoltării, focali- 
zarea semnificativă pe predare şi învățare, dezvoltarea rezultatelor 
elevilor. Dezvoltarea şcolară reală va trebui să fie direcționată 
înspre schimbări radicale în conceperea şi desfăşurarea experien- 
telor de învățare (Murphy, 1992). 

Caracterul psiho-social, interactional al realității educaţionale 
este susținut de constatarea că unele şcoli nu se pot concentra pe 
predare şi învățare până când nu rezolvă probleme subsidiare 
legate de climat şi nu au puse la punct sisteme adecvate de 
menținere. Cercetările au arătat că şcolile încununate de succes 
dedică mult timp pentru asigurarea unui climat propice dezvoltării 
înainte ca ele să înceapă să facă schimbări substanţiale, vizibile în 
rezultatele elevilor. Cele mai frecvente acțiuni în acest sens sunt: 

e stabilirea încrederii şi a deschiderii între membrii persona- 
lului, elevi şi comunitate; 

e recunoaşterea profesorilor şi evidențierea succeselor lor; 

e încurajarea iniţiativei, a optimismului şi a simțului umorului; 

e includerea în practica didactică a acţiunilor informale, 
extraprofesionale; 

e informarea tuturor celor interesați de problemele şi progre- 
sele şcolii; 

e implicarea consultativă şi decizională a membrilor organi- 
zatiei şcolare; 

e asigurarea transparenţei managementului şi, în general, a 
activităţii organizaţiei şcolare. 

Starea psihologică a membrilor organizaţiei şcolare poate avea 
un impact decisiv asupra procesului dezvoltării şcolare. În acest 
sens Reynolds şi Packer (1992) susțin că neglijarea proceselor 
interpersonale şi psihologice poate duce la o conduită defensivă a 
profesorilor pentru a se proteja de inovațiile care ar putea să le 
expună propriile stângăcii. 

Există multiple alte puncte de vedere exprimate de specialişti în 
privința dezvoltării şcolare şi a asigurării calității care surprind 
aceleaşi elemente definitorii, fapt care ne permite formularea unei 
prime concluzii: 


Pentru a mentine o organizație şcolară în stare de funcţionare 
eficientă şi, cu atât mai mult, pentru o creştere a performanțelor 


sale, este necesară o adaptare permanentă a acesteia la 
transformările care au loc în societate. 


O astfel de adaptare presupune schimbări în cadrul 
instituțiilor de învățământ, schimbări ce trebuie implementate 
deopotrivă în cele două componente ale şcolii: componenta 
administrativ — managerială care creează cadrul propice şi compo- 
nenta pedagogică care generează învăţare la nivelul actorilor 
sociali. 

Pentru a asigura calitatea în educaţie este necesar să 
aducem schimbări în structură, în conţinut, în procesul de predare- 
învățare-evaluare etc. Calitatea educaţiei este influențată de 
specificul schimbărilor din domeniul învățământului, specific dat pe 
de o parte de istoria îndelungată a şcolii ce a generat o puternică şi 


19 


bogată cultură organizaţională şi, pe de altă parte, de complexi- 
tatea organizațiilor şcolare ce cuprind cel puţin patru mari 
dimensiuni: 

e dimensiunea structurală: resursele umane, obiectivele şi 
cultura organizației ; 

e dimensiunea instrumental-strategică: mediul fizic, condiţiile 
materiale, strategiile şi modalităţile de acţiune, modalitățile de 
comunicare intra şi extraorganizațională, managementul; 

e dimensiunea socio-afectivă şi motivaţională: relațiile in- 
terpersonale şi intergrupale, modalitățile de motivare şi promovare, 
climatul organizațional; 

e dimensiunea integrării în comunitate: comunitatea locală, 
comunitatea regională, naţională şi internațională. 

Aşadar, orice încercare de dezvoltare şcolară pentru 
asigurarea calității educaţiei nu se aplică într-un spațiu gol ci într-o 
organizație a şcolii româneşti care are în spatele său secole de 
experiență şi cultură socială. 


De aceea mai mult ca oricând performanţa şcolară autentică 
impune realizarea corelaţiei între scopuri, componentele vizate şi 
strategiile de dezvoltare, altfel spus, între DE CE-ul schimbării, 


CE-ul schimbării şi CUM-ul schimbării, pentru a crea o abordare 
logică a calității în educaţia contemporană. 


Aceste schimbări nu sunt uşor de implementat deoarece 
educaţia este un domeniu unde schimbările necesită o motivare 
mai temeinică a celor care sunt implicaţi. Schimbările se pot realiza 
de sus în jos, de către managerii de la orice nivel şi de jos în sus de 
către specialişti. Cea de-a doua direcție pare mai eficientă, 
deoarece inițiativa schimbării o au cei care trebuie s-o producă. 

Managementul este cel care determină gradul de optimalitate al 
unei organizații prin valorificarea la maxim a structurii interne ba- 
zată pe roluri bine delimitate, pe o rețea de comunicare autentică, 
pe interacțiuni de calitate - interne şi externe, precum şi pe o 
cultură şi un climat participativ favorabile dezvoltării subiecților 
învățării. 

Dacă schimbările se produc de sus în jos, procesul este mai 
complicat. Managerul — fie el al sistemului, al județului, al unității 
şcolare, al clasei de elevi etc - trebuie să favorizeze implementarea 
noilor idei în aşa fel încât cadrele didactice să considere, până la 
urmă, că ideile de schimbare sunt şi ale lor. La nivelul clasei de 
elevi sau al grupei de studenţi, profesorul care doreşte să perfectio- 
neze procesul învățării poartă discuțiile cu educabilii în aşa fel încât 
aceştia să considere că iniţiativa este şi a lor. Având în vedere 
faptul că orice schimbare naşte o serie de temeri, trebuie să ținem 
seama de ele. Cea mai puternică este frica de necunoscut. Omul 
trece dintr-o situație cunoscută, pe care o stăpâneşte, în alta pe 
care nu o cunoaşte şi nu ştie dacă poate să-i facă față. Profesorul, 
ca manager al clasei/grupei de studiu explică pe larg ce aduce nou 
schimbarea pentru a înlătura temerile. O altă reţinere ar fi deter- 
minată de frica de eşec, de nereușită, ceea ce ar duce la eforturi 
suplimentare pentru a reveni la ceea ce a fost. Această reținere 
este cu atât mai mare cu cât se ştie că în educaţie nu poți face 
încercări pe o populație mare de elevi, după care să renunți pentru 
că nu au apărut rezultatele dorite. În educaţie schimbările se cer 
analizate profund pentru asigurarea succesului. O altă cauză a 
refuzului schimbării este determinată de lipsa de respect, de încre- 
dere față de manager. Dacă acesta nu a reuşit să treacă de la 
autoritatea functiei, a poziţiei sale fată de cei educați, la autoritatea 
personală, şansele de a implementa schimbarea în vederea 
obținerii calității sunt minime. 

Unii membrii ai grupului se vor schimba mai greu deoarece se 
simt foarte bine în situația în care se află. Cu aceştia se lucrează 
mai mult ca să-i determinăm să se angajeze în noile acțiuni. Altii 
excelează printr-o poziţie de respingere a noului, uneori refuzând 
chiar explicațiile. În momentul în care sunt puşi în fața schimbărilor, 
mulți oameni se întreabă: "ce câştig eu de aici?” şi, dacă nu au un 
răspuns clar, au reticente şi uneori chiar se opun schimbării. 
Avantajele previzibile trebuie evidenţiate. Pentru a atrage elevii/ 
studenții, părinții, cadrele didactice şi alți actori sociali de partea 
schimbării, se explică în mod clar scopul noilor cerințe, beneficiile 
scontate şi nivelul de calitate care se preconizează, demonstrând că 
efortul depus va fi recompensat cu rezultate mai bune în învăţare. 


Sarcină de lucru: 
Lucrând pe grupe identificaţi şi analizaţi posibilele cauze ale 
rezistenței la schimbare ce se manifestă în şcoala românească. 
Propuneţi soluţii pentru diminuarea acestui fenomen din perspectiva 
promovării calității în educaţie. 


1.4. Calitatea în educaţia formală, non-formală şi informală 


Educaţia formală este structurată ierarhic şi gradată cronologic 
în sistemul de învățământ. Ea se desfăşoară de la nivelul preşcolar 
până la cel universitar şi include o varietate de programe 
specializate şi instituții care asigură pregătirea integrală din punct 
de vedere profesional. Calitatea în educaţia formală este deter- 
minată de toate componentele curriculumului şcolar: obiective, 
conţinuturi, strategii didactice, evaluare. Un curriculum de calitate 
se înscrie în următoarele dimensiuni: 

e Ajută la dezvoltarea unei perspective personale. 


Curriculumul este astfel conceput, încât elevul/studentul să 
contribuie la propria formare şi educare. De asemenea, alături de 
instituția specializată, care este şcoala, este implicată în procesul 
de formare şi educare şi familia, precum şi comunitatea şcolară. 
Curriculumul oferă elevului/studentului o varietate de programe din 
care acesta are posibilitatea de a opta, într-o anumită măsură, 
pentru cele care îl atrag mai mult. Prin acest document se proiec- 
tează şi aşteptările, care reprezintă repere pentru cadrele didactice 
şi elevi/studenți. 


e Ajută la dezvoltarea unei perspective academice. 


Acest standard al curriculumului presupune o abordare 
cross-curriculară bazată pe cunoştinţe referitoare la conceptele de: 
cetățean, democrație, rasă, acces egal, clasă socială etc. 


e Ajută la dezvoltarea unei perspective globale. 


Pentru a corespunde acestui standard curriculumul cuprinde 
cunoştinţe care pot fi accesibile fiecărei vârste, abilitățile obținute 
de cei educați, precum şi valorile fiecărei ştiinţe. Aceste compo- 
nente prevăzute în curriculum contribuie la formarea elevilor/ 
studenților pentru a realiza cu succes acţiuni de genul: a identifica, 
a recunoaşte, a explica, a descrie, a examina, a evalua, a inter- 
preta, a aplica, a construi, a participa, a practica. De asemenea 
curriculumul contribuie prin conținuturile sale la formarea compe- 
tențelor care să permită tinerilor integrarea în viața socială. 

Pentru realizarea calității este necesar ca şi strategiile didactice 
să urmărească anumite standarde. În primul rând ele sunt centrate 

pe elev/student ca actor principal în procesul educaţional. Elevul/ 
studentul este perceput, astfel, în centrul procesului, acțiunile 
întreprinse de profesor vizându-l ca element activ în propria 
formare şi educare. Tinerii asimilează astfel cunoştinţe, dar sunt 
învăţaţi şi să opereze cu ele şi să le aplice în situaţii diverse. 
Procesul prin care profesorul transmite informaţii, elevul/studentul 
le reține şi le retransmite profesorului în aceeaşi formă s-a dovedit 
a fi ineficient. De aceea, se recomandă ca în transmiterea de 
informaţii să fie antrenat şi elevul/studentul, profesorul devenind 
astfel un moderator al procesului de predare-invățare-evaluare. 
Urmărind acest aspect, este important ca strategiile educaționale 
să satisfacă anumite standarde de calitate: 


e Strategiile să aibă consistență ştiinţifică. 


Acest standard se referă la faptul că strategiile educaţionale 
sunt astfel concepute şi folosite încât asigură condițiile pentru 
înțelegerea şi interpretarea ştiinţei, pentru relaţionarea cunoştinţelor 
şi evidențierea legăturilor dintre diferite ştiinţe. În toate aceste 
acțiuni strategiile facilitează interacțiunea elevilor cu diverse cunoş- 
tinte asigurând dezvoltarea în plan cognitiv, dar şi interacțiunea de 
tip socio-afectiv stimulând dezvoltarea atitudinal-comportamentală. 


e Strategiile să fie integrative. 


Ca să întrunească această performanță strategiile folosite 
realizează corelarea cunoștințelor, a abilităților, a valorilor, a 
convingerilor, a atitudinilor cu acţiunile concrete. Se folosesc astfel 
noile informaţii din domeniul ştiinţelor educaţiei, se stimulează şi se 
promovează abordarea cross-curriculară. 

e Strategiile să fie centrate pe elev/student. 


Toate acţiunile din cadrul procesului instructiv-educativ 
vizează elevul/ studentul, formarea şi educarea acestuia. Poziţia lui 
nu este cea a materialului inert din care sculptorul realizează opera 
de artă, elevul/studentul constituie o resursă activă devenind 
partener în interacţiunea cu profesorul. 


Sarcină de lucru: 
Lucrând pe grupe identificaţi momente din lecţiile la care ați 
asistat sau pe care le-aţi susținut în care s-au utilizat strategii 
centrate pe elev. 


e Strategiile să fie centrate pe valori. 


Performanțele tinerilor se vor concretiza în facilitarea luării 
deciziilor bazate pe valori şi relaționarea acestor decizii cu 
realitatea socială. 


e Strategiile să fie activ-participative. 


Prin strategiile folosite profesorul urmăreşte dezvoltarea unor 
sisteme cognitive bazate pe stimularea gândirii reflexive prin 
implicarea elevilor în situaţii din viața reală precum şi utilizarea în 
contexte variate a cunoaşterii acumulate şi a abilităților formate. 


Sarcină de lucru: 
Selectaţi şi integrați câteva metode şi procedee activ-partici- 
pative cu mijloace şi forme de organizare ce pot fi utilizate în 
strategiile centrate pe elevi. 

Calitatea în educaţie presupune şi o reactualizare a sistemului 
de evaluare. Profesorul este format pentru a trece de la evaluarea 
cantitativă a informaţiilor elevului la evaluarea calitativă a abilității 
acestuia de a prelucra informaţiile, de a le integra în alte structuri şi 
de a le aplica în diferite situaţii. De asemenea, pentru obținerea 
calității sunt necesare noi abordări în managementul clasei şi 
implicit în managementul procesului. Ca să organizeze procesul 
educaţional în folosul elevului/studentului profesorul este preocupat 
de cunoaşterea particularităților de vârstă şi individuale ale 
elevilor/studenților. Relaţiile cu aceştia sunt deschise, nestresante, 
stimulative pentru a le asigura condiții de participare activă în 
cadrul experiențelor de învăţare iniţiate. În funcție de particularitățile 
identificate profesorul îşi structurează conținuturile şi îşi concepe 
strategia educaţională, combinând optim cele mai potrivite metode 
şi procedee, mijloace de învățământ şi forme de organizare. 
Procesul de predare-învățare-evaluare poate dobândi noi valențe 
calitative prin creşterea eficienței şi eficacității dacă se desfăşoară 
într-un mediu stimulativ, motivant, detensionat, bazat pe comuni- 
carea autentică dintre profesori şi elevi/studenţi, respectând astfel 
dreptul acestora de a pune întrebări şi de a solicita explicații 
suplimentare, pentru înțelegerea şi interpretarea cunoştinţelor 
dobândite. 


Identificați cel puţin două cauze care ar putea diminua efi- 
ciența şi eficacitatea procesului de predare-învățare şi propuneţi 
câteva modalități de soluţionare. 


Educaţia informală este parte componentă a educaţiei continue 
prin intermediul căreia fiecare, în mod individual, asimilează noi 
informații şi îşi formează noi competențe şi atitudini ce îşi au sursa 
în experienţa zilnică şi în influențele educative ale mediului propriu 

- familie, vecini, grup de muncă/grup de joacă, prieteni, mass- 
media etc. Acest tip de educaţie are, în general, un caracter liber. 
Persoana care doreşte să se dezvolte caută surse de informare pe 
care le consultă şi astfel îşi completează sau îşi consolidează 
cunoştinţele şi competențele, aflând noutăţile din diverse domenii 
care îi satisfac interese, dorințe, nevoi personale. 

În perioada de formare inițială şi continuă, orice persoană are 
nevoie de o minimă îndrumare în procesul de informare. În etapa 
formării inițiale, profesorul este cel care îl îndrumă pe elev/student 
în activitatea de completare a cunoştinţelor, prin acţiuni personale. 
Pentru a asigura calitatea necesară şi în acest segment al 
educației, profesorul precizează elevilor/studenţilor sursele posibile 
de informare, aceştia consultându-le şi integrând informaţiile noi în 
cadrul procesului educaţional pentru a beneficia de ele toți elevii/ 
studenții. Acestuia îi rămâne, totuşi, o mare libertate în formarea şi 
dezvoltarea culturii sale generale. În formarea continuă, instituțiile 
specializate asigură informarea şi îmbunătățirea competențelor 
profesionale, în paralel cu studiul individual continuu. 

Educaţia non-formală cuprinde orice activitate educaţională 
organizată din afara sistemului formal, care operează separat sau 
ca o caracteristică a unor activități realizate în completare, al căror 
sens este acela de a oferi o alternativă aceloraşi beneficiari şi 
obiective educaţionale propuse. Secolul al XXI-lea a marcat un 
punct de turnură în evoluția conceptelor de educaţie formală şi non- 
formală, aflate din ce în ce mai frecvent în centrul discursului 
educațional internaţional. În plan european, iniţiativa promovării 
activității educative şcolare şi extraşcolare aparţine Consiliului 
Europei prin Comitetul de Miniştri care şi-a concretizat demersurile 
în recomandările adresate în acest domeniu statelor membre. Cel 
mai relevant document îl constituie Recomandarea din 30 aprilie 
2003, care menţionează direcţiile de acţiune referitoare la 

recunoaşterea statutului echivalent al activităţii educative şcolare şi 
extraşcolare cu cel al educației formale din perspectiva contribuţiei 
egale la dezvoltarea personalității copilului şi a integrării lui sociale, 
din care menționăm: 

e statutul activității educative şcolare şi extraşcolare ca 
dimensiune a procesului de învățare permanentă; 

e necesitatea recunoaşterii activităţii educative şcolare şi 
extraşcolare ca parte esențială a educației obligatorii; 

e importanța activității educative şcolare şi extraşcolare 
pentru dezvoltarea sistemelor relaționate de cunoştinţe, a abilităților 
şi competențelor; 

e oportunitatea oferită de activitatea educativă şcolară şi 
extraşcolară pentru crearea condiţiilor egale/echitabile de acces la 
educaţie pentru dezvoltarea deplină a potențialului personal şi 
reducerea inegalității şi excluziunii sociale; 

e stimularea implicării tinerilor în promovarea valorilor şi 
principiilor etice: dreptate, toleranță, pace, cetățenie activă, 
respectarea drepturilor omului; 

e utilizarea potențialului activităţii educative şcolare şi 
extraşcolare ca mijloc complementar de integrare socială şi 
participare activă a tinerilor în comunitate; 

e promovarea cooperării în vederea utilizării diverselor 
abordări didactice necesare ridicării standardelor calității procesului 
educaţional; 

e asigurarea resurselor umane şi financiare pentru imple- 
mentarea şi recunoaşterea valorică a programelor educative 
şcolare şi extraşcolare din perspectiva rezultatelor învățării; 

e recunoaşterea activităţii educative şcolare şi extraşcolare 
ca dimensiune semnificativă a politicilor naţionale şi europene în 
acest domeniu. 

Activitatea educativă şcolară şi extraşcolară reprezintă spațiul 
aplicativ care permite transferul şi aplicabilitatea cunoştinţelor, 
abilităților, competenţelor dobândite în sistemul de învățământ. 


Prin formele sale specifice, activitatea educativă şcolară şi 
extraşcolară dezvoltă gândirea critică şi stimulează implicarea 
tinerei generații în actul decizional în contextul respectării dreptu- 
rilor omului şi al asumării responsabilităților sociale, realizându-se, 
astfel, o simbioză lucrativă între componenta cognitivă şi cea 
comportamentală. Reiterând mesajul Consiliului Europei transmis 
în cadrul sesiunilor de la Lisabona din anul 2000 şi de la Bruxelles, 
din anul 2004, cu privire la rolul educaţiei în societatea 
contemporană, statele membre consideră educaţia o prioritate 
absolută şi un agent cheie al asigurării coeziunii sociale capabil să 
contribuie la îmbunătăţirea climatului democratic european. 


Educaţia non-formală trebuie să se desfăşoare la acelaşi 
nivel de calitate ca şi educaţia formală. 


Strategia de dezvoltare a activității educative şcolare şi 
extraşcolare proiectată de Ministerul Educaţiei şi Cercetării 
porneşte de la premiza că abordarea educaţională complementară 
formal — non-formal asigură plus valoarea sistemului educațional. 
Astfel, se valorifică rolul definitoriu pe care educaţia îl exercită în 
pregătirea tuturor copiilor de a deveni cetățeni activi într-o societate 
dinamică, în continuă schimbare, contribuind totodată la procesul 
permanent de îmbunătățire a calității vieţii. Formularea unor 
obiective clare şi coerente în lumina Tratatului European 
Constituţional cu privire la importanța respectării valorilor 
fundamentale ale drepturilor omului, ale libertăţilor, ale democraţiei 
şi egalității şi racordarea la standardele educaţionale europene 


29 


reprezintă baza strategică a acestui document. 

Strategia urmăreşte îmbunătăţirea calitativă a nivelului de 
educaţie absolut necesară în contextul unor schimbări complexe la 
nivelul vieții de familie, a pieței forței de muncă, a comunității, a 
societăţii multiculturale şi a globalizării. Educaţia de calitate presu- 
pune aplicarea modelului diversității prin abordarea diferențiată, 
inițierea de proiecte în care să fie implicați elevi, cadre didactice de 
diferite specialități, parteneri educaţionali, pornind de la părinți, 
societatea civilă, media şi comunitate. 

În sistemul de învățământ românesc, cadrul activităţii educative 
şcolare şi extraşcolare constituie spaţiul capabil de a răspunde 
provocărilor societăţii actuale, în sensul în care conceperea flexibilă 
a acesteia permite o continuă actualizare a conţinutului învățării şi a 
metodelor didactice centrate pe elev, precum şi o monitorizare şi 
evaluare de calitate a rezultatelor învăţării. Totodată particularitățile 
specifice facilitează implementarea noii abordării didactice prin care 
elevul devine resursă, producător, lider de opinie, deci participant 
activ. Pentru a stimula dezvoltarea cognitivă, spirituală, interperso- 
nală şi socială, activitatea educativă şcolară şi extraşcolară are 
mereu în atenție nevoia de adaptare la cerințele individuale, diverse 
ale tuturor copiilor, la interesele de cunoaştere şi la potențialul lor. 
Contextele create de diversele modalități de concretizare a acestui 
tip de educație: proiecte, manifestări punctuale, aplicaţii tematice etc., 
oferă posibilitatea abordărilor interdisciplinare, cross-curriculare şi 
transdisciplinare, exersarea competenţelor şi abilităţilor de viață 
într-o manieră integrată, de dezvoltare holistică a personalității. 
Strategia accentuează importanța multiplicării experienţelor pozitive 
înregistrate în domeniul activității educative şcolare şi extraşcolare 
şi impune extinderea spaţiului de intervenție în procesul educa- 
tional curricular, în scopul valorificării tuturor valențelor educative 
ale conținutului învăţării în interesul superior al copilului. Strategia 

activității educative şcolare şi extraşcolare este proiectată conform 
următorului set de principii: 

e principiul priorității educației, ca responsabilitate asumată 
de guvernul României; 

e principiul accesului egal la educaţie — conform Constituţiei 
şi Convenţiei ONU a Drepturilor Copilului, fiecare copil are dreptul 
la educație; 

e principiul interculturalității; 

e principiul continuității activităților care au caracter 
permanent şi se bazează pe experienţa anterioară; 

e principiul complementarităţii formal — non-formal; 

e principiul flexibilității organizaționale şi informaţionale; 

e principiul descentralizării autorității educaţionale şi al 
asigurării unității demersurilor educaţionale locale prin coordonare; 

e principiul abordării globale, unitare, multidisciplinare şi 
integrate; 

e principiul transparenţei implementării strategiei, cu 
participarea societății civile, alături de instituțiile guvernamentale în 
vederea realizării obiectivelor; 

e principiul cooperării — implementarea strategiei are la bază 
cooperarea instituțională, atât la nivel naţional, cât şi internațional. 

Alături de respectarea şi promovarea acestor principii, la baza 
strategiei a stat şi principiul educaţiei centrate pe valori: respect, 
non — discriminare, egalitate, solidaritate, toleranță, adevăr, liber- 
tate, integritate, demnitate, onoare, onestitate originalitate, dra- 
goste, încredere. În acest context, valorile asigură cadrul în care 
normele sociale sunt stabilite şi explicate. Ele stau la baza formării 
atitudinilor, a procesului de luare a deciziei şi influențează puternic 
comportamentul. Este importantă identificarea valorilor elevilor, 
profesorilor, adulților în vederea găsirii unui numitor comun al 

valorilor reprezentative ale comunității care să producă schimbări 
pozitive la nivelul eficientizării sistemului educațional. Împreună, 
copiii, profesorii şi părinţii pot face din şcoală un loc plăcut pentru 
toți cei implicați în procesul educativ, un mediu bazat pe încredere, 
comunicare, respect şi flexibilitate. 

În conformitate cu concluziile extrase, Ministerul Educaţiei şi 
Cercetării a definit ca scop al strategiei: ridicarea standardelor 
calitative ale educaţiei formale şi non-formale prin complementa- 
rizarea lor în vederea valorificării potenţialului elevilor şi a formării 
lor ca cetățeni europeni proactivi. Pentru aceasta a stabilit 
următoarele ținte strategice: 

e recunoaşterea activităţii educative şcolare şi extraşcolare 
ca dimensiune fundamentală a procesului instructiv — educativ; 

e permanenta actualizare a conținutului învățării şi accen- 
tuarea dimensiunii educative a acestuia; 

e întărirea statutului activităţii educative şcolare şi extraşco- 
lare ca spațiu de dezvoltare personală; 

e recunoaşterea educaţiei non-formale ca spațiu aplicativ 
pentru educaţia formală; 

e profesionalizarea activităţii educative şcolare şi extraşco- 
lare prin dezvoltarea acesteia pe tipuri de educaţie complementară; 

e dezvoltarea dimensiunii europene a activității educative 
şcolare, extraşcolare şi extracurriculare prin multiplicarea progra- 
melor şi proiectelor educative de cooperare internațională; 

e creşterea vizibilității eficienței activităţii educative şcolare şi 
extraşcolare prin prevenirea şi reducerea fenomenelor antisociale, 
de abandon şcolar, absenteism şi analfabetism; 

e formarea resursei umane în domeniul activității educative 
şcolare şi extraşcolare; 

e asigurarea eficienței activităţii educative şcolare şi 

extraşcolare prin monitorizarea şi evaluarea impactului acesteia în 
comunitate; 

e întărirea parteneriatului educațional guvernamental — non- 
guvernamental în vederea responsabilizării tuturor factorilor sociali 
implicaţi în susținerea procesului instructiv — educativ. 


Având în vedere că în procesul de educaţie se vizează 
formarea şi dezvoltarea de competențe, atitudini, convingeri pe 
baza asimilării şi prelucrării de informații, identificați cel puţin 
două aspecte prin care disciplina pe care o predaţi contribuie la 
educarea elevilor. 


Spaţiul de implementare a acestei strategii nu se reduce numai 
la sistemul de învățământ preuniversitar, ci vizează şi zona de 
iradiere a influenţei acesteia: familie, societatea civilă, comunitate, 
societate. Valorificarea mecanismelor şi instrumentelor coerente de 
acțiune existente şi crearea de noi rețele specializate în diverse 
subcomponente ale activității educative şcolare şi extraşcolare vor 
avea ca rezultat ridicarea calităţii actului educațional. Redimensio- 
narea acestui tip de educaţie va începe de la nivelul micro — 
unitatea de învățământ, prin: 

e dezvoltarea componentei educative în proiectarea activității 
didactice; 

e complementarizarea dimensiunii curriculare cu cea cross- 
curriculare şi extracurriculare a activității educative; 

e crearea echipelor interdisciplinare pentru iniţierea, organi- 
zarea şi implementarea proiectelor educative; 

e dezvoltarea proiectelor educative pe tipuri de educație 
complementară. 

Totodată se înființează nuclee regionale de acţiune formate din 
elevi, cadre didactice, reprezentanți ai organizațiilor non-guverna- 

mentale, economice, ai administrației locale şi comunității. Această 
practică deja pilotată în extinderea programelor naţionale şi 
internaţionale la nivel regional nu vor face decât să transforme 
educaţia, în ansamblul ei, în promotorul progresului la nivel local. 
Prin valorificarea spaţiului democratic oferit de activitatea educativă 
şcolară şi extraşcolară de a experimenta noi posibilități de 
dezvoltare, de atragere, încurajare şi stimulare a tinerei generații în 
îmbunătăţirea calității vieţii, societatea nu va avea decât de 
câştigat, investiţia în educaţie având un feed-back şi un rezultat 
concret al eficienței sale. Prin satisfacerea dorințelor şi intereselor 
de cunoaştere a tinerilor, sistemul educațional va deveni centru 
resursă de dezvoltare a comunității locale. El vizează obținerea 
următoarelor rezultate: 

e creşterea calității actului educaţional şi a rezultatelor învă- 
țării; 

e sporirea contribuţiei fiecărei discipline de învățământ la 
educarea elevilor; 

e proiectarea activităţilor educative extracurriculare ca 
aplicaţii con-crete a cunoştinţelor acumulate şi ale abilităţilor şi 
competențelor formate în cadrul obiectelor de studiu; 

e stimularea interesului elevilor şi al cadrelor didactice de a 
se implica în proiecte şi programe educative curriculare, extraşco- 
lare şi extracurriculare la nivelul fiecărei unități de învățământ; 

e stimularea şi multiplicarea iniţiativelor tinerilor în dezvol- 
tarea vieţii comunității şcolare/comunității sociale; 

e reducerea procentului fenomenelor antisociale, a 
abandonului şi absenteismului şcolar; 

e creşterea ratei promovabilităţii şcolare; 

e asigurarea şanselor egale de dezvoltare personală; 

e ridicarea calității resursei umane din sistemul educațional; 

e formarea resursei umane necesare dezvoltării societății 
cunoaşterii; 

e asigurarea sustenabilităţii proiectelor educative prin conşti- 
entizarea comunității cu privire la potenţialul pe care programele 
educaţionale le au asupra formării tinerei generaţii ce urmează a se 
integra; 

e transformarea educației în sursă de dezvoltare comunitară. 


Activități de seminar: 

1. Luaţi două situaţii diferite pe care le cunoaşteţi în 
legătură cu  interrelația  profesor-elev. Analizati 
comparativ aceste situații şi stabiliți elementele ce 
susțin ideea de calitate în educație. 

2. Pe baza informaţiilor pe care le aveţi, apreciați şi 
argumentaţi cel puţin două tendințe ale calității în 
sistemul de învățământ românesc. 

3. Prezentaţi cel puţin două elemente specifice calității 
educației formale, informale şi non-formale. 

4. identificați cel puţin trei criterii de calitate pe care le 
urmărim în alegerea strategiilor educaţionale centrate 
pe elev. 

5. Formulați cel puţin trei aprecieri în legătură cu calitatea 
învățământului românesc actual. 

Capitolul 2 


STRATEGII EDUCAȚIONALE CENTRATE PE 
ELEV/SUBIECTUL ÎNVĂȚĂRII. 
DELIMITĂRI CONCEPTUALE 


Obiective 

> să stabilească elementele de specificitate ale strategiei 
centrate pe elev/subiectul învăţării; 

> să analizeze comparativ elementele celor două paradigme ale 
instruirii; 

> să argumenteze implicaţiile selectării unei strategii centrate pe 
elev/subiectul învățării; 

> să identifice dimensiunile forță ce caracterizează strategiile 
educaționale centrate pe elev/subiectul învățării; 

> să motiveze necesitatea trecerii de la centrarea pe cunoştinţe 
la centrarea pe competențe, prin promovarea strategiilor 
educaţionale specifice centrării pe elev/subiectul învățării. 


a». 


Cuvinte cheie: „strategie educaţională”; „centrare pe elev”; 


-y 


„reuşită socială”; „diferențiere şi personalizare”; „competențe”. 


2.1. Strategia educațională: Concept. Tipuri 


Vreau să-mi învăţ elevii cu care lucrez să aprecieze valoarea 
şi plăcerea muncii. Dar ca să-i urnesc trebuie să le supraveghez 
fiecare mişcare...şi să-i aud văitându-se la fiecare pas...ba că 
este greu, ba că nu se descurcă, ba că nu au timp, ba că nu li 

s-a mai cerut să facă aşa ceva...E mai uşor să programez bine 
activităţile şi să le fac eu singur pe toate. Oare de ce elevii nu 
sunt capabili să-şi vadă de îndatoriri şi s-o facă cu plăcere, fără 
să fie nevoie să tragi de ei şi să-i verifici tot timpul??? Cum ar 
trebui să acționez pentru a-i determina să lucreze mai uşor, cu 
mai multă bucurie şi satisfacție, dar cu un efort mai mic??? 
(prelucrare şi adaptare după S. Covey, 199%, p. 4) 


Cu siguranță că asemenea întrebări îi macină de multe ori pe 
profesori, în încercarea lor continuă de a obține performanțe mai 
bune cu elevii pe care îi îndrumă. Şi chiar dacă unii dintre ei au mai 
multă experiență în procesul de învățământ, asta nu înseamnă că 
au rezolvat problema. Dimpotrivă, uneori o pot face mai bine 
profesorii debutanţi, neîncorsetați, încă, de rutina zilnicei activități la 
catedră. Oricum, toate întrebările converg către acelaşi aspect al 
activității profesorului, şi anume cel implicat de elaborarea unui 
răspuns coerent la întrebarea “Cum voi face?”. Aceasta ne pla- 
sează în plin miez al conceptului de strategie educațională. 

Literatura pedagogică nu înregistrează întotdeauna un consens 
în definirea termenului. Autori precum R. lucu (2001) sau S. Cristea 
(2000) analizează aceste perspective în diversitatea şi complemen- 
taritatea lor şi evidenţiază câteva repere de abordare a acestora, 
sistematizate de noi pe axa de la simplu la complex după cum 
urmează: 

e “rezultat al interacțiunii mai multor procedee” angajate în 
direcţia îndeplinirii obiectivelor propuse sau “ansamblu de procedee 
prin care se realizează conlucrarea dintre profesor şi elevi în 
vederea predării şi învăţării unui volum de informații” (Nicola, |.); 

e “metode generale”, de tip expozitiv şi interogativ, implicate 
în reuşita actului de instruire (Palmade, G.); 

e “mod de corelare a metodelor” stabilit în funcţie de forma 

de organizare a procesului instructiv-educativ (Călin, M.) 

e “un ansamblu de resurse şi metode planificate şi 
organizate de profesor în scopul de a permite elevilor să atingă 
obiectivele stabilite” (Cerghit, |.); 

e “structură procedurală” (Bastian, l., C.); 

e “un ansamblu de acţiuni coordonate şi armonios integrate 
menite să dirijeze învățarea în vederea realizării obiectivelor 
preformulate” (Vlăsceanu, L.); 

e “modalități de programare” a evenimentelor din cadrul 
activităților didactice (Cerghit, 1.) 

e “ansamblu de decizii” care trebuie adecvate fiecărei situații 
concrete (Noveanu, E.); 

e o serie de “acţiuni decompozabile într-o suită de decizii- 
operații, fiecare decizie asigurând trecerea la secvența următoare 
pe baza valorificării informaţiilor dobândite în etapa anterioară” 
(Potolea, D.) 


De meditat: 
Încercaţi să argumentaţi care credeți că este accepțiunea cea 
mai operaţională pentru conceptul de strategie didactică prin 
raportare la cele prezentate. Imaginaţi structura unei strategii 
didactice pe modelul definiţiei acceptate pentru specializarea la 
care veți deveni profesori!!! 


Se poate aprecia, urmând consideraţiile Elenei Joița (1994), că 
nume-roasele variante de definire a strategiei educaționale prezentate 
acoperă o arie largă, de la menţionarea ei ca element al procesului 
învățării (didactica clasică); la limitarea ei la metode, procedee şi 
moduri de rezolvare a unei sarcini de lucru; respectiv la prinderea în 
sfera ei a întregii realizări efective a unui obiectiv sau a mai multora, ca 
element de bază al proiectării şi realizării activității. 

Reducerea strategiei educaționale doar la o parte a elementelor 
sale componente (procedee, metode), extensiunea acesteia, dincolo 
de structură, la funcţionalitate şi procesualitate (acţiuni, modalități de 
programare, decizii, acţiuni decompozabile în decizii-operaţii) sau 
centrarea unilaterală a semnificației sale doar pe unul dintre procesele 
componente ale actului didactic (dirijarea învățării, activități de 
instruire, predarea-învăţarea unui volum de informaţii) sunt doar 
câteva dintre aspectele asupra cărora teoria pedagogică trebuie să se 
pună de acord în chestiunea definirii strategiei didactice. 

În căutarea unui punct de vedere mai degrabă pragmatic, 
acțional, decât teoretic-explicativ, capabil să ofere un răspuns cu 
un pronunțat caracter aplicativ întrebării iniţiale, soluţiile s-au 
cristalizat în jurul unei accepțiuni de ordin structural, care inte- 
grează definiţiei toate elementele componente şi pune în valoare 
interacţiunile dintre acestea. Astfel, strategia educațională devine 
“un anumit mod de combinare - considerat optim în contextul dat 
(n.n.), a metodelor, procedeelor, mijloacelor de învățământ, forme- 
lor de organizare a învățării” (Cerghit, 1., 1983, p. 59) sau „expresia 
unității organice a metodelor, procedeelor, mijloacelor de 
învățământ, modurilor de organizare a învățării în derularea lor 
secvenţială pentru atingerea obiectivelor instructiv-educative” 
(Stanciu, M., 2003, p.183). 


Sarcină de lucru 
Încercaţi să restructuraţi strategia elaborată anterior din 
perspectiva concepției promovate de loan Cerghit. Care credeți 
că sunt diferențele de abordare a acesteia? Ce aduce nou şi ce 
câştig se poate genera din această perspectivă ? 


Dintr-o asemenea perspectivă, strategiile educaţionale se 
caracterizează prin plasticitate, polivalență şi determină “comutări 

flexibile între acţiunile profesorului şi cele ale elevului, între 
modurile de organizare frontală, de grup şi individuală, 
combinatorica metodelor şi mijloacelor, taxonomia nerestrictivă a 
obiectivelor educaţionale..., variabilitatea principiilor practice..." 
(Neacşu, 1., 1990, p.218). Devine clară posibilitatea acestora de a 
aparține atât predării, cât şi învățării precum şi scopul ultim al 
utilizării lor (dincolo de creşterea eficienței procesului didactic!): 
contopirea acestora într-o singură categorie, cu rol modelator în 
direcția autoeducării/ autoinstruirii. Cel asupra căruia urmează să 
se centreze strategia şi cel care urmează să o integreze şi 
valorifice este una şi aceeaşi persoană: beneficiarul activității 
didactice, elevul/studentul/adultul. Ca atare, chiar atunci când e 
vorba de distincția teoretică dintre strategii ale predării şi strategii 
ale învățării, dacă vom avea în vedere perspectiva finalității lor, 
vom constata că ele fac parte dintr-o singură categorie de strategii: 
acelea centrate pe elev. 


Sarcină de lucru 
Încercaţi să restructurați strategia imaginată anterior din 
perspectiva unei posibile centrări a sa pe elev/subiectul învăţării. 
Care credeți că ar urma să fie diferențele fundamentale în acest 
sens ? 


Atunci când se pune problema configurării unei strategii 
educaţionale, există mai multe perspective de focalizare: 

1. obiectivele de realizat, în funcţie de acestea se 
structurează întregul curriculum; 

2. conținuturile pe care se centrează procesul didactic, stra- 
tegiile depind de natura, complexitatea şi volumul acestora; 

3. metodele prin care acesta se prelucrează, comunică, 
asimilează, profilul strategiei este determinat, în mod 

fundamental, de metoda pe care se articulează; 
4. selectarea, combinarea şi dozarea componentelor 
strategiei în raport cu ansamblul factorilor determinanti; 
Dacă enumerarea elementelor determinative ale constituirii 
strategiei didactice s-ar opri la acest nivel, s-ar face o greşeală 
capitală: nu s-ar ține seama de resursa umană, reprezentată atât de 
profesor (din perspectiva concepției sale personale asupra actului 
formativ, pregătirii, experienței, motivatiei, creativității, aptitudinii 
pedagogice) cât, mai ales, de elev (definit ca persoană cu profil 
psihologic individualizat, nevoi, aspirații, interese, aptitudini, ritm 
personal de învățare, nivel al pregătirii anterioare). În concluzie, 
acțiunea de structurare concretă a oricărei strategii educaționale 
trebuie să pornească de la factorul uman dat şi să parcurgă toate 
dimensiunile curriculum-ului, inclusiv componenta evaluării. 
integrând acestei ultime acceptiuni ale conceptului de strategie 
educaţională (şi cea mai des folosită în demersurile practice) 
observațiile anterioare, se poate proceda la o sistematizare 
teoretică a celor mai utilizate taxonomii ale strategiilor (Vlăsceanu, 
L., 1988, p. 260); 
e forma de organizare a activității: individuală, microgrupală, 
frontală; 
e modul de organizare a conținutului învățării: fragmentat, 
integrat, global; 
e modul de prezentare a conținutului învăţării: expozitiv, 
problematizat, euristic; 
e modul de intervenție a educatorului în timpul lectiei: 
permanent, episodic, alternative; 
e modul de programare a sarcinilor aplicative şi de 
consolidare: imediat, seriat, amânat 
Dacă la aceste criterii adăugăm şi altele cum ar fi: modul de 

dirijare a învăţării, tipul învățării, tipul de raţionament abordat, 
natura competențelor dominante, mijloacele de învățământ folosite, 
tipul lecției avem o imagine de ansamblu asupra diversității paletei 
strategiilor educaționale prin intermediul cărora se poate interveni 
activ şi creativ în activitățile didactice. 

Interesul manifestat de agenţii acţiunii educaţionale pentru 
optimizarea rezultatelor procesului didactic se exprimă în încer- 
carea acestora de a identifica şi propune strategii mai eficiente. 
Principalele tendinte înregistrate în planul perfecționării şi 
modernizării strategiilor educaţionale sunt sistematizate de Stanciu 
M. (2003, p. 229-234) în următoarele categorii: 

e reevaluarea strategiilor tradiționale, criticate mai ales 
pentru caracterul pasiv al elevilor în procesul de predare-învăţare; 

e amplificarea impactului strategiilor de tip activ-participativ; 

e accentuarea fără precedent a caracterului euristic al 
strategiilor didactice; 

e diversificarea metodologiei didactice; 

e folosirea cu precădere a unor metode de tip acţional, cu 
caracter aplicativ; 

e însuşirea unor metode şi tehnici de muncă intelectuală; 

e informatizarea strategiilor prin integrarea învățării asistate 
de calculator; 

e îmbinarea activității frontale cu cea pe grupe şi individuale; 

e realizarea diferențieri şi personalizării activităţii de instruire. 


„Sarcină de lucru 
Incercati să precizaţi teoretic şi cu exemple practice ce credeți că ar 
desemna sintagma „strategie centrată pe elev/subiectul învăţării." 

Încercând să identificăm elementul generator al acestor 
tendințe, cauza pentru care se caută o optimizare tot mai 
pronunțată a strategiilor, ajungem la elev şi la reuşita lui socială. 
Din această perspectivă, se poate proceda la o evidențiere a 
două sensuri de bază ale termenului: 

e sensul restrâns, în care prin strategie centrată pe 
elev/subiectul învățării desemnăm un plan de acțiune educativă 
orientat spre cunoaşterea nevoilor educative ale elevului; 

e sensul larg, în care prin strategie centrată pe elev/ 
subiectul învățării se desemnează o paradigmă experienţială a 
instruirii, bazată pe valorizarea aspirațiilor şi abilităților elevului. 

Analiza paradigmatică scoate în evidență caracteristicile 
ontologice (Ce este?), epistemologice (Cum este configurată 
relația obiect-subiect al cunoaşterii?) şi metodologice (Cum 
cunoaştem?) ale diferitelor abordări teoretice (Mertens, 1998). În 
cazul educației, ca urmare a naturii sale specifice, de egală 
importanță sunt analiza valorilor etice implicite, a finalităților şi a 
relației profesor-elev. Analiza comparativă a celor două paradigme 
se prezintă astfel: 


Paradigmă Paradigmă 
Nivele de | tradițională (centrată experiențială 
analiză pe informație) (centrată pe 
experiența 
subiectivă a 
elevului) 
Ontologic Realitate obiectivă, Realitate socială, 
valori şi adevăruri construită. Valori şi 
educaţionale adevăruri 
obiective şi măsurabile | educaționale 
relative, negociate, 
construite social 
Epistemologic | Educatorul — Educatorul - 

mediator/transmițător | mediator, facilitator 
al adevărului al autoinstruirii 
educațional 
Metodologic | Criterii externe, Criterii subiective, 
obiective de evaluare | valorizarea 
a rezultatelor instruirii | experienţei de 
învăţare, 
autoevaluare 
Etic Valori externe, Valori interne, 
impuse, „obiective” asumate, 
„subiective” 
Tip de Directiv, autoritar, Nondirectiv, 
relationare relații ierarhice democratic, relații 
profesor-elev tranzacționale 
Finalitatea Elevul-produs al Elevul-beneficiar, 
instrucției sistemului de utilizator al unui 
învățământ, pregătit serviciu social, 
pentru înrolarea în pregătit pentru a 
sistemul de producţie. | lua decizii 
personale. 


Centrarea pe elev devine atât o condiție de calitate şi eficiență 
a procesului formativ cât şi una dintre cele mai la îndemână căi de 
rezolvare a numeroaselor dificultăți pe care le cunoaşte şi amplifică 
învățământul contemporan: diminuarea motivaţiei pentru învățătură, 
lipsa de atractivitate a programului şcolar pentru elevi, scăderea 
gradului de implicare a acestora în activitatea de învățare, dimi- 
nuarea importanței acordate imaginaţiei, creativității şi afectivității 
elevilor în favoarea prețuirii exagerate a gândirii şi memoriei 
acestora, favorizarea abordărilor mecanice şi reproductive în 
învățare în defavoarea celor euristice, accentuarea pronunţată a 
abordării pasive de către profesor/elev a activității didactice, rutină 

şi monotonie în procesul de învățământ, tratarea frontală nediferen- 
țiată a întregii clase de elevi de către profesori, scăderea 
performanțelor şcolare. 

Analizând caracteristicile câmpului educativ şcolar de după 
1989 din țara noastră, Stan E. (1999) subliniază că datorită 
mediului social tot mai dinamic, aşteptările elevilor nu se mai 
întâlnesc cu standardele profesorilor iar principala problemă pe 
care aceştia o au de rezolvat împreună este cea a obținerii 
motivaţiei, interesului tinerilor pentru studiu. Autorul menţionat 
argumentează că profesorii nu sunt pregătiţi pentru a face față 
acestei probleme, un motiv în plus pentru a susține că centrarea pe 
elev/subiectul învăţării poate contribui şi la rezolvarea acesteia. 

O analiză mai atentă a acestor fenomene indică faptul că ele 
reprezintă, de fapt, neîmplinirile educaţiei formale în ansamblul său, 
realitate care trimite, automat, la complementara sa, educația 
nonformală. 


Sarcină de lucru: 
Citiţi cu atenţie următoarea relatare şi identificaţi forma 
educaţiei pe care o ilustrează: „sunt mama a două adolescente 
şi întotdeauna am avut sentimentul că pierd mult timp la 
supermarket, făcând aprovizionarea. Deseori, asta mă enerva. 
Trebuia să stau la cozile acelea lungi de la casă, gândindu-mă 
la câte aş fi putut face în timpul acela. Într-o zi, în vreme ce 
aşteptam la coadă, m-am trezit uitându-mă în căruciorul altcuiva 
şi m-am îngrozit văzând cantitatea de alimente de proastă 
calitate din el. Am început să mă gândesc la ceea ce făceam eu 
la supermarket. Am realizat că nu făceam doar „cumpărături', 
eu contribuiam, de fapt, la sănătatea familiei mele. De când mi- 
am dat seama de acest lucru, am fost uimită constatând câte 
alte aspecte pozitive pot descoperi şi cât de fericită eram că-mi 
pot permite să cumpăr ce vreau. Am început să le zâmbesc 

celorlalți cumpărători şi am numărat zâmbetele care mi s-au 
întors.” (h. Cornelius, s. Faire, 1996, p. 123) Este vreo legătură 
între acest text şi problema pedagogică a raportului dintre 
educaţia formală, nonformală şi informală? Dacă da, în ce 
sens? Dacă nu, de ce? 


Caracteristicile educației formale (dimensiune oficială, coer- 
citivă, standardizată, algoritmizată şi evaluativă) se manifestă mult 
mai discret în cazul educaţiei nonformale, determinând un grad 
superior de libertate asumată şi manifestată. Pe această bază, ea 
îşi amplifică caracterul formativ, cu atât mai mult cu cât benefi- 
ciază de o serie de dimensiuni care o favorizează, dintre care 
amintim: 

e atractivitate sporită datorită dispariţiei caracterului 
obligatoriu şi înlocuirii acestuia cu cel opțional sau facultativ; 

e implicare a beneficiarilor nu doar în activitatea propriu zisă 
ci chiar în cea de alegere şi organizare a conţinuturilor, programe- 
lor, strategiilor, mijloacelor, formelor de organizare, desfăşurare; 

e posibilitate de a valorifica maximal aptitudinile speciale ale 
beneficiarilor diferitelor programe; 

e diferențiere certă a atitudinii agenţilor săi care îşi joacă 
rolurile mai discret, ca animatori şi/sau moderatori; 

e structuri materiale proprii, dotări caracteristice uneori mult 
mai bine puse la punct decât în cadrul educaţiei formale (exemplu: 
muzee, cluburi ale copiilor, cercuri aplicative); 

e valorificare de conţinuturi şi strategii flexibile, care cultivă 
interesele de cunoaştere, motivaţia intrinsecă, creativitatea, 
predispozițiile, implicarea şi autodezvoltarea. 

Cu atât mai mult raporturile care se stabilesc între educația 
formală şi cea nonformală trebuie concepute şi realizate în termeni 
de interdependență din perspectiva unei concepții sistemice, 

globale (holistice) asupra educației, aşa cum o propun autori ca 
Ph. Coombs, P. Lengrand, Th. La Belle (Neculau, A., Cozma, T., 
1994). Se poate realiza, conform aceloraşi autori, o necesară şi 
posibilă articulare: 


a) 


este necesară în măsura în care şcoala mileniului III nu 
mai poate fi “surdă” fată de mesajele venite pe celelalte 
canale, cu atât mai mult cu cât impactul acestora asupra 
personalităţii umane este în creştere. Mai mult, o luptă de 
concurență cu acestea ar putea să-i ştirbească prestigiul 
şi să-i reducă beneficiarii, pe măsură ce conținuturile, 
metodele, mijloacele şi formele de organizare cu care 
operează celelalte două sunt mai atractive, variate, 
interactive şi personalizate; 

este posibilă pentru că modul de organizare şi 
desfăşurare a educației formale permite operarea unor 
deschideri (şi trebuie să o facă într-o manieră mai amplă) 
atât spre acumulările realizate de elevi din alte surse cât 
şi spre o paletă mult mai largă şi dinamică de strategii 
educaţionale centrate pe aceştia. 


De meditat 
Identificaţi o situaţie specifică educaţiei formale. Încercaţi să o 
abordaţi şi din perspectivă nonformală, chiar informală. Observati 
ce se întâmplă cu efectele generate. Dar cu beneficiarii lor? 


În concluzie putem aprecia că există câteva dimensiuni forță ce 
caracterizează strategiile educaţionale şi pe care este bine să le 
avem în vedere atunci când vom porni la proiectarea şi valorificarea 
acestora (lucu, R., 2001, p. 98-99): 


e strategia presupune un mod de abordare a unei situații 

instructiv-educative specifice, atât din punct de vedere psihosocial 
(relații şi interacțiuni), cât şi din punct de vedere psihopedagogic 
(motivaţie, personalitate, stil de învățare); reprezentările şi convin- 
gerile cadrului didactic sunt elemente determinante în construcția 
strategiei; 

e prin intermediul strategiei se raționalizează conținuturile 
oferite spre învăţare, determinându-se totodată structurile acționale 
pertinente pentru atingerea obiectivelor prestabilite; programarea 
ca activitate distinctă este subînțeleasă; 

e strategia presupune o combinatorică structurală în care 
elementele de tip probabilist şi voluntar se intersectează în 
dinamica procesului la nivelul deciziei; de remarcat decompoza- 
bilitatea acesteia în suite de decizii; 

e strategia are o structură multinivelară: metode, mijloace, 
forme de organizare a activităţii, interacțiuni şi relații procesuale, 
decizia didactică, în care dimensiunea finalistă, rezultă din sinteza 
şi interacțiunea elementelor enumerate; 

e strategia se înscrie în demersul de optimizare a educaţiei şi 
instruirii, fiind un mod funcţional de gestionare a resurselor 
instrucționale în vederea atingerii criteriilor de eficiență a procesului. 

Având în vedere că strategiile centrate pe elev/subiectul învățării 
sunt determinate de o multitudine complexă de factori, analiza tuturor 
acestora este atât un proces foarte dificil cât şi, în eventualitatea 
realizării lui, nu tocmai util, dat fiind nedeterminatul număr al 
combinațiilor factorilor care determină profilul unei strategii. Totuşi, 
pentru a reuşi o apropiere treptată de problematica strategiilor centrate 
pe elev, reamintim, cu rol auxiliar, 2 sistematizări. Prima dintre ele 
evidenţiază necesare corelaţii între tipurile de inteligență şi stilurile de 
învățare., respectiv între stilurile de învățare şi strategiile de învățare 
(Lemeni, G., Miclea, M., 2004, p.132-133). 

Tipuri de Caracteristici Tehnici eficiente de 

inteligență învățare 
Inteligența Îi place să cânte, să | - crearea unor rime, 
muzicală asculte muzică, să | baterea ritmului în 


e abilitatea de 


cânte la instrumente 


timpul învățării; 


a înțelege şi de | muzicale. Este bun | - organizarea 
a crea sunete | la intonarea informaţiei în modele 
muzicale sunetelor muzicale, | structurate; 
la reținerea liniei - ascultarea unor 
melodice, la melodii care nu distrag 
respectarea ritmului | atenția în timpul 
şi a tempoului studiului; 
muzical. - scrierea unui cântec 
Învață mai bine prin | despre materialul care 
ritm şi muzică. trebuie învățat. 
Inteligența Îi place să se mişte, | - studiul în grup, în 
kinestezică să atingă şi să care fiecare membru 


e abilitate de a 
utiliza 
deprinderile 
motrice şi 
senzațiile 
corporale 


utilizeze limbajul 
corporal. Este bun la 
activitățile fizice, la 
sport, dans şi teatru. 
Învață prin atingere, 
manipulare, mişcare, 
interacțiune cu 
spațiul şi procesare 
a cunoştinţelor prin 
senzații corporale. 


explică materialul 


însuşit, iar apoi discută 


pe marginea lui; 

- utilizarea practică a 
conținutului însuşit; 

- acționarea asupra 
conţinutului şi crearea 
unor jocuri; 


- predarea conținutului 


altor persoane 

Inteligența Îi place să citească, | - discutarea 
lingvistică să scrie şi să spună | conţinutului învățat 
e abilitatea de | poveşti. Este bun la | într-un grup de studiu; 
a comunica memorare, la nume, | - citirea textelor şi 
prin limbaj locuri, date. sublinierea capitolelor; 
Invaţă cel mai bine | - rescrierea notițelor; 
spunând, auzind şi | - recitirea informaţiilor 
căutând cuvinte. sau scrierea unor teme 
pentru dezbateri 
Inteligența Îi place să facă - organizarea logică a 
logico- experimente, să materialului de învățat; 
matematică lucreze cu numere, | - explicarea 
e abilitatea de | să pună întrebări şi | secvenţialității 
a înțelege să exploreze modele | conținutului altor 
raționamente şi relații. Este bun la | persoane; 
logice şi dea | matematică, la - găsirea unor 
rezolva diverse tipuri de paternuri în informațiile 
probleme raționamente şi la prezentate, 
rezolvarea de - realizarea unor 
probleme. scheme sau grafice; 
Învață cel mai bine | - scrierea unor 
prin categorizare, rezumate ce conţin 
clasificare, munca punctele esenţiale ale 
cu modele şi relații | materialului. 
abstracte. 
Inteligența | Îi place să - utilizarea unor 
spațială deseneze, să diagrame în luarea de 
e abilitatea de | construiască, să notițe, reprezentarea 
a înțelege o proiecteze şi să datelor pe o axă a 
relație spațială | creeze obiecte, să | timpului, folosirea unor 
şi de a percepe | se uite la poze şi grafice; 
şi crea imagini | filme sau să se - organizarea notițelor 


joace cu maşini. 
Este bun la 


astfel încât să fie 
evidențiate informaţiile 

construirea unor 
obiecte, realizarea 
de puzzle şi citirea 
de cărți şi tabele. 
Învață cel mai bine 
prin vizualizare, 
desenarea, 
utilizarea 
„reprezentărilor” 
mentale” şi prin 
munca cu fotografii 
şi culori. 


esențiale; 

- realizarea unor 
legături grafice între 
informaţii; 

- sublinierea cu diferite 
culori a informațiilor 
importante. 


Inteligența 
interpersonală 
e abilitatea de 
a relaționa cu 


Îi place să aibă multi 
prieteni, să discute 
cu oamenii, să facă 
parte dintr-un grup. 


- studiul într-un grup în 
care fiecare membru 
explică materialul 
însuşit şi apoi se 


ceilalți şi dea | Este priceput la discută pe marginea 
le observa munca cu oamenii, | lui; 
sentimentele în organizare, - realizarea unor 
comunicare, concursuri cu ceilalți 
manipulare şi elevi; 
mediere de conflicte. | - prezentarea 
Învață cel mai bine | materialului însuşit 
prin împărtăşire şi altei persoane 
comparare, prin 
relaționare şi 
cooperare. 
Inteligența Îi place să lucreze | - învăţarea în locuri 
intrapersonală | singur şi să-şi liniştite, ferite de 
e abilitatea de | urmărească propriile | zgomot; 
a înțelege interese. Înțelege - reflectarea periodică 
propriile propriile emoții, se la ceea ce tocmai a 
comportamente | focalizează pe învăţat; 


sentimente şi vise, 


- reflectarea la 


53 


şi emoții urmăreşte semnificația personală 


instinctele, a informaţiilor însuşite; 
realizarea - reflectarea asupra 
intereselor/scopurilor | importanței 

proprii. materialului, a efectelor 


Învață cel mai bine | lui asupra celui care 
muncind singur, din | învaţă. 

proiecte individuale, 
având un spațiu 
propriu şi beneficiind 
de o instruire 
personală. 


Cea de-a doua sistematizare extinde analiza precedentă, 
indicând unele raporturi de interdeterminare între stilurile de 
învățare şi strategiile de învățare (Lemeni, G., Miclea, M., 2004, 
p.131-132). 


Modalitate Caracteristici Strategii de învăţare 
senzorială/ 
stil de 
învăţare 

Stil vizual e vorbeşte repede | e sublinierea ideilor 
Dacă elevul |e bun organizator | principale, a cuvintelor, 
preferă e observă în special | formulelor matematice 
această detaliile cu diferite culori; 
modalitate e reține mai repede | e oferirea unui timp 
senzorială, ceea ce a văzut, suficient pentru 
procesarea în- | decât ceea ce a vizualizarea graficelor, 
formației se auzit tabelelor şi imaginilor; 
realizează mai | « memorează prin | e crearea unor scenarii 
uşor prin asocieri vizuale în minte pentru 
utilizarea de | « nu îl distrage informaţia citită; 


54 


imagini, 
diagrame, 
grafice. În 
activitățile de 
învățare, 


elevul va folosi 


zgomotul 

e uită instrucțiunile 
verbale 

e este cititor bun şi 
rapid 

e preferă să 


e utilizarea unor 
instrumente de studiu: 
hărți, tabele, axa 
timpului, grafice; 

e transcrierea 
informaţiei; 


expresii ca citească, nu săise | e vizualizarea 
Văd” cu citească informaţiei scrise 
sensul de e uneori găsesc 
„înțeleg'. greu cuvintele 

potrivite 
Stil auditiv e învață ascultând | e explicarea noilor 
Dacă elevul conversații sau informații, exprimarea 
preferă acest | prezentări verbală a ideilor; 
stil va folosi e vorbeşte ritmat, | e citirea cu voce tare; 
exprimările cu sine e învăţarea cu tutori sau 
„am auzit”, e este uşordistras | într-un grup în care pot 
„sună bine să adreseze întrebări, 


această idee” 


de zgomot 

e îşi mişcă buzele 
şi spune cuvintele 
când citeşte 

e Îi place să învețe 
cu voce tare 

e mai bine 
povesteşte, decât 
scrie 

e este vorbăret, îi 


să ofere răspunsuri, să 
exprime modul de 
întelegere a informatiei 
orale 


plac discutiile 
Stilui e învaţă prin e mânuirea obiectelor şi 
kinestezic manipulare uneltelor care trebuie 
Dacă elevul e vrea să încerce | învățate; 
preferă acest | obiectele e aranjarea tabelelor şi 
stil va învăța diagramelor într-o 


e stă aproape de 


55 


implicându-se 
în activități şi 
lucrând în 
grup. 
Construieşte 
modele sau 
manipulează 
obiecte pentru 
a-şi explica o 
serie de 
concepte 
abstracte. 


persoana cu care 
vorbeşte 

e este atent la 
gesturi şi 
gesticulează el 
însuşi 

e memorează 
mergând 

e nu retine locații 
geografice decât 
dacă a fost acolo 

e utilizează verbe 
de acțiune 

e foloseşte acțiuni 
ale corpului pentru a 
demonstra ceea ce 
a învățat 


ordine corectă; 

e utilizarea unor 
mişcări, dramatizări, 
dans, pantomimă sau 
joc de rol pentru 
dezvoltarea memoriei 
de lungă durată; 

e vorbeşte şi merge în 
timpul repetării 
cunoştinţelor; 

e învăţarea prin 
aplicarea în practică a 
cunoştinţelor învățate 


2.2. Ce înseamnă centrarea pe elev/subiectul învățării? 


Întrebarea din titlul de mai sus ridică unele dificultăţi ce decurg, 


de pe-o parte, din puterea „idolilor pedagogici” şi, pe de altă parte, 
din cea a practicilor educaţionale specifice sistemului educaţional. 
Altfel spus, deşi se apreciază, de regulă, că elevul este în centrul 
praxisului formativ, în realitate, lucrurile nu stau deloc astfel. 
Motivul? Nu ştim ce este centrarea pe elev, nu se înțelege 
semnificația corectă a centrării pe elev, nu se cunosc modalităţile 
sale de realizare, altfel spus, sunt ignorate. Să analizăm cu atenţie 


următoarea situație: 

Arthur Gordon se simțea copleşit de vidul şi platitudinea vieții 
pe care o ducea. În cele din urmă s-a hotărât să consulte un 
medic. Negăsindu-i nici o suferință de ordin fizic, l-a întrebat 
dacă e dispus să-i urmeze prescripțiile în decursul unei zile. 
Aceasta presupunea să-şi petreacă a doua zi în locul unde s-a 
simțit cel mai fericit când era copil, să-şi ia ceva de mâncare, dar 
să nu vorbească, să nu citească, să nu scrie şi nici să asculte 
radio-ul. Apoi i-a scris 4 prescripţii, cerându-i să le citească pe 
rând, la 9 , la orele 12, 15 şi ultima seara la 18. 

În dimineața următoare, Gordon s-a dus pe țărmul mării şi a 
citit prima prescripţie: „Ascultă cu atenţie!”. Primul gând care i-a 
trecut prin minte a fost că doctorul este nebun...Dar cum 
acceptase să-i urmeze ordonanțele, s-a pus pe ascultat. Şi în 
timp ce asculta, i s-au perindat în ochii minţii amintiri şi impresii 
din copilărie, în care marea îi sugera răbdare, venerație şi 
conştiinţa că există o legătură între toate lucrurile. Asculta 
mereu, auzea sunete, auzea tăcerea, şi un adânc sentiment de 
pace i se aşeză în suflet. 

La prânz, desfăcu a doua hârtiuță şi citi: „Încearcă să te 
întorci în urmă!”. Să mă întorc la ce? La amintiri din copilărie? Se 
gândi la trecut, la multe clipe fericite. Încercă să le retrăiască în 
detaliu. Şi pe măsură ce le retrăia, simțea valuri calde 
năpădindu-i inima. 

La ora trei, desfăşură a treia prescripţie. „Examinează-ți 
motivațiile!”. Primul impuls a fost unul de apărare. Apoi se gândi 
la tot ceea ce-şi dorea — succes, recunoaştere, siguranță - şi 
toate i se păreau perfect justificate. După un timp simţi că poate 
nu sunt chiar atât de dezirabile pe cât par. Poate că aici se afla 
motivul pentru care bătea pasul pe loc. Îşi analiză motivațiile pe 
rând. Îşi reaminti fericirea din trecut. Şi în cele din urmă găsi 
răspunsul. „Într-o străfulgerare am înțeles că dacă motivele cuiva 
sunt greşite, nimic nu poate fi în ordine. Nu are importanţă cu ce 
te ocupi. Atâta timp cât simți că eşti util altora, îşi faci datoria. Cât 
nu eşti preocupat decât de propriile tale interese, nu ti-o faci cum 

trebuie. E o lege tot atât de inexorabilă ca şi gravitația!”. 

Ultima prescripţie nu-i luă mult timp: „Scrie pe nisip tot 
ce te frământă!”. Scrise câteva cuvinte cu o fărâmă de scoică; 
apoi se întoarse şi plecă. Nu mai aruncă nici o privire în urma lui. 
(St. Covey, 1995) 


Despre ce este vorba în text? Ce a descoperit Gordon? Cât de 
important pentru viaţa noastră este să medităm la noi, să ne 
cunoaştem şi să acţionăm în baza unei motivații explicite şi 
conştientizate? Ce rost au toate acestea dacă suntem profesori? 
Ce dificultăți pot să apară atunci când nici măcar nu ne gândim că 
trebuie să ne gândim la ele? „Tratamentul” propus este valabil 
numai pentru profesor sau el poate fi aplicat cu succes (şi trebuie 
aplicat) şi elevilor? 

Depăşirea acestor stări de fapt impune o definire prealabilă. 
Propunem ca centrarea pe elev să fie înțeleasă/practicată sub 
următoarele sensuri: 

e paradigmă cu impact major în valorificarea maximală a 
resursei umane şi în creşterea calității activității; 

e poziție etică şi deontică ce constă în valorizarea elevului/ 
subiectului învățării; 

e opțiune strategică bazată pe capacitarea elevului/ subiec- 
tului învățării (empowerment) în procesul educativ; 

e modalitate de abordare a procesului instructiv-educativ 
bazată pe nevoile, interesele, aspiraţiile şi potenţialul elevului/ su- 
biectului învățării. 

Putem considera astfel centrarea pe elev ca fiind o cale de 
abordare a procesului instructiv-educativ ce are ca finalitate 
valorificarea optimă a elevului ca subiect al învățării. Centrarea pe 
elev este o strategie activă, ce necesită construirea în timp real a 
unei experiențe de învățare pozitivă şi semnificativă, într-o relație 

democratică, nondirectivă. Aceste precizări antrenează realizarea 
unei necesare comparații între real şi dezirabil, între ce/cum este 
elevul? şi ce/cum am vrea să fie elevul? 


Ce/cum este elevul? Ce/cum am vrea să fie 
elevul? 
Obiect Subiect 
Produs Partener 
Dirijat Autonom 
Orientat algoritmic/stereotipic Orientat creativ/euristic 
Pasiv Activ 
Indiferent Responsabil 
Unilateral valorizat Complex valorizat 
Nedescoperit, necunoscut Descoperit, revelat 


Corelat cu această nouă opțiune asupra elevului, apar, 
inevitabil, modificări în statutul profesorilor/formatorilor. Ne putem 
pune, în mod firesc, întrebări cum ar fi: - Ce roluri mai are 
educatorul? Unde şi cum mai acţionează acesta? Se poate pune 
problema unei modificări reale de statut şi rol pentru profesor/ 
formator? Dacă da, ce elemente de statut/rol pierde şi ce câştigă? 
Spre exemplu, rolul de emițător sau furnizor de cunoaştere se 
transformă, completat fiind cu ipostaza de educator-consilier; astfel, 
elevul devine beneficiar al serviciilor educative, implicat activ şi 
conştient în propria sa autoformare, într-o cu totul altfel de 
perspectivă decât până acum. Întreaga suită precedentă de 
întrebări conturează chestiunea puterii şi/sau autorităţii profeso- 
rului. Mai exact, a tipului de autoritate a acestuia (normativă, 
epistemică, socială, morală). 

Sarcină de lucru 

Încercaţi să precizaţi un număr de 5 caracteristici pe care v-ar 
plăcea să le manifeste profesorii voştri. Apoi, căutaţi să 
identificați un număr de 5 caracteristici pe care credeți că viitorii 
voştrii elevi le-ar aprecia la voi, în calitate de profesori. 
Comparati „.portretele” şi analizaţi dacă seturile de valori 
corespund, respectiv în ce măsură. Ce concluzii desprindeți de 
aici pentru viitoarea voastră formare didactică ??? 


Dacă macrosistemul instituțional a conturat relativ profilul 
viitorilor practicieni în domeniul educației, elevii ştiu, de regulă, 
foarte bine cum nu vor să fie aceştia, respectiv care sunt acele 
caracteristici a căror manifestare îi îndepărtează de statutul de 
„profesor ideal”. Cele mai multe dintre studiile în acest domeniu 
evidenţiază că ele caracterizează profesorul autoritar, centrat pe 
conținutul disciplinei pe care o predă, lipsit de empatie şi înțelegere 
față de elevi şi problemele lor, copleşit de normativitate şi 
obligativitate. lată de ce se impune înlocuirea acestui stil, prin 
promovarea unor însuşiri şi strategii care să asigure cunoaşterea, 
motivarea, implicarea şi dezvoltarea personală a elevilor. 
Încercarea de a sistematiza transformările poate să arate ca mai 
jos: 


Ce poate pierde Ce poate câştigă educatorul? 
educatorul? 
Poziția centrală Poziţia de partener 
în derularea activității în derularea activității didactice 
didactice 
Perspectiva de deţinător unic Perspective diverse ale 
al adevărurilor absolute, de adevărurilor relative, de tip 

tip teoretic experiential 
Caracterul livresc Caracterul aplicativ şi 
al predării interdisciplinar al predării 
Comunicare agresivă/pasivă Comunicare asertivă 
Soluțiile unice, convergente Soluțiile diverse, divergente 
Prestigiul oficial atribuit Prestigiul dobândit/recunoscut 


Este important să reținem faptul că această viziune antagonică 
este valabilă doar pentru formatorii centrati pe conținutul disciplinei 
de învățământ pe care o predau sau, şi mai rău, autocentrați. Altfel, 
ea nu reprezintă decât evidenţierea unor transformări obiective, 
produse sau pe cale să se producă în reconstruirea autorității 
educatorului. Pentru a putea conduce cu succes acest proces, ar fi 
bine ca viitorul sau actualul profesor să se implice conştient, optând 
pentru varianta avantajoasă dezvoltării elevilor săi, în care 
prestigiul oficial, ca emanatie nediferenţiată, impusă de funcţie sau 
statut este înlocuit cu un prestigiu real, generat nu doar de 
competența sa cognitivă ci şi de competențele sale de tip social- 
relațional, acţional, manageri. Consecvent ideii de pluralism al 
adevărului, de respectare a valorilor individuale, educatorul renunță 
la prerogativele sale bazate pe autoritate normativă, transfor- 
mându-se din educator-emițător al unicului adevăr didactic în 
educator-consilier, facilitator al autoinstruirii. Concomitent, elevul 
dobândeşte puteri şi drepturi noi, asumându-și dificile responsa- 
bilităţi în ceea ce priveşte traseul său educaţional. Exemplificăm, cu 
valoare aplicativă, deosebirea dintre comunicarea pasivă, asertivă 
şi agresivă, ca mecanisme ce intervin, hotărâtor uneori, în relația 
didactică (Lemeni, G., Miclea, M., 2004, p. 190): 

promovare şi 
dezvoltare 


promovare şi 
dezvoltare 


Comunicare Comunicare Comunicare 
pasivă asertivă agresivă 
> Se evită > Se discută şi > Sunt abordate 
abordarea se clarifică într-o manieră 
problemelor care problemele care agresivă şi 
apar în procesul de | apar în procesul de | ineficientă 


dificultățile de 
promovare şi 


drepturile personale 
în comunicare (de 
exemplu, dreptul de 
a fi ascultat, dreptul 
de a-ți exprima 


respectate şi 
susținute activ 
drepturile 
personale în 
comunicare (de 


personală (de personală (de dezvoltare 
exemplu, critici, exemplu critici, personală (critici, 
conflicte). conflicte). conflicte). 

> Sunt ignorate > Sunt > Drepturile 


personale sunt 
sustinute fără a tine 
cont de drepturile 
celorlalți (de 
exemplu, dreptul de 


mai importante 
decât drepturile 
proprii. 


drepturilor proprii, 
cât şi a drepturilor 
celorlalți. 


părerea). exemplu, dreptul a fi ascultat). 
de a fi ascultat). 

> Drepturile > Este > Drepturile 

celorlalți sunt recunoscută atât | personale sunt 

considerate ca fiind | importanța considerate mai 


importante decât 
drepturile celorlalți. 


> Apare 
neîncredere în 
propriile forțe şi în 
eficiența promovării 
personale. 


> Se dezvoltă 
încrederea în 
propriile forțe şi în 
eficiența 
promovării 
personale. 


> Se dezvoltă 
comportamente de 
ostilitate, blamare şi 
acuzare a celorlalți. 

În sinteză, direcţiile în care ar urma să se manifeste responsa- 
bilitatea elevului sunt: 

e să se exprime pe sine (Sincer, curajos, deschis, cu 
încredere în valoarea sa autentică dincolo de inerentele limitări, în 
polivalența personalității sale şi autenticitatea acesteia, în drepturile 
şi libertăţile sale, pe bază de respect acordat celorlalți, în frumu- 
sețea şi atractivitatea diversităţii lor); 

e să comunice (adecvat, empatic, asertiv, valorificând 
limbajul proactiv, autentic, curajos, coerent, tolerant, cu răbdare 
față de interlocutor şi cu atenţie față de punctul său de vedere); 

e să participe activ la instruire/autoinstruire, respectiv, 
dezvoltare/ autodezvoltare (renunțând treptat la ipostaza de 
comoditate şi confort induse de cunoscut, la atitudinea pasivă sau 
de relativă „neputință”, la solicitarea repetată şi nejustificată a 
sprijinului din partea profesorului sau a unor „algoritmi ai succesu- 
lui”, verificați într-o perioadă precedentă în practica şcolară. Să 
caute soluţii, să colaboreze cu ceilalţi, să valorifice experiențe 
diferite, să continue procesul de instruire şi dezvoltare permanent, 
în afara cadrului instituționalizat, să extindă şi valorifice achizițiile 
realizate, indiferent de tipurile şi timpurile activităţii); 

e să acorde timp pentru instruire şi autoinstruire (din 
multitudinea opțiunilor de petrecere a timpului să aloce în mod 
conştient, prin decizie proprie, timp pe care să-l folosească 
productiv şi creativ în scopul instruirii şi autoinstruirii, nu prin 
constrângere, obligativitate sau sancţiune, fără a necesita control 
din partea adulților); 

e să fie activ în relaţia cu profesorii săi (prin dezvăluirea 
sinelui şi implicare deschisă în sarcină, eliminarea  falselor 

obstacole de tip cognitiv sau afectiv, prin formulare de întrebări şi 
soluții lipsit de complexe şi de frica greşelii, prin consolidarea unor 
relații echilibrate, de implicare şi valorizare a colegilor şi a celorlalţi 
participanți la procesul formativ) ; 

e să ia decizii în ceea ce-l priveşte, să aleagă (prin implicare 
în proces în cunoştinţă de cauză, prin relativa analiză şi identificare 
a efectelor, prin acceptarea posibilității de a greşi şi a obține 
rezultate atât aşteptate cât şi, mai ales, neaşteptate, posibil 
neplăcute, prin angajamentul de a suporta demn consecinţele 
negative ale propriilor decizii). 

Câştigul final îl reprezintă raportarea mai adecvată la realitate 
din perspectiva dimensiunii trăirii şi manifestării libertăţii personale 
spre deosebire de paradigma tradițională, care, în mod 
corespunzător, îngrădeşte accesul la libertate şi manifestarea 
acesteia, aşa cum se poate vedea mai jos ( Cornelius, H.,Faire, 
S.,1996, p. 124): 

TREBUIE FAȚĂ DE PREFER 


EU sunt NEVOIT EU PREFER 


AUTORITATE AUTONOMIE 


Acţiunile sunt direcționate de Acţiunile au logica lor internă de a 
persoane cu autoritate din trecutul fi realizate 
sau prezentul meu 


MĂ SUPUN MĂ DEACORD | ÎMPOTRIVĂ 
RĂZVRĂTESC 
RESENTIMENT | REZISTENȚĂ | ACCEPT ACCEPT 
FRUSTRARE VINĂ CONSECIN- | CONSECIN- 
TELE TELE 


VREAU SĂ MĂ RĂZBUN ÎMI ASUM RESPONSABILITATEA 


VICTIMĂ OPRESOR DESCOPERIREA LIBERTĂȚII 
PERSONALE 


2.3. Posibile reticente în legătură cu strategiile centrării pe 
elev/ subiectul învățării 


Ca orice opțiune strategică, abordarea centrată pe elev 
presupune o raportare specifică la finalitățile educatiei, la rolurile 
profesorului şi elevului, la modalitățile de interacțiune în clasă şi la 
metodele, mijloacele şi procedeele utilizate. De asemenea, o 

abordare particulară a educaţiei, fie ea tradiţională sau centrată pe 
elev, implică oportunităţi de dezvoltare a acţiunii educative, dar şi 
limitări ale posibilităţilor acesteia. Pentru profesor este esențială 
înțelegerea implicaţiilor multiple, pe diferite planuri, determinate de 
alegerea unei opțiuni strategice. 

În acest context, este firesc să ne întrebăm care sunt 
principalele dificultăți şi limitări ale adoptării unei strategii centrate 
pe elev. Existenţa acestor dificultăți este inerentă într-o astfel de 
abordare, dar ele reprezintă un risc asumat, compensat de 
beneficiile posibile ale acestei abordări. 


Sarcină de lucru 
Urmăriţi cu atenţie conținutul următorului text şi încercaţi să 
desprindeți semnificaţia sa pentru evoluția carierei voastre 
didactice: 


Şedeam într-o duminică dimineaţă liniştit în metrou, alături de alți 
câțiva pasageri pierduţi în gânduri sau care frunzăreau presa. 
Atmosfera era calmă şi paşnică. Dintr-o dată, în staţie, au intrat 
în vagon un bărbat cu copiii lui. Aceştia erau atât de zgomotoşi şi 
de agitati, încât climatul s-a schimbat instantaneu. Bărbatul s-a 
aşezat lângă mine şi a închis ochii, părând să ignore ce se 
întâmpla în jurul lui. Copiii țipau, aruncau cu diverse obiecte, 
smulgeau ziarele din mâinile pasagerilor. Erau insuportabili. Şi 
totuşi, omul de lângă mine nu se mişca. Nu-mi venea să cred că 
Îşi lăsa copiii să se dezlănțuie în halul acela din simplă nesimţire, 
fără să intervină, fără să-şi asume vreo responsabilitate. În 
culmea iritării dar pe cel mai calm ton cu putință i-am spus: 
„domnule, copiii dvs. deranjează pe toată lumea de aici. Nu îi 
puteţi domoli puțin?” Bărbatul îşi ridică alene privirea, clipi ca prin 
ceață şi spuse încet: „o, aveti deplină dreptate!...ar trebui să 
intervin... Tocmai ne întoarcem de la spital, unde mama lor a 
murit în urmă cu un ceas. Mă simt cam pierdut şi cred că nici ei 


66 


nu mai ştiu pe ce lume sunt.” Brusc, iritarea mea a dispărut. 
Simțeam cum se revarsă din mine, valuri, valuri, simpatia şi 
compasiunea: „vai, ce rău îmi pare! Cum s-a întâmplat? Vă pot fi 
de ajutor?” Totul se schimbase într-o clipă! (după st. Covey, 
1995, p. 18-19) 


Pornind de la principiul că abordarea centrată pe elev/subiectul 
învățării aduce cu sine ca acțiune educaţională o experiență 
construită, încercăm o sistematizare a dificultăților şi limitărilor 
inerente acesteia. Ea poate evidenția următoarele aspecte: 

1. dificultatea schimbării de  paradigmă/comportament/stil 
didactic în ceea ce priveşte elevul, cunoaşterea, abordarea şi 
valorizarea acestuia prin procesul de învățământ la nivelul 
formatorilor existenți deja în sistem. Aceştia vor manifesta, în 
anumite limite, o firească rezistență la schimbare, vor asimila doar 
parțial, formal sau superficial noutatea propusă şi vor reuşi destul 
de puţin în procesul de realizare practică a demersului; 

2. inexistența, în oferta de formare iniţială pentru cariera 
didactică, a unui curs de formare pe problematica strategiilor 
centrate pe elevi/subiectul învăţării, respectiv a formatorilor pentru 
domeniul respectiv, astfel încât existența intenției centrării pe 
elev/subiectul învăţării din partea unora dintre studenţi ar întâmpina 
unele restricții de ordin cognitiv, acțional, temporal, soldându-de, de 
regulă, cu renunțarea la documentare personală şi transpunere 
experimentală în practică; 

3.caracterul inter şi transdisciplinar al acestor strategii 
determină complexitatea şi relativa dificultate de selectie, 
structurare şi utilizare a lor. Pe de-o parte, ele se constituie la 
întâlnirea unor achiziții precedente realizate pe întregul traseu al 
formării pentru cariera didactică, din perimetrul tuturor disciplinelor 
studiate, ceea ce poate produce apariția dar şi aparența unor 

elemente de redundanță. Pe de altă parte, ele vor asigura, în mod 
firesc, o binevenită sinteză a acestora, oferind formatorilor o 
perspectivă proaspătă asupra plasării efective a elevului în centrul 
învățării, respectiv asupra mecanismelor de realizare a acestui 
deziderat; 

4.caracterul dinamic şi flexibil al pregătirii educative a 
profesorilor este stimulat maximal, prin abordări metodologice mai 
complexe, interdisciplinare, mai exigente în raport cu dezvoltarea 
fiecărui elev şi mai pertinente din punct de vedere psihopedagogic, 
de o natură „altfel decât cea cunoscută, de regulă, în timpul 
formării inițiale; 

5. multitudinea de deschideri oferite de tematică este pro- 
ductivă, dar poate fi, în acelaşi timp, şi contraproductivă, generând 
derută în rândul formatorilor, insuficientă clarificare asupra a ceea 
ce se intenţionează şi, mai ales, asupra lui „cum?” se poate realiza; 

6. diversitatea strategiilor posibil de utilizat, cu zone de 
raportare teoretică diferite dar interdependente (venind dinspre 
psihologie, pedagogie, consiliere, managementul clasei de elevi) 
generează atât o binevenită diversitate în plan acţional, dar şi un 
grad relativ sporit de subiectivism al intervenției formative. Dacă ele 
nu abdică de la principiul centrării pe elev/subiectul învățării şi 
asigurării dezvoltării sale personale superioare, zona de dificultate 
(a alegerii şi utilizării) este redusă la minim; 

7. specificul strategiilor centrate pe elev generează dificultăți de 
ordin organizatoric (spaţial: unde vom lucra, ce schimbări 
presupune - dacă presupune -— organizarea locului desfăşurării 
activităţii față de varianta tradițională; temporal: cum trebuie 
organizată şi desfăşurată integrarea acestor strategii în procesul de 
învățământ, ştiut fiind că ele sunt cronofage; curricular: dileme 
asupra modului de parcurgere a programei şcolare, ritmul optim al 
acesteia, modalităţile de folosire a suporturilor curriculare sau a 


68 


altor auxiliare, relația dintre rolul educativ al profesorului la ora de 
specialitate şi în cadrul consilierii; relational: dacă şi în ce măsura 
actualii profesori din sistem (şi viitorii, implicit) sunt dispuşi la 
construirea unui alt tip de relație cu elevii lor, bazată pe: cunoaştere 
şi autocunoaşte; creştere a gradului de autonomie a elevului (Ce 
este? Cum şi în ce se manifestă?); nondirectivitate şi stimulare 
sporită a creativității acestuia; implicare superioară a elevilor în 
rezolvarea sarcinilor şi problemelor prin delegarea relativă a 
responsabilități de la profesor către elev (Ce este? Cum şi în ce se 
manifestă?), comunicare asertivă şi negociere, ascultare activă şi 
empatică, gândire critică şi reflexivă; managerial: cum trebuie şi 
poate fi organizat procesul de învățământ pe clase şi lecţii în 
efectivele stabilite prin lege în sistemul nostru de învățământ pentru 
a asigura centrarea pe elev/subiectul învăţării; ce mai înseamnă şi 
cum se poate asigura accesul egal la învățătură şi egalitatea 
şanselor în acest context. 


De meditat: 

Imaginaţi-vă că sunteți elev în ultimul an de liceu şi aveți un 
profesor proaspăt absolvent de facultate în domeniul x. Întocmiţi e) 
listă cu 5 deosebiri semnificative pe care credeţi că s-ar putea să 
le identificaţi între strategiile de lucru utilizate de fostul profesor de 
specialitate, tocmai pensionat, şi cele pe care vă aşteptaţi să le 
folosească noul profesor, de-abia sosit. Cât de diferite vă aşteptaţi 
să fie acestea? V-aţi gândit vreodată că în mod firesc, cu trecerea 
timpului, şi voi, în calitate de viitori profesori s-ar putea să vă 
apropiaţi de caracteristicile pe care le-aţi descris mai sus? 
Identificaţi cel puţin 3 elemente care credeți că v-ar putea ajuta în 
„lupta” cu timpul, cu dificultăţile profesiei şi cu rutina! 

2.4. Diferenţiere şi personalizare 


Atunci când, în 1998, Carmen Creţu îşi exprima punctul de 
vedere cu privire la filosofia schimbării şi la filosofia educației 
diferenţiate şi personalizate, vântul acestora de-abia începuse să 
afecteze, la nivel global, sistemul şi procesul nostru de învățământ, 
iar în ceea ce-i priveşte pe mare parte dintre agenții săi, aceştia se 
aflau de-abia în faza incipientă a conştientizării unor astfel de 
probleme şi, mai ales, a impactului lor pe termen mediu şi lung 
asupra sistemului şi beneficiarilor săi, asupra mentalităților şi 
politicilor educaţionale, de asemenea. Enumerăm câteva dintre 
ideile-reper ale studiului, considerate utile din perspectiva abordării 
pe care o propunem (Creţu, C., 1998, p. 14-15); 


Filosofia schimbării - Repere 


1. Schimbarea este un proces, nu un eveniment. Mulţi profesori 
privesc „schimbarea” ca pe un reflex imediat la o prevedere 
legislativă, la o decizie administrativă sau de introducere a unui 
experiment. Experienţa (...) demonstrează că semnele certe ale 
schimbării apar la intervale de la 3 la 5 ani; 

2. Schimbarea este desăvârşită de indivizi, nu de instituții. 
Pentru ca şcoala să se schimbe, trebuie să se schimbe educatorii 
din şcoală, prin dezvoltarea deprinderilor şi abilităților de provocare 
şi menținere a schimbării; 

3. Schimbarea este o experienţă individuală de profunzime. De 
obicei (...) atenţia este focalizată pe aspectele materiale, financiare, 
de procedură şi, doar în plan secund, pe atitudinile, motivațiile, 
emoțiile şi sentimentele educatorilor implicaţi. Acestea (...) pot juca 
un rol determinant în succesul sau eşecul unui proiect de 
schimbare; 

4. Practicarea schimbării provoacă ataşament şi determină 
competențe tot mai mari referitoare la însuşi procesul respectiv de 
schimbare; 


Filosofia educaţiei diferenţiate şi personalizate - Repere 


1. Dreptul de a fi diferit sau dreptul la diversitate este un drept 
fundamental al omului; 

2. În activitatea de învăţare, între elevi există diferențe 
semnificative de ritm, volum, profunzime şi stil; 

3. Egalitatea şanselor la educaţie trebuie să se instituie prin 
recunoaşterea şi respectarea diferențelor de capacitate înnăscută 
şi dobândită; 

4. Egalitatea accesului la educaţie nu înseamnă şcoală unică 
pentru toți, ci şcoală adaptată posibilităţilor aptitudinale şi nevoilor 
fiecăruia. 

Dintr-o perspectivă asemănătoare, centrarea pe elev/subiectul 
învățării, mult postulată şi puţin realizată, se vede obligată să 
procedeze cel puţin la reamintirea acestor repere de ordin general 
filosofic pentru a întemeia un demers acceptat, realizabil şi cu 
şanse efective de a produce rezultatele scontate. Reforma 
învățământului este gândită ca un demers complex care să aşeze 
în centrul său ca principal beneficiar elevul, înțeles într-o 
perspectivă mai generoasă şi optimistă, ca fiind cu adevărat, în 
fiecare caz în parte, o personalitate, superior capabil de implicare, 
responsabilizare, dezvoltare. Evidenţiem câteva dintre principiile 
care fundamentează un mod de proiectare şi realizare a educației 
diferențiate şi personalizate (Curriculum Naţional pentru 
învățământul obligatoriu. Cadru de referință, 1998, p. 15-16): 

1.  Curriculum-ul trebuie să-i ajute pe elevi să-şi descopere 
disponibilitățile şi să le valorifice la maximum în folosul lor şi al 
societății; 

2. Elevii învaţă în stiluri diferite şi în ritmuri diferite; 

3. Profesorii trebuie să descopere şi să stimuleze aptitudinile 
şi interesele elevilor; 

4. Evaluarea trebuie să-i conducă pe elevi la o autoapreciere 
corectă şi la îmbunătățirea continuă a performanţelor. 


Sarcină de lucru 
Încercaţi să vă reamintiţi ce înseamnă curriculum în sens larg. 
După aceasta, găsiți cel puţin două modificări ce s-ar putea 
aduce la nivelul fiecărui element al acestuia din perspectiva 
unei abordări diferenţiate şi personalizate. 


Aşa cum se poate observa cu uşurinţă, educaţia diferențiată şi 
personalizată presupune o abordare completă, din perspectiva 
curriculum-ului în sens larg, cu toate componentele şi interacţiunile 
dintre acestea. 

a) Se va vorbi, ca atare, de un cadru general favorabil al 
formulării obiectivelor cadru/de referință, respectiv competențelor 
generale/specifice din perspectiva particularităților de microgrup şi 
individuale. Finalitatea generală a programelor educaţionale dife- 
rențiate şi personalizate este adaptarea curriculum.-ului la 
posibilitățile şi nevoile specifice elevilor ţintă (Creţu, C., 1998, p. 
64) (superior dotați, supra mediu dotați, mediu dotați, dotați,cu 
nevoi speciale). lar Legea învățământului (art. 5 (2) prevede 
această posibilitate: „statul promovează principiile învățământului 
democratic şi garantează dreptul la educaţie diferențiată, pe baza 
pluralismului educațional”. 

b) Organizarea diferențiată sau personalizată a conținuturilor 
„vizează adaptarea procesului instructiv-educativ la posibilitățile 
aptitudinale, la nivelul intereselor cognitive, la ritmul şi stilul de 
învăţare al elevului” (Carmen Creţu, 1998, p. 66). Aceeaşi sursă 
permite realizarea unei pespective comparative între modul în care 
este abordată diferențierea experienței de învăţare din punct de 
vedere al profesorului şi al elevului (idem): 


Direcțiile diferențierii Aspectele diferențierii 
experienţei de învățare experienței de învăţare din 
făcută de către profesor perspectiva elevului 
> conținuturi > extensiunea 
> metode de predare- cunoștințelor 
învățare > profunzimea înțelegerii 
> mediu psihologic > ritmul 
> standarde de > stilul de învățare 
performanță (creativ, reproductiv, 
investigativ) 


c) Strategiile didactice pot fi diferențiate şi personalizate pentru 
că, în esență, toate componentele lor structurale, dar mai ales 
nenumăratele combinații ale acestora au/pot avea valențe în 
dezvoltarea elementelor de specificitate ale personalității elevilor. 
Sunt utilizate, date fiind rezultatele lor recunoscute, strategiile de tip 
euristic, constituite în jurul metodelor problematizării, studiului de 
caz, proiectului, experiențelor general-exploratorii, metodelor şi 
tehnicilor specifice stimulării creativităţii, organizării pe grupe mici şi 
omogene din punct de vedere al unor indicatori psihopedagogici, 
organizării activității pe grupuri de antrenament. 

d) Evaluarea însăşi, criteriile de evaluare vor fi specifice 
fiecărui program instructiv-educativ, în contextul configurat de 

finalitățile generice. De exemplu, pentru elevii cu aptitudini înalte, 
criteriile de evaluare se vor concentra (apud Carmen Crețu, 1998): 

e mai mult pe progresul individual decât clasamente în cadrul 
grupei (ceea ce poate fi valorificat foarte bine în toate contextele 
centrării pe elev - n.n.); 

e mai mult pe originalitatea de expresie, decât pe 
conformarea la standardele de formă în expresie; 

e mai mult pe procesul de asimilare a cunoştinţelor şi pe 
procesul de dezvoltare aptitudinală, decât pe produs. 

Autoarea menţionată demonstrează că pentru evaluarea 
progra-melor speciale pentru elevii dotați, este bine ca evaluarea 
să se completeze cu instrumente specifice, pentru cadre didactice, 
părinţi, elevi şi reprezentanți ai comunităţii locale implicați în 
program (pentru exemplificarea unor asemenea instrumente, vezi 
Carmen Creţu, 1998, p. 99-110). Rezultă că adoptarea strategiilor 
de tratare diferențiată şi personalizată a elevilor, atât sub raportul 
nivelului exigențelor conţinutului instruirii, cât şi al modalităților de 
instruire se bazează în mod fundamental pe cunoaşterea 
particularităților psihofizice ale elevilor. 

Din aceasta perspectivă, reuşita/nereuşita şcolară se prezintă 
ca o stare relativă în raport cu exigenţele normelor şcolare. Un 
asemenea punct de vedere relevă necesitatea punerii de acord a 
solicitărilor şcolii cu capacităţile de învăţare ale elevilor, precum şi 
de adaptare a acestora la activitatea şcolară. În acest sens, 
obținerea succesului şcolar presupune, din perspectiva consilierii 
psihopedagogice (Silvia Crăciunoiu, 2006), o adaptare cu dublu 
sens: pe de o parte a copilului la activitatea şcolară, iar pe de altă 
parte a şcolii la factorii interni ai acestuia. Această relație constituie 
temeiul aprecierii multor autori potrivit căreia insuccesul şcolar 
indică mai degrabă “inadaptarea" şcolii la elev decât eşecul 
acestuia în faţa cerințelor şcolii. 

Definirea strategiei de prevenire/combatere a insuccesului 
şcolar implică şi o altă determinare. Eşecul şcolar apare, cu 
excepția unor situaţii grave, nu ca fenomen general, cuprinzând 
grupuri mai mari de elevi (componenții unei şcoli sau ai unei clase), 
ci priveşte, de regulă, anumiţi subiecţi, este un fenomen şcolar 
preponderent individual. În consecință, prevenirea şi combaterea 
eşecului presupune cunoaşterea formei concrete de manifestare şi 
a cauzelor specifice care l-au generat. În acest sens, profesorii 
trebuie să-i asigure elevului cadrul social adecvat (şcoală, clasă, 
cerc) pentru dezvoltarea diferențiată până la individualizare. prin 
descoperirea şi cultivarea aptitudinilor personale, a trăsăturilor 
caracteristice proprii, a unui stil cognitiv individual, a unui ritm de 
învățare şi dezvoltare adaptat fiecăruia. 

Această concepție este confirmată şi susținută şi din perspec- 
tivă psihologică: “subiectul se individualizează prin comportament şi 
activitatea sa, prin reactivitatea şi stilul său” (Paul Popescu 
Neveanu, 1978, p. 347). În domeniul educaţiei, individualizarea 
semnifică adaptarea influențelor şi a strategiilor la specificul 
individual al fiecărui beneficiar, la posibilitățile şi trebuințele sale 
printr-o dezvoltare completă şi echilibrată. Conform principiului 
didactic al individualizării, educaţia trebuie să pornească de la 
diferențele cantitative şi calitative dintre tinerii de aceeaşi vârstă, 
generate de unicitatea personalității lor. Se preconizează că în locul 
unei atitudini nivelatoare şi egalizatoare trebuie să se procedeze la 
diferenţierea activităților fundamentale (jocul, învățătura, munca, 
creația) potrivit particularităţilor individuale şi la acomodarea 
instruirii la posibilităţile psihofizice de asimilare ale fiecărui copil sau 
tânăr. Perspectiva individuală porneşte de la următoarele ipoteze: 
un copil sau un grup de copii poate fi identificat ca special; acest 
copil (grup) are nevoia de predare-învățare individualizată ca 
răspuns la problemele identificate; este bine ca să învețe împreună 

şi separat de ceilalți copii; fiecare are nevoie de atenție, iar 
dificultățile determinate de tulburări ale învăţării se pot rezolva 
împreună în clasă prin contribuţia tuturor resurselor. De asemenea, 
învățarea este mult mai plăcută şi mai eficientă dacă în clasa de 
elevi: se foloseşte învățarea în interacțiune; se negociază 
obiectivele învăţării; se demonstrează, se aplică şi apoi se 
analizează reacţiile; se realizează o evaluare permanentă ca 
răspuns al învățării; se asigură sprijin pentru profesor şi pentru 
elevi. Antrenarea unor strategii de sprijinire a învățării în clasă este 
deosebit de importantă pentru dezvoltarea unui program de 
învățare eficient. Cele mai utile metode şi tehnici sunt: climatul 
social favorabil; cunoaşterea comportamentelor de învăţare tipice 
fiecărui elev; învățarea în perechi; învățarea de la copil la copil; 
echipa sau cuplul de profesori în predare; părinţii ca parteneri; 
îmbunătăţirea formelor de comunicare cu alți profesionişti din afara 
şcolii; perfecționarea continuă a şcolii, a practicii profesorilor şi a 
formelor de învăţare (Silvia Crăciunoiu, 2006). 


De meditat: 
Încercaţi să verificaţi în ce măsură intuiți ce modificări ale 
curriculum-ului ar trebui să introduceți în cazul în care ați avea în 
colectivul de elevi al unei clase 2 elevi cu nevoi speciale, prin 
raportare la disciplina de învățământ pe care urmează să o 
predati. 


Se poate concluziona (vezi şi capitolul "Opțiuni strategice în 
proiectarea şi realizarea activităţilor centrate pe elev" din acest 
volum) că o activitate educațională este centrată pe elev dacă 
satisface cumulat următoarele cerințe: 

e se bazează pe caracteristicile personale ale elevilor; 

e are ca scop dezvoltarea de competențe (obiectiv principal) 
şi transmiterea de conținuturi specifice (obiectiv secundar); 

e implică efectiv elevul în planificarea, executarea şi 
evaluarea ei; 

e constituie o experienţă de învățare pozitivă; 

e permite transferul de experienţă la altă situație educa- 
țională. 

Analizând comparativ concepția tradițională asupra activității 
instructiv-educative şi cea asupra activității diferenţiate, inclusiv a 
celei centrate pe elev/subiectul învăţării, în scopul evidențierii 
impactului celei din urmă asupra dezvoltării elevului în raport cu 
propriul potențial, este semnalată diferența dintre acestea (Adriana 
Rotaru, 2002): 


Activitatea în stil tradițional Activitatea diferențiată 
e Diferenţele între elevi sunt | e Diferenţele între elevi sunt 
mascate; se acționează asupra | studiate şi acceptate ca bază 


lor doar când devin de pornire în demersul 
problematice; instructiv-educativ; 

e Interesele copilului sunt rar | e Elevii sunt ghidaţi în 
apelate ; sensul propriilor interese şi al 
e Domină activitatea cu alegerilor ghidate de acestea; 
întrega clasă. e Se folosesc forme diferite 


de organizare a activității: pe 
grupe, în echipe, frontal sau 
individual. 

e Timpul este inflexibil. e Timpul este flexibil, în 
funcţie de nevoile elevilor. 

e Suntadmise interpretările e Suntadmise, chiar se 


unice ale ideilor şi caută perspective multiple 
evenimentelor. asupra evenimentelor şi 
ideilor. 

e Cadrul didactic 
direcționează comportamentul 
elevilor. 


e Cadrul didactic facilitează 
activitatea independentă a 
elevilor. 


e Cadrul didactic rezolvă 
problemele clasei sale. 


e Elevii se ajută între ei, 
asistați în rezolvarea 


problemelor. 


e Cadrul didactic planifică 
secvențele, obiectivele 
instruirii, furnizează 
standardele de evaluare a 


e Elevii acționează 
împreună cu profesorii pentru 
a stabili obiective şi criterii de 


activității. evaluare. 
e Respectă CE trebuie e Respect pentru CINE 
învățat. învaţă. 


Se observă că tot mai des tindem către o şcoală în care 
elevii să devină capabili să îşi asume responsabilitatea dobândirii 
competențelor, profesorul devenind un organizator al experiențelor 
de învățare. În acest sens, el îşi asumă sarcini suplimentare în 
generarea unui climat de încredere în posibilitățile elevilor, în 
diminuarea complexului de inferioritate al multora dintre ei şi, de 
asemenea, în combaterea algoritmilor de uniformizare a condiţiilor 
de învățare şi dezvoltare pentru elevii capabili de performanțe 
superioare. Stimularea creativității acestora, încurajarea lor perma- 
nentă, teme variate la nivelul conținuturilor şi metodologiei, crearea 
unui context favorabil gândirii independente, asocierii libere a ideilor, 
dezvoltarea capacităţii de argumentare, motivare pentru alegerile 
făcute sunt câteva direcţii importante de acțiune. În felul acesta ar 
putea fi depăşite prejudecățile care împiedică instaurarea în şcoală 
a unui climat favorabil creativității: 

e cultul elevului mediu după care dascălul îşi reglează 
demersul său didactic; 

e obsesia exagerată a profesorului pentru programă; 

e neacceptarea achiziţiilor moderne în materie de tehnologie 
didactică; 

e tratarea notelor ca indicatori pentru toate virtuțile probate 
de elevi (Anca Munteanu, 1994, p. 126-127). 


Sarcină de lucru 
Analizati comparativ cuplul de perspective (paradigma traditio- 
nală asupra instruirii - centrată pe informaţie - şi paradigma 
experienţială - centrată pe experiența subiectivă a elevului) cu 
cele două tipuri de concepere a activității (în stil tradițional şi în 
mod diferențiat). Identificati puncte de convergentă între 
acestea. Optaţi argumentat pentru un punct de vedere ! 


2.5. De la cunoştinţe la competențe 


Întreaga analiză efectuată anterior conduce către concluzia că, 
în contextul educaţiei contemporane, una dintre preocupările sale 
de acută actualitate o reprezintă găsirea a cel puțin două 
răspunsuri pertinente la numeroasele preocupări ale agenţilor 
formării: care trebuie să fie achizițiile finale ale cursanților şi care 
sunt căile pe cale acestea prind viață şi devin permanente? În timp 
ce prima întrebare vizează, în egală măsură, conținutul învăţă- 
mântului şi finalitățile acestuia, cealaltă se raportează direct la 
metodologia procesului formativ. Strategiile centrate pe elev/ 
subiectul învăţării reprezintă o parte a răspunsului la a doua 
întrebare, în timp ce la prima ne vom referi în continuare. 

În mod tradiţional, cunoştinţele au fost considerate, secole de-a 
rândul, tipul de achiziție fundamentală, esențială, necesară şi 
suficientă pentru a asigura succesul oricărui tip de program de 

pregătire şi oricărei vârste a beneficiarilor. Raționamentul de 
susținere a unui asemenea punct de vedere viza dimensiunea 
epistemică şi cantitativă a conţinuturilor (cu cât cunoştinţe mai 
multe şi mai corecte, cu atât performanţe superioare). infailibilitatea 
acestei perspective era asigurată de caracterul ştiinţific al cunoş- 
tințelor şi de autoritatea gnoseologică indubitabilă a profesorilor. 

Viziunea din ce în ce mai pragmatică asupra educaţiei şi 
accentuarea interdependențelor dintre lumea şcolii şi lumea muncii 
au produs, într-un ritm din ce în ce mai accentuat, modificări 
succesive în răspunsul la prima întrebare. S-a diminuat treptat, mai 
întâi ca relevanță şi importanță, iar apoi şi cantitativ, rolul 
cunoştinţelor în favoarea unor achiziții considerate inițial, 
complementare acestora: priceperi şi deprinderi (care schimbă 
centrarea învățământului de pe dimensiunea teoretică pe cea 
practică). Apoi, acestea au început a fi susținute tot mai puternic de 
impactul atitudinilor, valorilor şi comportamentelor (oferind, de 
această dată, întâietate axiologicului), pentru ca din anii '90, sub 
influența organismelor de afaceri şi patronale, să se discute tot mai 
serios, până la a deveni certitudine, despre competente, ca un tip 
de achiziție tot mai dezirabilă şi capabilă să dea măsura exactă 
asupra performanțelor. 

Despre „abordarea prin competenţe”, Ph. Perrenoud afirma că 
aceasta este o consecinţă a nereuşitelor reformelor succesive ale 
sistemelor educative, care nu au adus rezultatele scontate. 
Solicitările legate de pregătirea profesională şi piața muncii 
necesitau noi cuvinte-cheie pentru noi provocări; chiar dacă 
limbajul era nou, abordarea prin competenţe răspundea la o veche 
dar adevărată problemă a şcolii (Perrenoud, Ph., 1997). Aceasta nu 
înseamnă renunţarea la cunoştinţe sau o schimbare esențială a 
conținuturilor ci o altă abordare a lor, mai pragmatică, mai 
aplicativă, prin transpunerea lor funcţională în practică. Nu este 

vorba de o mică „revoluţie culturală” ci de o normală evoluţie a 
formării conştiente pentru piața muncii, punând accent pe acţiune, 
training, formare, exersare, adică de învăţare prin acțiune (Chirea, 
V-G, p. 7). Celebrul „learning by doing” rămâne actual, pe un plan 
superior al integrării şi valorificării achiziţiilor subiectului. 

Raportul pentru UNESCO al Comisiei Internaţionale pentru 
Educaţie în secolul XXI (Delors, J., 2000) analizează misiunea 
educației în relație cu problematica lumii contemporane şi propune 
o regrupare a principalelor achiziţii ale tânărului din noul mileniu, 
concretizată în 4 piloni, respectiv 4 categorii de metacompetenţe: a 
învăța să ştii, a învăța să faci; a învăţa să trăieşti împreună cu 
ceilalți; a învăța să fii (şi să devii). Idealul nostru educaţional 
„prezice”, la rândul său, formarea unei personalități autonome, 
creative, dezvoltate în funcţie de potențialul fiecăruia, în condițiile în 
care şcoala românească rămâne, încă, aservită informativului. 
Răsturnarea triadei finalităţilor (Văideanu, G., 1986), deşi existentă 
într-un mod diluat în documentele Consiliului Naţional pentru 
Curriculum, nu este realizată practic. Aceasta în contextul în care 
sunt prefigurate categorii clare de finalităţi atât pentru învățământul 
obligatoriu cât şi pentru cel liceal. 


Sarcină de lucru 
Identificati pe durata propriilor studii aspecte legate de diferitele 
perspective asupra achiziţiilor finale ale formării. Care punct de 
vedere consideraţi că predomină în învățământul românesc 
actual ? Argumentaţi ! 


În acord cu aceste tendințe, Consiliul Naţional pentru 
Curriculum, prin materialele suport pe care le-a elaborat, propune 
interpretarea rezultatelor elevilor de liceu ca performante, înțelese 
în termeni de competente şi capacități. Dacă, până la nivelul clasei 

a-lX-a, programele sunt centrate pe obiective, cele proprii claselor 
X-XII sunt centrate pe competențe, valori şi atitudini (corelate cu 
nivelul atins în dezvoltarea psihologică a elevilor, cu vârsta 
acestora, cu necesitatea sporirii nivelului calitativ şi funcțional al 
achizițiilor finale). 

Cuvântul „competenţă” face parte din categoria termenilor care 
deşi se impun rapid (pentru că exprimă o realitate cvasiunanim 
recunoscută şi acceptată ca necesară), necesită o analiză profundă 
(dată fiind complexitatea sa structurală şi dificultatea formării sale). 
Cu atât mai mult acest lucru se impune în ştiinţele educaţiei, unde a 
generat, de la bun început, incertitudini lexicale şi controverse 
(Chirea, V-G.). 

Competența reprezintă un rezultat complex structural, realizat 
pe termen lung (semestru, an de studiu, ciclu curricular). Natura sa 
îşi identifică specificul la confluenţa dintre un sistem de cunoştinţe 
şi deprinderi care, în unitatea şi interacțiunea lor conferă poseso- 
rului posibilitatea de a identifica şi rezolva în contexte diferite 
probleme caracteristice unui domeniu la parametri calitativi 
superiori (competenţa de comunicare, de organizare, de decizie) 
(Cojocariu, V., 2004). În sensul strict al cuvântului, prin competență 
unii autori desemnează „un amestec specific fiecărui individ de 
îndemânare dobândită prin pregătire tehnică şi vocaţională, de 
comportament social, de spirit de echipă, de iniţiativă şi capacitate 
de asumare a responsabilităților” (J. Delors, p. 72). Alţii prefi- 
gurează mai exact structura competenţei, apreciind că ea „implică 
complexe integrate de cunoştinţe, abilități, capacități şi atitudini, 
care conferă celui ce o posedă dreptul de a spune: ştiu să fac acest 
lucru” (Chirea, V-G., p. 1). 

După Gerard şi Roegiers competența exprimă un ansamblu 
integrat de capacităţi care permite - într-o manieră spontană - de a 
fi stăpân pe o situație şi de a răspunde la ea mai mult sau mai puţin 

pertinent (apud 9). Această definiţie reconfirmă punctele de vedere 
precizate anterior, faptul că o competenţă nu există decât în 
prezența unei situaţii determinate, prin integrarea diferitelor 
capacități, constituite la rândul lor din cunoştinţe şi din abilități 
(savoir-faire). Aceste trei elemente sunt indispensabile pentru a 
constitui competența. De exemplu, pentru a putea “conduce un 
automobil pe un traseu”, se poate întâmpla ca un individ să fi 
achiziționat multiplele capacităţi necesare (a schimba viteza, a 
frâna, a evalua o distanță), dar să nu aibă competența necesară, în 
cazul în care aceste capacităţi nu sunt integrate. Dacă îi lipseşte 
una din capacităţile cerute, el, de asemenea, va fi incompetent. În 
sfârşit, el poate să se manifeste competent într-o situaţie (condu- 
cere în condiții normale), dar să nu fie competent în altă situație 
(conducere pe timp de ninsoare) (idem). Pedagogii belgieni amintiți 
susțin, pe acest temei, că un învățământ orientat spre formarea 
competențelor, şi nu doar spre simpla juxtapunere a capacităților, 
este o condiţie necesară pentru a aplica o pedagogie a integrării. O 
astfel de pedagogie are ambiția de a-l înarma cât mai bine pe cel 
care învață, pentru ca el să poată fi stăpân pe situaţiile cu care s-ar 
putea confrunta în viața profesională şi personală. Pentru aceasta, 
pedagogia integrării vizează patru obiective: 

e a da sens învăţării, plasând-o într-un context semnificativ 
pentru elev şi în relaţie cu situaţii concrete pe care acesta le va 
întâlni mai târziu sau care au pentru el sens; 

e a distinge esențialul de ceea ce este mai puţin important, 
insistând asupra momentelor de învăţare care sunt importante, fie 
de aceea că sunt utile în viața cotidiană, fie pentru că ele constituie 
fundamentul învăţării ulterioare; 

e a învăţa să utilizezi cunoştinţele în situaţie, şi a nu se limita 
la umplerea capului elevului cu diverse cunoştinţe, ci a viza, de 
asemenea, stabilirea legăturii între aceste cunoştinţe şi valori, sau 

finalități ale învăţării, cum ar fi, de exemplu, a face ca elevul să 
devină un cetățean responsabil, un lucrător competent, o ființă 
independentă; 

e a stabili legături între diferitele noțiuni studiate, căutând 
prin aceasta răspunsul la una din marele probleme ale societății 
noastre, care constă în garantarea pentru fiecare elev a mobilizării 
în mod real a cunoştinţelor şi competențelor sale pentru a-i permite 
să rezolve în mod util o situaţie cu care se confruntă, a-i permite să 
facă față unei dificultăți neprevăzute, unei situații nemaiîntâlnite 
vreodată (Gerard şi Roegiers, p. 1). 

G. Squirrell (1995, p. 52) descrie şi exemplifică care este 
drumul formării competenţei de a construi şi urma un plan individual 
de acțiune, cu rol semnificativ în autocunoaştere şi autodezvoltare. 
Acesta include, într-un ciclu al devenirii, următoarele etape: 

1) inventarul sinelui (Care sunt punctele mele tari? Dar 
punctele slabe? Ce ar trebui să fac pentru a le îmbunătăţi? Ce mi- 
ar place să fac în continuare? Ce mă motivează? Ce este important 
pentru mine? Care sunt valorile mele?); 

2) formularea unei intenții ( Aş vrea să...) 

3) planificarea (Am nevoie de ...Aş vrea să fac aceasta 
cu...Aş avea nevoie de ajutor de la... Care sunt costurile şi 
consecințele a ceea ce vreau să fac, pentru mine şi pentru ceilalți? 
Există alte căi de a face ceea ce vreau să fac?) 

4) stabilirea țintelor (Planul meu poate fi acum scris. Aş putea 
realiza o parte a lui până la... Fixează paşi mici de lucru şi fixează 
date limită. Stabileşte cum vei putea măsura propriile progrese 
înregistrate) 

5) acțiunea propriu zisă de realizare 

6) analiza (Ce am stabilit că trebuia făcut? Cât de mult am 
făcut? Ce m-a ajutat în acțiunea mea? Care au fost efectele a ceea 
ce am făcut pentru mine şi pentru ceilalți? Ce am învăţat făcând 

aceasta? Mai vreau încă să o fac? De ce?/De ce nu? De ce alte 
ținte şi termene am nevoie?) 

T) fixarea unor noi ținte, dacă se impune; 

8) acţiunea reluată; 

9) reanalizarea acțiunii 

10) stabilirea de noi tinte, ş.a.m.d. 


De meditat: 
Abordați competența prezentată mai sus din perspectiva 
principiilor pedagogiei integrării şi încercați să demonstraţi în ce 
măsură acestea se respectă în situația dată. Credeţi că 
elementele numerotate de la 1 la 10 pot fi interpretate, dintr-o altă 
perspectivă, ca reprezentând capacități integrate competenţei 
exemplificate? Argumentaţi răspunsul! 


Dat fiind permanentul feed-back dintre lumea muncii şi lumea 
şcolii, competențele absolvenţilor sunt indicii ale realizării la un 
anumit nivel de calitate a activităţilor complexe solicitate de un 
anumit loc de muncă. Din această perspectivă, competența 
reprezintă „capacitatea de a aplica, transforma şi combina 
cunoştințe şi deprinderi în situaţii şi în medii de muncă diverse, 
pentru a realiza activităţile cerute la locul de muncă la nivelul 
calitativ specificat de standardele ocupaţionale” (apud losifescu, Ş., 
2000, p. 12). Aşa se explică interesul în creştere acordat de 
majoritatea sistemele de învățământ recunoaşterii, validării şi 
certificării competentelor (RVC), mecanisme ce devin o cale 
privilegiată spre o societate a includerii, care ţine cont de valoarea 
şi nevoile individului (Dragotă, F., Popescu, S, 2004). 

În concluzie, se poate aprecia că delimitările conceptuale 
asupra termenului de competență evidenţiază următoarele aspecte 
comune (Chirea, V-G., p.2): 

e competențele nu sunt ele însele cunoştinţe, deprinderi, 
atitudini sau capacităţi dar ele mobilizează, integrează astfel de 
resurse; 

e această mobilizare nu este pertinentă decât într-o situație, 
fiecare situaţie fiind particulară, distinctă; 

e exersarea competențelor se face prin operații mentale 
complexe, susținute de scheme de gândire, ceea ce permite 
realizarea unei activităţi relativ adaptate la situația respectivă; 

e competențele profesionale se construiesc în formarea 
profesională, la nivelul practicii cotidiene a unui specialist, în situații 
concrete de muncă. 

Ceea ce numim generic „competență” delimitează, şi în ştiinţele 
educației, un construct, un model complex, modelabil şi 
remodelabil, un ansamblu integrator, cu mai multe dimensiuni 
(Chirea, V-G., p. 3): 

e socio-afectivă - care priveşte elementele stimulative şi 
susținătoare în realizarea sarcinii; 

e cognitivă - care valorifică cunoştinţele pe care subiectul 
trebuie să le mobilizeze; 

e de transfer - ce apelează la capacităţile de recunoaştere de 
către subiect a elementelor necesare pentru rezolvarea problemei 
şi aplicarea lor eficientă. 

Capacitatea este aspectul vizibil al competenţei „abilitatea 
demonstrată sau potențială a subiectului de a putea acţiona, 
gândi, simți sau deveni” (Neacşu,l., p.297). Dicţionarul de 
psihologie amintit (Popescu-Neveanu, P., p. 98) precizează 
termenul ca fiind „un sistem de însuşiri funcţionale şi operaţionale 
în uniune cu deprinderile, cunoştinţele şi experiența necesară, care 
duc la acţiuni eficiente şi de performanță”, ceea ce permite 

evidenţierea corelaţiilor verticale dintre competenţe şi capacități cât 
şi raportul lor cu performanţele şcolare. 

În acest spirit programele şcolare din sistemul nostru de 
învățământ evidenţiază 3 tipuri de competenţe : 

1. competențe generale (pe obiect de studiu, cu mare grad de 
generalitate şi complexitate); 

2. competențe specifice (pe obiect de studiu, se formează pe 
durata unui an şcolar, deduse din cele generale, înțelese ca etape 
în dobândirea acestora); 

3. competențe derivate (pe obiect de studiu, se formează într- 
o activitate didactică sau parte a acesteia, se concretizează din 
cele specifice). 


Sarcină de lucru 
Identificaţi şi particularizaţi în cadrul unei programe şcolare 
pentru liceu la disciplinele din specialitatea voastră cele trei 
categorii de competențe menţionate anterior. Pentru câte una din 
fiecare categorie selectaţi categorii de cunoştinţe, deprinderi, 
abilități şi atitudini integrabile acestora. 


Profilul de formare al absolventului de învățământ obligatoriu (27) 
reprezintă o componentă reglatoare a Curriculumului național. Acesta 
descrie aşteptările fată de absolvenţii învățământului obligatoriu şi se 
fundamentează pe cerințele sociale exprimate în legi şi în alte docu- 
mente de politică educaţională, precum şi pe caracteristicile psiho- 
pedagogice ale elevilor. Portretul, în liniile sale de forță, nu reprezintă 
un ideal de neatins, ci o schiță posibil realizabilă. Pentru a-i depăşi 
statica, practicienii din învățământ au posibilitatea să transpună schița 
din documente în trăsăturile absolventului real al învățământului 
obligatoriu. Capacităţile, atitudinile şi valorile vizate de profilul de 
formare au un caracter transdisciplinar şi definesc rezultatele învățării 

urmărite prin aplicarea noului curriculum. Modul în care este orientat şi 
conceput procesul de învăţare contemporan trebuie să susţină tot mai 
serios o răsturnare semnificativă de finalităţi, respectiv trecerea de la 
cunoştinţe la capacități, una dintre căile cele mai eficiente pentru a 
asigura continuarea şi transformarea unei reuşite şcolare reale (prea 
adesea confundată cu asimilarea masivă de conținuturi) într-o 
autentică reuşită socială. În esență, achiziţiile aşteptate ale tinerilor 
absolvenți ar urma să se concretizeze într-un sistem de capacități şi 
competențe care se regăsesc, în sinteză, pe următoarele dimensiuni: 
să manifeste gândire creatoare, să utilizeze diferite modalități de 
comunicare în situații reale, să înțeleagă sensul apartenenţei la 
diverse tipuri de comunităţi, să demonstreze capacitate de adaptare la 
situații diferite, să contribuie la construirea unei vieţi de calitate, să 
înțeleagă şi să utilizeze tehnologiile în mod adecvat, să-şi dezvolte 
capacitățile de investigare şi să-şi valorizeze propria experienţă, să-şi 
construiască un set de valori individuale şi sociale şi să şi orienteze 
comportamentul şi cariera în funcție de acestea (idem). 


Sarcină de lucru 
Care credeţi că este relaţia între capacitățile şi competențele 
incluse profilului obligatoriu de formare şi aşteptările generice 
față de viitorul cetățean al Europei, sistematizate în raportul către 
Unesco al comisiei internationale pentru educaţie în secolul XXI? 


În termeni asemănători este pusă problema şi pentru finalitățile 
liceului. Acesta trebuie să asigure adolescentului formarea 
capacității de a formula şi rezolva probleme pe baza relaționării 
cunoştinţelor, valorizarea propriilor experiențe, dezvoltarea capa- 
cității de integrare în grupuri socio-culturale diverse, dezvoltarea 
competențelor funcționale esențiale, cultivarea expresivității şi 
sensibilităţii, formarea autonomiei morale. În contextul asumării 

acestor finalități, s-a impus necesitatea gândirii unui nou mod de 
abordare a curriculum-ului: prioritatea acordată procesului de 
învăţare şi intereselor elevului, formarea şi dezvoltarea competen- 
telor funcționale de bază, multiplicarea posibilităților elevului de a 
alege, conceperea liceului ca furnizor de servicii educaţionale, 
creşterea responsabilității liceului față de beneficiarii educației, 
trecerea la o cultură funcţională şi adaptată finalităţilor fiecărei 
specializări (21). Consiliul Naţional pentru Curriculum şi-a propus, 
prin strategia proprie „realizarea condițiilor pentru un nou demers 
didactic la clasă: centrarea pe elev” (27) precum şi operaţiona- 
lizarea, prin programele şcolare din învățământul liceal, a unui 
model specific de stabilire a competenţelor. Acesta porneşte de la 
idea că forma optimă de constituire a acestora se află la intersecția 
dintre domeniul didactic (vizând ariile curriculare), domeniul socio- 
economic (vizând pregătirea pentru piața muncii) şi domeniul de 
cunoaştere concretizat în şcoală printr-un obiect de studiu (descris 
psihologic prin modul de gândire specific expertului, în sensul 
cognitivist al termenului). Cel mai important lucru în acest tip de 
abordare a competențelor este acela că dimensiunea psihologică 
nu priveşte dobândirea acelor cunoştinţe de care dispune expertul, 
ci de a utiliza şi mobiliza în contexte adaptate vârstei elevului şi 
nivelului de informații ale acestuia, abilități similare celor ale 
specialistului. Este vorba despre a manifesta un comportament 
cognitiv specific unui domeniu şi nu de a acumula insule de 
informaţii din cadrul domeniului. Categoriile de competențe sunt 
gândite ca fiind articulate în jurul etapelor procesului de învăţare, 
de structurare a operațiilor mentale: percepție, interiorizare, 
construire de structuri mentale, transpunere în limbaj, acomodare 
internă, adaptare externă. Acestora le corespund categorii de 
competențe organizate în jurul câtorva verbe definitorii, ce exprimă 
complexe de operaţii mentale: receptare, prelucrarea primară (a 

datelor), algoritmizare, exprimarea, prelucrarea secundară (a 
rezultatelor), transferul. Documentele subliniază faptul că acele 
competențele generale ce se urmăresc pe parcursul treptei liceale 
de şcolaritate precum şi competențele specifice fiecărui an de 
studiu, derivate din acestea, se stabilesc pornind de la modelul de 
generare prin gruparea categoriilor de concepte operaționale în 
funcție de dominantele avute în vedere (idem). 

Eforturile de compatibilizare a învățământului românesc cu cel 
european presupun identificarea unui grup de „ competențe cheie” 
valabile inclusiv în cadrul unui „profil de formare european” şi 
realizarea lor în practica educațională. Unul dintre grupurile de 
lucru ale Comisiei Europene a formulat câteva dintre domeniile 
acestor competențe, folosite ca bază pentru discuţii şi recomandări 
pentru țările membre. Acestea sunt (apud Singer, M., Voica, C., 
p.206): comunicare în limba maternă; comunicare în limbi străine; 
matematică-ştiințe-tehnologii; tehnologia informaţiei şi a comuni- 
cării; a învăţa să înveţi; competențe interpersonale, interculturale, 
sociale şi civice; educaţia antreprenorială; sensibilizarea şi expri- 
marea culturală. În accepți-unea specialiştilor Comisiei Europene 
competențele-cheie reprezintă „un pachet transferabil şi multifuncți- 
onal de cunoştinţe, deprinderi/priceperi şi atitudini de care au 
nevoie toți indivizii pentru împlinirea şi dezvoltarea personală, 
pentru incluziune socială şi inserție profesională. Acestea trebuie 
dezvoltate până la finalizarea educaţiei obligatorii şi trebuie să 
acționeze ca fundament pentru învăţarea în continuare, ca parte a 
învățării pe parcursul întregii vieți” (apud Chirea, V-G., p. 5). 


Sarcină de lucru 
În ce măsură apreciaţi că reglementările şi expectanțele incluse 
curriculum-ului oficial au şanse să se realizeze în practica 
educativă ? Comparati domeniile propuse de comisia europeană 

cu cele incluse în documentele noastre şcolare. Identificati, într- 
un tabel de corespondente, dacă există competențe comune şi 
care sunt acestea, dacă există competente necomune, care sunt 
acestea şi în ce măsură cele necomune reprezintă o lipsă pentru 
profilul românesc de formare sau un element specific al formării. 


Competența de comunicare interpersonală este necesară, de 
exemplu, atât în desfăşurarea cu succes a procesului educațional 
cât şi în realizarea unor relații interumane frumoase, bazate pe 
respect şi pe prețuirea diversităţii. Prezentăm mai jos, comparativ, 
2 modalități distincte de relaţionare profesor-elev (traducere şi 
adaptare după Lawrence, D., 1996). 


1 


2 


Profesorul: De ce plângi, 
Peter? 


Profesorul: De ce plângi, 
Peter? 


Peter: Nu am nimic, 
domnule (i se umezesc 
ochii). 


Peter: Nu am nimic, 
domnule (i se umezesc 
ochii). 


Profesorul: Trebuie să 
existe un motiv. Spune-mi, s-ar 
putea să te pot ajuta. 
(răspunde doar prin raportare 
logică la situație) 


Profesorul: Pari nefericit 
(înceracă să „asculte” senti- 
mentele) 


Peter: E din cauză că 
tocmai mi-am pierdut pixul 
dăruit de tatăl meu. 


Peter: E din cauză că 
tocmai mi-am pierdut pixul 
dăruit de tatăl meu. 


Profesorul: Asta-i tot? 
Imediat rezolvăm problema. 
Uite, aici am un pix. E nou. ÎI 
am de câtva timp dar nu am 
avut nevoie de el. (abordează 


Profesorul: Înţeleg. Probabil 


că te simţi necăjit din această 
cauză (spuse, cu înțelegere). 


91 


logic problema dar ignoră 
sentimentele) 


Peter: Mulţumesc, 
domnule. (începe să plângă 
din nou) 


Peter: (nu mai plânge) A 
fost teribil pentru că tatăl meu 
mi l-a dăruit de ziua mea şi el 
nu avea prea mulți bani 


Profesorul: Acum ce mai 
este? (incapabil să 
empatizeze) 


Profesorul: Cred că te simți 
supărat mai mult pentru tatăl 
tău (continuă să empatizeze). 


Peter: Nu am nimic, 
domnule (încearcă să nu 
plângă). 


Peter: Da, cred că ar fi trist 
dacă ar afla. Un băiat mi l-a 
smuls din mână şi pixul a căzut 
în lac. 


Profesorul: Acum trebuie să 
fie ceva cu adevărat rău. Nu se 
poate să plângi din nimic. Ce 
este? Vino, spune-mi! 
(continuă să abordeze logic 
situația şi să ignore 
sentimentele) 


Profesorul: ÎI cunosc pe 
tatăl tău, probabil că va 
înțelege cum te simți (îi oferă 
sprijin empatic). 


Peter: Mi-aş fi dorit să nu fi 
pierdut pixul celălalt! (plânge 
mai tare) 


Peter: Chiar credeți, 
domnule? 


Profesorul: Acum eşti de-a 
dreptul prostuț. Ți l-am dăruit 
pe-al meu care este identic cu 
cel pierdut şi tu continui să 
plângi (începe să fie iritat, nu 
poate să empatizeze). 


Profesorul: Pare să fie un 
tată foarte înțelegător, aşa 
încât cred că totul va fi în 
regulă atunci când ai să-i 
explici ce s-a întâmplat. Mereu 
au loc accidente (îi acordă în 
continuare sprijin). 


Peter: Vreau pixul dăruit de 
tatăl meu! (suspinând) 


Peter: Da, cred că da (se 
luminează la față). 


Profesorul: Destul! Nu 


Profesorul: Te simţi mult 

avem nevoie de aşa ceva şi te- 
am ascultat destul plângând. 
Mergi la loc şi continuă-ți tema 
(continuă să fie perplex, 
neputând să înțeleagă logic de 
ce plânge Peter). 


mai bine acum, nu-i aşa? 
(continuă să empatizeze). 


Peter: (încercând să-şi 
ascundă ochii) Da, domnule! 


Peter: (zâmbind) Da, 
domnule. 


Profesorul: Ah, şi apropo, 
poți să iei acest pix, dacă îţi 
place, îl am de câtva timp dar 
nu l-am folosit niciodată 
(răspunde logic acum, după ce 
a empatizat) 


Peter: Mulţumesc, 
domnule. 


Devine clar că realizarea cu succes a 


unor asemenea 


deziderate nu este posibilă decât prin valorificarea integrală a 
individualităţii fiecărui elev, prin proiectarea şi valorificarea unor 
strategii care să pornească de la de la aspiraţiile, valorile, nevoile 
de formare şi informare ale elevilor. Succesul „ieşirilor”, calitatea 
competențelor depinde de cunoaşterea „intrărilor”, respectiv de 
cunoaşterea elevilor şi respectarea profilului lor diferențiat, de 


promovare a acestora. 

COMPETENŢE 
DIFERENȚIERE CENTRARE REUŞITA 
ŞI PERSONALIZARE PE ELEV SOCIALĂ 
STRATEGIE | 
EDUCAȚIONALĂ 

Capitolul 3 


STRATEGIILE EDUCAȚIONALE CENTRATE PE ELEV- 
STRUCTURĂ ŞI FUNCȚIONALITATE 


Obiective 

> Să identifice elementele structurale ale strategiei educaţionale 
centrate pe elev; 

> Să sintetizeze principalele caracteristici ale elementelor 
identificate; 

> Să stabilească posibilele corelaţii funcționale între aceste 
elemente raportate la situații concrete de instruire; 

> Să proiecteze strategii educaționale centrate pe elev pentru 
activitățile educative formale şi nonformale. 


Cuvinte cheie: „metode; „procedee; „mijloace“; „forme de 
organizare”; „funcţionalitatea strategiei educaționale”. 


Pentru ca demersul comun al profesorului şi elevilor să fie 
încununat de succes este necesară adoptarea unei strategii de 
acțiune, a unui anumit mod de abordare şi rezolvare a sarcinilor 
concrete de instruire. Întregul proces instructiv-educativ se 
desfăşoară prin adecvarea la obiectivele urmărite a strategiilor 
susceptibile de reuşită. Strategiile de predare şi învățare ocupă un 
loc central în cadrul tehnologiei didactice. Proiectarea şi 
organizarea activităților instructiv-educative se realizează în funcţie 
de decizia strategică a profesorului. În consecință, demersul său va 
urma un anumit plan prestabilit şi va plasa elevul în situația de 
învățare cea mai propice, într-un context de solicitări, condiții şi 

resurse, care să permită dobândirea competențelor prefigurate prin 
obiective. Concepută ca un scenariu didactic cu structură 
complexă, strategia elimină în mare măsură hazardul, erorile, 
riscurile şi evenimentele nedorite în practica pedagogică. Nu se are 
în vedere doar modalitatea în care elevul este îndrumat, ci şi 
comportamentul său într-o activitate concretă de învăţare. Pentru a 
se realiza, însă, o interacţiune flexibilă între acţiunile profesorului şi 
acțiunile elevului, este necesar să se țină seama de potențialul 
acestuia de pe urmă: motivaţie, capacitate de a acţiona într-un 
anume mod şi de a opera cu anumite categorii de cunoştinţe, nivel 
de pregătire, stil de învățare etc. 


3.1. Dimensiunea structurală 


Strategia didactică prefigurează traseul metodic cel mai logic şi 
mai eficient, ce urmează a fi parcurs în abordarea unei înlănţuiri de 
situații educaționale concrete. Prin intermediul său, se urmăreşte 
punerea elevului în fața unor sarcini de natură instructiv-educativă, 
ceea ce presupune utilizarea unor metode, procedee, mijloace, 
forme de organizare, care să facă posibilă dobândirea cunoştinţelor 
şi dezvoltarea competențelor la un nivel calitativ superior. 


3.1.1 Metodele 


Operaţionalizarea unei strategii didactice necesită o pregătire 
temeinică şi în primul rând selectarea celor mai potrivite metode 
calitate de elemente factice, metodele sunt cosubstanțiale 
strategiilor. Ca demersuri teoretico-acţionale, ele desemnează 
anumite modalități de execuţie a operaţiilor implicate în realizarea 

sarcinilor de predare şi învăţare. Calitatea procesului instructiv- 
educativ depinde şi de metodele folosite, dezvoltarea personalității 
elevului fiind condiționată nu numai de conținuturile vehiculate, ci şi 
de maniera în care acestea îi sunt aduse la cunoştinţă. 

Plasarea elevului într-o situaţie de învăţare presupune o 
anumită modalitate de a proceda la realizarea sarcinii, o metodă 
prin care să se dobândească ceea ce este prefigurat în obiective. 
Ca modalități de acţiune, unele metode îl solicită mai mult pe 


profesor (prelegerea, expunerea), altele mai mult pe elev 
(EX&rcițul, lectură individuală “Său Gol8GtiVă), iar altele presupun 
acțiuni didactice care antrenează deopotrivă profesorul şi elevii 
(problematizarea, abordarea euristică). În şcoala tradiţională elevul 
era privit îndeosebi ca fiind pasiv, dar receptiv, actul cunoaşterii 
reducându-se, în cele mai multe cazuri, la o simplă înregistrare a 
informaţiilor comunicate de profesor, fără să se pună accent pe 
dezvoltarea structurilor cognitive şi a reflectării individuale. 
Verbalismul excesiv, steril şi ineficient, ignoră unul din principiile de 
bază ale didacticii moderne: învățarea prin actiune, 


Sarcină de lucru: 
Comentati afirmaţiile lui R. M. Gagné (1975, pg. 315), conform 
căruia expunerea profesorului poate sprijini şi îndruma învăţarea, 
dar în multe situaţii nu o face sau o face defectuos, deoarece unii 
elevi sau studenţi nu au cunoştinţele prealabile necesare, alții nu 
sunt atenți, iar alții se pot plictisi. 


Criticile aduse instruirii prin afirmații verbale, practicată un timp 
îndelungat în predare, au redus simţitor frecvența utilizării 
metodelor expozitive, fără a determina, totuşi, excluderea lor totală, 
deoarece recursul la asemenea metode este adesea inevitabil. 


Expunerile_ îşi au rostul lor, dacă sunt bine concepute şi realizate 

pot aduce elevilor un spor considerabil de cunostințe. Utilizarea în 
continuare a metodelor structurate în forme expozitive îşi găseşte o 


legitimă justificare în virtuțile şi avantajele pe care acestea le 
conservă şi care nu pot fi ignorate. Problema care se pune este, 
însă, aceea a eficientei activităților educationale. 

Datorită în primul rând noilor obiective ale educaţiei este 
necesară o reconsiderare a metodologiei didactice, cu opțiunea clară 
pentru predominanța metodelor activ-participative. Suportul ştiinţific 
al acestei opțiuni este asigurat de cercetările întreprinse în psihologia 
învățării şi ştiinţele educaţiei, care au pus în evidență faptul că 
dezvoltarea copilului se produce prin actiuni şi operatii, prin 
antrenarea elevilor. în efectuarea unor studii, cercetări, analize, 
comparații, creații etc., care solicită un efort voluntar personal. 
Însuşirea operaţională şi funcțională a cunoştinţelor nu se realizează 
adecvat printr-o receptare pasivă, ci numai în condițiile stării active. 


Tipuri de metode utilizate în 
activitățile educative 


Centrate pe acțiunea Centrate deopotrivă pe Centrate cu precădere 
profesorului (expozitive) acțiunea profesorului şi a pe acțiunea elevilor 
elevilor 


Exemple Exemple Exemple 
- discurs; - dialog didactic - problematizarea; 
- prelegere; argumentativ; - învăţarea prin 
- povestire; - conversaţia euristică; descoperire; 
- descriere; - discuţia colectivă; - munca în grup; 
- demonstrație; - algoritmizarea; 
- instructaj; - exerciţiul; 
- studiul de caz; 
- brainstorming; 
- eseul; 


Noţiunile elementare se dobândesc prin_acţiunile subiectului şi 
prin coordonarea lor la un nivel superior, activitatea autentică de 
căutare desfăşurându-se în planul gândirii, al abstracţiunilor şi 
manipulărilor verbale. Acest lucru nu este posibil decât utilizând 
metode activ-participative, apte să favorizeze atât elaborarea noilor 
cunoştinţe prin eforturi proprii, cât şi construcția operaţiilor mintale 
corespunzătoare. 


De exemplu, identificarea de către elevi a ideii principale 
dintr-un text, contribuie nu numai la însuşirea unor cunoştinţe, ci 
şi la dezvoltarea capacității lor de analiză şi sinteză. 


Învăţarea nu mai poate fi privită ca o simplă receptare şi 
însuşire a unor cunoştinţe prezentate de profesor, ci mai ales ca un 
proces intelectual activ, care antrenează capacitățile elevilor în 
realizarea unei multitudini de sarcini instructiv-educative. Devenind 
participanți activi în procesul predării şi învățării, elevii nu mai 
reprezintă doar un auditoriu gata să recepteze pasiv ceea ce li se 
transmite sau li se demonstrează. Prin utilizarea metodelor activ- 
participative, energiile lor sunt mobilizate pentru efectuarea unor 
sarcini, în acest fel fiind puse în joc capacitatea de raționare, 
înțelegerea, imaginația, memoria, puterea de anticipare, 
creativitatea etc. 

O lecţie activă se sprijină pe metode şi procedee active, 
fructificând nevoia spontană de activitate a copilului, pe care îl 
eliberează de constrângere şi îl asociază la propria lui formare (Mory, 
1971, pg. 10). Învățarea trebuie să exercite o influență profundă 
asupra personalității elevilor, dezvoltându-le capacităţile de cunoaştere 
şi viata emoțională. Metodele activ-participative, subliniază J. Piaget, 
au drept rezultat educarea _autodisciplinei şi a_efortului_ voluntar, 
promovează interesul, activitatea spontană, munca independentă. 

Sarcină de lucru 
Interpretaţi următoarea afirmaţie a lui J. Piaget: „... o educaţie a 
descoperirii active a adevărului este superioară unei educaţii 
care constă doar în a-i dresa pe subiecţi pentru a vrea prin acte 
de voință prealabil controlate şi a şti prin adevăruri pur şi simplu 
acceptate “ (1974, pg. 26). 


Însuşirea cunoştinţelor se realizează mai bine prin acţiuni 
personale ale elevilor, dirijate de profesor, decât prin procedee de 
simplă repetiţie a ceea ce s-a primit şi înregistrat. O astfel de 
învățare nu este posibilă decât utilizând metode care pun în joc 
activitățile proprii, creatoare ale elevilor şi îi determină să participe 
activ la elaborarea cunoştinţelor, ce urmează să fie însuşite. Este 
necesar ca metodele utilizate să țină seama de natura proprie a 
copilului şi să facă apel la legile construcţiei psihologice ale individului, 
la legile dezvoltării lui. Interesul elevilor pentru lecţie creşte atunci când 
profesorul procedează la o angajare a fiecăruia în descoperirea (de 
fapt redescoperirea) cunoştinţelor. Activizarea elevilor, pentru a-i face 
părtaşi la propria formare, nu se va realiza dacă profesorul procedează 
prin afirmare - negare - explicare, fără a utiliza forţele lor psihice într-o 
dinamică intelectuală continuă şi echilibrată. De_aceea, conversatia 
euristică, problematizarea, învățarea prin descoperire, modelarea sau 
studiul de caz sunt metode care pot fi utilizate cu un real succes în 
activitățile instructiv-educative. 

Diversitatea metodelor utilizate în predare şi învăţare răspunde 
unei nevoi fundamentale de variație, diferenţiere, nuanțare şi 
particularizare a activităţii didactice. Ea lărgeşte şi îmbogățește 
considerabil experiența de predare a profesorului şi experiența de 
învăţare a elevilor, oferind posibilitatea unor strategii de acțiune 
cuprinzătoare, de o mai mare supleţe şi adecvare la multitudinea 
sarcinilor şi situaţiilor instructiv-educative. 

Urmărind să transmită cunoştinţe elevilor săi, să le dezvolte 
priceperi şi deprinderi, conform obiectivelor specifice disciplinei 
predate, profesorul se vede nevoit să recurgă la anumite procedee 
discursive, menite să faciliteze obținerea înțelegerii, învăţării şi 
adeziunii din partea elevului. Ele reprezintă operații implicate în 
acțiunea declanşată prin adoptarea unei metode de predare- 
învăţare, constituindu-se în componente ale acesteia menite să-i 
asigure funcţionalitatea. În opinia lui |. Cerghit (1980), procedeele 
didactice constituie tehnici limitate de acţiune, care „contribuie la 
practicarea unei metode”, în condiţii şi situaţii concrete. Ele_se 
îmbină în cele mai diferite moduri pe parcursul desfăşurării 
activităţii didactice, astfel încât elevii să realizeze o receptare cât 
mai bună a conținuturilor vehiculate. Atunci când se procedează la 
o predare activ - participativă, elevii, la rândul lor, sunt nevoiți să le 
folosească pentru a rezolva cu succes sarcinile de instruire: 


„Adesea, scrie G. F. Kneller, pentru a face ca anumite 
cunoştinţe să fie inteligibile, profesorul prezintă argumente, fapte 
şi demonstrații: el defineşte concepte, trage concluzii şi 
generalizează. Deseori el îl atrage şi pe elev în procesul de 
instruire,  chestionându-l şi  ghidându-l spre concluzii 
independente” (1973, pg. 108). 


În timpul lecţiilor, profesorul explică, defineste, prezintă temeiuri 
pentru ideile afirmate sau pentru deciziile luate. Ca procese 
raționale, predarea şi învăţarea presupun, pentru a se realiza în 
condiții de eficiență, astfel de procedee logice. 

Explicarea 


În cadrul procesului de predare-învăţare nu se urmăreşte doar 
vehicularea unor cunoştinţe, ci şi explicarea lor, astfel încât să fie 
efectiv înțelese de către elevi. Despre explicaţie putem spune că 
este un element esential al discursului didactic, căci ea constituie 
pentru profesor un instrument metodologic cu un deosebit potențial 
euristic, iar pentru elevi suportul şi mijlocul cunoaşterii. Prin 
intermediul său este posibilă punerea în evidență a ceea ce face ca 
ceva anume să fie ceea ce este şi cum este, relevarea sensului 
lucrurilor şi evenimentelor în scopul producerii învățării dorite. Multe 
dintre cunoştinţele comunicate au menirea de a explica ceva, ceea 
ce le conferă o rațiune şi un rost în economia de ansamblu a lecției. 
Rolul lor este să dea o explicație generală, un înțeles mai adânc şi 
o clarificare coerentă cu privire la un obiect al cunoaşterii. 


Demersul_educational_ este _prin excelentă unul explicativ: „a 


» 


învăţa ceva pe cineva” înseamnă „a face pe cineva să înțeleagă 
ceva”, adică „a explica”. Nu există învățare în afara explicaţiei, care 
reprezintă o intervenție de ordin discursiv realizată cu scopul de a-l 
ajuta pe elev să înțeleagă conţinutul şi articulațiile unui demers 
cognitiv. 

Etimologic, cuvântul „explicație provine din latinescul 
„explicare” (a desface, a desfăşura), care, prin analogie, a dobândit 
înțelesul de „a descurca”, „a expune clar”. T. Dima (1980) identifică 
două sensuri ale acestui termen: 

a) Primul sens este cel de clarificare”. Se referă îndeosebi la 
două operații aplicate noțiunilor: specificarea înțelesului pe care îl 
au şi elucidarea lor prin accentuarea şi rafinarea conținutului 
propriu (interpretare, definire, sinteză). 

b) Al doilea sens_al_ termenului de explicatie exprimă o 


„Structură teoretică complexă, coerentă şi comprehensivă” 
construită deductiv sau inductiv cu scopul de a asigura înțelegerea 
unor obiecte ale cunoaşterii. 

Conţinutul ştiinţei (explicaţiile științifice) ajunge la elevi în urma 
interventiei explicative didactice.  Explicaţiile ştiinţifice sunt 
elaborate într-un limbaj specific (uneori formalizat), greu accesibil 
oamenilor de rând şi chiar celor care dovedesc un nivel superior de 
instruire. De aceea, înainte de a fi transmise efectiv elevilor, ele 
sunt supuse transformării, adică prelucrării discursive (traducere/ 
accesibilizare, esențializare, re-sistematizare etc.), astfel încât să 


fie cu uşurinţă înțelese şi învățate. Orice explicaţie ştiinţifică ce se 
doreşte _a fi transmisă elevilor este transpusă Într-o explicatie 


didactică, cu scopul declarat de a facilita învățarea. 
În cadrul activității didactice, elevul doreşte să înțeleagă corect 


anumite cunoştinţe şi acest lucru nu este posibil decât prin 
intermediul explicaţiei. O întrebare explicativă de tipul: De ce? 
introduce o problemă, care îl angajează pe elev în aventura 
cunoaşterii. Un obiect de cunoaştere ce se prezintă ca fiind 
problematic este transformat, prin schematizarea explicativă, într- 
unul neproblematic. 

Înțelegerea conceptelor sau ideilor presupune un efort de a 
explica şi interpreta, în sensul elucidării sensului şi semnificației 
acestora. Cum se poate realiza acest lucru ? Mai întâi, printr-un 
demers analitic care permite o degajare (din cuvinte sau lucruri) a 
elementelor ce permit construirea (re-construirea) noțiunii. Mai 
apoi, printr-un demers sintetic, ce constă în a folosi ceea ce s-a 
construit (re-construit) în prima etapă pentru a pune în relație, a 
subsuma, a efectua raționamente etc. 

De exemplu, într-o lecţie de Cultură civică se discută despre 
necesitatea de a soluţiona paşnic conflictele dintre oameni. 
Profesorul face următoarea afirmaţie: „În colectivitățile de 
primate se observă impunerea prin forță a dominației celui 
puternic. Omul are, însă, puterea de a înlocui dreptul forței prin 
forța dreptului (a legii)”. Receptând mesajul, elevii urmează să-l 
decodeze, pentru a-i surprinde sensul şi anume: „În relațiile 
dintre oameni este necesară instaurarea unui climat de toleranță 
şi respect, deoarece numai pe baza toleranței şi a respectului 
reciproc pot fi rezolvate în mod paşnic conflictele”. Urmează o 
interpretare explicativă a acestuia, care poate presupune o 
analiză a semnificației noțiunii de „toleranță”, relaționarea ei cu 
alte noțiuni, cum ar fi cele de „negociere”, „respect şi 
compromis”, identificarea modului în care „forța dreptului” (a 
legii) poate să evite manifestările agresive, explicitarea modului 
în care pot apărea manifestările de intoleranță etc. Pe scurt, 
interpretarea explicativă ar putea fi următoarea: „Prin toleranță 
se înțelege cunoaşterea, recunoaşterea şi acceptarea modului 
de a fi diferit al persoanelor sau grupurilor din jurul nostru. Acest 
„mod de a fi diferit’ se referă inclusiv şi, mai ales, la diferențele 
de interese, opinii, idei, valori, credințe, convingeri. Noţiunea de 
„respect scoate în evidență acceptarea celuilalt, aşa cum este 
el, şi dorința de îmbogăţire a experienței personale prin contactul 
cu modul de a fi diferit al celorlalți. Când într-un grup sau în 
societate se ciocnesc interese, convingeri şi pasiuni diferite este 
necesară negocierea între părțile aflate în concurență, pentru a 
evita degenerarea tensiunii în conflict. Prin negociere pot fi 
urmărite fie consensul părților implicate asupra rezultatului final, 
fie compromisul, respectiv soluția de rezolvare prin negociere a 
conflictului, în urma căruia fiecare poate obține anumite avantaje, 
fiind, însă, de acord să cedeze în privința altor probleme. 
Obţinerea consensului sau compromisului depinde de dialogul 
între părți şi, atunci când este cazul, de eforturile pe care le 
depun mediatorii respectiv persoanele care îşi asumă rolul de 

conciliere a părților aflate în conflict”. Judecata de valoare la care 
pot ajunge elevii în urma unui astfel de demers este următoarea: 
„Este bine ca în relațiile dintre ei, oamenii să manifeste toleranță 
şi respect reciproc, pentru că numai în acest fel pot fi rezolvate în 
mod paşnic conflictele”. Urmează ca elevii să conceapă 
consecințele (implicațiile) informaţiei dobândite: „Dacă în relaţiile 
cu semenii noştri dăm dovadă de toleranță şi respect reuşim să 
evităm conflictele, altfel vom ajunge la intoleranță, respectiv la 
incapacitatea sau lipsa de voință de a cunoaşte, recunoaşte şi 
accepta modul de a fi diferit al celorlalti. În cazuri extreme, 
intoleranța duce la încălcarea libertății şi a demnității celorlalți 
sau chiar la crimă”. Mai apoi, ei vor încerca să aplice 
cunoştinţele dobândite identificând cazuri de intoleranță cu care 
s-au confruntat în viața cotidiană sau vor realiza un joc de rol pe 


grupe. 


Într-o activitate de predare-învățare, orice enunţ care suscită 
interogaţii din partea elevilor, provocate de noutatea conţinutului 
ideatic, neînțelegere, nedumerire, reţinere în a-l accepta etc., poate 


declanşa o secvență explicativă. În construirea ei, precizează M. 
Tuțescu (1998), converg două demersuri distincte: 


a)_Un_demers_interpretativ, suscitat printr-o întrebare şi care 
constă în a cerceta o rațiune pentru situația respectivă (explanans- 
ul); se trece, în acest fel, de la singularitate la generalitate; 

b)_Un_demers justificativ, care conţine probe factuale sau de 
natură deductivă şi în care se arată de ce explicandum-ul devine o 
consecință a rațiunii date (dacă se răspunde P pentru că Q la 
întrebarea De ce P? un număr oarecare de propoziţii teoretice se 
înlănțuie pentru a se deduce originea unui fenomen, comportament 
etc.). 

În orice activitate didactică, se resimte nevoia imperioasă de 
explicare, nu numai pentru dezambiguizarea şi clarificarea 

conținuturilor, ci şi pentru coordonarea acțiunilor, lămurirea 
sarcinilor de studiu sau dirijarea investigaţiilor independente ale 
elevilor.  Explicaţiile reprezintă structuri teoretice complexe, 
coerente şi comprehensive, constituite pe cale deductivă sau 
inductivă. Sub acest aspect, ele se prezintă ca inferențe 
încorporate proceselor cognitive, cu un deosebit potenţial euristic. 


Sarcini de lucru 
(a) Recurgând la cunoştinţele dobândite prin studiul altor 
discipline ale modulului psiho-pedagogic oferiti o explicaţie 
consistentă şi coerentă noțiunii de „instruire'; 
(b) Explicati de ce experiențele de învăţare obținute într-un 
colectiv restrâns, respectiv grup, sunt resimtite uneori ca o 
devalorizare a succesului obținut în acest domeniu 


Explicația este un procedeu care asigură inteligibilitatea şi 
coerenţa conținuturilor teoretice vehiculate, facilitând, aşadar, 
însuşirea lor de către elevi. În perspectiva unei învățări de tip activ- 
participativ, bazată pe înțelegere şi nu pe memorarea mecanică, 
elevii vor fi antrenați, la rândul lor, într-un efort personal de 
explicare a cunoştinţelor. Ei îşi vor dezvolta, în acest fel, 
capacitatea de a descifra sau pătrunde înțelesul acestora, de a 
relaționa, de a pune de acord, de a armoniza şi de a integra 
cunoştinţele în structuri complexe, ca elemente constitutive ale 
sistemelor teoretice asupra cărora se îndreaptă eforturile lor de 
învățare. 


Definirea 


Definiţia are o valoare metodologică deosebită în cadrul 
procesului de instruire, prin intermediul său fiind posibil accesul la 
noțiunile. (conceptele) specifice diferitelor domenii ale cunoaşterii. 

Se poate constata că pentru multe cuvinte (noţiuni) pe care le 
folosesc în mod curent, elevii nu sunt în stare să asocieze o 
definiţie, măcar aproximativă. Nu de puţine ori ei pun întrebări de 
tipul Ce înseamnă X?, Ce reprezintă X?, Ce este X?. În general, 
răspunsul vine sub forma unei definiţii. Introducerea definiţiilor în 
discursul didactic nu este doar o consecinţă a solicitărilor venite din 
partea elevilor, profesorul, urmând firul logic ce străbate demersul 
său de predare, provoacă el însuşi un astfel de moment (cel al 
definirii), prin enunțuri de genul: Pentru a întelege conceptul X 
trebuie mai întâi să-l definim; Nu vom putea aborda această temă 
înainte de a vedea ce înseamnă X etc. Ceea ce trebuie definit este 
necunoscut elevului; el are nevoie de o definiție pentru a 
conceptualiza definiendum-ul, conceptualizare care se prezintă ca 
o sinteză a caracteristicilor esențiale. 


„Definirea este operaţia prin care ţintim să redăm 
caracteristicile unui obiect, caracteristici care-l deosebesc de 
toate celelalte obiecte, sau este operația prin care redăm 
semnificația unui termen” (Gh. Enescu, Tratat de logică, pg. 57). 


Eficiența demersului didactic, eficiența prelucrării, transmiterii 
şi receptării informaţiei depinde, printre altele, de gradul de 
organizare internă al ansamblului de noțiuni vehiculate, care, la 
rândul său, depinde în mod direct de folosirea corectă a operaţiilor 
logice cu noțiuni, dintre care un rol deosebit îl are definiţia. 

Importanța definiţiei în procesul didactic poate fi pusă în 
evidenţă prin intermediul funcţiilor pe care le îndeplineşte: 

a) Functia cognitivă. Cu ajutorul definiţiilor poate fi surprinsă, 
într-o formă sintetică, esenţa obiectelor, fenomenelor, proceselor. 

b) Funcţia formativă. În actul definirii elevul exersează o serie 
de operații logice (analiza, sinteza, clasificarea, ordonarea, 

generalizarea, abstractizarea etc.). 

c) Functia practic-operatională. În activitatea experimentală, de 
cercetare, elevul recurge la definiţii, ca puncte de reper, pentru 
identificarea, selecţia şi delimitarea unor clase de obiecte, iar pe de 
altă parte, pentru fixare sau recapitularea cunoştinţe dobândite. 

Prin intermediul definiţiei este surprinsă, descrisă şi explicată, 
într-o formă concisă, lapidară, esenţa obiectelor, fenomenelor sau 
proceselor exprimate prin noţiuni (concepte), conform însuşirilor 
(calităţilor) ce le caracterizează. Din perspectivă logică, a defini 
înseamnă sau a indica o determinare proprie (caracteristică) unui 
obiect al cunoaşterii sau a da semnificaţia unui termen ori a arăta 
caracteristicile pe care trebuie să le aibă o clasă de obiecte ce 
urmează să o construim. Pe scurt, operaţia de definire presupune a 
dezvălui caracteristici, a da semnificaţii, a da reguli de constructie, 
a identifica, a descrie, altfel spus, a elucida un. obiect de 


cunoaştere. 


Sarcini de lucru 
(a) Încercaţi să surprindeţi aspectele esenţiale ale fenomenului 
educaţional construind o definiție personalizată; 
(b) Definiţi conceptul de „învățare autodirijată”. 


Concentrând o informaţie necesară şi suficientă pentru 
explicitarea unui obiect de cunoaştere, definiţia ajută la o mai bună 
înțelegere şi la o mai bună însuşire a noțiunilor de bază din 
conținutul ideatic al unei discipline studiate. Însuşirea unor conți- 
nuturi teoretice reclamă, de multe ori, în primul rând o clarificare 
conceptuală, iar a defini nu înseamnă altceva decât a dezvălui, a 
preciza înțelesul conceptelor utilizate. 

Utilizată ca procedeu discursiv, definiția mijloceşte stocarea, 
prelucrarea şi fixarea informaţiei în scopul unei mai bune receptări, 

permite familiarizarea elevilor cu conţinutul unei probleme, care 
formulată fiind într-un limbaj tehnic, de specialitate este „tradusă” 
într-un limbaj ştiinţific accesibil acestora, chiar în termenii limbajului 
comun. În acest fel, problema îşi pierde caracterul difuz, dobândind 
un contur precis. Termenii necunoscuți sunt eliminați prin redu- 
cerea lor la cei cunoscuți subiecţilor ce se instruiesc. De aceea, 
putem considera că absența definiţiilor pentru anumite concepte 
fundamentale face expunerea profesorului inaccesibilă, ermetică, 
ineficientă. 


b) Procedee de întemeiere a susținerilor 


Deosebit de importantă pentru orice demers de cunoaştere şi 
comunicare este problematica întemeierii susţinerilor. Profesorul ar 
putea impune cunoştinţe, valori, norme, modele, dispoziţii prin 
constrângere, invocând autoritatea sa epistemică, împuternicirile de 
care se bucură prin statut sau experiența mult mai bogată decât 
cea a elevilor. În astfel de situații se face apel la puterea pe care o 
are profesorul asupra elevului, putere pe care o poate folosi pentru 
a determina un anumit comportament al acestuia de pe urmă. Dar 
o idee poate fi susținută doar dacă i se asigură o întemeiere 
rațională; ea nu poate fi acceptată înainte de a fi demonstrată sau 
argumentată. 

Conform binecunoscutului principiu al rațiunii suficiente, nici o 
idee nu trebuie admisă fără o întemeiere logică, fără o 
fundamentare. Cel ce susține ceva trebuie să-şi pună întrebarea: 
Ce temeiuri ofer pentru ca ceea ce afirm să fie luat în considerare 
şi acceptat ? Orice susținere are nevoie de întemeiere, care nu 
face decât să justifice admiterea pretențiilor sale de validitate. Dar 
ce înțelegem prin întemeiere? 

Operația prin care se indică temeiul logic al susţinerilor, adică o 
propoziție sau un şir de propoziții din care propoziția în cauză se 
poate deriva pe baza unui procedeu logic valid. Şi atunci, vorbind în 
perspectiva discursului didactic, în efortul său de a-i convinge pe 
elevi şi de a-i determina la o anumită atitudine, de acceptare sau de 
respingere a ceea ce s-a afirmat, este necesar ca profesorul să 
recurgă la întemeieri de natură rațională. 

Întemeierea se face, după cum a arătat încă Aristotel, în forma 
logică a raționamentelor sau a înlănţuirii de raționamente, cu toate 
că nu se confundă cu acestea. Şi întemeierea şi raționamentul sunt 
operații logice, dar în timp ce prin raționament se extinde 
cunoaşterea în raport cu propoziţiile date, întemeierea este menită 
doar să asigure satisfacerea sau respingerea pretențiilor de 
validitate legate de acestea. Întemeierea enunţurilor se poate 
realiza fie prin demonstrații, fie prin argumentare. 


A. Marga explicitează deosebirea dintre cele două procedee în 
felul următor: „Deosebirea dintre ele se concentrează în moda- 
litatea derivării tezei de întemeiat din fundamentele (probele) luate 
ca temeiuri logice. În timp ce în cazul demonstrației avem 
modalitatea necesar, în cazul argumentării avem modalitatea 
posibil. Este de subliniat că argumentarea este o formă de 


întemeiere, alături de demonstrație, dar deosebită de aceasta, 
întrucât promovarea unei concluzii nu depinde doar de 
necesitatea logic-formală, ci şi de acceptarea prealabilă a unor 
premise şi de condiții pragmatice, aici lipsind în general o astfel 
de necesitate” (1992, pg. 134). 


Dacă demonstrația presupune raționamente bazate pe 
cunoştinţe adevărate, argumentarea presupune raționamente 
bazate pe opinii admise. In timp ce demonstrația este corectă sau 

incorectă, deci un sistem închis, argumentarea este mai mult sau 
mai puțin credibilă, acceptabilă, aşadar se prezintă ca un sistem 
deschis, altfel spus, demersului de întemeiere i se pot adăuga 
mereu noi argumente. Demonstrația are un caracter teoretic, 
întrucât angajează distincţia adevăr - fals, pe când argumentarea 
are un caracter practic, legat de „efectul de adevăr” (persuasiunea). 


Demonstrația 


Aristotel a fost cel care a elaborat, pentru prima dată, o teorie 
logică a întemeierii, distingând două forme ale acesteia: înte- 
meierea demonstrativă şi întemeierea argumentativă. Criteriul în 
funcţie de care s-a realizat distincţia a fost cel al solidităţii cognitive 
a premiselor (Analitica prima, |, 24a). 


„„„„cunoaşterea demonstrativă trebuie să rezulte din premise 
adevărate, prime, nemijlocite, cunoscute mai bine şi mai înainte 
decât concluzia, ale cărei cauze sunt ele” (Aristotel, Analitica 
secunda, |, 2, 71b). 


Datorită faptului că punctele de plecare (premisele) sunt 
afirmaţii adevărate, concluzia se impune ca fiind cu necesitate 
adevărată. Există însă situaţii, subliniază Aristotel, când cu privire 
la un subiect pot fi exprimate doar opinii, care, la rândul lor, trebuie 
întemeiate. În asemenea cazuri se recurge la întemeierea 
dialectică sau argumentativă. Aici avem de-a face cu premise doar 
probabile, dar acceptate de cineva, prin urmare şi concluzia este 
incertă. 

Dacă dorim să evităm orice posibilitate, fie cât de mică, de a ne 
înşela cu privire la adevărul sau la falsitatea unei propoziţii, atunci 
respectiva propoziție va trebui să fie demonstrată. 

P. Botezatu defineşte demonstraţia în felul următor: „Demon- 
strația nu este altceva decât o înlănțuire de inferențe care, 


sprijinindu-se pe anumite propoziții date, stabileşte adevărul sau 
falsitatea altei propoziţii.” (1997, pg. 260). 


Într-o demonstrație se evidenţiază ceea ce este necesar pentru 
a întemeia teza în discuţie, pornind de la nişte premise date. 
Aşadar, schematizarea demonstrativă se află sub semnul 
necesarului şi se derulează de la datul condiţionat la posibilitatea 
condiției condiționalului. Certitudinea obținută prin demonstrație 
pregăteşte terenul pentru derivări de noi cunoştinţe certe. 

Un raționament reprezintă o demonstraţie când este obținut din 
premise adevărate şi prime (axiome) sau din premise a căror 
cunoaştere derivă din premise adevărate şi prime. Pe urmele lui 
Aristotel, vom spune că parcursul gândirii, bazat numai pe relații 
necesare, este esențial în derularea unei demonstrații. 


De exemplu, într-o lecţie de matematică, profesorul urmează 
să demonstreze teorema: „Un paralelogram este romb dacă şi 
numai dacă diagonalele sale sunt perpendiculare”. A realiza o 
astfel de demonstrație înseamnă ca pe baza altor cunoştinţe de 
matematică acceptate ca adevărate şi cu ajutorul unor reguli de 
deducție să se obțină un raţionament valid sau un şir de 
raționamente valide. Cum va proceda profesorul ? În ce va 
consta demonstraţia sa ? Mai întâi desenează un romb notat cu 
ABCD şi va trasa diagonalele AC şi BD. Concluzia obținută 
reprezintă teza de demonstrat. 


Demonstrație: 
Fie ABCD un paralelogram şi AC N BD={0}. 


a) Dacă ABCD este romb demonstrăm că AC este 
perpendicular pe BD. In triunghiul isoscel DAC 

([DA]=[DC]), [DO] este mediană. 
Rezultă că [DO] este înălțime, deci DO este 
perpendicular pe AC. 


b) Dacă DB este perpendicular pe AC, demonstrăm că 
ABCD este romb. 
ADAC este isoscel deoarece [DO] este mediană şi 
înălțime. 

Rezultă că [DAJZ|DC], deci paralelogramul ABCD este romb. 


Schematizările demonstrative, prin care se asigură confirmarea 
unei idei, presupun prezentarea înlănţuirii întemeierilor ideii 
respective, pentru a putea fi acceptată. Ca procedeu deductiv, ea 
este specifică mai ales disciplinelor care au atins un grad mare de 
formalizare (matematica, logica). În disciplinele socio-umane, de 
exemplu, unde cele mai multe susțineri sunt opinabile, forma de 
întemeiere utilizată este argumentarea. În ştiinţele naturii, 
considerate ca fiind inductive, predominantă este metoda de 
descoperire a ideilor: Sunt prezentate observații şi rezultate ale 
experimentelor care conduc la o anumită idee. În general, se 
vorbeşte de două tipuri de demonstrație: deductivă şi inductivă. În 
desfăşurarea demonstrațiilor deductive nu intervin direct date de 
experiență. 


De exemplu, matematicianul nu se sprijină pe fapte, ci doar 
pe definiţii, axiome şi teoreme, ceea ce nu înseamnă că noțiunile 
cu care operează n-ar avea nici o legătură cu realitatea. În alte 
ştiinţe, precum fizica, biologia, chimia, istoria, sociologia, 
demonstrațiile se sprijină direct pe fapte. 

Demonstrația oferă certitudinea în virtutea căreia o idee este 
acceptată. Dacă enumerăm succint caracteristicile sale esențiale, 
putem spune că demonstrația este explicită (evidența adevărului), 
consistentă (nici una dintre tezele cuprinse nu se neagă una pe 
cealaltă) şi completă (nu i se mai poate adăuga nici o teză fără să 
se ajungă la inconsistență). În schimb, argumentarea stă sub 
semnul dimensiunii polemice a discursului, ceea ce înseamnă că 
nu este în mod necesar nici consistentă, nici decidabilă. 


Argumentarea 


Dacă demonstraţia relevă ceea ce este în întregime 
cunoaşterea certă, evidența, argumentarea relevă opinii posibil de 
admis, o perspectivă, un punct de vedere asupra subiectului 
discutat, fapt pentru care este esențialmente un domeniu al 
dezacordului, al conflictului. În timp ce prima este obiectivă, cea de- 
a doua este subiectiv orientată. Printr-o întemeiere demonstrativă 
reuşim să convingem pe cineva că o susținere este sigur ade- 
vărată, pe când printr-o întemeiere argumentativă urmărim să 
influențăm auditoriul, cu mijloacele discursului, să adere la o opinie, 
să accepte o idee, să fie de acord cu noi într-o privință. 

Scopul oricărei acţiuni comunicative este schimbul de 
informaţii. În unele situații se vehiculează cunoştinţe al căror adevăr 
nu poate fi pus sub semnul îndoielii, acestea fiind produsul unei 
cunoașteri demonstrative, care are întotdeauna ca rezultat 
adevăruri necesare. Dar atunci când profesorul şi elevii se 
antrenează într-o acțiune comunicativă ce ia forma dialogului sau 
dezbaterii colective (polilogul) purtate asupra unei probleme sunt 
elaborate mai multe răspunsuri posibile, răspunsuri conţinând 
fiecare o soluție relativă la problema respectivă. Ideile astfel 
exprimate circumscriu un univers al judecății opinabile, care se 

înrădăcinează în experiența cognitivă a subiectului. Opinia reflectă 
un mod personal de înțelegere, ce stă sub semnul relativismului. 
De aceea, afirmarea unei opinii constituie un prilej de discuţie şi 
controversă. 

În timp ce descripțiile cognitive sunt expresii ale unei raportări 
obiective la realitate, opiniile constau în adoptarea unei atitudini 
cognitive, dar şi afective, de natură subiectivă. Consecința unei 
astfel de atitudini este afirmarea unor puncte de vedere diferite 
asupra aceleiaşi probleme. 

Întemeierea presupune argumente şi operația de argumentare, 
care pot determina elevul să recunoască adevărul unui enunț sau 
să-şi adapteze convingerea la o stare de fapt. Dar ce înțelegem 
printr-un argument? O serie de enunţuri care sunt legate unul de 
altul în aşa fel încât unul sau mai multe dintre ele constituie 
susținerea care se vrea a se întemeia, în timp ce restul servesc la a 
fundamenta, direct sau indirect, susținerea centrală. Un argument 
este structurat în propoziţii aflate în anumite relaţii unele cu altele, 
relații în baza cărora concluzia (teza) este consecința necesară a 
propozițiilor argumentative (premisele) sau este în opoziție cu 
acestea. Dacă relațiile dintre propoziţiile argumentative şi teză sunt 
de condiționare, atunci avem o situație de susţinere a tezei, în 
schimb, dacă aceste relații sunt de opoziţie, avem de-a face cu 
respingerea ei (C. Sălăvăstru, 2003). Pe de altă parte, interlocutorul 
consideră teza în favoarea căreia se argumentează drept 
adevărată dacă premisele care o susțin îi apar ca fiind suficient de 
puternice. 

Sarcini de lucru 
Construiţi argumente pro sau contra afirmațiilor: 
(a) „Repetiția împiedică uitarea rapidă a cunoştinţelor însuşite”; 
(b) „Capacitatea de a învăța nu se poate preda; ea se 
dobândeşte în contexte care pot beneficia de perspectiva de 


organizare didactică” (H. Siebert); 
(c) „Nu se învață decât ceea ce este important. 


Împreună, teza şi propozițiile argumentative constituie un 
raționament şi traduc poziția de pe care locutorul urmăreşte să 
obțină modificarea universului epistemic al interlocutorului. Opera- 
tiile logice, prin care acestea sunt puse în relație, se derulează sub 
forma unor raționamente de ordin inductiv sau deductiv. Prin 
raționament înțelegem operaţia prin care derivăm un enunţ din cel 
precedent sau prin care extragem dintr-un fapt sau afirmație 
consecințele care pot rezulta în mod logic. În funcţie de raţiona- 
mentele pe care se clădesc argumentele, distingem două tehnici de 
argumentare: deductive şi inductive. Distincția ţine seama de 
mersul gândirii: de la cunoştinţe cu caracter general la cele cu 
caracter particular şi invers, de la cunoştinţe cu caracter particular 
la cele cu caracter general. În cazul tehnicilor deductive, premisele 
sunt condiția suficientă a tezei, care este consecinţa lor necesară, 
pe când în cazul celor inductive, premisele sunt o condiție probabilă 
a concluziei, iar aceasta este consecinţa probabilă a lor. 


3.1.3 Mijloacele didactice 


Desfăşurarea în bune condiții a activității de predare şi învăţare 
este condiționată uneori de utilizarea unor mijloace materiale, 
menite să faciliteze transmiterea şi receptarea mesajului, fixarea, 
consolidarea, recapitularea sau evaluarea. Folosite în timpul 

lecţiilor, aceste mijloace stimulează, sprijină şi amplifică eforturile 
de predare şi învăţare, oferind o mai bună ordonare şi prezentare a 
informaţiei, contribuind la ilustrarea şi explicarea unor conținuturi, 
uşurând comunicarea, dezvoltând capacitatea de înțelegere a 
elevilor. 


Prin_mijloace de instruire întelegem, în general, un ansamblu 
de instrumente folosite în aşa fel încât să contribuie la realizarea 
obiectivelor propuse. Integrarea mijloacelor de instruire în procesul 
didactic se realizează prin racordare la obiectivele urmărite, la 
conținutul lecției, la metodele şi procedeele folosite. Ele îl ajută pe 
profesor să realizeze, la nivel superior, sarcinile instructiv - 
educative ale lecţiei. Locul şi rolul lor poate fi pus în evidență prin 
intermediul funcţiilor pe care le îndeplinesc: 

a) Functia informativ - demonstrativă - serveşte la transmiterea 
informaţiilor, oferind un suport intuitiv comunicării orale prin 
exemplificarea sau ilustrarea noțiunilor, concretizarea ideilor, 
formarea unor reprezentări concrete etc; 

b) Functia formativă_-_solicită şi sprijină operaţiile gândirii, 
dezvoltă structurile cognitive, influențează imaginaţia şi creativi- 
tatea elevilor; 

c) Funcţia de motivare a învățării - sensibilizează la o anumită 
problemă, captează atenţia, stârneşte curiozitatea, interesul şi 
trebuința de acțiune a elevilor; 

d) Functia evaluativă. - sprijină măsurarea şi evaluarea 
rezultatelor învățării. 


Sarcini de lucru: 
(a) Precizaţi avantajele dar şi posibilele dezavantaje ale utilizării 
mijloacelor didactice în activităţile formale şi nonformale; 
(b) Arătaţi modul în care pot fi utilizate anumite mijloace de 
instruire într-o situație concretă de predare-învăţare la un obiect 

de studiu, 

(c) Răspundeţi sintetic la următoarele întrebări: Poate fi 
considerat sistemul mass-media un factor care contribuie la 
realizarea educaţiei nonformale? Dacă da, cum îşi aduce 
contribuția în acest sens? Care sunt efectele pozitive, respectiv 
negative, pe care le are asupra personalității copiilor? Dar 
asupra personalităţii adulților? 


Folosirea mijloacelor de învățământ se realizează în funcţie de 
specificul disciplinelor de studiu şi al lecţiilor pe care urmează să le 
realizăm. Cele mai utilizate mijloace sunt: modelele, suporturile 
figurative şi grafice, mijloacele simbolico-rationale (scheme structu- 
rale şi funcţionale), mijloacele audio-vizuale. (diaproiectorul, 
epidiascopul, retroproiectorul, filmul şcolar realizat prin înregistrări 
video, Internet etc.).Dintre mijloacele moderne de instruire, aşa- 
numita „tehnologie informaţională” se bucură în ultimul timp de o 
atenție aparte. Tehnicile informaţionale vizează îmbunătățirea 
infrastructurii şcolare dar şi a actului educaţional în sine. 
Schimbarea modului de predare, abordarea interdisciplinară, 
comunicarea, eficiența acțiunii îşi găsesc un suport eficient în 
aceste tehnici. 

Avantajele utilizării acestor noi resurse tehnologice nu se reduc 
însă doar la atât, contribuind la dezvoltarea învățământului sub 
multe alte aspecte: structura instituțională şi funcţională a 
învățământului, organizarea cunoştinţelor şi transmiterii lor, 
înnoirea metodologiilor pedagogice (îndeosebi a celor de informare, 
demonstrație, aplicații practice şi evaluare), ridicarea calității 
învățământului, accelerarea progreselor în instruire, formarea 
personalului didactic etc. Există, aşadar, suficiente raţiuni pentru a 
încuraja pătrunderea rețelelor de calculatoare în câmpul educaţiei. 

La nivelul activităţilor curente de predare şi învăţare noile medii 
permit o comunicare pedagogică ce nu se mai reduce la vorbire 
sau la scriere, ci include întregul registru de mijloace specifice 
dinamicii comunicării de tip multimedia. Utilizarea materialelor 
didactice pe suport informatic prezintă o serie de avantaje, cum ar 
fi: un management eficient al învățării, informarea rapidă, 
individualizarea instruirii, învăţarea prin descoperire, realizarea unui 
feedback permanent apt să asigure învățarea de tip interactiv, 
oportunități de aprofundare, simulare, rezolvare de probleme, 
structurarea experiențelor de învățare ale elevilor şi studenților în 
funcţie de nevoile şi posibilităţile lor individuale. Datorită modului de 
lucru on-line, aceştia au posibilitatea să se implice în demersuri 
interactive, ceea ce mai greu se poate realiza în sala de clasă 
tradițională. 

Aplicațiile software utile în câmpul educației au cunoscut o 
rapidă dezvoltare în ultimul timp. Noua lume a tehnologiilor 
informaţionale (hipermedia) este legată nemijlocit de fundamentele 
educației prin culegerea, organizarea şi transmiterea informaţiei, 
simularea unor procese, asistarea învățării unor teme sau discipline 
de studiu, stimularea creativităţii, stimularea activităților de grup sau 
medierea interacțiunilor profesor-elev şi elev-elev. Nu este vorba 
numai despre demersurile instructive întreprinse în şcoală, ci şi 
despre activităţile independente de învăţare realizate acasă, 
numeroase soft-uri educaţionale fiind disponibile elevilor. 

Învăţarea cu ajutorul calculatorului nu se bazează doar pe o 
descoperire autonomă de noi cunoştinţe, ci şi pe abordări 
interactive prin intermediul situațiilor-problemă. Caracterul interactiv 
al activităţilor de învăţare în care se foloseşte computerul este 
subliniat de către M. Ionescu şi V. Chiş (1992), care arată că 
programele de instruire oferite pe această cale necesită intervenția 
elevului (studentului), prin comenzi specifice, pentru a se realiza şi, 

fapt semnificativ, capacitatea computerului de a oferi o nouă 
informaţie drept replică la răspunsul utilizatorului. Parcurgerea 
acestor programe de instruire presupune un dialog continuu între 
elev (student) şi calculator. 

Recursul la instruirea asistată de calculator se justifică prin 
avantajele pedagogice pe care le prezintă. Cu ajutorul calcula- 
torului, elevii au acces la surse de informare dincolo de clasă şi de 
manuale, dezvoltându-şi, totodată, abilităţi de procesare a 
informaţiei, din ce în ce mai importante în perspectiva vieții sociale 
active. În cadrul activităţilor didactice curente sau în timpul celor 
desfăşurate în afara şcolii, calculatorul permite o documentare 
bogată şi variată, furnizând cu rapiditate un mare volum de 
informaţii. Avantajele sunt semnificative şi sub aspect formativ, 
pentru că instruirea asistată de calculator permite o mai bună 
organizare a informaţiilor, stimulează procesele operatorii ale 
gândirii, sporeşte disciplina gândirii şi asigură un plus de motivare a 
învățării, toate aceste beneficii fiind posibile în condiţiile gestionării 
eficiente a timpului alocat realizării sarcinilor de învăţare de către 
elevi. 


3.1.4 Formele de organizare a activităților 


a 


Operaţionalizarea strategiilor didactice este realizabilă în 
diferite contexte organizatorice: frontale, individuale. şi de_ qrup, 
îmbinate printr-o alternanță judicioasă şi echilibrată. Efectuarea în 
acelaşi timp a unor teme comune de către toți elevii alternează şi 
se îmbină cu forme de organizare a activităţii în care se urmăreşte 
o sarcină comună pentru un anumit grup sau efectuarea sarcinilor 
de către fiecare elev în mod independent, conform propriilor 
posibilități de învățare. 

Forme de organizare a activității de predare şi învățare 
(|. K. Babanski, 1979) 


Avantaje: se asigură conducerea concomitentă 
a tuturor elevilor, dirijarea activă a perceperii 
informaţiei transmise, receptarea sistematică şi 
consolidarea cunoştinţelor de către toți. 


Limite; insuficienta luare în considerare a 
particularităților individuale, a ritmului de muncă 
al elevilor, a nivelului de pregătire anterioară etc. 


Avantaje: asigură profesorului posibilitatea de a 
m] lua în considerare particularitățile fiecărui elev, 
ritmul său de lucru, pregătirea anterioară. 


Activităţi Individuale || 


Limite: posibilități de aplicare limitate, deoarece 
L— organizarea sa necesită mult timp şi mari eforturi 
din partea profesorului. 


Avantaje: asigură o mai bună luare în conside- 
rare, decât activitatea cu întreaga clasă, a 
cerințelor abordării diferențiate; deschide largi 
posibilități de cooperare şi control reciproc. 


Limite: unii elevi rămân pasivi şi pot folosi 
rezultatele obținute de ceilalți. 


În literatura pedagogică este creditată ideea că eforturile 
colective conduc la o realizare mai bună a sarcinilor şi îşi aduc o 
contribuţie importantă la formarea personalităţii elevilor, sub 
aspectul însuşirii aptitudinilor sociale. Cercetările _de psihologie 
socială au pus în evidentă faptul că eficacitatea grupului depăşeşte 
eficacitatea personală a indivizilor izolați. 

„„„. Posibilitatea emiterii de idei în grup este net superioară 
nu numai unui individ singular luat ca termen de comparație (aşa 
cum procedează psihologia socială în primele ei investigații), dar 
şi aceluiaşi număr de indivizi care lucrează în paralel, dar 
independent unii de ceilalţi, în aşa-zisul grup nominal” (A. Stoica, 
1983, pg. 60). 


În cadrul activităţii de grup, elevul vine în contact cu puncte de 
vedere diferite de al său. Ideile fiecăruia pot fi reluate, în optici 
diferite, de către ceilalţi şi, în acest fel, există posibilitatea apariției 
unor idei pe care membrii grupului nu le aveau înainte. Colaborarea 
îi stimulează pe elevi şi le sporeşte performanțele, fiecare 
aducându-şi contribuția, potrivit propriilor capacităţi, la realizarea 
unei sarcini. 

Preocupat de valoarea şi, totodată, dificultatea schimbului 
intelectual în cadrul grupului, J. Piaget a pus în evidență faptul că 
activitatea comună nu este posibilă, decât dacă fiecare participant 
este capabil să înțeleagă şi să accepte punctele de vedere ale 
celorlalți. Această condiţie este îndeplinită, dacă gândirea indivizilor 
dobândeşte o organizare _arupală. şi se dovedeşte capabilă să 
întrețină schimbul de idei. Piaget a numit această capacitate de 
schimb între membrii unui grup „reciprocitatea' gândirii lor. 
Cooperarea le permite să depăşească egocentrismul iniţial şi să 
ajungă la o gândire flexibilă. Depăşindu-şi concepțiile rigide, 
dominate de propriul punct de vedere, fiecare membru al grupului 
va deveni capabil să înțeleagă opiniile celorlalți şi să-şi adapteze 
acțiunea la acţiunile acestora. Şcoala post-piagetiană de la Geneva 
(Doise, Mugny, Perret-Clermont ş. a.) a continuat, pe urmele lui 
Piaget, să cerceteze influența pe care o are mediul social asupra 
dezvoltării structurilor cognitive ale individului, teza susținută este 


următoarea: procesul de _învătare este unul de tip_socio-coanitiv, 

copilul dezvoltându-se din punct de vedere intelectual prin 
interacțiune cu ceilalți. Dar să vedem, pe scurt, în ce constă 
valoarea schimbului intelectual şi afectiv realizat în cadrul grupului, 
conform psihologiei piagetiene şi post-piagetiene. Progresele 
individuale, arată W. Doise şi G. Mugny (1998), rezultă din 
participarea la anumite interacțiuni sociale şi coordonarea punctelor 
de vedere. Cei doi au propus noțiunea de „marcaj social” pentru 
analiza intervenției reglărilor sociale în dezvoltarea cognitivă a 
individului. Ei au ajuns la concluzia că achiziţiile individuale depind 
de dinamici colective şi de forme relationale. 

Şcoala genoveză post-piagetiană a privit interacțiunea socială 
realizată în cadrul grupului ca pe un factor deosebit de important al 
dezvoltării cognitive şi relationale a copilului. Interacțiunea socială 
nu constituie, o sursă de progres decât în anumite condiții, în cazul 
existenței unei confruntări între soluţiile divergente propuse de 
parteneri. Conflictul socio-cognitiv produs de aceste divergențe 
generează o stare de dezechilibru, manifestat în două planuri: 

a) interindividual, datorită răspunsurilor divergente date de 
subiecți; 

b) intraindividual, deoarece individul este determinat să se 
îndoiască de propriul răspuns, din cauza unui răspuns concurent 
(J. -M. Monteil, 1997). 

Această situație de_dificultate coanitivă_şi socială poate fi 
depăşită prin coordonarea punctelor de vedere într-un sistem 
susceptibil de a permite acordul. Confruntarea generează un 
interes puternic pentru cercetare şi înțelegere, favorizând eficiența 
şi dezvoltarea cognitivă. Prin confruntare se ajunge la noi 
răspunsuri, simpla prezenţă a celuilalt putând facilita doar emiterea 
unui răspuns dominant şi comportamente de efort redus. 

Interacțiunea nu este necondiționat o sursă a dezvoltării, 
pentru că, de exemplu, ar putea permite apariția procesului de 

imitare. Progresele individuale pot fi generate de interacțiuni 
sociale, dar nu orice fel de interacţiune socială prezintă 
caracteristicile propice dezvoltării, precizează W. Doise şi G. 
Mugny, pentru care interacţiunile dintre indivizi sunt constructive 
doar dacă are loc o confruntare între soluţii divergente. Dinamica 
dezvoltării cognitive rezultă, de fapt, dintr-un conflict de comunicare 
socială: „posibilitatea deplină de confruntare interindividuală este 
necesară pentru ca interacțiunea să fie constructivă” (W. Doise, G. 
Mugny, 1998, pg. 72). Fiecare dintre membrii grupului îşi prezintă 
propriul punct de vedere şi dacă punctele de vedere exprimate sunt 
diferite, atunci se va produce un conflict socio-cognitiv care, aşa 
cum am văzut anterior, constituie una din sursele esenţiale ale 
dinamicii cognitive. 


„Cooperarea nu reprezintă uniformizarea  conduitelor, ci 
crearea unui spațiu finalizat de o sarcină care le cere actorilor să 


stabilească o interdependență funcţională necesitând conflictuali- 
zării cognitive minimale” (J.-M. Monteil, 1997, pg. 89). 


Între membrii grupului se stabileşte o întreagă rețea de relații 
interpersonale, ce le determină performanțele. De aceea, 
dezvoltarea structurilor intelectuale ne apare ca fiind o construcție 
socio-cognitivă. Dar după cum arată reprezentanţii psihologiei 
sociale, practica activităţilor de grup presupune o asemenea 
organizare, încât aceste interacțiuni să fie generatoare de 
confruntări socio-cognitive, pentru că „interactiunea socială nu este 


A a E a e ae a E aa e 
constructivă decât dacă induce o confruntare între solutiile 


divergente ale partenerilor” (W. Doise, G. Mugny, 1998, pg. 97). 
Conflictele trebuie să fie suficient de importante pentru a-i 

determina să elaboreze instrumente cognitive, care să le permită o 
rezolvare adecvată. 


„„..controversa favorizează curiozitatea de a şti şi incertitudinea 
cu privire la justețea vederilor proprii, o căutare activă a 
informaţiei complementare şi, ca urmare, o performanță 
superioară” (W. Doise, G. Mugny, 1998, p. 208). 


Într-o activitate de grup, când se urmăreşte soluționarea unor 
probleme, elevul se vede pus în faţa unor puncte de vedere diferite 
de al său. Fiecare membru al grupului îşi exprimă părerea şi o 
argumentează, comentează şi interpretează, propune ipoteze de 
lucru şi participă la luarea deciziilor. Pentru ca interacțiunea cu 
ceilalți să-şi atingă scopul, elevul trebuie să ia în considerare toate 
opiniile exprimate, să realizeze comparații şi aprecieri critice, să 
participe la soluționarea comună a problemei pusă în discuţie, ceea 
ce are un rol important în dezvoltarea sa intelectuală. Piaget arată 
că discuţia nu este posibilă decât dacă fiecare participant este 
capabil să înțeleagă punctul de vedere al celuilalt şi acest scop 
este posibil atunci când concepțiile sale nu sunt rigide, stereotipe 
sau dominate de propriul punct de vedere limitat. Aşa se prezintă 
lucrurile atunci când gândirea individului dobândeşte o „organizare 
grupală”. Condiţiile intelectuale ale cooperării într-un grup sunt 
îndeplinite, aşadar, atunci când fiecare membru al său este capabil 
să-i înțeleagă pe ceilalţi şi să-şi adapteze acțiunea şi contribuţiile la 
ale acestora. Piaget a numit această capacitate de schimb reciproc 
între membrii grupului „reciprocitatea gândirii lor”. În cadrul grupului 
se creează un sentiment comun de responsabilitate, care 
îndeamnă pe fiecare să depună un efort maxim pentru soluționarea 
problemei cu care se confruntă. Dacă este necesar, grupul ia 
atitudine faţă de cei care încearcă să se sustragă îndatoririlor. 

Toate acţiunile întreprinse sunt coordonate şi orientate în direcția 
identificări unei soluţii comune. 


Sarcină de lucru: 
Identificati limitele activităților de lucru în grup exemplificând cu 
situații concrete din practica pedagogică. 


Activitatea de grup se dovedeşte a fi eficientă nu numai în 
vederea realizării unor condiții mai bune formări intelectuale, dar şi 
pentru realizarea obiectivelor de educaţie socială şi morală, 
deoarece: 

+ favorizează formarea _trăsăturilor_pozitive_de_ caracter. şi 
personalitate: iniţiativă, principialitate, cooperare, spirit critic şi 
autocritic, respect reciproc; 


e elevii _au_ocazia_ să-şi cunoască mai _bine_aptitudinile, 
calitățile intelectuale şi morale, de voință şi caracter; 


e permit manifestarea _şi consolidarea calităților morale: 
colegialitate, sinceritate, onestitate, modestie, altruism; 


e formează_trăsături_morale_pozitive_ale_ comportamentului 
elevilor: solidaritate, perseverență, responsabilitate etc.; 
e îmbogătesc experienta_socială_ a elevilor, obisnuindu-i să 


gândească prin reciprocitate. să țină seamă de opiniile celorlalti. 
Prin interacțiunea cu ceilalți, elevul achiziționează şi 


interiorizează elemente socio-culturale — simboluri, valori, norme, 
modele, aspirații, idealuri - pe care le integrează în structura 
personalităţii sale, ceea ce îi facilitează integrarea socială. Se 
dezvoltă trăsăturile morale: generozitatea, altruismul, solidaritatea, 
dăruirea de sine. Dacă privim educaţia drept un proces de 
socializare, atunci dezvoltarea competenţelor de relaţionare trebuie 
să reprezinte un obiectiv ce nu poate fi ignorat. 


129 


3.2. Dimensiunea funcțională 


Realizarea predării şi învăţării presupune o structură acţională, 
care dă caracter de sistem operativ tuturor factorilor implicați. 
Accesul elevilor la mesajul ce se doreşte a fi transmis este 
condiționat de modul în care se produce informarea, dar şi de 
capacitatea profesorului de a motiva şi de a dinamiza funcţiile 
gândirii. Identificate cu procedeele şi tehnicile menite să faciliteze 
însuşirea informaţiilor, strategiile didactice asigură imprimarea unui 
anumit sens relaţiilor dintre predare şi învățare. Eficienţa predării 
demonstrează dacă şi în ce măsură strategia pentru care a optat 
profesorul influențează cantitatea şi calitatea achizițiilor elevilor. 


Preocupat de optimizarea activităţii ce urmează să o 
desfăşoare, orice cadru didactic îşi va pune inevitabil câteva 
întrebări: 

e Cum trebuie acţionat pentru ca elevii să învețe mai 
bine? 

+ Ce fel de acţiuni se vor întreprinde şi în ce condiții? 

e Care sunt metodele, mijloacele, formele de organizare 
cele mai potrivite pentru realizarea scopurilor propuse? 


Asemenea întrebări îl vor conduce, în cele din urmă, la 
adoptarea unei decizii strategice privind abordarea activității. 
Strategiile didactice se structurează în funcţie de astfel de întrebări 
şi sunt menite să dirijeze în mod adecvat învăţarea. 

Urmărind îndeplinirea obiectivelor propuse, profesorul optează 
pentru o anumită manieră de abordare a activității instructiv- 
educative, pentru un model de acţiune cu valoare normativă, ce 
presupune două componente distincte, dar interdependente: o 


componentă epistemologică. şi una metodologică. Componenta 

epistemologică înglobează mecanismele operaţionale angajate în 
activitatea de predare-invăţare, pe când cea metodologică vizează 
metodele, procedeele, mijloacele şi formele de organizare, capabile 
să asigure funcţionalitatea mecanismelor operaționale. 

Articularea metodelor, procedeelor, mijloacelor şi formelor de 
organizare generează strategii didactice, care, aplicate în situații 
concrete de predare şi învățare, pun în valoare conținuturile 
prelucrate şi potenţialul elevilor în vederea realizării obiectivelor 
propuse. Strategia are menirea de a implica elevii în situații 
specifice de învăţare, în aşa fel încât competențele să fie dobândite 
la un nivel calitativ superior. 

La nivelul practicii educaţionale, strategia didactică reprezintă o 
anumită structură metodică decompozabilă într-o suită de decizii şi 
evenimente, cu privire la ceea ce întreprinde profesorul şi ceea ce 
întreprind elevii într-o situație instructiv-educativă dată. Adoptarea 
unei strategii presupune recursul la un program de instruire la 
nivelul lecţiei, care scoate în evidență capacitatea cadrului didactic 
de a acţiona eficient în realizarea obiectivelor propuse. 

În cadrul lecţiei, activitatea profesorului se îmbină cu activitatea 
elevilor. Rolul profesorului se poate deplasa, însă, de la polul în 
care reprezintă doar o sursă de cunoştinţe, la polul în care conduce 
şi coordonează activitatea independentă a elevilor, în timp ce 
activitatea acestora se poate deplasa de la simpla receptare şi 
reproducere a celor transmise de către profesor, la eforturile 
creatoare. Predarea poate fi gândită: 

a) Unidirectional. (profesor - elev) - profesorul transmite, iar 
elevii receptează; 

b) Bidirectional (profesor - elev - profesor) - profesorul întreţine 
un dialog diferențiat cu elevii; 

c) Multidirectional (profesor - elev - elev - profesor) - profesorul 
inițiază şi orientează acţiunile elevilor animați de dorința de a conlucra. 

Lectia reprezintă cadrul în care pot fi valorificate una sau mai 
multe strategii didactice, în funcţie de obiectivele urmărite. 
Totodată, în realizarea aceluiaşi obiectiv, pot fi utilizate strategii 
diferite sau variante combinate. Este important, însă, ca profesorul 
să găsească, pentru fiecare caz concret, cele mai adecvate 
modalități de abordare a predării. Pregătindu-se pentru lecţie, 
profesorul se vede pus în fața mai multor alternative de acţiune 
posibile, urmând să aleagă în funcţie de anumite criterii: obiective, 
conţinuturi, mijloace disponibile, nivelul conceptual la care se află 
elevii etc. Dintre diversele soluții strategice se reţine cea care va 
conduce cel mai sigur la succesul scontat. 

Modernizarea învățământului presupune cu necesitate şi o 
reconsiderare a rolurilor specifice cadrelor didactice şi elevilor. 
Trecerea de la activitatea centrată pe profesor la activitatea 
centrată pe elev sau pe grupul de elevi impune inovarea formelor 
de expresie a rolului conducător pe care îl joacă profesorul, dar şi a 
rolului de subiect activ ce îi revine elevului în cadrul procesului 
instructiv-educativ. 


Sarcină de lucru 
Gândirea sau spiritul de inițiativă nu se dezvoltă dacă nu le dăm 
posibilitatea să se exerseze: „Numai acționând înveţi a acţiona", 
consideră G. Leroy (1974, pg. 12). Precizaţi în ce condiții 
didactice, elevul are posibilitatea de a manifesta iniţiativă, 
opțiune, decizie sau judecată critică. 


Îndeosebi atunci când sunt adoptate strategii care încurajează 
independența elevilor în învăţare, oferind un anumit grad de 
autonomie şi stimulând efortul propriu al celui ce învață. Strategiile 
care cuprind variante expozitiv/explicativ-reproductive şi se 
bazează pe un grad ridicat de dirijare a învăţării îi obligă pe elevi să 

urmeze profesorul cu strictețe, pe drumul indicat într-un mod rigid 
de către acesta. Evident, ei au nevoie de dirijare şi control, dar şi 
de libertate şi toleranță în constrângeri. 

Ce se întâmplă, însă, la nivelul practicii predării? Mulţi profesori 
rămân încă legați de principii, modele şi strategii specifice 
sistemului tradiţional de învățământ. În virtutea unui rol conducător 
„absolut' pe care şi-l asumă, ei dirijează strâns gândirea şi 
activitatea elevilor, solicitându-le mai ales o activitate mintală de 
reproducere şi imitare. Profesorului îi aparţin, în acest fel, aproape 
toate deciziile referitoare la demersul didactic: organizare, conținut, 
program de lucru, operații implicate etc. În plan metodologic, adepți 
practicilor tradiționale recurg, aproape în exclusivitate, la metode şi 
procedee prin care se urmăreşte îndeosebi mobilizarea activității 
gândirii pentru receptarea cunoştinţelor transmise. Aspectele 
formative sunt prea puţin avute în vedere, scopurile cele mai 
urmărite, în practica curentă, aparținând nivelului inferior al 
activității mintale, numit de către psihologi „nivelul cunoaşterii 
simple”. Astfel de scopuri privesc îndeosebi memorarea şi reținerea 
informaţiilor, înregistrate un timp mai îndelungat în forma în care au 
fost primite, elevii fiind învăţaţi mai mult să reproducă şi să imite, 
decât să-şi afirme creativitatea. Aceşti profesori abordează 
predarea ca pe o acţiune ce se derulează în sens unic; ei comunică 
în cadrul unor expuneri ex-cathedra un anumit volum de cunoştinţe 
elevilor, care nu au altceva de făcut decât să le rețină aşa cum le- 
au fost transmise. 


133 


Relația strategii — tipuri de obiective 
(I. Jinga, L. Vlăsceanu, 1989, p. 155) 


Învăţarea prin descoperire 

Cadrele didactice care adoptă modul tradițional de predare 
caută să comunice cunoștințe în mod formal şi cel mai adesea 
abstract, capacităţile elevilor şi valoarea învățării fiind apreciate în 
funcție de însuşirea acestora. Într-o lecţie ex-cathedra, 
predominante sunt formele expozitive de comunicare, profesorul 
limitându-se să prezinte cunoştinţele şi operaţiile cu ajutorul unor 
demonstrații sau explicaţii realizate în fața elevilor. Operaţiile 
efective sunt executate numai de el sau uneori de către un elev 
chemat în fața clasei. Care este, în aceste condiţii, activitatea 
celorlalţi?, se întreabă, pe bună dreptate, H. Aebli. În cel mai bun 

caz, concluzionează el, aceştia urmăresc demonstraţia şi printr-un 
fel de „imitație interioară” retrăiesc acţiunile ce se desfăşoară în 
fața lor, punând în joc un minimum de activitate. Profesorul 
concepe expunerea ca o „amprentă intelectuală”, pe care urmează 
să o depună în mintea elevului. A învăța devine sinonim, în acest 
fel, cu a scoate o „copie' după explicațiile şi demonstrațiile 
profesorului, preocupat să provoace doar reacții aşteptate. Dialogul 
profesor - elev este formal: profesorul predă şi chestionează, iar 
elevii asimilează pasiv şi răspund mecanic la întrebările puse. 
Răspunsurile date constituie, cu mici excepții, un eşantion limitat de 
reacții, deoarece există posibilități reduse ca elevii să-şi exprime 
ideile şi opiniile proprii sau spiritul critic, ceea ce îl determină pe H. 
Aebli să afirme că „... legarea activității de o expresie verbală fixă 
sau de anumite reguli rigide de soluţionare acționează adesea ca o 
constrângere; copilul nu are posibilitatea să se _mişte liber într-un 
şistem_de_idei. El trebuie să memoreze şi să recite rezumatele, 
definițiile, enunţurile unor legi, aşa cum ele i-au fost date, trebuie să 
aplice invariabil aceleaşi procedee, pentru a găsi soluţiile” (1973, 
pg. 22). Stereotipia reacției este evidentă: elevul reproduce 
mecanic o formulă verbală sau aplică un procedeu prin imitație. În 
lipsa înțelegerii, mulți dintre ei nu pot aplica aceste automatisme 
decât în exact aceleaşi situații în care le-au dobândit. Dacă 
profesorul preferă să prezinte rezultatul finit al propriei activități 
intelectuale, informaţiile transmise nu creează ocazii pentru o 
activitate creatoare independentă a elevilor, diferită de cea 
reproductivă şi diferențiată pe niveluri de gândire. 

Sarcini de lucru: 

(a) Într-un text de o pagină arătaţi care credeţi că sunt 
consecințele lipsei unui feedback permanent între profesor şi 
elevi pe parcursul desfăşurării activităţilor educaţionale. 

(b) Interpretaţi următorul text: „ Diferenţa dintre perspectiva 
transmiterii şi cea a însuşirii cunoştinţelor corespunde deosebirii 
dintre didactica instrucției şi cea a construcției. Didactica 
instrucției se bazează, din punct de vedere teoretic cognitiv, pe 
ideea potrivit căreia cunoaşterea ştiinţifică şi de specialitate 
copie, respectiv imită întrutotul realitatea şi că în acest mod elevii 
pot fi instruiți ca atare. Dacă însă sistemul nervos al omului nu 
redă lumea obiectivă, ci construieşte numai pentru sine o lume 
proprie necesară fiecăruia pentru a supraviețui, atunci rezultă că 
şi temele învățării sunt doar nişte constructe ale căror 
însemnătate şi relevanță nu le sunt imanente, ci urmează a fi 
descifrate de către participanţii la procesul învățării” (H. Siebert, 
2001, pg. 66-67). 


Aşa cum arată H. Aebli, didactica tradiţională s-a bazat pe o 
psihologie a întipăririi pasive a cunoştinţelor în mintea elevului, 
privit ca subiect pasiv ce suportă toate „amprentele” ce-i vin din 
afară. Urmărind realizarea unor lecţii axate pe produs, pe predarea 
prin lungi expuneri sau explicaţii, profesorii luau prea putin _în 


seamă_aspiraţiile_si_motivatiile elevilor. În lipsa unei colaborări 
active cu elevii, ei nu aveau posibilitatea să-i cunoască, sub 


aspectul modului de gândire, intereselor, aspirațiilor, capacităţilor 
fiecăruia şi, prin urmare, nu puteau să-şi adapteze eforturile în aşa 
fel, încât să-i conducă în mod adecvat la realizarea învăţării. 

Există încă profesori care, căzând în capcana unei prejudecăţi 
intelectualiste, cred că succesul elevilor este condiționat doar de 
posedarea unui bagaj cât mai mare de cunoştinţe, practica 
didactică pe care o promovează rămânând la nivelul simplei 

comunicări de informaţii, abstracții, teorii sau convenții. Astfel, elevii 
au prea puţine ocazii să întreprindă cercetări, căutări, încercări 
proprii şi nu sunt pregătiți să gândească independent, să aibă 
inițiative şi responsabilități. 

A instrui nu mai înseamnă acum a-l determina pe elev să-şi 
înmagazineze în minte un anumit volum de cunoştinţe, dintre care 
multe nici nu sunt înțelese, ci a-l învăţa să ia parte activ la procesul 
de producere a noilor cunoştinţe. 


Strategiile expozitive se împacă greu cu actualele obiective 
ale educației, care pun accentul cu deosebire pe aspectul 
formativ. Este necesar să urmărim atât însuşirea conceptelor de 
bază, cât şi: 

e capacitatea de a pune întrebări şi de a construi răspunsuri; 

e Cultivarea unor priceperi, deprinderi şi calități intelectuale; 

e dezvoltarea gândirii şi creativităţii elevilor prin antrenarea 
lor în activități care presupun operaţii mintale de un nivel superior 
simplei cunoașteri; 

e aplicarea conceptelor însuşite în contexte noi; 

«formarea de opinii, atitudini, concepții, mentalități 
dezirabile. 


În acest sens, se impune plasarea elevilor în centrul unor 
experiențe de învăţare, care să le solicite din plin energia şi 
capacităţile disponibile. Demersul instructiv-educativ este mult mai 
eficient dacă îl centrăm pe elev şi activitatea sa, fapt pentru care ,... 
rolul pedagogului se modifică în sensul că, pe de o parte, el nu mai 
reprezintă unica sursă de informaţii pentru elevi, iar, pe de altă 
parte, funcţia sa nu se reduce la transmiterea de cunoştinţe, ci 
constă în organizarea şi îndrumarea activităţii de învăţare, astfel ca 
aceasta să favorizeze realizarea unor obiective mult mai complexe 
şi mai importante, cum sunt capacitatea de autoinstruire şi de 

adaptare la situaţii noi” (Radu, 1978, pg. 9). Cheia învăţării constă 
în angajarea elevului, ca subiect activ al instrucției şi educaţiei, în 
descoperirea de soluții la problemele cu care se confruntă. Dacă 
privim învățarea drept schimbare de comportament, această 
schimbare nu poate fi semnificativă, dacă elevul se manifestă doar 
în postura de spectator, rezumându-se să urmărească, să asculte, 
să noteze şi să reproducă mecanic. 

Poziţia de receptor pasiv, de spectator al unor expuneri, chiar 
dacă acestea sunt deosebite prin calitatea lor, nu favorizează o 
autentică dezvoltare a capacității de cunoaştere a elevului şi nu-i 
declanşează forțele creatoare. De aceea, una din ideile de bază pe 
care se sprijină învățământul modern este următoarea: efectele 
instructiv-educative ale activității didactice depind în mod direct de 
gradul de angajare şi participare al elevilor, aşadar, de practicarea 
unor strategii care înlătură standardizarea şi formalismul, antrenând 
elevii în eforturi de gândire şi acţiune independentă şi creativă. 


Sarcină de lucru 
Interpretați următorul text: „Modelele noastre de înţelegere şi 
interpretare, cunoştinţele câştigate din experienta proprie, temele 
noastre generative constituie o parte a identității noastre” (H. 
Siebert, 2001, pg. 74). 


Principiul participării active şi conştiente a elevilor la propria lor 
formare stă la baza interesului crescut pentru strategiile ce 
promovează acel tip de învăţare, care este în acelaşi timp 
cunoaştere şi acțiune. Conţinutul nu trebuie prezentat elevului doar 
într-o formă finită, ci şi într-o manieră care solicită o bogată 
activitate mintală de formulare a întrebărilor, emitere a ipotezelor, 
elaborare a soluțiilor sau răspunsurilor şi încorporare a rezultatelor 
finale în propria structură cognitivă. În acest fel, conținuturile 

vehiculate dobândesc o valoare formativ-educativă sporită. 

Criticile aduse instruirii prin strategii expozitive au redus simțitor 
frecvenţa utilizării lor, dar nu au putut determina o excludere totală. 
Procesul instructiv-educativ cunoaşte, în general, o restrângere a 
momentului expozitiv-receptiv, în favoarea intensificării celui 
participativ. Importanța expunerilor este considerabil diminuată. 
Prin intermediul lor, afirmă R. M. Gagne (1975), poate fi realizat un 
număr redus de obiective, şi anume: 


e provocarea __şi dezvoltarea __motivatiei realizării, stârnind 
interesul pentru tema abordată; 


e informarea elevilor cu privire la rezultatele aşteptate în urma 
învățării; 

e asigurarea sprijinirii şi îndrumări învătării. 

Cu toate criticile aduse, recursul la strategiile expozitive este, 
adesea, inevitabil. Există obiective care pot fi atinse prin intermediul 
expunerilor ex-cathedra, după cum există şi obiective care pot fi 
realizate mai curând prin activitățile centrate pe iniţiativa elevilor. 
Predarea unor teme poate fi abordată în moduri diferite, dar nu 
întotdeauna şi în modurile descoperirii (redescoperirii). Există 
probleme care nu_pot fi solutionate pe calea unei cercetări 
personale a elevilor. De multe ori, aceştia trebuie să înveţe de la 
profesor cunoştinţele pe care nu le pot descoperi singuri sau să-şi 
asigure, în prealabil, un fond de date necesare pentru a întreprinde 
mai apoi cu succes o activitate de investigație. Recursul la 
strategiile expozitive este necesar atunci când conținutul vehiculat 
are un caracter informativ sau este prea complicat pentru o 
abordare independentă a elevilor. Acelaşi lucru se întâmplă şi 
atunci când elevii se confruntă cu situaţii problematizante, pentru 
soluționarea cărora nu dispun de cunostintele necesare. În 
asemenea situaţii, predarea expozitiv-explicativă poate aduce o 
contribuție substanţială, ceea ce ne împiedică să credem că 

învăţarea prin descoperire ar putea lua complet locul predării prin 
expunere. Unele noțiuni sau unele fapte se împacă foarte greu cu 
metoda redescoperirii; procedeul cel mai simplu şi cel mai 
funcțional, în fond, fiindcă aparține vieții însăşi, este tot acela de a 
le_comunica_ direct copilului, încredințându-ne, desigur, că le-a 
înțeles şi că nu s-a mulțumit numai cu memorizarea lor. 

În practica didactică, nu există numai expunere sau numai 
descoperire. Trebuie să recunoaştem, afirmă D. P. Ausubel şi F. G. 
Robinson (1981) că schimbarea actuală de accent nu are loc de la 
receptarea pură la învăţarea prin descoperire pură. Nici una din aceste 
strategii nu este atotcuprinzătoare, astfel încât să poată acoperi toate 
sarcinile instructiv-educative. Deşi învăţarea prin descoperire entu- 
ziasmează astăzi pe tot mai mulţi profesori, ar fi, totuşi, exagerat, 
consideră şi |. Cerghit (1983), să ne închipuim că elevii pot să 
descopere şi să explice totul. Activitatea de cercetare a elevului îşi are 
limitele sale fireşti, datorate lipsei de_experientă, necunoaşterii sau 
diverselor condiţii, pe care nu le poate îndeplini. Ea nu poate acoperi 
totalitatea situațiilor de învăţare, posibilitățile gândirii elevului fiind 
limitate. Profesorul poate opta, în funcţie de conținutul predat, 
obiectivele urmărite, particularitățile elevilor săi, pentru o strategie sau 
alta sau pentru o combinaţie a lor. În practica didactică, nu este 
posibilă excomunicarea unor strategii şi absolutizarea altora, dimpo- 
trivă, ele se îmbină şi se completează reciproc, în funcție de situația 
concretă de predare şi învățare. De aceea, este necesară realizarea 
unei corelări optime a strategiilor, care să sporească efectele 
instructiv-educative ale activităţii desfăşurate. 


Activitate seminarială 
Lucrând individual sau în grup proiectati câte o strategie 
educaţională centrată pe elev pentru o anumită temă la un obiect 
de studiu la alegere şi pentru o activitate nonformală. 

STRATEGIA EDUCAȚIONALĂ 


DIMENSIUNEA DIMENSIUNEA 
STRUCTURALA FUNCȚIONALA 
Articulare Opţiunea 
flexibilă a strategică în 
a metodelor, funcţie de 
Metode Procedee Mijloace Forme de procedeelor, obiective, 
de organizare mijloacelor şi conținuturi şi 
instruire formelor de particularități 
organizare a individuale şi 


activității de grup ale 
elevilor 


STRUCTURĂ ACȚIONALĂ CENTRATĂ PE ELEV 

Capitolul 4 


OPȚIUNI STRATEGICE ÎN PROIECTAREA ŞI 
REALIZAREA ACTIVITĂȚILOR CENTRATE PE ELEV 


Obiective: 

> Să identifice factorii contextuali ce determină selecția unei 
strategii centrate pe elev; 

> Să selecteze o strategie specifică în funcţie de nevoile 
educative ale subiectului învățării; 

> Să analizeze situaţii concrete de predare din punct de vedere 
al valorizării strategiilor centrate pe elev; 

> Să dezvolte demersuri educaţionale centrate elev. 


Cuvinte cheie: „opțiuni strategice”; „rezolvare de probleme”; 
„contextualism”; „experienţialism”. 


În 1983, Gick şi Holyoak au propus spre rezolvare, mai multor 
subiecți următoarele probleme: 


(Problema radiaţiei) 


Imaginează-ți că eşti un doctor care tratează un pacient, care are 
o tumoare malignă la stomac. Tu nu poţi opera pacientul din 
cauza severității cancerului, dar, dacă nu distrugi tumora, 
pacientul va muri. Poţi utiliza raze X de intensitate mare pentru a 
distruge tumora. Din nefericire, intensitatea razelor X necesare 
vor distruge, de asemenea, țesutul sănătos prin care vor trece 
razele. Razele X de intensitate mai mică nu vor afecta țesutul 

sănătos, dar nu vor fi suficient de puternice ca să distrugă 
tumora. Problema ta este de a găsi o procedură prin care să 
distrugi tumora,dar să laşi intact țesutul sănătos 


(Problema militară) 


Un general doreşte să cucerească o fortăreață situată în centrul 
unui ținut. Există mai multe drumuri care pornesc de la 
fortăreață. Toate drumurile au fost minate, astfel încât, chiar 
dacă grupuri mici pot trece în siguranță, orice grup mare va 
detona minele. Un atac direct, la scară mare este imposibil în 
aceste condiţii. Cum ar trebui să procedeze generalul? (Eysenck, 
Keane, 1995; Sternberg, 1996) 


Deşi cele două probleme par diferite, ele sunt identice ca şi 
structură. În termeni cognitivişti, aceste două probleme sunt 
denumite probleme analogice. 

Este important să observăm că două probleme diferite, din 
domenii diferite, au o soluţie identică. Cu alte cuvinte, conținutul 
acestor probleme este mai puţin important din punctul de vedere 
al rezolvării. Important este să formalizăm problemele şi să 
selectăm o strategie de rezolvare utilă. 


4.1. Problematizarea situațiilor educaționale 


Situaţiile educaţionale se pot reduce, în ultimă instanță, la 
probleme ce trebuie rezolvate. O astfel de abordare a instruirii oferă 
certe avantaje din punctul de vedere al înțelegerii complexității 
activității educaționale. 

În primul rând trebuie să observăm că rezolvarea unei 
probleme, oricât de facilă, necesită selectarea unei strategii de 
rezolvare. Strategia de rezolvare implică un set de operații: 

e Definirea problemei (identificarea datelor de la care pornim 
şi, mai ales, identificarea cerințelor problemei) 

e Analiza spațiului problemei 

e Alegerea unei strategii de rezolvare 

e Aplicarea acestei strategii 

e Identificarea metodelor disponibile de rezolvare 

e Monitorizarea rezultatelor (compararea rezultatelor obținute 
cu scopul problemei) 

Reuşita activităţii educaţionale depinde de talentul sau abilitatea 
profesorului de a selecta strategiile şi metodele optime de predare 
astfel încât elevul să trăiască o experiență de învățare pozitivă şi 
semnificativă din punct de vedere al propriilor nevoi educaţionale şi 
interese. 

Opțiunile strategice sunt doar un pas în rezolvarea unei 
probleme educaţionale. Poziţia intermediară în etapele acestei 
rezolvări implică faptul că strategiile sunt întotdeauna determinate 
de context şi finalitățile educaţionale. În acelaşi timp, strategiile 
stabilesc o modalitate clară de rezolvare, epuizând, din punct de 
vedere practic, partea euristică, creativă a rezolvării. 

Situaţiile educaţionale sunt, de cele mai multe ori, dacă nu 
întotdeauna, probleme slab definite. Chiar şi în situațiile în care 
finalităţile unei activităţi de predare-învăţare sunt clare, starea 
inițială de la care pornim (prerechizitele elevului, motivaţia şi 
abilitățile sale, motivaţia şi abilităţile noastre, contextul educaţional), 
modul în care vor funcționa operatorii (metodele şi instrumentele 
activității instructiv-educative) şi constrângerile existente ne sunt 
necunoscute. 

În faţa acestei situații putem adopta una din cele trei atitudini 
posibile: 

e Atitudinea naivă, tehnicistă (cea mai frecventă) prin care 
ignorăm această realitate. Această atitudine ne permite să ne 
agățăm de convingerea că educaţia este un fapt obiectiv, real, 
programabil în cel mai mic detaliu. Linearitatea educaţiei de la 
materialul brut la produs nu presupune nimic altceva decât o 
planificare didactică riguroasă, bazată pe pe teorii psihologice ale 
educației inatacabile şi infailibile. Adoptând această atitudine, 
educația se reduce la o tehnică/algoritmică formativă; 

e Atitudinea pesimistă, potrivit căreia situaţiile educaționale 
sunt atât de nestructurate şi diverse încât scapă tentativelor de 
sistematizare. Această atitudine întăreşte percepția cotidiană a 
situațiilor educaționale, care se prezintă într-o multitudine de forme. 
Supracontextualizarea educaţiei trădează lipsa unor abilităţi de 
formalizare ale profesorului. Adoptând această atitudine, predarea 
se reduce la talent pedagogic, intangibil pentru marea masă a 
profesorilor, educaţia transformânduse în „artă'; 

e Atitudinea optimistă, potrivit căreia situațiile educaţionale 
sunt experiențe individuale de învăţare, similare/analogice pentru 
majoritatea elevilor. Această atitudine se bazează pe o concepție 
constructivistă a educaţiei în care elevul experimentează situații 
noi, deopotrivă cognitive şi sociale, situaţii similare cu ale altor 
elevi. Cu alte cuvinte, orice situație educaţională este individuală (la 
nivelul percepției elevului) şi comună, socială, din punct de vedere 
al formei şi semnificaței (la nivelul percepției profesorului). Adop- 
tând această atitudine, procesul instructiv-educativ se reduce la 
tehnici ştiinţifice (bazate pe experiență pedagogică) de facilitare a 
experiențelor educative individuale, educaţia transformindu-se. în 
autoinstruire mediată de profesor. 

4.2. Situațiile educaționale din perspectivă contextuală 


Din perspectivă sistemică, orice situație educaţională este un 
sistem de tranzacții şi interacțiuni simultane între subiectul 
educației, obiectul educaţiei şi mediu. O astfel de perspectivă este 
utilă în înțelegerea faptului că orice situație particulară are câteva 
caracteristici: 

e Este determinată de finalitățile educaţiei; 

e Este dependentă de caracteristicile personale ale elevului 
şi profesorului; 

e Este orientată spre atingerea unor obiective specifice; 

e Este limitată de opțiunile strategice, metodele, instrumen- 
tele şi formele de organizare disponibile şi utilizate; 

e Este posibilă în limitele contextului socio-cultural-educa- 
tional. 

Cu alte cuvinte, opțiunea pentru o strategie, tradițională sau 
centrată pe elev, poate fi făcută doar în urma unei analize a 
contextului educațional. Unele situații sunt mai structurate, altele 
sunt mai puțin structurate. În unele situații, avem la îndemână mai 
multe cunoştinţe despre elev, în alte situații aceste cunoștințe 
lipsesc. Unele activități necesită utilizarea de metacomponente, 
altele de componente de achiziție de cunoştinţe, iar altele de 
componente performantiale. 

Corespondența dintre finalitățile educaţionale, caracteristici 
personale, procese cognitive şi tipurile de învățare este clară. 
Încercările de a ignora sau încălca aceste corespondențe este 
contraproductivă. 

Finalități | Caracteristici Procese Tip de 

personale cognitive învăţare 
necesare 

Învăţ să | Ce ştiu că ştiu | Metacomponente | Metaînvăţare 

învăţ 

Învățce | Cecunosc | Componentede | Învăţare 

este deja achiziție declarativă 

Învăţ cum | Ce pot să fac | Componente Învăţare 

se face performanţiale procedurală 


Sarcină de lucru 
Pornind de la teoria componențială a lui Sternberg (1994) 
exemplificaţi câte două din fiecare dintre componentele de mai 
Jos: 
Metacomponente: componente superioare care sunt comune 
tuturor sarcinilor, au rol de planificare, control şi monitorizare 
Componente de achizitie de cunoştinţe: componente inferioare 
prin care învăţăm să rezolvăm probleme 
Componente performanţiale: pe care le utilizăm în mod practic în 
aplicarea soluțiilor. 


Etapele construirii unei strategii sunt orientative. Paradoxul 
unei strategii educaţionale constă în faptul că, deşi este un plan de 
acțiune, este contextualizată, ceea ce presupune o „tacticizare” a 
acesteia (Ungureanu, 1999). Proiectarea strategică se transformă 
într-un sistem cu următoarea structură: 


Imput Output 


Obiectivele educaţionale 
Caracteristicile elevului 
Caracteristicile profesorului 


Secvenţierea: 
- Activităților 
- Aplicării metodelor 
- Evaluări 


Experiență de 
învăţare 

l d, Abilități 

Calitatea relației elev- Cunoştinţe 


profesor 

În consecință, propunem următorii paşi în proiectarea unei 
strategii educaționale. 


Paşi în selectarea unei strategii 

1. Ce urmăresc să obțin în urma predării? Doresc să transmit 
un set de cunoştinţe sau doresc ca elevul să experimen- 
teze o situație inedită, care să permită insight-uri perso- 
nale. Ce obiective îmi propun să ating? 

2. Este informația transmisă necesară? Este experienţa utilă? 

3. Care sunt abilitățile personale şi educaţionale disponibile? 
Sunt capabil să transmit informaţia în mod coerent? Am 
abilitățile de mediere a învăţării suficient dezvoltate? 

4. Ce metode, tehnici şi instrumente am la îndemână? Ce pot 
să aplic în situaţia actuală. Ce plan de acţiune adopt? 

5. Care sunt criteriile de performanță pe care le voi utiliza în 
evaluare? Ce este important să evaluez, nivelul de 
cunoştinţe sau experiența subiectivă a elevului? 


4.3. Autocunoaşterea ca bază şi finalitate a acțiunii educaționale 


Procesul de învățământ centrat pe elev este o alternativă 
dificilă la procesul de învățământ tradiţional. Una dintre 
caracteristicile importante ale acestei opțiuni este natura construită 
a ei. Profesorul şi elevul sunt obligați să schimbe între ei idei, 
sentimente şi cunoştinţe, astfel încât să ajungă la o construcție 
educațională solidă. În cadrul acestui proces, atât elevul, cât şi 
profesorul aduc cu ei propriile abilităţi, valori, prejudecăţi, limitări şi 
idei creative. În mod ideal, aceste schimburi se fac între două 
persoane care cunosc perfect ce pot şi ce ştiu. În realitate, elevul 
este în plin proces de formare al personalității şi inteligenţei. El 

învață constant noi lucruri, îşi modifică aspiraţiile şi interesele, 
construieşte noi relaţii şi îşi dezvoltă noi abilităţi. Pe de altă parte, 
nici măcar profesorul nu se cunoaşte întotdeauna suficient, atât din 
punct de vedere psihologic, dar mai ales profesional, după cum şi 
propriile sale aspirații, interese şi abilități sunt într-o continuă 
dinamică, poate nu complet conştientizată pentru a fi valorificate 
optimal în activitatea didactică. 

Rolul nostru este, în mare măsură, de facilitator al dezvoltării 
elevului. Desigur, se aşteaptă de la noi să îndoctrinăm elevii 
(transmiţându-le norme morale şi ideologice dezirabile), să îi 
pregătim pentru viața socială într-un sistem social dat (democraţie), 
să îi capacităm cu abilități necesare pe piața forței de muncă (ca să 
fie eficienţi socio-economic). Presiunile sistemului social nu trebuie 
să ne facă, însă, să uităm că beneficiarul principal al educaţiei 
trebuie să fie elevul; dorințele, valorile şi scopurile sale primează 
întotdeauna. Degeaba îndoctrinăm elevii, dacă ei nu ajung să 
înțeleagă normele, să adere conştient, voluntar şi constant la ele. 
Degeaba îi pregătim să adopte comportamente sociale dezirabile la 
nivel macrosocial, dacă ei nu dezvoltă comportamente sociale 
adecvate în grupurile lor de referință. Degeaba îi pregătim pentru o 
profesie, dacă aceasta nu satisface aspirațiile lor profesionale. 

Autocunoaşterea este, mai întâi, baza unei învățări progra- 
mate, conştiente, sistematice. Învăţarea poate fi şi incidentală, 
culturală, dar aceste tipuri de învățare scapă controlului educa- 
torului. Ca şi profesori, este necesar să ştim care sunt limitele 
noastre, convingerile şi valorile educaționale. 

Autocunoaşterea este, în acelaşi timp, finalitatea ultimă, ideală, 
a educației. Din perspectivă dezvoltării, viaţa este un proces de 
individuaţie, proces care are ca scop devenirea noastră ca 
persoane distincte, unice. Autocunoaşterea este cheia acestui 
proces. Evident că toate eforturile educaționale conduc, într-o 

formă sau alta la această finalitate. Ne identificăm, de cele mai 
multe ori, cu statute sociale oferite de educație. 

În concluzie, autocunoaşterea este importantă pentru noi, pro- 
fesorii, dar şi pentru elevi. Autocunoaşterea este baza individuaizării 
elevului. Cunoaşterea nevoilor educative ale studenților este la fel de 
importantă ca şi cunoaşterea nevoilor noastre profesionale. 


lerarhizați următoarele nevoi academice ale elevilor (Jones, 
Jones, 1998) în funcţie de importanţa lor pentru dumneavoastră: 
e Să înțeleagă şi să valorizeze scopurile educaţionale 
e Să înțeleagă procesul de învăţare 
e Să fie implicat în mod activ în procesul învățării şi să 
coreleze materia cu experiențele sale de viață 
e Să îşi asume responsabilitatea pentru propria lor 
învăţare prin stabilirea propriilor obiective şi urmărirea 
intereselor proprii 
e Să aibă experiența succesului 
e Să primească feedback realist şi prompt, care să îi 
mărească autoeficiența 
e Să primească recompense utile pentru performanțele 
sale 
e Să pereceapă învăţarea orientată de către adult ca o 
activitate recompensatoare 
e Să aibă experiența unui mediu de învăţare sigur şi bine 
organizat 
Să aibă suficient timp pentru a integra învăţarea 
Să aibă contacte pozitive cu colegii 
Să primească o instrucţie potrivită cu stilul de învățare 
Să fie implicat în autoevaluarea învăţării şi a efortului 
său 
Există şi alte nevoi academice pentru dumneavoastră? Adăugaţi- 
le în listă. 

4.4. Strategiile centrate pe elev. Opțiuni strategice 


După cum am învăţat în capitolele anterioare o activitate 
educaţională este centrată pe elev dacă satisface următoarele 
cerințe: 

e Se bazează pe caracteristicile personale ale elevilor; 

e Are ca scop dezvoltarea de competenţe (obiectiv principal) 
şi transmiterea de conținuturi specifice (obiectiv secundar); 

e Implică activ elevul în planificarea, execuția şi evaluarea ei; 

e Constituie o experienţă de învățare pozitivă; 

e Permite transferul de experiență la altă situaţie educa- 
ională. 

O activitate centrată pe elev poate fi abordată din mai multe 
perspective. Dacă avem date suficiente despre elev, dacă finali- 
ăţile sunt clare, putem opta pentru strategii directive, structurate. 
Dacă experiența de învățare reprezintă focusul nostru, sunt 
recomandate strategii mai puțin structurate, non-directive. 

Vom analiza cinci strategii utile în programarea şi realizarea 
activităților centrate pe elev. Oricare dintre aceste strategii 
reprezintă doar o indicație; un profesor talentat ştie că educaţia nu 
se reduce la algoritmică şi, în consecință, adaptează, combină sau 
concepe strategii adecvate situaţiilor concrete. 

Cu toate acestea, este interesant de remarcat că strategiile 
propuse acoperă o plajă largă de opțiuni, în funcţie de finalitățile 
dorite, de nivelul cunoaşterii elevului, de caracterul activităţii. Toate 
strategiile permit elevului o implicare totală în procesul de 
planificare, execuţie şi evaluare a activităţii didactice. 

Strategiile de predare centrate pe elev au ca punct central 
facilitarea învăţării, ceea ce face ca acestea să se definească în 
funcție de tipul de învățare necesar. 

Tabel sintetic al opțiunilor strategice în proiectarea şi 


realizarea activităților centrate pe elev 


Învățare | Învățare | Simulare | învățare Învățare 
mediată | activă | decazuri | colabora- experen- 
tivă țială 
Nivelul Foarte Ridicat Mediu Scăzut Foarte 
necesar al ridicat scăzut 
cunoaşterii 
elevului 
Principa-  Metacog- |Cognitive | Sociale Sociale Autocunoaşt 
lele abilități initive Sociale Cognitive | Cognitive ere 
formate Autocunoaş- | Sociale 
tere Cognitive 
Locaţia Extern Extern Extern Egal Intern (elev) 
controlului |(profesor) |(profesor) |(profesor) | distribuit 
activității 
Focusul Formare  |Formare  |Formare | Experienţa Experienţa 
activităţii = \de com-  |decom-  |decom- | educativă personală 
petențe  |petențe | petente 
Caracterul Directiv  |Dirijat Coordonat | Negociat Nondirectiv 
activității 


4.4.1 Învăţarea mediată 


a) Ce este? Învăţarea mediată este o modalitate de facilitare şi 
capacitare a elevului cu ajutorul intervenției adultului în structurarea 
activității de învățare. Strategia işi are originile în teoria dezvoltării 
inteligenței a lui Vigotsky şi practica învățării mediate a lui 


Feuerstein (Sternberg, Grigorenko, 1998). 


b) Ideea de bază. Copilul are o zonă de dezvoltare la care nu 
are acces decât prin medierea unui adult. Adultul (profesor) 
facilitează dezvoltarea elevului oferind ajutoare declarative şi 
procedurale elevului. Dacă elevul învaţă noile abilități va fi capabil 

să transfere această învăţare la situaţii noi, dar similare cu cele 
învăţate. 

c) Descriere. Învăţarea mediată este o acţiune de facilitare a 
dezvoltării cognitive a elevului. Extinzând această teorie la întreg 
spectrul învățării, copilul este ajutat să învețe să învețe, cu alte 
cuvinte, vorbim de o educaţie metacognitivă. Blocajele copilului au 
loc, de cele mai multe ori, datorită uneia dintre situațiile următoare: 

e Elevul nu cunoaşte conceptele, nu le poate formaliza şi 
defini. Rolul profesorului este de a clarifica aceste concepte; 

e Elevul nu cunoaşte procedurile, algoritmii de rezolvare. 
Rolul profesorului este de a-l învăța pe elev aceşti algoritmi; 

e Elevul nu este capabil să planifice, să execute sarcina şi 
să-şi monitorizeze performanţa. Rolul profesorului este de a-l 
învăța abilitățile metacognitive necesare. 

d) Avantajele strategiei. Dintre toate strategiile centrate pe elev, 
învățarea mediată este cea mai adaptată la capacitățile cognitive 
ale elevului. Învățarea mediată permite diagnosticarea exactă a 
blocajelor cognitive în învăţare, astfel încât profesorul să poată 
acorda ajutoare ce vizează în mod foarte clar dificultăţile elevului. 
Ajutoarele oferite sunt informaţii specializate (declarative sau 
procedurale) menite să elimine blocajele prezente în învăţare 
Învățarea mediată este o experiență educațională pozitivă, intimă, 
semnificativă pentru elev. 

e) Dezavantajele strategiei. Necesitatea cunoaşterii psihologice 
foarte exacte a elevului implică unele restricții în utilizarea acestei 
strategii. Diagnosticul formativ este făcut de psihologi pregătiţi în 
acest sens. În lipsa unui astfel de diagnostic este dificil de apreciat 
care sunt abilitățile şi operaţiile cognitive deficitare. 

f) Exemplu de utilizare a învățării mediate 

Scopul activităţii: Optimizarea performanțelor matematice 
(geometrie) 

Subiectii: elevi de ciclu gimnazial 

Justificarea temei: Performanţele matematice scăzute pot avea 
mai mulți factori, printre care lipsa de abilităţi metacognitive de 
gândire matematică 

Etape: 

e Un elev cu performanțe matematice slabe este evaluat 
printr-o sarcină de rezolvare de probleme de geometrie. 

e Se refac problemele împreună cu elevul, scopul fiind cel de 
depistare şi analizare a erorilor. 

e Erorile sunt clasificate în două categorii: lipsa de cunoştinţe 
declarative (de exemplu: nu identifică elementele problemei în mod 
corect şi nu cunoaşte teoremele geometrice) şi procedurale (de 
exemplu: nu cunoaşte etapele rezolvării de probleme sau modul în 
care se aplică un algoritm de rezolvare). 

e Profesorul oferă ajutoare (informaţii) elevului, care sunt în 
măsură să elimine erorile în rezolvare 

e Elevul este reevaluat cu un test analog, dar nu identic, cu 
cel folosit la evaluarea iniţială 

e Se stabileşte modul în care elevul a reuşit să transfere 
cunoştinţele şi abilitățile nou dezvoltate la o situaţie nouă 

Competente dezvoltate: metacognitive, cognitive 


4.4.2. Învăţarea activă 


a) Ce este? Învăţarea activă este strategia cea mai frecvent 
utilizată de către profesori în activitățile centrate pe elev. Putem 
defini învățarea activă ca un proces ce permite subiectului învăţării 
un contact direct cu materialul studiat. În mod uzual, prin învățare 
activă înțelegem un tip de activitate didactică ce se bazează, în 
principal, pe activitatea elevului, pe intervenţia sa nemijlocită, 

transformatoare asupra materialului de studiat (Dumitru, 
Ungureanu, 2005). 

b) Ideea de bază. Stilul de predare trebuie adaptat stilurilor de 
învăţare. Cercetările arată că implicarea activă a elevului în 
rezolvarea sarcinilor educaţionale facilitează o învăţare superioară 
cantitativ şi calitativ celei tradiționale. Prin implicare activă se 
înțelege interacțiunea directă a subiectului cu conținutul învățării, 
transformarea acestuia de către elev şi conceperea de răspunsuri 
personalizate de către elev. 

c) Descriere Învăţarea activă are o tradiţie lungă în ştiinţele 
educației. Deşi la nivel de principiu este acceptată de majoritatea 
profesorilor, ea este aplicată relativ puţin. Învăţarea activă 
presupune renunțarea la metodele expozitive de predare şi 
facilitarea de contacte cât mai frecvente şi mai diverse cu materialul 
de învățat. Următoarele sugestii pot facilita o învăţare activă: 

° Învățarea prin descoperire, cu ajutorul materialelor 
concrete (texte, produse, obiecte); 

e Acordarea unui timp de reflecţie, în care elevul alcătuieşte 
un răspuns punctual la o situație dată; 

e Alcătuirea de grupe de elevi, care primesc o sarcină 
parțială din sarcina cursului: 

e Încurajarea gândirii critice; 

e Utilizarea metodelor de grup (focus grup, brainstorming, 
etc.) în căutarea răspunsurilor adecvate; 

° Învățarea pe bază de proiect, conceperea activităţii 
didactice ca proiect de cercetare aplicată. 

d) Avantajele strategiei. Principalul beneficiu al utilizării învăţării 
active este rata mai bună a învăţării. Al doilea beneficiu este 
dezvoltarea abilităților de muncă individuală şi de grup, exersarea 

abilităţilor metacognitive şi dezvoltarea gândirii critice (Felder, 
Brent, 1996). 

e) Dezavantajele strategiei. Rațiunea pentru care învățarea 
activă este mai puțin utilizată de către profesori este consumul 
mare de timp şi restructurarea didactică necesară. Metodele 
expozitive permit transmiterea unei cantități mai mari de informaţie 
pe unitate de timp. 

f) Exemplu de utilizare a învăţării active 

Scopul activităţii: realizarea lecturii unui număr de trei cărți 

Subiectii: elevi de liceu sau ciclu gimnazial 

Justificarea temei: Stimularea lecturii se face prin experienţe de 
lectură pozitive. O modalitate practică de a realiza această 
experiență este lectura unor materiale la alegere. 

Etape: 

e Elevii sunt împărțiți în grupuri (eventual grupurile se 
diferențiază pe tipuri de lecturi); 

e Fiecare elev caută o lectură interesantă apelând la cel 
puțin două surse (de exemplu: cronici literare, recomandările 
editurilor de pe volume, recomandări ale bibliotecarilor, adulţior, 
părinţilor etc.); 

e Fiecare elev citeşte o carte; 

e Cărţile citite sunt prezentate şi dezbătute în cadrul grupului 
în întâlniri informale; 

e Întreg grupul selectează o carte pe care o citeşte fiecare 
membru; 

e Grupurile prezintă şi dezbat cărțile citite; 

e Se selectează o carte pe care o citeşte toată clasa; 

e Se dezbate cartea. 

Competenţe dezvoltate (exersate): metacognitive, de gândire 
critică, de lucru în echipă 

4.4.3 Simularea de cazuri 


a) Ce este? Simularea de cazuri este o strategie de didactică 
bazată pe date contextuale (reale sau imaginare) în situații reale 
sau care aproximează realitatea. Simularea de cazuri necesită 
formularea de rezolvări punctuale pentru fiecare caz. 

b) Ideea de bază. Contextele şi datele reale sunt esențiale 
pentru construirea unei activități didactice semnificative pentru 
subiect. Pe lângă abilităţile necesare rezolvării problemei punctuale 
se exersează şi abilități generale de lucru în echipă, organizare şi 
planificare. 

c) Descriere. Simularea de cazuri este o modalitate de a 
prezenta conținuturi didactice într-o formă coerentă, neformalizată, 
recognoscibilă de către elev. Simularea poate conține situații şi 
date reale sau concepute special în acest scop, dar care simulează 
situații ce pot fi întâlnite în realitate. Din punct de vedere psihologic, 
putem considera această strategie ca un antrenament (training) de 
scheme cognitive sau scripturi (scenarii). 

În mod tipic, o simulare conţine următoarele elemente (Davies, 
Wilcock, 2004): 

e Un scenariu bazat pe date reale, chiar dacă acesta este 
uneori simplificat 

e Date concrete, care oferă baza deciziei sau a rezolvării 
problemei 

e O întrebare deschisă, ce permite formularea de răspunsuri 
multiple, din perspective diferite. 

Simularea poate fi efectuată individual, pe grupuri sau cu o 
clasă întreagă. Ea poate fi dirijată de către profesor (în clasă) sau 
nedirijată (temă de casă). Pentru a păstra caracterul centrat pe 
elev, selectarea temei poate fi făcută în funcţie de dorinţele, 
interesele sau prioritățile elevilor. 

Simularea de caz necesită pregătire atentă din partea 
profesorilor. În primul rând, trebuie spus că nu există rețete pentru 
a scrie cazuri. Este sarcina noastră să prezentăm cazuri utile 
pentru studiul unei discipline de studiu şi pentru elevii noştri. În 
alcătuirea unei simulări vom ţine cont de câteva aspecte: 

1.Scopul cazului, care sunt finalităţile cazului? Ce dorim să 
obținem în urma simulării cazului? 

2.Conţinutul simulării. Ce urmează să fie simulat? Are elevul 
suficiente date pentru a rezolva simularea? Sunt datele utilizate 
relevante? 

3.Structurarea simulării. Care sunt etapele simulării? Care 
sunt activitățile simulării? Cum sunt organizate grupurile de elevi? 
Cât timp avem la dispoziție? 

4. Evaluarea simulării. Cum şi ce evaluăm? 

d) Avantajele strategiei. Strategia simulării oferă două mari 
avantaje: 

e  Ancorează situația educativa în realitatea imediată a 
copilului, utilizează surse multiple de documentare, 
stimulează discuţiile pe baza subiectului; 

e Permite utilizarea de metode diferite (joc de rol, analiză de 
caz, sarcini parțiale pentru fiecare grup ş.a.) 

e) Dezavantajele strategiei. Simularea de cazuri implică un 
efort de pregătire considerabil. Coordonarea unor astfel de proiecte 
necesită un nivel minim de experiență. 

f) Exemplu de utilizare a simulării de cazuri 

Scopul activității: dezbaterea funcţionării principiilor democra- 
tice în contexte de criză 

Subiectii: elevi de liceu 

Justificarea temei: Un principiu democratic stipulează că 
părerea majoritară are întâietate în viața socială. Situaţiile de criză 
permit partidelor extremiste să atragă un număr mare de votanti. 

Elevii vor dezbate dacă este normal ca principiile democratice să 
funcţioneze şi în situații în care alegerea majoritară este greşită. 
Etape: 


Elevii sunt împărţiţi aleator în două grupuri (pro şi contra 
interzicerii partidelor extremiste). 

Fiecare parte pregăteşte o prezentare a propriei poziții, 
bazată pe documente şi date reale pornind de la date reale 
astfel încât să justifice următoarele afirmații: 

o Democrația nu poate funcționa decât în conditiile 
respectării drepturilor omului, ori regimurile 
totalitare, chiar dacă acced la putere democratic 
limitează aceste drepturi. Acceptarea partidelor 
extremiste la jocul democratic reprezintă 
autodistrugerea sistemului democratic 

o Interzicerea oricărui partid de la jocul electoral 
limitează posibilitățile de alegere ale individului şi 
este nedemocratică, ceea ce face ca democrația 
să se autocontrazică. 

Cele două echipe alcătuiesc un răspuns la argumentele 
echipei adverse. 

Cele două echipe desemnează o echipă de negociere, 
care are sarcina de a prezenta o poziție comună a celor 
două echipe 

La finalul activităţii, fiecare elev pregăteşte un eseu pe 
tema activităţii în care exprimă o poziție proprie. 

Cea mai bună lucrare este publicată în revista şcolii 
Competenţe dezvoltate (exersate): cognitive, de gândire 


critică, de lucru în echipă 

4.4.4 Învățarea colaborativă 


a) Ce este? Învățarea colaborativă (denumită şi cooperativă 
sau prin cooperare) este o strategie didactică bazată pe lucrul în 
echipă. Echipele pot fi grupuri de elevi, diade de elevi sau chiar 
diada profesor-elev. 

b)ldeea de bază. Realitatea socială este o construcție tran- 
zacționată între persoane. Educaţia trebuie să ţină cont că elevul 
este autodeterminat, are propriile sale nevoi, aspirații, cunoştinţe, 
stiluri de învățare etc. Predarea pe rețete predefinite este inutilă, 
ceea ce face ca profesorul să adopte o atitudine de colaborare cu 
elevul în vederea educării acestuia. 

c) Descriere. Strategia colaborativă implică formarea de grupuri 
de lucru alcătuite din elevi. Aceştia îndeplinesc sarcini de învăţare 
(Felder, Brent, 2001). Abilităţile sociale sunt dezvoltate prin 
aderarea elevilor la normele grupului, care pot fi predefinite (de 
către profesor) sau autodefinite (de către grup). Strategia încura- 
jează exprimarea elevilor în grupul din care fac parte, gândirea 
critică, munca în echipă, dezvoltarea abilităților metacognitive. 

Ideal este ca, în cazul adoptării acestei strategii, să selectăm 
teme şi activități bazate pe experiențe anterioare ale elevilor. Dacă 
activitățile selectate sunt importante/interesante pentru elevi, gradul 
lor de implicare în activitate creşte exponențial. 

În cazul în care selectăm activități incluse în programa şcolară, 
este important să ne asigurăm că acestea permit perspective 
multiple, interpretări diverse şi libertate de exprimare. 

d) Avantajele strategiei Strategia poate fi folosită cu succes, 
indiferent de disciplină, deoarece este o strategie ce angajează 
cognitiv elevul. Prin forma sa, ea solicită activitate şi implicare din 
partea elevului. Lucrul în grup solicită o minimă perioadă de 

organizare a acestuia şi a sarcinii. De obicei, sarcinile se distribuie 
în grup, astfel încât toţi elevii sunt cuprinși în activitate. 

e) Dezavantajele strategiei Deşi este o strategie relativ simplă, 
aplicarea învăţării colaborative presupune o minimă experiență din 
partea profesorului. Flexibilitatea strategiei, care permite 
profesorului să elaboreze sarcini şi activităţi, poate conduce la o 
aplicare greşită a acesteia. Ca să fie corectă, elevii trebuie să aibă 
putere de decizie asupra sarcinii, procedurilor şi evaluării 
rezultatelor. 

f) Exemplu de utilizare a învățării colaborative 

Scopul activității. înțelegerea diversității culturale, pe baza 
informaţiilor geografice 

Subiectii: elevi de liceu sau şcoală generală, care studiază 
geografia lumii 

Justificarea temei: informaţiile geografice privind caracteristicile 
unei țări nu permit înțelegerea faptului că o țară reprezintă o 
cultură particulară. 

Etape: 

e Elevii sunt împărțiți în grupuri de patru persoane. Fiecare 
grup desemnează un leader. 

e Leaderii primesc următoarea sarcină: Tu ai fost desemnat 
ambasador în țara....... Sarcina ta este de a pregăti, în termen de o 
lună de zile, împreună cu echipa ta, un proiect cu următoarele 
coordonate: 

o O prezentare generală a țării 

o Un proiect de cooperare economică 
o Un proiect turistic 

o Un proiect cultural 

e Echipele îşi prezintă proiectele în cadrul orelor de 
geografie 

e Leaderii tuturor echipelor formează o comisie care notează 
proiectele prezentate 
e Echipa care a prezentat cel mai bun proiect este premiată 
cu un cort de patru persoane. 
Competenţe dezvoltate (exersate): Competenţe de lucru în 
echipă, căutare de informaţii, organizare, planificare şi monito- 
rizare a activității. 


4.4.5 Învăţarea experienţială 


a) Ce este? Învățarea experienţială este o strategie didactică 
bazată pe ideea că profitul maxim în învăţare se obține prin 
experimentarea de situații inedite şi transferul de cunoştinţe astfel 
obținute la situații noi de învățare. Experiențele de învățare pot fi 
pozitive sau negative; rolul profesorului este de a asigura/facilita 
experiențele pozitive. 

b) Ideea de bază. Din perspectivă psihologică, omul tinde să 
învețe şi să repete experiențele pozitive, care îi satisfac nevoile. 
Experiența de învățare este mai importantă decât conținutul 
acesteia. Mai mult, experimentarea de situaţii este o modalitate mai 
eficientă de învăţare decât receptarea de informații sau aplicarea 
lor în settinguri artificiale. 

c) Descriere. Învăţarea experienţială are o tradiţie lungă. Cel 
mai utilizat model (formalizare artificială) este cel a lui Kolb, 
denumit Ciclul Învăţării Experenţiale (CIE). Conform acestui model 
evaluarea are patru etape: 

Transferul învățării 


1. Experimentare 
activităţi individuale şi 
de grup 


2. Recapitulare 
Încurajăm elevul să reflec- 
teze, să descrie, să comu- 
nice şi să învețe din 
experiență 


4. Planificare 


Aplicarea noilor cunoştinţe 
pentru realizarea unor 
experiențe viitoare 


3. Concluzii 

Folosirea modelelor şi 
teoriilor pentru a trage 
concluzii din experien- 
tele trecute şi prezente 


Acest model (Exter, 2001) stipulează existenţa a patru etape: 

1. etapa experiențială - etapă concretă, activă, în care elevul 
este expus unei experiențe de învățare; 

2. etapa reflexivă-recapitulativă, în care elevul observă 
consecințele acțiunii sale, analizează experiența de învățare; 

3. etapa concluzivă - este o etapă a conceptualizării 
experienței, bazată pe observaţia elementelor comune cu alte 
experiențe similare; 

4. etapa de planificare - este o etapă activă, de planificare şi 
experimentare a unor noi experiențe. 

d) Avantajele strategiei. Dintre strategiile analizate, strategia 
experiențială este cea mai non-directivă şi centrată pe experiențele 
elevului. Marea ei calitate constă în flexibilitatea acesteia în raport 
cu situaţii concrete. Deşi modelul Kolb este preferat de majoritatea 
profesorilor, există diverse variante ale acestui model. În orice caz, 
trei elemente sunt indispensabile: 

e existența unei experiențe de învăţare 

e existența unei perioade de reflexie 

e existența unei perioade de planificare a noi experiențe 
pornind de la datele proaspăt învățate. 

Această strategie poate fi folosită în orice context, în variante 
mai mult sau mai puţin controlate de profesor. 

e) Dezavantajele strategiei. Ca orice strategie centrată pe elev 
şi aceasta se realizează cu consum mare de timp. În plus, strategia 
necesită o implicare reală a elevului în experiența educaţională, 
ceea ce nu este posibil fără un grad optim de motivare a acestuia. 

f) Exemplu de utilizare a strategiei 

Scopul activității: înțelegerea conceptului de cerințe educaţio- 
nale speciale 

Subiectii: studenții din an terminal, care au efectuat cursurile de 
pregătire didactică 

Justificarea temei: studenţii învaţă didactica predării în şcoli 
normale, având ca reper teoretic un elev mediu, standardizat. 
Practica educaţională arată că elevii, chiar şi cei medii prezintă, în 
anumite perioade de timp, cerințe educaţionale speciale. 
Înțelegerea faptului că elevii trebuie să beneficieze de programe 
personalizate este esenţială în ridicarea calităţii predării. 


Etape: 
1. etapa experenţială: studenţii efectuează activităţi de 
predare în şcoli speciale (cazuri clare şi grave de CES) 

2. etapa reflexivă: studenții sunt încurajați să analizeze modul 
în care au făcut față în activitatea de predare, să evalueze 
critic măsura în care programele şi metodele lor au fost 
adecvate situaţiei concrete 

3. etapa concluzivă: studenții sunt încurajați să exploreze noi 
modalități de predare, accesare individuală a elevului, să 
caute în bibliografie modele de predare pentru copiii cu 
CES 

4. etapa de planificare: studenții vor planifica o activitate de 
predare pentru copii cu dificultăți de învățare pentru şcoala 
integrată (se poate continua cu această activitate). 

Competenţe dezvoltate (exersate): Competenţe de autocu- 

noaştere, gândire critică, organizare, planificare şi monitorizare. 


4.4.6 Selectarea şi elaborarea strategiilor educaționale 


Ca şi profesori, una dintre sarcinile importante este selectarea 
unei strategii potrivite pentru o activitate punctuală. Trebuie să 
remarcăm faptul că avem întotdeauna mai multe opțiuni la 
îndemână. Selectarea unei strategii centrate pe elev nu asigură 
aprioric succesul activității. 

După cum am văzut mai devreme, contextul educaţional este 
important. Există situaţii în care strategiile directive sunt mai 
potrivite, precum şi situații în care strategiile centrate pe elev sunt 
mai eficiente. 

În lipsa unor rețete nu putem face altceva decât să utilizăm 
câteva principii generale în selectarea strategiilor centrate pe elev. 

e Cu cât situația educaţională este mai structurată cu atit mai 
uşor este să utilizăm metode directive; cu cât situația educaţională 
este mai slab structurată cu atât mai uşor este să utilizăm metode 
non-directive . 

e Cu cât finalităţile sunt orientate mai puternic pe perfor- 
manță cu atât mai potrivite sunt strategiile directive; cu cât 
finalitățile sunt orientate mai puternic pe formare de abilități (de 
învăţare, sociale şi de autocunoaştere) cu atât sunt mai potrivite 
strategiile non-directive 

Un instrument care poate fi utilizat în evaluarea gradului de 
implicare a elevului este scara experienţialităţii a lui Gibbons şi 
Hopkins (1980). Pe această scală putem observa că există o 
progresie a implicării elevului, de la spectatorul pasiv, receptor al 
informaţiei, la persoana implicată social şi comunitar. Desigur, nu 
toate activităţile necesită o implicare de cel mai înalt nivel. Din 
această cauză, nu putem oferi rețete ale tipului de activităţi pentru 
fiecare situaţie punctuală. Este sarcina noastră să selectăm 
activități ce implică un grad de activitate optim. Fără a judeca 
aprioric nivelele, putem utiliza scala în planificarea activității. Este 
util să ne punem următoarele întrebări: 

e Ce ar trebui să facă elevul? 

e Care este nivelul de la care putem porni? (dacă elevului îi 
prezentăm un set nou de abilități, vom utiliza o etapă pasivă (din 
punctul de vedere al implicării elevului), dacă dorim ca elevul să 
exerseze activități, vom utiliza o etapă activă) 

e Ce contează mai mult în această activitate, acumularea de 
noi cunoştinţe şi abilități sau explorarea/exersarea de roluri 
sociale? 

Dacă observăm mai atent scala, putem constata că nivelele 
superioare arată finalitățile ideale ale educației, sau, altfel formulat, 
obiectivele pe termen lung. Primele trei nivele asigură cunoştinţele 
şi abilităţile necesare dezvoltării individuale sau sociale. În mod 
real, noi nu putem operaționaliza şi evalua eficient decât primele 
trei nivele (receptiv, analitic şi productiv). Aceste nivele asigură de 

fapt etapele dobândirii de noi cunoştinţe (învăţare, cristalizare şi 
aplicare). 

În concluzie, opțiunile strategice sunt multiple, depinde de noi 
modul în care selectăm strategia optimă. În decizia noastră ne 
bazăm pe elemente contextuale (ce ţin de cunoaşterea elevului, 
dar şi a noastră) şi elemente curriculare (ce ţin de obiectivele şi 
conţinutul activității, de mijloacele de învăţare existente şi de 
obiectivele pe termen lung. 

Aplicarea unor programe de activare a subiectului învățării ne 
permit construirea de experiențe de învățare pozitive, utile şi 
semnificative pentru elev. 

Devine un 


membru 
i : exemplar al 
Modul psihosocial P N 
comunității 


Caută excelența şi 
maturitatea 


Dezvoltă standarde ridicate de calitate în 


Modul performanță 


developmental Face eforturi în a dobândi abilităţi pentru activitățile 


importante 


Îşi fixează țeluri dificile, dar dezirabile 


Modul productiv 
Creează, construieşte, organizează, teoretizează, produce 


Studiază settingul şi experiențele în mod sistematic 
Modul analitic 
Joacă,experimentează, explorează, verifică locația 


Vede lucruri reale în locaţii reale 
Modul receptiv 
Vede, TV, diapozitive 

Obiective Finalități Caracteristicile Context educațional 
educaţionale profesorului/ elevului 


OPȚIUNI STRATEGICE 


Învăţare Învăţare Simulare de Învăţare Învăţare 


mediată activă cazuri colaborativă experiențială 


Competenţe 
cognitive 


Competenţe de Competenţe 
autocunoaştere sociale 


Experiență de învățare 

Capitolul 5 
REPERE ALE RELATIEI PROFESOR-ELEV 


Obiective : 

> să identifice puncte de sprijin în interrelaționarea noastră 
cu elevul/subiectul învăţării; 

> să distingă între starea de dificultate şi cea de eşec; 

> să descopere modalități de relationare eficientă. 


Cuvinte cheie: „proiect propriu”; „starea elevului — dificultate/eşec”; 
„puncte de sprijin în relaționare”; „situaţii de comunicare”. 


5.1. Cu ce începem? 


Vom începe cu povestea a doi copii japonezi, un băiat şi o fată, 
cărora de câte ori îi întrebau ceva pe părinți, li se răspundea: „nu se 
ştie”, „nu mă deranja”, „nu am timp pentru asta”, „nimeni nu ştie, 
„vei afla tu” ş.a.m.d. Nemulţumiţi, copiii s-au hotărât să meargă la 
un înțelept bătrân despre care se dusese vestea că le ştie pe toate. 
Drumul până la înțelept a durat mai multe zile şi a fost plin de 
peripeții datorită pădurii, ploii, soarelui prea puternic, iarăşi ploii şi 
tot aşa. Când în sfârşit au ajuns şi au fost anunțați, aşteptând 
marele moment în care trebuiau să îl convingă pe înțelept să-i 
primească drept ucenici şi să-i demonstreze că merită asemenea 
onoare deoarece ştiu câte ceva, dar că vor mai mult, tocmai atunci 
înțeleptul pune prima întrebare: 

„Îmi puteţi spune unde aţi pus umbrela?” 

Reacţia copiilor a fost să controleze dacă nu cumva au adus-o 
cu ei în salonul de primire. Apoi, asigurându-se că nu este aşa au 
răspuns. Magistrul vroia câteva informaţii: vin de departe? Dacă da, 
atunci au şi umbrelă; şi, au grijă de obiectele lor? 

Au interes doar să facă o impresie bună sau motivațiile venirii 
lor sunt mai profunde. 

În momentul următor îi părăseşte pentru alt copil, dar nu 
nemotivat în ce priveşte relația cu ei. Vrea să vadă cum 
reacționează, mai au destulă forță să aştepte, mai au acelaşi 
interes la fel de puternic? La întoarcere urmează o întrebare foarte 
largă: „ce i-ar interesa?" Vrea să afle motivaţia căutării lor: ce 
anume interese ar avea? De exemplu, aceştia vor să ştie 
răspunsuri pentru a le spune, la rândul lor, altora - ceea ce nu 
făcuseră cu ei părinții şi adulții din preajma lor - sau pentru a 
cerceta, a descoperi pentru bucuria căutării? 


Se poate observa că există o metodologie a culegerii informa- 
țiilor pentru un feed-back optim, încât etapele ei se pot prezenta 
astfel: 

1) De văzut care sunt întrebările cărora li se caută răspuns. 

2) De cercetat ce fel de atitudine este necesară în raport cu 
partenerul. Una călduroasă, primitoare, îngăduitoare? Sau cum? 

3) Se cere atenție şi îngăduinţă la primul răspuns, care poate 
întârzia; dar şi în acest caz este de apreciat şi tăcerea, ca dovadă a 
reflecției, a căutării. 

4) De ascultat şi reformulat întrebarea sau răspunsul, cu 
respectarea sensului conferit de partener, pentru a vedea dacă 
este de acord cu reformularea dată de noi. 

5) Să se ţină cont de întrebare/răspuns pentru a se crea 
dilema, tensiunea necesară participării, creşterii interesului. 

6) Secvența se termină numai când înțelegerea tuturor 
participanților este satisfăcătoare. 


Aveţi o experiență similară conferită de întâlnirea cu cineva? 
Dacă nu, puteți reaşeza în aceşti termeni pe oricare alta? 


La fel se procedează şi atunci când avem un singur interlocutor. 
Acum putem spune că întrebările iniţiale ale înțeleptului au mai 
multe roluri: 
e permit acordarea cu interlocutorul; 
e oferă căi de dinamizare; 
e sugerează: 
- că nu este un singur răspuns la o întrebare 
posibilă; 
- că nu există un singur mod de a pune o problemă; 
- că nu există o singură cale spre rezultat; 
- că nu este uşor de precizat care este prima 
problemă ce trebuie rezolvată; 
: că sunt mereu mai multe variante pentru orice. 
Întregul demers de acordare între parteneri evidenţiază gradul 
de acceptare a celuilalt şi a diferenței, a diversităţii în general, ilus- 
trează importanța autointerogaţiei, a ascultării atente (active), oferă 
criterii de alegere a problemelor, demonstrează posibilele metamor- 
foze din frază, în context, a cuvintelor, ideilor, judecăților. 


5.2. Punctul de sprijin în comunicare 


Arhimede cerea un punct de sprijin pentru a răsturna pământul 
pe baza sistemului de pârghii. Profesorul este în situația savantului 

antic. Mereu are nevoie de un sprijin. Acesta nu poate fi găsit însă 
decât la elev. 

Thorndike a insistat îndelung asupra importanței motivatiei, 
arătând că o învăţare fără proiect propriu, din care subiectul să pri- 
mească efecte pozitive, nu se va putea stabiliza. Formatorul are 
mereu a se raporta şi sprijini pe acumulările anterioare ale 
subiectului (capacităţi, resurse, interese, dorințe, experiențe) şi pe 
ştiinţa sa de a-l ajuta. Punctele de sprijin pot fi, teoretic, oriunde; 
aflarea lor o aduce însă colaborarea celor doi. În căutarea unei 
modalități de identificare a elementelor de sprijin se propune o grilă 
metodologică. Precizările necesare vizează sublinierea că nu avem 
decât un punct de sprijin pentru viitoare dezvoltări. Dorim, aşadar, 
orientarea şi stimularea atenției în vederea identificării unei posibile 
conexiuni, încercând să răspundem la două mari întrebări; 

e Pe ce ne putem sprijini în cunoaşterea elevului, prin ce ii vom 
fi de folos? 

e De ce dispunem în acest scop? 

Întreaga noastră căutare va porni de la: 


a) Situaţia generală a elevului şi a mediului său de învățare 


Situaţia generală a elevului | Mediul de învățare 

Cine este elevul? Dar în clasă/în grupul de 
apartenență? 

Ce vârstă are? De ce experiență dispun eu 
pentru a-l face să vrea să 
învețe? 

Care sunt reperele sale La ce nivel de complexitate mă 

culturale? pot ridica eu în dialogul pe care 
îl propun? 

Situaţia generală a elevului 


Mediul de învățare 


Care sunt evenimentele 
marcante din viaţa lui? 


Cu ce vocabular, formule, 
exemple voi opera? 


Ce evenimente l-au marcat 


recent? 


Ce materiale 
(didactice/ilustrative) folosesc? 


Ce s-a întâmplat în mediul său 


de viață? 


Ce ar putea să-l sensibilizeze? 


b) Domeniul senzorio-motor 


Elevul Eu, profesorul/educatorul 
Care sunt calităţile sale Ce suporturi voi folosi în diferite 
perceptive? momente ale activității? 


Care îi este nivelul de 
sensibilitate la stimulii 
sonori, vizuali, tactili, 
olfactivi? 


La ce moduri de exprimare şi de 
răspuns pot face apel? 


Care îi sunt capacitățile de 
exprimare verbală şi non- 
verbală? 


Desfăşor demersul singur ori cu un 
apropiat al său, ce cale am de 
relationare? 


Care îi sunt îndemânările? 


Ce fel de activități dragi lui, pot 
utiliza? 


Ce relaţie există pentru el 
între unitatea de timp şi 
învățare? 


Ce influențe pot exercita? 


Ce valoare dă clipei şi 
valorificării sale? 


Cum îi pot organiza activitatea în 
timp? 


Eficiența activităţii sale se 
constată după durate 
scurte, repetate sau doar 
după secvenţe lungi? 


Care dintre variantele de organi- 
zare (perioade scurte/lungi) îmi 
îngăduie să mă manifest adecvat? 
După ce criterii voi distribui, în 
programul său, duratele? 

c) Domeniul cognitiv 


Elevul 


Eu, Profesorul/formatorul 


Care sunt cunoştinţele de 
care dispune? 


Pe ce cunoştinţe anterioare îmi 
pot întemeia demersul? 


Care sunt competențele 
şcolare şi/sau sociale cu o 
notă personală? 


În ce plan pot regăsi şi utiliza 
competențele pe care i le solicit? 


De ce capacități dispune? 


Pe ce capacităţi şi cunoştinţe an- 
terioare îmi pot eu construi în- 
vățarea? 


Ce ştie el să facă? 


În ce plan regăsesc acele 
competențe pe care le solicit şi 
vreau să le însuşească? 


Care sînt capacitățile şcolare 
şi/sau sociale cu o notă 
personală sub aspect 
cognitiv? 


Ce materiale şi exemple pot 
folosi? 

Ce îl va ajuta să valorifice şi alte 
competențe? 

În ce împrejurări face el apel la 
capacitățile pe care eu le solicit 
ori vreau să le dobândească”? 
Ce contexte şi ce mijloace mă 
ajută să pun în valoare 
capacităţile sale? 


d) Domeniul afectiv 


Elevul 


Eu, Profesorul/formatorul 


Ce interese, pasiuni, 
curiozități, angajamente — cu 
sine şi cu alţii — are? 


În ce proiecte personale aş putea 
să înscriu ajutorul pe care vreau 
să i-l dau? 


178 


Ce miză există sau poate Cărui scop îi subordonez obiecti- 


exista pentru el într-o vele vizate? (Vreau să obțin o 
activitate? (Ar vrea să se performanță? Să mă compar cu 
impună, să fie recunoscut? | rezultatele anterioare? Să fac 
Doreşte să-şi pună în ceva socialmente util? Să pun în 


valoare abilităţile? Îi place evidență ceea ce ştiu? să mă 
riscul? Vrea să descopere? | „joc'?) 

Vrea să se opună/contra- 
pună cuiva? 


Puteţi considera utile aceste sugestii? 
Dacă da, atunci invocati o situație în care cineva — oricine - a 
procedat astfel. 


5.3. Interrelaționarea 


Se adresează şi relaționării indivizilor şi grupului. Se au în ve- 
dere şi stările de indiferență, de neparticipare, de agresivitate, de 
rezistență la observații. 

Vizează analiza atitudinilor pentru a găsi varianta intervenției. 
Sunt urmărite adaptările de ordin socio-afectiv. Neputând face 
analize psihologice profunde, formatorul îşi poate defini poziția 
acordând o mai mare atenţie înțelegerii şi dominării structurilor 
pedagogice, reducându-le la situații de comunicare. 

Este cu atât mai importantă această poziţie dacă aparține mai 
multor colegi formatori care îşi încredințează permanent, sincer, 
deschis, toate observațiile. 

Situaţia 1. Sunt capabil să alternez distantele. Astfel încât să fiu 
destul de distant pentru a provoca dorința identificării şi totodată 


179 


sunt aşa de apropiat ca să fac posibilă identificarea? Pot, din când 
în când, să fac dovada bucuriei aduse de munca mea? 
Soluţii: 

a) Să demonstrez, dincolo de spuse, ce este şi cum este util să 
se ştie, să se învețe, să se deprindă. Să accept „modelul” de ştiinţă 
vie, dinamică, schimbătoare, deschisă, umană. Să exprim bucuria 
cercetării, căutării, acceptând fără ezitare diferențele, nuanțele, de 
pe aceeaşi poziție. Nu voi amâna să mă alătur punctelor de vedere 
diferite pentru a găsi elemente asemănătoare de convergență cu 
ele. 

b) Să demonstrez în fapte apropierea cu elevul/studentul. Să 
evidenţiez ce ne este comun; aceleaşi dovezi, aceleaşi căi de 
acces spre o lume în permanentă apropiere şi depărtare (de opinii). 
Să reuşesc în jocul apropierilor şi depărtărilor, să arăt disponi- 
bilitatea, înțelegerea, chiar complicitatea, dar să nu las iluzia 
identității cu nici unul, pentru a nu uita obiectivele. 

Situaţia 2. Să pun în valoare ritualurile existente, permițând 
implicări şi retrageri. 

Soluția: Să prezint ritualurile prin elementele lor implicite, 
subiînțelese, readucând modalităţile de valorificare a lor cu aceeaşi 
regularitate, inclusiv regula şurubului care cere „să fie strâns”. 

Situaţia 3. Să pot utiliza proiectele care mobilizează la activități 
comune. 

Soluția: Să fac evidente nevoile de cunoaştere şi manifestare 
ale tuturor, astfel încât cele ştiute să aibă referință la ei. Să păstrez 
proiectele şi prin articulările acestora cu metode de asumare 
individuală. 


Dispuneţi şi de alte soluții pentru situațiile date? Aveţi în 
vedere şi alte situații şi variante de rezolvare ? 

5.4. Formularea sarcinilor 


Responsabilitatea formatorului — educator, profesor, părinte, 
adult - s-ar putea spune că abia acum începe, după ce a găsit 
punctul de sprijin. Pentru elaborarea strategiei adecvate, începe 
momentul de reflecţie individuală şi în grup (Meirieu, 1987) asupra 
utilizării reprezentărilor pe care le are subiectul învățării despre 
sarcinile ce-i revin. Întrebările posibile, enumerate, pot fi sporite sau 
luate în ordinea dictată de situația-problemă adusă spre rezolvare. 

Important este să identificăm la timp, între elementele didactice 
de care dispunem, pe acelea de maximă eficienţă, dar: 

e Cunoştinţele nu sunt simple acumulări, ci sisteme de 
semnificații, iar memoria nu este un depozit, ci informaţii integrate 
ori pregătite pentru restructurări personale. 

Eu voi afia, primul: 

Ce materiale (texte, documente, obiecte, experiențe) ii sunt 
necesare? 

Ce subiect voi aborda, ținând seama de competențele pe care 
deja le are? 

La ce nivel de formulare şi cercetare voi ajunge? 

Ce ordine, dispoziții ii dau? 

Ce poate face cu ceea ce ştie? 

Ce poate fi cuprins în proiectul comun, personal? 


e Deoarece cunoştinţele se construiesc prin reelaborări şi sub 
presiunea unui conflict cognitiv (Piaget), 


Eu sunt acela care: 

fac vii reprezentările; 

aduc subiectul în stare de reechilibrare - fie acționând asupra 
materialelor, sporindu-le complexitatea, fie intervenind în proiect, 

arătând realitatea şi limitele proprii fiecăruia dintre noi. 


* Pentru că raționalitatea/ințelegerea cuvintelor nu apare decât 
în termeni de proces, ca o clarificare, 

Eu creez o situație-problemă: 

o situație de interrelationare; 

o situație de gandire rationala; 

o situaţie de utilizare practica. 


Eu aflu, Cum? 

Identificând împreună acumulările şi problemele; 

articulând achiziţiile în cutia neagră; 

formulând legături care să permită schimbarea situației- 
problemă în situație-resursă. 


e Pentru că învățarea nu este o simplă acumulare, 

Eu voi distinge intre: 

un elev aflat în dificultate, căruia îi pot cere mai mult pentru a 
identifica resursele de care dispune; 

un elev în eşec, căruia îi caut doar puncte de sprijin şi mici 
„întăriri”. 

Deci, înapoi la „punctul lui Arhimede” sau mai departe, în alte 
exerciții de identificare a stării de eşec. 


Aţi găsit variante optime pentru cel puţin una dintre aceste 
multiple situații? Dacă da, atunci cui datoraţi reuşita? Dacă nu, 
puteți identifica, acum, cauza? 

5.5. Identificarea stării de eşec 


Se urmăreşte diferenţierea între starea de eşec şi starea de 
dificultate. Diferenţele sunt semnificative, iar la nivelul comunicării 
se impune o atentă şi permanentă adecvare. 

Sugestiile pentru reperele de analiză sunt susceptibile de ame- 
liorări, schimbări, fie şi pentru faptul că jocul factorilor determinanti 
este deosebit de flexibil, iar determinările sunt multiple. 

Cunoaşterea stării reale poate dirija şi motiva efortul pe durate 
mai lungi şi cu mai mare intensitate. Dacă cel în dificultate are 
şanse mai mari şi cere efort mai mic, în eşec nu se poate reduce 
căutarea la o singură cale sau la un factor unic. 


Este în dificultate dacă: 


Este în eşec dacă: 


e ceea ce face - teme sau 
altceva - este incomplet, 
neterminat, grăbit, se rezumă 
la nivelul de satisfăcător; 


e lucrările/răspunsurile lui sunt 
în afara sarcinii cerute, 
incorecte, nu satisfac minimum 
necesar; 


e manifestă nesiguranţă, 

solicită mereu ajutor, cere 
continuu precizări la orice 

temă şi în orice moment al 
activității; 


e se arată descurajat în fata 
oricărei sarcini; rareori solicită 
ajutor; 


e se plânge mereu că nu are 
timp suficient; 


e nu foloseşte timpul pe care îl 
are. refuză angajarea, la 
sarcină. 


e după corectură sau 
indicațiile cerute îşi revine, îşi 
ameliorează situația; 


e nu tine seama de observaţii, 
concluzii. refacerile după 
corecturile altora, tot nu 
progresează. 

Este în dificultate dacă: 


Este în eşec dacă: 


e recunoaşte greşelile abia 
când i se arată, apoi începe 
să le corecteze; 


e ştie de la început că a greşit. 
nu consideră necesar să i se 
arate. starea sa este 
considerată normală. nu-l 
afectează. 


e nu ştie să enunțe o regulă, 
o lege, un concept, dar poate 
da exemple şi prezenta 
aplicaţii ale acesteia; 


e nu dă nici definiţii, nici 
exemple, ci aminteşte uneori de 
reguli, principii, noțiuni dar 
acestea sunt complet diferite - 
de sarcină; 


e cere să se încetinească 
ritmul unei explicații. 
întrerupe pentru a formula el, 
a întreba, ori primi explicaţii 
suplimentare. 


e cere structurarea tuturor 
explicațiilor. întreaga 
manifestare vrea să se termine 
cât mai repede, nu doar să 
încetinească explicaţia, ritmul. 


e vrea să îşi reprezinte cât 
mai bine ceea ce se explică. 
neînțelegerile le însoţeşte de 
exemple, situaţii concrete, 
chiar dacă sunt diferite — fără 
legătură. vrea să înțeleagă 
specificitatea elementelor 
prezentate. 


e intervine pentru a schimba su- 
biectul. manifestă obiecții pre- 
zentând experiențe complet 
diferite de temă şi chiar de 
statutul său de elev; 


e pentru depăşirea stării sale 
se poate recurge şi numai la 
o singură metodă de 
ajutorare. 


e pentru depăşire, sunt 
necesare alternative cu mai 
multe puncte de sprijin ori sunt 
de elaborat/combinat mai multe 
metode — diferite şi noi. 


V-aţi regăsit în situaţiile evocate — pe voi şi/sau pe un coleg? 
Ce se întâmplă, cu fiecare dintre actorii relației? 

Dar pe unul dintre profesorii voştri? Ce anume v-a amintit de el? 
Care ar fi, acum, caracteristicile stării de succes? 

5.6. Explorarea situațiilor posibile 


Nu se pot prezenta exhaustiv, neputându-se întrevedea toate 
situațiile şi problemele ce apar. Şi aşa se regăsesc ideile pe care 
credem că formatorul le poate folosi. 

Problema: ce metode pot folosi pentru atingerea obiectivului de 
a prezenta şi face înțelese operațiile de comunicare pretinse 
pentru: 


1. Mobilizarea grupului 
Soluţii: 

e dialogul bazat pe întrebări şi răspunsuri verbalizate ori de 
câte ori este posibil, înainte de scriere; 

e folosirea timpilor pentru exprimare scrisă/orală, specifică 
fiecărei sarcini; 

e redactarea planurilor, schițelor înainte de a lua cuvântul; 

e folosirea tabelelor cu scheme care permit vizualizarea 
structurilor abordate; 

e expuneri colective prin povestiri, narațiuni cu aceeaşi temă; 

e ilustrări vizuale care dau concretețe sarcinii cerute 
(utilizarea diapozitivelor, fotografiilor, filmelor); 

e ilustrări sonore care introduc în ambianța temei; 

e lecturi, studii personale pe documente, în original; 

e ascultarea individuală a unor benzi care cuprind conferințe, 
expuneri pe teme importante şi de către personalități remarcabile 
(lorga, Călinescu, Sadoveanu); experimentări la temă, provocări 
diverse; 

e mimică, gesturi, gesticulații; 

e codări simbolice-logicele, fişe individuale etc. 

2. Desfăşurarea demersului propus 
Soluţii: 

e apropierea lentă şi progresivă, element cu element; 

e folosirea structurilor arborescente; 

e imersiuni directe în temă; 

e studii aprofundate asupra unor elemente dintr-o tematică 
mai generală; 

e confruntarea elementelor diverse cu folosirea contraexem- 
plelor; 

e utilizarea opoziţiilor prin conceptualizări, chiar dure şi 
discriminante; 

e sprijinirea pe contradicții, paradoxuri; organizarea de „pro- 
cese” tuturor temelor; utilizarea gradaţiilor, cercetătorilor tranzitorii, 
a explicațiilor prin glisare/deplasare; 

e exerciţii de nuanțare; 

e organizarea, regizarea concilierilor. 


3. Direcţionarea temei 
Soluţii: 
e anunţarea obiectivelor etapă de etapă; 
e descoperirea, cu participanții, a obiectivelor vizate; 
e confruntarea ipotezei formatorului cu proiectele sau ipo- 
tezele participanților; 
e planuri anunţate de muncă individuală cu precizarea 
etapelor; 
e utilizarea suplă a documentelor, surselor documentare de 
care dispunem; 
e verificări periodice; 
e evaluarea etapelor prin măsurări şi aprecieri cores- 
punzătoare; 


186 


e verificări globale, cu remedieri; 
e revizuiri ale spațiului de lucru. 


4. Inserția socio-afectivă 
Soluţii: 

e evocarea unor momente personale, anecdotice; 

e jocuri de rol, situații implicative; 

e punerea participanților în situaţii de învăţare, solicitându-le 
reacții de adeziune/respingere, obiecţii, rezerve; 

e întoarceri în istorie; 

e alternanţa activității individuale cu cea de grup interschim- 
bări; 

e încurajarea discuţiilor despre rezultatele altora şi cele 
proprii; 

e respectul muncii personale şi a liniştii, a dreptului fiecăruia 
de a se izola fizic, intelectual, afectiv; 

e înrădăcinarea deprinderilor de a evidenția noul adus de 
oricine şi pe orice cale; 

e separarea a ceea ce este ştiut specific fiecăruia şi grupului 
- confidențialitatea; 

e globarizarea sistematică a cunoştinţelor; 

e cercetări prin analogie; 

e transferuri posibile ale unor noțiuni, idei, atitudini. 


5. Gestionarea timpului 
Soluţii: 
e interpretarea participanților; 
e accentul pe rezolvarea punctelor esențiale şi numirea lor; 
e amânarea unor sarcini pentru a lăsa mereu timp evaluării şi 
apropierilor; 

e culegerea sistematică a informațiilor înainte de a acţiona; 

e constituirea dosarelor documentare, reamintirea acumulă- 
rilor anterioare, folosirea dicționarelor, verificarea datelor necesare; 

e lansarea rapidă a sarcinii şi cercetarea informaţiilor, în 
funcție de dificultăți; 

e sarcini de durată viabilă şi cu obiective precise. 


Reluaţi sarcina anterioară: aţi găsit/realizat conexiuni cu alte 


situații şi soluţii? Care sunt? 


REUŞITA 
SOCIALĂ 
PROIECT RAE E R 
PROPRIU SPRIJIN IN 
RELATIONARE 
SITUAȚII DE 
COMUNICARE 


STAREA 
ELEVULUI 

Capitolul 6 


TEHNICI DE VALORIZARE A SUBIECTULUI 
ÎNVĂȚĂRII 


Obiective: 


e să precizeze caracteristicile tehnicilor de valorizare a 
subiectului învățării; 

e să distingă principiile învățării centrate pe subiect drept 
criterii în selectarea strategiilor educaţionale eficiente; 

e să proiecteze adecvat secvențe educaționale formale sau 
non-formale în care să utilizeze tehnici de valorizare a subiectului 
învățării; 

e să argumenteze, pornind de la exemple personale, 
utilitatea tehnicilor educaţionale care potenţiază şi dezvoltă 
personalitatea subiecților învățării 


Cuvinte cheie: „pedagogia grijii”; „valorizarea individualității umane”; 
„responsabilizarea fată de propria devenire”; „autocu-noaştere”; 
„intercunoaştere”; „evaluare autentică”; „învățarea autodirijată”. 


6.1. Justificări actuale pentru o pedagogie a grijii 


De reflectat: 
„Se simte, parcă, din ce în ce mai lămurit cum legătura dintre 


pedagogie, pe de o parte, şi vibraţiile vieţii, pe de altă parte, se 
subțiază” (Gabriel Albu, 1998) 


189 


Dacă, simpla trimitere la etimologia termenului pedagogie 
susține centrarea pe individul ce învaţă (paid — copil, agoge - a 
conduce), cu atât mai mult noua dimensionare axiologică a lumii re- 
investeşte ca prioritate predestinată pe cel care învaţă. A valoriza 
ființa umană, în chiar etapele de formare a ei, este un principiu 
fundamental al educaţiei şi în special al educaţiei practicate în 
secolul 21, ce se doreşte a se constitui în cel mai democratic, mai 
uman din istoria omenirii. 

Sintagma de pedagogie a grijii este invocată tot mai des astăzi 
şi în spațiul cultural românesc, dată fiind „supa” axiologică în care 
supraviețuim de după 1989. Fără a fi melancolici, trebuie totuşi să 
recunoaştem că debutul unei psiho-pedagogii a grijii se realizează 
pe fondul unor împrumuturi neselective a valorilor occidentale. 
Suntem astfel în plină „globalizare autistă”: unii părinți sunt 
descurajaţi, alţii sunt dezamăgiţi de parteneriatul lor cu şcoala; 
copiii sunt fie dezorientaţi, fie obosiţi, există educatori adepți ai 
minimului efort... lată parte dintre caracteristicile nefaste ale 
educației formale româneşti, la început de mileniu. Definită ca o 
orientare educaţională optimistă, ce valorifică potenţialul celui ce 
învață, pedagogia grijii (din engl. pedagogy of care) centrează 
intervenția educatorului pe nevoile de formare ale subiectului, cu a 
cărui devenire se responsabilizează. 

Dacă vom investi capitolele anterioare cu rolul de pledoarie asupra 
învățării centrate pe copil/individ, aceasta unitate de curs încearcă să 
surprindă elementele prin care concretizăm o tehnică educaţională ce 
personalizează învățarea fie ea, formală sau non-formală. 

Pot fi apelate numeroase teorii şi paradigme care să răspundă 
întrebării inițiale - De ce tehnici centrate pe elev/subiectul învățării?. 
O sursă de motivații o constituie teoriile învățării, o alta este 
reprezentată de setul principiilor didactice invocate în orice curs de 
Teoria şi metodologia instruirii. Spre exemplificare, principiul 

respectării particularităților de vârstă şi individuale ne sugerează 
(cu tenta implicită de obligativitate) să pornim de la datele 
persoanei de educat, de la natura sa (de la predispoziţiile şi 
prerechizitele disponibile) şi să nu forțăm nepermis de mult limitele 
pe care le îngăduie vârsta şi caracteristicile individuale; normativul 
acesta ne atenționează asupra unui fapt - atunci când este pusă 
între paranteze persoana, efectul educativ este diminuat sau nul. 
Totuşi, recunoaştem oricând că pentru a putea învăța, individul 
este supus anumitor condiționări dar acestea merită raportate la 
psihicul lui în funcţie de “zona proximei dezvoltări”. Există o relație 
cu dublu sens între învăţare şi dezvoltare: se ştie că trecerea la 
structurile superioare se face în funcţie de învăţare şi exersare dar 
şi realul este asimilat prin intermediul structurilor cognitive deja 
existente, care la rândul lor suportă o acomodare permanentă în 
raport cu datele noi, interiorizate. 


Aplicaţie 

A. În predarea proceselor cognitive, profesorul de psihologie ar 
putea da elevilor, spre lectură, textul de mai jos: “Cnofrom uuni 
stduiu al ueni uinvresttiai elgenze, nu cntozeaa în ce odrnie se alfa 
lirteele itnr-un cuvant, signruul Icuru ipmotarnt e ca pirma şi utlima 
lierta sa fie la Icuol lor. Rsetul poatae fi o vrzaa colmpeta şi tot o vei 
ptuea ctii fraa prboelme. Atsa e din cuzaa ca nu ciitm feicrae lteira, 
ci cvanutul ca un irtneg." 

Apoi poate să le explice procesul percepției integrale în lectură 
(citim cuvinte nu litere sau silabe, construind sensuri). 

B. Pentru a înțelege formula ariei aplicată la triunghi, pornim de 
la formula ariei unui dreptunghi şi o figură geometrică adecvată. 
Ceea ce dorim să înțeleagă elevul, comentând figura împreună, va 
fi faptul că dreptunghiul conține două triunghiuri, iar aria 
dreptunghiului este egală cu suma ariilor celor două triunghiuri; va 
concluziona asupra formulei ariei triunghiului ca fiind jumătate din 

cea a dreptunghiului. 
Căutaţi alte trei exemple de situații de învățare în care să 
valorificați experienţa anterioară a celor care învață. 


Pedagogia poate determina repere sau normative pentru 
proiectarea şi coordonarea intervențiilor educative, dar momentul 
concepției, al designului se loveşte inevitabil de elementele 
contextualizării; din chiar timpul zero al instruirii — cel al proiectării — 
educatorul devine mult mai mult decât un tehnician, un executant al 
unor sarcini prescrise ci, creează situații de învățare adecvate unui 
spațiu concret, unui timp precizat, unui conținut delimitat — toate 
acestea circumscrise unui grup de subiecţi concreti. Reuşita în 
activitatea educativă se poate măsura şi în funcţie de gradul în care 
educatorul respectă principiile educației autentice. 


Prezentarea comparativă a principiilor paradigme educa- 
tionale (după B.Wurtz, cf. C.Cucoş, 1996): 


Principiile paradigmei 
educaționale clasice 


Principiile paradigmei 
educaționale moderne 


Accentul este pus pe 
conţinut, pe însuşirea de 
informaţii punctuale, în mod 
definitive 


Accentul este pus pe conexiunile 
dintre informații, pe 
receptivitatea față de conceptele 
noi, subliniindu-se necesitatea 
învățării permanente. 


A învăţa este un rezultat. 


A învăţa este un proces. 


Există o structură ierarhică şi 
autoritară, unde 
conformismul este 
recompensat, iar rebeliunea 
gândirii diferite este 


Există principii antiierarhice, 
profesorii şi elevii privindu-se 
reciproc mai ales ca oameni şi 
nu ca roluri. 

descurajată. 


Structură a învățământului 
rigidă, programe analitice 
obligatorii. 


Structură flexibilă a derulării 
procesului instructiv-educativ, 
discipline opționale şi metode 
alternative de lucru. 


Cunoştințele se însuşesc 
într-un ritm obligatoriu pentru 
toti. 


Acceptarea faptului că, din punct 
de vedere al potentialităților, 
elevii sunt diferiti, fapt ce 
reclamă admiterea unor ritmuri 
diferite de înaintare în materie. 


Accentul cade pe randament, 
pe reuşită. 


Accentul este pus pe 
dezvoltarea personalității celui 
ce învață. 


Se acordă preponderent 
importanță lumii exterioare. 


Se promovează potențarea şi 
activarea imaginaţiei, a 
potențialităților experienţei 
lăuntrice a elevului. 


Accentul este pus pe 
dezvoltarea gândirii liniare, 
analitice. 


Este vizată îmbinarea strategiilor 
strict raționale cu cele neliniare, 
bazate pe intuiție. 


Aprecierea elevilor se 
bazează pe etichetări stricte, 
fapt ce poate conduce uneori 
la stigmatizare, la plafonarea 
acestora la limita etichetei 
care li s-a aplicat. 


Etichetarea este limitată la un rol 
auxiliar, descriptiv, nefiind 
necesar ca aceasta să devină 
valorizare fixă, sentință definitivă 
ce stigmatizează biografia celui 
care se educă. 


Preocuparea față de norme 
şi standarde ce, de cele mai 
multe ori, sunt exterioare 
elevului. 


Raportarea performanțelor 
elevului la posibilitățile şi nivelul 
de aspirație al acestuia. 

Accentul este pus pe Este promovată completarea 
cunoştinţele de ordin teoretic. | cunoaşterii teoretice cu 
experiențe practice realizate în 
clasă şi în afara clasei. 
Birocraţie şi rezistență față Propunerile colectivității sunt 
de propunerile colectivităţi. | luate în calcul şi chiar sprijinite. 
Sălile de clasă sunt Sălile de clasă respectă criteriile 
concepute şi proiectate după | de ordin ergonomic (condiții de 
criterii strict funcționale. iluminat, de cromatică, de 
aerisire şi de comoditate fizică 
etc.) 
Învățarea se realizează Educatia are un caracter 
pentru momentul prezent, prospectiv, aceasta realizându- 
reciclarea informațională fiind | se pentru viitor, reciclarea 
consecutivă progresului informaţională anticipând 
ştiinţific. progresul ştiinţific 
Fluxul informaţional este Este promovată reciprocitatea 
conceput ca având un sens | învăţării în relaţia profesor-elev. 
unic, de la profesor la elev. 


Aplicaţie 
Acceptând faptul că fiecare copil este o individualitate irepetabilă, 
ce pretinde un tratament personalizat prin intermediul procesului 
educativ, găsiți argumente în noua paradigmă educaţională, pentru 
susţinerea centrării învățării pe subiect. 


După cum am văzut în capitolul al patrulea, indiferent de 
algoritmul proiectării didactice la care aderăm vom avea de trecut 
prin etapa analizei resurselor, nu doar materiale, de timp şi spaţiu - 
cum cel mai adesea se întâmplă - reducând cunoaşterea inițială la 

simpla listare a cunoştinţelor expuse de către elevii/studenții noştri 
drept răspuns la nişte probe de evaluare incoerente finalităților 
puse în fața educației româneşti. 

Trăirile elevilor trebuie să însoțească orice activitate de 
învăţare, aceasta pentru că, în general, nu putem separa latura 
afectiv-emoțională de activități specific umane. Pe de altă parte, 
finalitățile educaţiei formale nu se (mai) pot atinge prin 
constrângere. Educaţia ar trebui să insufle valori autentice, adică 
să se subscrie ideii emise de Dorothy Law Nolte la începutul anilor 
70 — „copiii învaţă ceea ce trăiesc”. 

Alegerea unei strategii de instruire se produce într-un "câmp 
de factori" şi într-un registru variabil de posibilităţi. Deoarece în 
orice strategie sunt prezenţi şi factori întâmplători, cu o pondere şi 
cu un rol necontrolabil în cadrul acţiunii pedagogice, "finalitatea ei 
include un oarecare grad de probabilitate". Experienţa educatio- 
nală a relevat adeseori faptul că valoarea sau calitatea acțiunii 
pedagogice este dependentă nu doar de "cât de multe metode sau 
tehnici" poate operaționaliza un pedagog, ci şi de inspirația sau 
"neobişnuitul" strategiei didactice concepute şi aplicate (sau 
aplicabile). Putem accepta caracterul limitat (din punct de vedere 
numeric) al metodelor, însă nu şi pe acela al strategiilor de 
instruire. Cele din urmă sunt nelimitate (desigur, în termeni teore- 
tici), deoarece depind, alături de experiența profesională şi de 
cultura psiho-pedagogică şi metodologică, de creativitatea şi 
imaginaţia formatorului, de nivelul comprehensiunii şi adecvării 
educatorului la specificul fiecărei situații de predare/învăţare etc. În 
ultimă instanță, competența metodologică se exprimă prin 
capacitatea educatorului de a elabora şi actualiza metode şi tehnici 
eficiente. 

6.2. Valori şi atitudini implicate în utilizarea tehnicilor centrate 
pe subiectul învățării 


Instruirea este considerată de către majoritatea specialiştilor în 
pedagogie, drept un şir de evenimente, ce pot lua o diversitate de 
forme şi care se constituie, inevitabil, într-un „set de comunicări 
pentru elev” (s.n.), după cum le denumea R. Gagne, în ale sale 
Condiţiile învățării. Trebuie să insistăm pe un element important — 
comunicările sunt elaborate pentru elev, şi nu către elev (în 
sensul, nu doar către elev; vezi şi capitolul despre comunicare). 
Acelaşi Gagne, într-una dintre lucrările sale consacră un capitol 
special precizării şi detalierii evenimentelor instruirii şi sintetizează 
comunicările ce constituie instruirea la un unic scop — realizarea 
procesului de învățare; învățarea devine, ca şi la Piaget sau Bloom, 
o trecere a individului dintr-o stare a minţii în alta, sub coordonarea 
unui formator, mentor, educator, până în momentul transformării în 
autoînvăţare... Intensitatea cu care elevii/studenții/cursanții parti- 
cipă la propria lor devenire este reperul esenţial în a aprecia o 
activitate educativă — fie ea formală sau non-formală. 


De reflectat 

„Educatorul nu poate fi decât răspunzător pentru atitudinea față de 
lume, pentru alegerea cuvântului care zideşte sau dărâmă, pentru 
concluziile pe care le afirmă sau le sugerează, pentru măsura 
logicului şi afectivului, pentru apelul la cunoaşterea de sine şi de 
celălalt, pentru valoarea pe care o dă aceluia care i se adresează. 
Măsura lui (a educatorului) structurează, dimensionează şi 
dinamizează. Această misiune nu şi-o poate asuma doar ştiința.[...] 
Adevărul educatorului nu poate fi alcătuit decât pe o asemenea 
măsură în care încape şi dragostea şi poezia şi credința şi visul.” 
(L.Şoitu, 1996, p.7) 

Principiile centrării pe subiectul învățării 

Pe baza literaturii domeniului putem sintetiza, cu uşurinţă, un 
set coerent de legități ce fundamentează utilizarea strategiilor 
centrate pe subiectul ce învaţă: 

e principiul unicității personalităţii umane şi al traseului 
educaţional personalizat; 

e principiul descoperirii şi construirii de sine; 

e principiul responsabilizării față de propria devenire; 

e principiul binelui personal prin raportare cu binele social; 

e principiul dragostei necondiționate față de cei în formare; 

e principiul democratizării relației educator-educat; 

e principiul educaţiei pentru o viață împlinită (formare de 
capacități şi competențe utile pe toată durata vieții. 

Ca profesori sau viitori educatori, ar fi bine să conştientizăm că 
simpla expunere a principiilor didactice nu ne asigură şi respec- 
tarea acestora în act. Principiul participării active şi conştiente a 
elevului sau cel al respectării particularităților de vârstă şi 
individuale invocă tocmai centrarea pe subiectul învățării, dar câți 
educatori operaționalizează aceste normative la nivelul fiecărei 
activităţi!? Potenţialul educator trebuie să câştige de pe băncile 
facultăţii, nu un stil de a preda ci, modele şi paradigme posibil de 
urmat, şi metode şi tehnici posibil de combinat,...după care, în 
timp, îşi va articula propriul stil educaţional. 

Din perspectivă metodologică, a educa şi a instrui înseamnă 
pentru educator: folosirea unor strategii care să formeze elevilor 
atenţia pentru munca independentă, să dezvolte virtuți sociale, să 
întărească încrederea elevilor în propria valoare, ajutându-i să-şi 
găsească identitatea. A educa înseamnă şi a desfăşura activitatea 
sub semnul unor categorii morale, consiliindu-i pe elevi să ia dis- 
tanță critică față de atitudinile şi performanțele proprii, dezvoltându-le 

aptitudinea de a stabili contacte pozitive şi de a analiza critic 
propriile judecăți. 

Înainte de a transmite valori cognitive, profesorul transmite 
valori morale şi îi asistă pe elevi în însuşirea acestora, prin 
sublinierea importanței semnificației unor sentimente ca satisfacția 
reuşitei, cooperării, respectului pentru realizări. Pedagogul german 
Herbart spunea: "Valoarea omului nu rezidă în cunoştinţe, ci în 
voință”, subliniind că rolul de educator al profesorului este acela de 
a trezi “virtuți”, de a forma caractere. În fapt real, educatorii sunt 
considerați competenți de către elevi (studenți), de către colegi, 
inspectori şcolari, dar şi de către părinți şi comunitatea locală, 
atunci când reuşesc să se impună prin anumite calități şi mai ales 
prin rezultatele obținute de elevii lor pe parcursul orelor de şcoală 
şi mai târziu, în cariera profesională şi în viață. Aşa cum sublinia şi 
prof.dr. Adrian Neculau, “în evaluarea profesorilor nu trebuie să se 
plece de la trăsături în sine, ci de la calităţi în acţiune, valorificate 
în munca şcolară. Aceste însuşiri şi atitudini sunt cel mai bine 
sesizate de beneficiarii lor, de către elevi” (Neculau, 1979, p.158). 
Astfel, de unii dintre educatori ne amintim cu mare plăcere şi le 
suntem recunoscători, în timp ce alții rămân în “umbra 
anonimatului”. 

Educatorul este participant la toate procesele derulate la 
nivelul instituţiei, astfel că, şi el va însuma sarcini şi funcții, 
îndatoriri şi libertăți emanate din specificul organizațional — dublu — 
al şcolii. „Încarcerat” în rolurile pe care le deține inevitabil în şcoală, 
profesorul va căuta o strategie care să-l ajute să conexeze optim 
următoarele elemente de care va depinde reuşita activităţii sale 
didactice: 

a. trăsăturile sale de personalitate; 

b. responsabilităţile ce-i revin din statutul de membru al 
colectivului didactic al şcolii respective; 

c. responsabilitățile ce-i delimitează activitatea didactică 
propriu-zisă, la clasă. 

La acestea adăugându-se inevitabil rolurile pe care fiecare 
dintre noi le deţine în societate (în familie, în cercul de prieteni, 
cluburi etc.) şi responsabilitățile implicite acestora. 


6.3. Tehnici de valorizare a subiectului învățării. 
Clasificare 


Tehnicile care dezvoltă instruirea pormind de la nevoile de 
formare ale individului se selectează, fie în funcţie de criteriul tipului 
de învățare apelat, respectiv caracteristicile conţinuturilor de învăţat 
corelate cu variatele moduri de înțelegere, fie după criteriul timpului 
învățării. În opinia noastră, timpul învăţării are trei dimensiuni 
distincte: 

e timpul zero al învățării 

e timpii producerii învățării 

e timpul post-învățare 


Timpul zero al învăţării este reprezentat de momentul dinaintea 
proiectării în detaliu a învățării; este un timp al: 
e cunoaşterii (subiectului şi a grupei); 
e autocunoaşterii (finalitate atât pentru subiectul învățării, cât 
şi pentru educator); 
e intercunoaşterii (utilă pentru constituirea prerechizitelor 
grupului ce învaţă). 

În consecinţă, finalităţile acestei secvențe temporale în învățare 
sunt: 
e pentru elevi: autocunoaştere şi intercunoaştere; 
e pentru educator: autocunoaştere şi cunoaşterea elevilor. 


Timpii producerii învățării constituie momentele derulării 
învățării, în diversele ei forme de organizare. Astfel, putem delimita: 

a. timpul de debut al învățării, care este circumscris ideii de 
achiziție a cunoaşterii, dacă ne raportăm la taxonomia lui Bloom; 
subiectul învață date particulare, moduri de operare cu acestea şi 
date generale sub formă de principii, reguli...dar prin perspectiva 
modului său de înțelegere. 

b. timpul derulării învățării, corespunzător nivelului doi din 
taxonomia invocată, reprezintă momentul cel mai consistent al 
învățării, având drept rezultate: achiziția de cunoştinţe, formarea de 
seturi de capacităţi şi deprinderi intelectuale, formare de 
comportamente şi atitudini... 

c. timpul final al învățării, corespunzător nivelului sintezei de la 
Bloom, realizează imaginea globală asupra învățării. 


Timpul post-învățare (timpul evaluării) este un moment al 
ameliorării, un timp al evaluării formative, ce se poate constitui într- 
un timp zero pentru o nouă secvență de învăţare. Conform 
principiilor  didacticii moderne, spirala educaţiei ar trebui să 
valorizeze într-o strânsă interdependenţă toate cele trei dimensiuni 
ale sale: predare-învățare-evaluare. Este bine cunoscut faptul că 
funcția de predare-învățare include şi necesitatea de a emite 
judecăţi de valoare, de a lua decizii, de a cuantifica performanța 
şcolară, deci, de a evalua. Prin evaluare este apreciată şi pusă în 
valoare însăşi calitatea actului de predare-invăţare. 

Tehnicile evaluative se organizează pe un continuum, de la 
cele de evaluare imediată (fişe de ieşire, cum te simți la începutul 
activitatii/la finalul ei etc.), până la cele de evaluare amânată 
(eseuri, probe scrise, chiar standardizate, jurnal dublu etc.). 


A. Timpul zero al învățării. Principii şi tehnici 


Metodele şi tehnicile de cunoaştere a personalității subiectului 
ce învaţă se integrează metodologiei cuprinzătoare şi complexe a 
ființei umane generice. Teresa Amabile propune în cartea sa 
Creativitatea ca mod de viață, o listă de exerciţii adresate părinţilor, 
cu scopul de a dezvolta abilităţile acestora în cunoaşterea propriilor 
copii. Această listă, pe care o vom prezenta mai jos, poate fi 
extrapolată şi în cazul educatorilor profesionişti. 

În ce fel v-a surprins acest copil? 

În ce fel se deosebeşte de ceilalți copii? 

Faceţi o listă cu ceea ce credeți că-i place să facă cel mai mult. 

Faceți o listă cu activitățile la care se pricepe cel mai bine. 

În ce activităţi se manifestă de obicei creativitatea sa? 

În ce domenii credeţi că ar putea fi creativ? 

Faceţi o listă cu valorile, standardele şi principiile fundamentale 
pe care aţi vrea să le urmeze în viață copilul. 

Această listă de interogații şi sarcini poate deveni şi exercițiu 
de autocunoaştere, aplicată individual. 

Fiecare activitate de cunoaştere a celui care învaţă ar trebui să 
se supună unor principii-normă, cum sunt cele care urmează. 

Principiile cunoaşterii personalității educatului (vezi Elena 
Badea, 1997): 

e principiul intersubiectivității (accesibilitatea la cunoaşterea 
celuilalt); 

e principiul descoperirii (determinarea veridică a trăsăturilor 
subiectului ce trebuie cunoscut şi nu inventarea lor); 

e principiul analiticității (distincția aspectelor fazice interne- 
externe); 

e principiul abaterii de la normă (ireductibilitatea dinamicii 
personalității la trăsături comune; determinarea trăsăturilor 
personale); 

e principiul dominanței (determinarea tendințelor, s stilului 
individual, a imaginii de sine a celuilalt, a capacității de efort, a 
performanţelor ş.a.m.d.); 

e principiul actualizării (evidenţierea unităţii psihologic- 
istoric); 

e principiul semnificației (determinarea personalității în câm- 
pul valorilor proprii); 

e principiul îndoielii metodologice (acceptarea metodologică 
a artificialității distincţiei între facultăţi, de exemplu, între motivaţie — 
cognitie, distincţia veridic-nominal; limitele inferentei); 

e principiul complementarităţii (conştientizarea ambivalenţei 
- metode selective şi suplimentare; unitatea rațiune-intuiție; depă- 
şirea simplificării şi fărâmițării imaginii celuilalt) 


Aplicaţie la autocunoaştere ca finalitate pentru elevi 

Principiile cunoaşterii elevilor au fost dezbătute mult în 
literatura pedagogică, dar metodologia aplicării acestora rămâne 
adesea la nivelul mimetic şi rigid. Pentru a depăşi împreună acest 
nivel nu tocmai productiv, al realizării acestei finalităţi educaţionale, 

vă propunem un text de lucru dintr-un articol (Jurnal berlinez — 
dialoguri transculturale de loana Pârvulescu în România literară, nr. 
4417-13 noiembrie 2001, p.7) 


La mică distanță de mine se afla o mamă cu un băiețel de 
vreun an şi jumătate, o familie de nemti. Copilul, gol, sub soarele 
moale de septembrie, cu burticica ieşită înainte, avea pe cap o 
pălărie albă, colonială, care-i dădea aerul de veteran în miniatură. 
Era un adevărat homo faber, îşi găsea mereu de lucru, construia 
aplecat, cu pasiune şi curiozitate. Din când în când explora cu 
vitejie împrejurimile cu mersul lui legănat, de marinar ametit. Când 
am intrat în apă a venit fuga după mine şi, la primul val, a râs. Când 
valurile l-au udat mai sus de genunchi, mi-a întors fundulețul şi s-a 
dus, lipa-lipa-lipa, la construcțiile rămase în lucru. Mama lui îl 
veghea discret, nu-l bombarda cu sfaturi sau interdicții, cum se 
întâmplă în educaţia tip Goe, comună pe plajele noastre: implorările 
unor mame-paznic ca odraslele să nu se apropie de apă se 
ciocnesc cu stridență de cele ale mamelor-paznic care îşi obligă 
copiii să intre în valuri. 

La un moment dat băiatul a văzut o pungă de celofan purtată 
de vânt de colo-colo. Cum în lucirea ei instabilă punga era 
ispititoare, puştiul s-a luat după ea. N-a fost o treabă uşoară: când 
s-o apuce, punga o lua iar din loc, în cu totul altă direcţie, ca o 
jucărie teleghidată, punându-l pe exploratorul colonial în situații 
cinetice riscante, chiar critice. În fine, când a ajuns aproape de 
trepte, punga s-a lăsat deodată şi de bunăvoie prinsă. Aici vine 
surpriza: copilul a pus-o, după o clipă de contemplare...într-o cutie 
de gunoi. Cu efort, căci nu ajungea. Dacă întâmplarea l-a condus 
spre un asemenea gest, atunci trebuie spus că întâmplarea e 
neobişnuită. În curiozitatea lui ştiinţifică, micul om ar fi vrut să 
exploreze, în continuare, şi cutia de gunoi. Noroc că era prea înaltă 

pentru el. Mama n-a intervenit nici măcar acum. Poate credea că 
gunoaiele româneşti sunt la fel de igienice ca tripartitele cutii 
germane. 


Direcţii de valorificare 

e După lectura textului de mai sus, realizați o listă de analogii 
personale (primele două cuvinte ce vă vin în minte) pornind de la 
cuvintele: 

mama, tabără, educaţie, mare, gunoi 

Comentaţi sub forma unei fişe de jurnal, aceste analogii 
personale (de ce acele analogii, trăirile care v-au încercat de 
fiecare dată etc.) 

Încercați analogii-metaforă sau analogii-titluri de carte. 

e Fără pretenții literare deosebite, elaborați un text, pentru a 
putea provoca asemenea deschideri proiective unor elevi de 
gimnaziu sau unor liceeni (la alegere; activitate individuală); co- 
mentaţi apoi cu un coleg (activitate în perechi şi apoi cu tot 
colectivul), utilitatea acestor analogii pentru autocunoaştere şi 
intercunoaştere. 


Pe lângă tehnicile de cunoaştere şi autocunoaştere pe care le 
puteți valorifica dinspre cursuri sau lucrări consacrate de consiliere 
sau de psihologia educaţiei, vă propunem un set de tehnici uşor de 
aplicat pentru cunoaşterea subiectului ce învață. Parte dintre 
aceste tehnici pot fi aplicate şi în acțiunea de autocunoaştere, ca 
educator, dar şi pentru cunoaşterea grupului de indivizi care învață. 


Autoportretul 


Se cere fiecărui elev să realizeze un poster care să îi pună în 
evidență cât mai multe caracteristici: aspect fizic, trăsături de 

caracter, aspirații, hobby-uri etc. Se mai poate realiza şi sub formă 
eseistică. 


Lista valorilor 

Folosind brainstorming-ul se realizează o listă a valorilor cu 
contribuţia tuturor elevilor, apoi se cere ca din lista respectivă să se 
păstreze zece. Fiecare elev va realiza o ierarhizare a acestor valori 
în funcţie de următoarele criterii: 

1. importanţa acestora pentru el; 

2. criteriul după care se conduce în viață. 

Într-o altă secvență se realizează o dezbatere pe tema 
alegerilor făcute de elevi. 


Asta vreau să mă întrebaţi! 

Se cere fiecărui elev să întocmească un set de cinci întrebări 
pe care ar dori să i le adreseze ceilalţi pentru a cunoaşte cele mai 
relevante aspecte legate de personalitatea sa. 


Soarele calităților (intitulat şi/sau Soarele meu) 

Pentru identificarea propriilor calități şi cunoaşterea modului în 
care este perceput de ceilalţi, fiecare subiect va realiza un desen 
reprezentând un soare cu raze. Fiecare îşi trece numele în centru, 
iar pe raze va trece calitățile pe care consideră că le are. Se poate 
transformă şi într-o tehnică de intercunoaştere dacă la calitățile 
identificate vor fi adăugate şi calitățile percepute de ceilalți din grup. 


Linia vieții 

Prin acest exercițiu pot fi identificate eşecuri, succese, 
evenimente care au marcat viața fiecărui elev în diferite momente, 
dar în acelaşi timp facilitează identificare resurselor care au 
contribuit la depăşirea eşecurilor şi la realizarea succeselor. 

(descrierea completă în Educaţie pentru cetățenie democratică, 
manual pentru a XI-a, vezi bibliografia) 

Se cere elevilor să reprezinte printr-o linie propria viață de la 
naştere şi până în prezent. Pe această linie se delimitează 
principalele etape din viața sa (grădiniță, ciclul primar, gimnazial 
etc.). Cu semnul plus vor marca succesele şi cu minus, eşecurile 
analizând care sunt cauzele care le-au determinat, dar mai ales 
resursele care i-au ajutat să depăşească obstacolele şi să obțină 
succese. 


Aceste exerciţii contribuie la formarea unei imagini de sine 
realiste şi a unei imagini corecte pe care şi-o formează educatorul 
în legătură cu elevii săi. 


Aplicaţie 
Pornind de la titlurile de mai jos, imaginați tehnici sau exerciţii 
pentru cunoaştere şi autocunoaştere: 
Lista motivelor 
Blazonul 
Completare de fraze 
Reflectia şi autoreflecția 


Scara autodeterminării (tehnică de autocunoaştere adaptată 
după Scrieri de psihopedagogia grijii, Mihaela Grigore, Eugenia 
Stan, Ed Spiru Haret lasi, Tehnica-lnfo, Chişinău, 2003, p.77) 

Consemn: 

Vă invit să desenaţi o scară cu zece trepte. Pe treapta cea mai 
de sus, treceţi cifra 1, iar sub ultima treaptă treceţi cifra 2. În spaţiul 
alăturat scrieți cifra 1 şi în dreptul lui redați în câteva propoziții 
idealul vostru de viață, situația pe care v-o doriţi cel mai mult. În 
dreptul lui 2 menționați situația de viață în care nu aţi dori să fiți 

niciodată, cea mai de evitat din punctul vostru de vedere. 

-  Marcaţi pe scară cifra 3, prin aceasta înțelegând situația 
prezentă, aşa cum o percepeţi voi în raport în situațiile extreme 
menționate mai sus. 

- Puteti să treceti şi cifra 4, şi menţionaţi situația în care vă 
aflați acum 5 ani; şi cifra 5, la care precizati situaţia în care credeți 
că vă veti afla peste 5 ani. 

După completare, puteți utiliza cele precizate pe scară, 
reflectând individual sau se poate provoca o dezbatere asupra 
valorilor comune unui grup de subiecti. 


Bingo este o tehnică facilă de a provoca, în câteva minute, 
comunicarea între participanții unui grup ce învaţă. Putând fi utilă şi 
ca ice-breaking, această tehnică constă în listarea unor caracte- 
ristici pe care dorim să le evidențiem la nivelul subiecţilor în debutul 
unei activități, ceva în stilul exemplului de mai jos: 


Bingo pentru intercunoaştere 
un coleg care este cel mai mic din familia sa 
îi place muntele 
ştie să lucreze pe calculator 
este agreat de colegi 
ştie să meargă pe role 
ştie să coopereze într-un grup 

La un semnal al formatorului, subiecţii caută câte un coleg care 
să semneze în dreptul unei caracteristici; semnând acel individ se 
responsabilizează asupra conținutului respectiv, ştiut fiind că jocul 
de bingo se supune verificării. Subiecţii sunt determinaţi astfel să 
interacționeze cu cât mai mulți dintre colegi, în cât mai scurt timp. 
Simpla interogare asupra caracteristicilor reprezintă un pas către 
intercunoaştere. 


DOI S 

Analiza SWOT înjumătăţită - pentru a proiecta obiective 
personalizate. 

La primul curs, după ce precizează  finalităţile disciplinei şi 
criteriile de evaluare, pentru a personaliza obiectivele putem 
propune studenților/elevilor o tehnică de autocunoaştere — analiza 
SWOT înjumătățită: 

1. enumerati punctele voastre tari 

2. enumeraţi punctele voastre fragile, slabe, care nu vă 
recomandă 

La următoarea întâlnire cu studenţii/elevii se propune subi- 
ecților să listeze oportunităţile oferite de parcurgerea cursului/ 
disciplinei şi riscurile acestei activități academice. Apoi se stabilesc 
individual — resursele din combinaţia punctelor tari ale subiecților cu 
oportunitățile oferite de curs; apoi, se extrag finalitățile individua- 
lizate după setul de ținte strategice oferite de listarea punctelor 
slabe şi combinarea acestora cu riscurile parcurgerii disciplinei. 


De ce autocunoaşterea ca finalitate pentru educator? 

Toate anchetele realizate pe tema reprezentării sociale asupra 
educației, de către organizații şi organisme prestigioase în sfera 
determinărilor sociologice, conduc spre acelaşi rezultat: prestigiul 
educatorului printre beneficiari “a evoluat” de la om al vituților la om 
al dilemelor. Portretul actualizat al educatorului profesionist este 
reper pentru structurarea programelor de formare inițială. De aici 
transpare importanţa construirii realiste a acestuia. S-a scris mult 
despre competența profesională a educatorilor, din nenumărate 
perspective teoretice, însă principala dificultate în a analiza realist 
setul de competențe ce determină calitatea prestației educatorilor 
apare din imposibilitatea de a o menține în act mai mult decât 
momentul producerii. Chiar dacă au apărut seturile audio-video şi 
se uzitează adesea în formarea viitorilor educatori, caseta video 

poate să nu surprindă în întregime toate evenimentele “sensibile” 
ce însoțesc actul didactic. În aceeaşi categorie se înscriu actorii şi 
balerinii care consideră sarcina lor de a transmite mesaje artistice 
legată puternic de expresia lui aici şi acum. Rareori, mesajul poate 
fi reprodus la un anumit interval după producerea sa, cu bunăvoința 
televiziunii, a mijloacelor media. Perenitatea artei actoriceşti se 
datorează filmului. Alţi artişti, respectiv pictorii, scriitorii şi sculptorii 
sunt mulțumiți că opera lor dăinuie în timp, însă feed-back-ul celui 
ce receptează opera în stadiul ei finit se realizează tardiv (când nu 
se pot produce modificări asupra ei, daca s-ar dori asta) şi, cel mai 
adesea, fără prezența autorului; pe de altă parte receptorul nu ia 
parte la actul făuririi operei. Poate aşa putem înțelege de ce 
muzicienii de calitate sunt atraşi mai mult de ideea de concert “live”, 
decât de cea a înregistrărilor; cunoscute fiind şi cazuri în care au 
fost interzise total înregistrările audio sau video. 

Singurii artişti a căror acte de creație au un statut aparte sunt 
educatorii: 

a. arta lor este trăită în prezent, dar se definitivează mult 
după încheierea actului de creație; 

b. materialul (uman) este perisabil, în sensul că îşi modifică 
conţinutul la fiecare secundă, dacă nu se intervine la timp, riscă să 
nu mai poată realiza Creaţia; 

c. arta educatorului este una contextuală, acesta fiind nevoit 
să valorifice cât mai multe dintre variabilele situaţiei de formare; 

d. opera lor poate fi re-modelată foarte greu sau niciodată. 

După opinia lui H. Morine şi G. Morine (apud. Probleme de 
pedagogie contemporană, p.231), există şase roluri didactice: 
furnizor de informatii; model de comportament; creator de situaţii de 
învăţare; consilier şi orientator; evaluator şi terapeut; organizator şi 
conducător, în sensul de coordonator (n.n.). Fiecare dintre aceste 

roluri pot fi identificate prin aplicarea unor tehnici de 
autocunoaştere. 


Aplicaţie 
Imaginați-vă că trebuie să susţineți o conferință cu tema - Ce 
înseamnă un educator eficient, un educator bun? 


Realizați un colaj de fişe de lectură sub acest titlu, care să vă 
ghideze în sintetizarea ideilor ancoră. 

După întocmirea acestuia, realizaţi un eseu liber de o pagină - 
Cine sunt eu, ca viitor educator? 


lată un posibil exemplu de colaj — fişe de lectură: 

În căutarea unor motivații pentru dezvoltarea acestei teme, mai 
mult decât necesare studenților noştri, viitori educatori, am 
descoperit o lucrare recent editată la Presa universitară clujeană, sub 
dublă coordonare: Simona-Elena Bernat şi Vasile Chiş, Cooperare şi 
interdisciplinaritate în învățământul universitar, în deschiderea căreia, 
cel de-al doilea prezintă situația dezastruoasă a profesionalizării 
carierei didactice, în România secolului 21 (p.7-26). 

Dintre concluziile cunoscutul profesor universitar am selectat: 
„formarea iniţială şi continuă a cadrelor didactice parcurge un 
moment de criză atât la nivel instituțional, cât şi strategic. Compo- 
nenta practică, de aplicaţie la clasă este excedată de concepte şi 
principii generale. Formaţia teoretică lasă puţin loc profesionalizării 
didactice” 

Această idee sintetică este precedată de o analiză comparativă 
a rezultatelor obținute de către candidaţii pentru profesiunea 
didactică la examenul de definitivare, pe de o parte, şi studenții ce 
se prezintă la examenul de absolvire (sau licență). Notele obținute 
la definitivare sunt atât de slabe încât apar încondeiate dureros în 
memoria socială; această situație se repetă de câţiva ani buni, 

când, imediat după concursul de definitivare în învățământ, apar în 
presă articole despre „cadrele didactice repetente” sau „profesorii 
corigenți”. 

Interesant este faptul dobândit printr-o simplă comparaţie: din 
documentele depuse în dosarele de înscriere s-au extras 
rezultatele obținute la finalizarea studiilor universitare — licenţă; 
comparate cu cele de la concursul de debut în cariera didactică. 

e definitivat: note între 1-3, 98 candidaţi, adică 42.92% 

e licență: note între 1-3, nu se acordă, 0% 

e definitivat: note între 8-10, doar 5 din 228 candidaţi, 2.19% 
e licență: note între 8-10, peste 50% 

Comparaţia, absolut legitimă, ridică numeroase semne de 
întrebare: De ce apar aceste diferențe deşi subiecții şi pregătirea 
lor este aceeaşi, intervalul între cele două examene - absolvire şi 
titularizare fiind de câteva săptămâni? 

- Pentru ce este format studentul în facultate? Ce finalități îşi 
asumă programele academice? Formarea profesională nu este 
printre acestea? 

- De ce expectanțele aceloraşi evaluatori se modifică de la 
examinarea studentului la testarea viitorului educator? 

Exemplele invocate ulterior, de Vasile Chiş, deşi la prima 
vedere sunt umoristice, devin tot mai îngrijorătoare: Dacă la 
specializarea înot, în cadrul facultății educație fizică şi sport, 
studenţii ar dobândi în exclusivitate elemente teoretice, iar la 
examenul de certificare a sportivilor, candidații ar fi aruncați în 
bazinul olimpic, cei mai mulţi s-ar îneca. 

Soluția invocată de Chiş este cea a şcolilor experimentale — 
“Şcoala experimentală este un nou model de profesionalizare 
didactică, în care teoria şi aplicaţia sunt solidare” (op.cit., p.10) 

Şi aduce argumente solide: 


211 


e cele peste 170.000 site-uri despre şcoli experimentale în 
lume şi cele peste 500.000 studii despre activitatea acestora. 

e şcolile experimentale integrează dimensiunea didactică şi 
de creaţie, de cercetare pedagogică şi metodologică a profesorului 
contemporan, la toate nivelurile sistemului educațional. Ele 
articulează politicile universitare cu cele comunitare!! 

e „în lipsa unei dezvoltări strategice înscrise în grila nevoilor 
comunității, facultățile şi universitățile riscă să devină sofisticate 
O.Z.N.-uri aflate în derivă. Fără articularea sistematică între creaţie 
şi aplicație, în toate specialităţile academice, nu numai pentru 
pregătirea profesorilor, s-ar instala o continuă deprofesiona- 
lizare"(op.cit., p.12) 


lată cum, rezultatele la definitivare şi la alte acțiuni de evaluare 
a calității prestaţiei educatorilor, ne determină să considerăm că 
integrarea pregătirii de specialitate cu formația psihopedagogică şi 
practică a profesorilor, pe vechiul argument - dovedit total 
neproductiv - un bun specialist este şi un bun profesor!! - e 
depăşită. 

“Deşi majoritatea facultăţilor sunt cu profil didactic, formația de 
specialitate tinde mereu să exceadă, să reducă pe cât posibil pre- 
gătirea pedagogică.” 

Sursă: Bernat Simona-Elena, Chiş, V., Cooperare şi 
interdisciplinaritate în învățământul universitar, Presa universitară 
clujeană, 2002 


Dintr-un articol publicat de Mihai Eminescu în „Timpul” din 12 
iulie 1880, am selectat un fragment ce pare scris ieri sau...azi: 
„Şcoala n-ar trebui să fie o magazie de cunoştinţe străine”, ci ar 
trebui „să fie orientată spre dezvoltarea calităților personalității, 
adică spre un învățământ educativ” 

Şcoala, credea Eminescu, trebuie să fie orientată nu spre 
achiziționarea a cât mai multe cunoştinţe, asimilate mecanic şi 
devenind adesea balast, ci spre dezvoltarea calității personalității 
(“Şcoala ... ca o gimnastică a întregii individualități a omului'- 
Timpul, 12 iulie, 1880). Un mijloc de antrenament individual şi 
colectiv pentru profesiune şi status-ul de adult, o rampă de lansare 
pentru talente şi valori. 

„Lipsa de cultură adevărată este egală cu lipsa de moralitate"; 
„Educaţiunea e cultura caracterului”; „Educaţiunea are a cultiva 
inima şi moravurile”. Popoarele „au nevoie de dascăli riguroşi, chiar 
pentru a se deprinde cu lucrări şi însuşiri utile”. „Din prelegerile 
învăţătorilor rurali am putut vedea însă mari lipsuri atât în privința 
metodei cât şi a cunoştinţelor. Cunoştințele lor consistă în vorbe 
moarte, a căror realitate vie n-o pricep ... Lipsa absolută de 
mijloace pedagogice, lipsa unei foi învățătoreşti în România se 
simte la fiecare pas”... „învățământul mecanic este cel general în 
şcoalele noastre”.... „lipsa de cunoştinţe pedagogice e aproape 
generală”. 

Eminescu vedea învățarea ca o dezvoltare „a facultății de a 
judeca”, de a înțelege logica firească a evoluţiei unui fenomen. „Nu 
vei da copilului să opereze decât cu lucruri pe care le-a înțeles pe 
deplin. Pe deplin, fără umbră de îndoială, fără umbră de 
nesiguranță” (M. Eminescu, Scrieri pedagogice, p.91) 


C Noica în Jurnal filozofic (Ed. Humanitas, Bucureşti, 1990) 
realizează un curs (am putea spune) extrem de instructiv de 
formare a educatorilor, în special a celor investiţi profesional cu 
obligația de a forma tânăra generație; marcând, uneori cu grație, 
alteori tuşând direct şi dur, ce este şi ce ar trebui să fie 
profesoratul. Din acest curs insistăm asupra câtorva tematici. 

A forma spiritul elevilor este esenţial într-o şcoală sau...într-o 
viață de educator. lată, din nou plasticitatea cu care Noica se 
apropia de locul şi rosturile acestei profesiuni: „Să-l laşi să se 
apropie de tine, sau să te apropii tu de el. Să-i iei în mână sufletul 
şi să i-l joci, ca pe un pumn de grâu: are greutate? E bun de 
sămânță? Şi să fii, dacă poţi, nu cel care încearcă să mai culeagă 
ceva; ci, ploaia, ploaia aceea de toamnă, care nu ştie nimic despre 
culesuri..." (op.cit., p.122). 

Metafora lui Noica poate sta foarte bine, credem noi, pe 
frontispiciul Şcolilor ce formează educatori sau cadre didactice, 
formatori într-un cuvânt! 

Principiul şi obligativitatea de a construi în elev dorința şi 
motivaţia de a cunoaşte: 

Schimbarea triadei obiectivelor educaţionale (vezi şi G. 
Văideanu - Educaţia la frontiera dintre milenii, 1988) precizează 
mutarea accentului dinspre informare, sau mai clar spus, dopaj 
informaţional, spre formarea de atitudini şi scăparea de indiferență 
(ca fiind cea mai periculoasă stare în care se poate adânci tânărul). 
Accentuarea spiritului aplicativ al activității educaţionale reprezintă 
una dintre căile de formare a personalităţilor de care avem nevoie 
într-o societate - dorim să credem, angajată deja pe calea 
democrației autentice. „Orice act de învățătură este o explicitare de 
sine a cugetului. Asta o ştiu şi profesorii, când pun pe copil să 
repete. Numai că se opresc -direct sau indirect — la repetiţie, adică 
la forma cea mai trivială a învățăturii” (op.cit., p.99) ne semnalează 
plastic C. Noica încurajarea, în continuare a reproducerii de 
informaţii predate, nedublată de activităţi de transfer a 
cunoştinţelor, deprinderilor pentru crearea de competențe şi 
atitudini. Noica revine, pentru a întări ideea necesității de a spori 
gradul în care şcoala românească trebuie să se lege mai mult de 
aplicație, de realitatea societății în care prestează serviciul 

educației tinerilor: „un om care nu învață nimic făptuind, e un surd 
punând întrebări al căror răspuns îl ştie; e un turist modern plecând 
să vadă peisajele cu aceiaşi ochi cu care le văzuse acasă 
fotografiile (acestora, n.n.)” (p.101). 

Ce nu ştiu pedagogii şi ştie bunul simț românesc: „Nu da 
povaţă celui ce nu ţi-o cere, căci nu te ascultă. Însetează-l întâi. 
Pune- în situația de a ţi-o cere. Şi pe urmă spune-i dacă ai de spus 
ceva” (p.65) 

Calităţi şi competențe ale profesorilor — necesitatea de a 
schimba corolarul de competențe pedagogice: 

1. Curios, nici el (Heidegger) nu poate scăpa de ticurile 
profesoratului — vrea răspunsuri corecte: nu să gândească elevul, 
deci să aproximeze; ci, să ştie. Esenţa profesoratului e de a 
împiedica gândirea să fie căutare, spre a fi exactitate. Să nu se 
poată fără asta? (p.79) 

2. Cunosc un instinct mai puternic decât cel de conservare — 
cel de „a avea dreptate”. (p.34)- de acest orgoliu nefast, susține 
Noica, trebuie să scape educatorii pentru a reuşi în profesiunea lor. 

3. N-am să iert niciodată, în numele culturii, pe cei care trimit 
pe omul tânăr înapoi la carte, cu convingerea că-l 
dezinstinctualizează - fără, completăm noi, să-i arate motivul 
pentru care trebuie apelat la carte, şi ce anume căutăm într-o carte! 


(p.89) 


loan Petrovici, în Valoarea omului, (ediţia citată - Ed. Timpul, 
laşi, 1997) insistă asupra rolului universităților în formarea 
profesorilor, realizând un periplu interesant şi util, credem noi, 
pentru susținerea statutului profesiunii didactice între cele mai 
nobile ocupații într-o societate; una în care grija pentru formarea 
tinerei generații trebuie să devină cu adevărat politică de stat. 


215 


Realismul lui loan Petrovici în legătură cu menirea universității 
este debordant: 

- Conform Legii învățământului, elaborată de Spiru Haret, se 
cere pentru întâia dată candidaților care aspiră să ajungă profesori 
la universitate, să aibă lucrări originale în ramura respectivă. 
Prezenţa condiției implică conştiinţa că acest învățământ superior 
trebuie să aibă şi menirea mai înaltă de a crea ştiinţa, întâi prin 
profesori, şi în al doilea rând pregătind, la creaţia ştiinţifică, pe 
studenți. 

E bine ca profesorul de universitate să nu fie simplu profesor, ci 
un om de ştiinţă şi creator de ştiinţă. Când se predă lecţia 
studenților, nu înseamnă că trebuie să li se prezinte ultimele rezul- 
tate în domeniul respectiv, deoarece acestea sunt schimbătoare. 
Rolul profesorului e altul: să învețe pe studenţi să creeze singuri, 
să-i învețe metodele ştiinţifice, să-i înarmeze cu acest instrument 
cu care să poată controla creațiile altora sau, dacă sunt bine dotați, 
să ajungă la creaţii proprii de valoare (nu ne putem abține să nu 
subliniem o afirmaţie atât de strict şi precis formulată, fără nici un 
drept la replică!). 


Simion Mehedinţi susține necesitatea creării unei „pepiniere de 
educatori” prin activarea atribuţiilor învățământului superior dintru 
început, ca temelie pentru învățământul primar şi secundar; întrucât 
„Universitatea nu e încoronarea, ci e însăşi temelia întregului 
învățământ”. Accentuează dimensiunea etică, „latura etică” a vieții 
- ca definitorie pentru personalitatea celui care se angajează în 
dificila muncă de creştere şi formare a omului: profesorul. Căci, 
„lucrul de căpetenie e omul, adică sârguința şi metoda lui de a 
lucra”; factor „hotărâtor e personalitatea”. 

A persistat în ideea-credinţă pe care a căutat a o transmite 
nației cu privire la valoarea modelului educatorului, aceasta ar 

trebui să fie criteriul de judecată: „isprava adevărată a şcolii”. A 
reuşit să contureze un portret al educatorului care are misiunea 
nobilă dar dificilă de a creşte noblețea sufletului românesc — „Omul 
al cărui prestigiu e real, adică se întemeiază pe o mare autoritate 
intelectuală şi morală, în chip firesc realizează şi în cei dimprejur 
unitate de convingere şi de sentiment care duce în cele din urmă la 
unificarea voințelor spre acţiune” (1940, p.428) 

Mehedinţi întăreşte faptul că acţiunea educaţională (complexă) 
nu poate fi realizată decât prin comuniunea celor ce participă la 
acest act, de aici nevoia unificării de forțe. Dând primat valorilor 
etice -pe care le-a socotit a fi „cea mai înaltă culme a traiului 
românesc'- a afirmat mereu considerarea „omului de omenie” ca 
scop al educației. 

În strădania de a evidenția importanța pregătirii psihopeda- 
gogice a „corpului didactic”, respectiv de a face înțeles pentru 
fiecare educator sensul „nobleței titlului de învăţător”, că „el este 
întâia unitate de măsură a valorilor, pe care epoca noastră (fiecare 
epocă, n.n.) le pune în circulație”. 

„Educatorul este puterea socială cea mai de preț. El este 
talentul etic superlativ, după cum savantul şi artistul ating culmea în 
ştiinţă şi artă." (op.cit., p.342). De ce numeşte calitativ atât de înalt 
educatorul? Pentru că el devine artist prin activitatea sa (iată cum, 
din nou, educaţia este atât ştiinţă, cât şi artă, n.n.), el adaugă 
muncii sale şi iubirea - ca purificare morală, pentru că 
raționamentul fără iubire nu ajunge la acea stare pe care Mehedinţi 
o numea energie creatoare traducând-o într-o responsabilitate 
imensă a omului de şcoală — încât să deştepte şi în alții puterea de 
creare, şi...astfel să dăinuim ca naţiune, am adăuga noi. 

Simion Mehedinţi a contribuit semnificativ la întemeierea unei 
şcoli a omeniei, bazată pe o şcoală a muncii, pentru care omul de 
cultură român construieşte un veritabil decalog etic (pentru el — 

şcoala este locul ideal pentru „ucenicie morală”) şi deontologic în 
acelaşi timp — sunt sfaturi pe care educatorul trebuia să le urmeze 
ca pe nişte „Reguli cu privire la muncă” (1941, p.243): 

1. Munceşte în adevăr. 2. Repetă munca până devine 
deprindere şi caracter. 3. Adaugă muncii (tale) iubirea. 4. Înalță 
munca ta până la creație. 5. Munceşte până la uitarea de tine 
(educarea tinerilor este o muncă plăcută, dar care cere pasiune la 
nesfârşit! spune Simion Mehedinţi în Trilogii, ed. cit.). 6. Munceşte 
pentru alții. 7. Nu-ţi face ţie chip cioplit. 8. Nu crede că poţi să furi 
munca altuia. 9. Nu risipi munca nimănui. 10. Şase zile să 
munceşti, iar ziua a şaptea odihneşte-te cu gândul la ceea ce ai 
muncit şi — mai ales la ceea ce-ţi rămâne de muncit, pentru a te 
apropia de ideal şi a te îndruma spre marea armonie (...) 


Surse: 

Trilogii: Ştiinţa. Şcoala. Viaţa. Cu aplicări la poporul român, 
Bucureşti, Cugetarea, 1940 

Altă creştere. Şcoala muncii, ed. a VII-a, Bucureşti, Cugetarea, 
1941 


Aplicaţie 
Vă amintiţi de tehnica denumită Fereastra Johari? Aplicati pe voi 
această tehnică, completând cele patru cadrane ale percepției 
intra- şi interpersonale. 


Vă reamintim,în finalul acestei secvențe că tehnicile de 
autocunoaştere se construiesc pe, susțin şi determină evoluții în 
sfera: 

e autocunoaşterii sau cunoaşterii de sine; 
e intercunoaşterii şi inter-învățării; 

e responsabilizării fată de sine, față de învățare şi fată de 
ceilalți; 

e autoevaluării realiste; 

e autocontrolului. 


B. Aplicații pentru timpii producerii învățării 


Finalitatea ar consta într-o microproiectare adecvată conform 
tipului de învățare selectat în vederea valorizării subiectului ce 
învaţă. 


Învăţarea colaborativă 

Predestinați fiind vieții de grup, conviviului (convieţuirii sociale), 
trebuie să ne pregătim cu cât mai multă eficiență pentru acest 
status. Este cunoscut faptul că şcoala este unul dintre factorii ce 
intervin cu eficiență în atingerea acestei finalități. Situaţiile de 
învăţare trebuie să provoace,... să necesite participarea elevului ca 
subiect activ şi conştient, iar activitățile de grup se constituie în 
adevărate exerciții de “role-learning”. Tinerii se obişnuiesc cu 
norme, cu reguli de joc (la început), cu interdicții, programe de lucru 
şi roluri, tocmai pentru că şcoala se constituie într-un spaţiu de 
simulare, de exersare a unor competențe şi capacități 
indispensabile în viață. Experienţa de învăţare este o acţiune ce 
trebuie să se bazeze pe axioma confucianistă „fac şi înțeleg” 
transferată în sfera educației de J.Dewey sub forma lui „learning by 
doing”. Participarea activă şi conştientă la actul educativ 
suplimentează şansele reuşitei, însă funcţiile conştiinţei individuale 
trebuie declanşate la ambii agenţi — elev şi profesor. Funcţiile 
esențiale ale conştiinţei individuale (vezi, de ex. Oprescu, V., 1983) 
determină raportarea selectivă a subiectului uman la cerințele 
societăţii, influențând marcant capacitatea de adaptare a oricărui 

om — educat sau educator. Cu cât elevul va fi mai puternic implicat 
în actul de formare cu atât personalitatea sa va deveni mai rapid şi 
pe mai multe planuri una creativă, adaptabilă, autonomă. 

Şcoala este responsabilizată tocmai în direcţia construirii şi 
prezervării cadrului favorabil dezvăluirii şi dezvoltării acestor 
dimensiuni ale personalităţii copiilor de azi — adulţilor de mâine. 
Profesorul trebuie să ştie să se prezinte şi să-şi dezvăluie 
personalitatea în fața elevilor săi, dar nu sub forma unui fapt în 
sine, ci furnizându-le experiența proprie pentru a determina şi 
susține dezvoltarea personalității lor, prin reciprocitate. Ceea ce ne 
dorim, ca educatori, este tocmai a elibera şi dezvolta personalitatea 
elevilor, bineînțeles cu şi prin susținere informaţională. 

A învăța pe elevi să colaboreze, dar mai ales a-i abilita să 
învețe colaborând cu cei din jur/cu un computer sau oricare altă 
sursă-partener devine atât finalitate a actului educaţional formal 
sau non-formal, dar şi strategie de realizare. Astfel, învățarea 
colaborativă este scop dar, implicit, şi mijloc al educației. 


Aplicaţie 
Vă propunem să elaboraţi un text despre învățarea colaborativă 
(ce înseamnă colaborare în educaţie) pe care studenţii/elevii NU 


TREBUIE SĂ-L CITEASCĂ INTEGRAL. Împărţiţi textul în cinci 
fragmente pregătindu-l astfel pentru o dezbatere de tipul tehnicii 
Mozaic. 


Tehnici pentru clarificarea gândirii tale: 

1.Enunţă câte o singură problemă. 

2.Formulează ceea ce vrei să spui. 

3.Dă exemple care fac legătura între gândurile tale şi 
experiențe de viaţă. 


220 


4. Foloseşte analogii şi metafore care să-i ajute pe oameni să 
facă legătura între ideile tale şi o varietate de lucruri pe care deja le 
înțeleg (de exemplu, gândirea critică este ca o ceapă. Are multe 
straturi. Tocmai atunci când ai crezut că ai descifrat-o, îţi dai seama 
că mai este un strat şi încă unul şi încă unul şi încă unul şi tot aşa). 


lată un tipar pe care poți să îl foloseşti: 

e Cred că ... (enunţă ideea principală) 

e Cu alte cuvinte ...(formulează ideea ta principală) 

e De exemplu ...(dă un exemplu pentru ideea ta principală) 

e Ca să vă ofer o analogie ...(oferă o ilustrare a ideii tale 
principale). 


Ca să lămureşti modul de gândire al celuilalt, gândeşte-te să 
pui următoarele întrebări: 

e Poţi să reformulezi ideea ta cu alte cuvinte? Nu te-am 
înțeles. 

e Poţi să-mi dai un exemplu? 

e Dă-mi voie să-ți spun ce am înțeles eu că spui. Te-am 
înțeles corect? 


Pune-ţi problema întrebărilor 

Fii atent la întrebări. La cele pe care le adresăm. La cele pe 
care nu reuşim să le punem. Priveşte suprafaţa. Priveşte dincolo de 
suprafață. Ascultă când pun oamenii întrebări, cum le pun, când nu 
reuşesc să le pună. Fii atent la întrebările lansate. Ce întrebări pui? 
Ar trebui să le pui? Examinează în ce măsură eşti o persoană care 
chestionează sau pur şi simplu una care acceptă definițiile 
situațiilor date de alții. 

Exerciţii pentru a formula întrebări mai bune: 

a.Ori de câte ori nu înţelegi ceva, pune o întrebare care să 
clarifice; 

b.Ori de câte ori te confrunţi cu o problemă complexă, 
formulează întrebarea la care încerci să răspunzi în câteva feluri 
diferite (fiind cât mai exact posibil) până când te loveşti de aceea 
care exprimă cel mai bine problema în discuţie; 

c. Oricând plănuieşti să discuţi un subiect sau o problemă 
importantă, scrie dinainte întrebările cele mai semnificative pe care 
crezi că este nevoie să le adresezi în timpul discuţiei. Fii gata să 
schimbi întrebarea principală, dar odată clarificată, ajută-i pe parti- 
cipanții la discuţie să se fixeze pe întrebare, asigurându-te că 
dialogul se construieşte către un răspuns care are sens. 


Întrebări pe care le poți pune pentru a-ți disciplina modul de 
gândire: 

e La ce întrebare exact vrei să răspunzi? 

e Aceasta este cea mai bună întrebare pe care să o pui în 
această situație? 

e Există o întrebare mai importantă pe care ar trebui să o 
adresăm? 

e Cuprinde această întrebare problema adevărată cu care ne 
confruntăm? 

e Există vreo întrebare la care ar trebui să răspundem 
înainte de a încerca să răspundem la aceasta? 

e De ce informaţii avem nevoie pentru a răspunde la 
întrebare? 

e Ce concluzii par justificate în lumina faptelor? 

e Care este punctul nostru de vedere? Avem nevoie să luăm 
în considerare şi un altul? 

e Este şi un alt fel de a privi întrebarea? 
e Care sunt întrebările conexe pe care este necesar să le 
avem în vedere? 


Modul nostru de gândire ne provoacă adeseori necazuri 
deoarece: 

e Sărim direct la concluzii; 

e Nu reuşim să gândim implicându-ne; 

e Pierdem urma obiectivelor lor; 

e Suntem nerealişti; 

e Ne focalizăm pe lucrurile neînsemnate; 

e Nu reuşim să vedem contradicţiile; 

e Acceptăm informații inexacte; 

e Punem întrebări vagi; 

e Dăm răspunsuri vagi; 

e Punem întrebări încărcate (complicate); 

e Punem întrebări irelevante; 

e Încurcăm întrebările de diferite tipuri; 

e Răspundem la întrebări la care nu avem competenţa să 
răspundem; 

e Tragem concluzii pe baza unor informaţii nesigure sau 
irelevante; 

e Ignorăm informaţiile care nu ne susțin punctul nostru de 
vedere; 

e Facem deducţii care nu sunt justificate de experiența 
noastră; 

e Deformăm datele şi le formulăm inexact; 

e Nu reuşim să vedem deducţiile pe care le facem; 

e Tragem concluzii iraționale; 

e Nu reuşim să observăm propriile noastre presupuneri; 

e Facem adesea presupuneri nejustificate; 

e Pierdem ideile cheie; 

e Folosim idei irelevante; 

e Formulăm idei confuze; 

e Formulăm concepte superficiale; 

e Folosim greşit cuvintele; 

e Ignorăm puncte de vedere relevante; 

e Nu putem vedea problemele din alt punct de vedere decât 


al nostru; 

e Încurcăm probleme de tipuri diferite; 

e Nu suntem conştienţi de prejudiciile pe care le aducem; 
e Avem o gândire îngustă; 

e Gândim imprecis; 

e Gândim ilogic; 

e Gândim părtinitor; 

e Gândim simplist; 

e Gândim ipocrit; 

e Gândim superficial; 

e Gândim etnocentric; 

e Gândim egocentric; 

e Gândim irațional; 

e Rezolvăm slab problemele; 

e Luăm decizii slabe; 

e Comunicăm slab; 

e Avem o imagine limitată a propriei noastre ignoranțe. 


Aplicaţie 
Selectaţi dintre afirmaţiile de mai sus, pe cele care vă caracte- 
rizează în acest moment al vieții: 


Robert Gagne, care ne oferă o excelentă sugestie despre 
complexitatea procesului predării, atunci când precizează 
"operațiile" de efectuat pentru organizarea învățării. Prima operaţie 
constă din planificarea învățării, ea trebuind să dea răspuns la 
întrebările: "De unde porneşte elevul şi încotro se îndreaptă? Care 
sunt condițiile prealabile specifice învățării şi ce va fi capabil elevul 
să înveţe în continuare?". Odată cu rezolvarea lor se stabileşte şi 
structura materiei de învățământ. A doua operaţie este conducerea 
învățării, implicând alte întrebări de rezolvat: ce motivaţie să-i 
formăm, cum să-i orientăm interesul, ce conţinuturi să-şi aleagă în 
viitor, cum să fie stimulat, cum să fie evaluat? A treia: organizarea 
condițiilor externe, respectiv dirijarea atenției, gândirii, acțiunilor 
elevului, organizarea, formarea deprinderilor de studiu indepen- 
dent, învățarea elevului să-şi evalueze critic ideile. A patra este 
consacrată alegerii modurilor şi mijloacelor de instruire, cum ar fi 
evenimentelor instruirii modurile verbale, scrise, imagistice 
etc.(cf.R.Gagne,1975,pp.28-34). 

Învățarea umană este un fenomen complex ce vizează dez- 
voltarea personalităţii în ansamblu. Învăţarea şcolară este o formă 
particulară a învăţării umane, realizându-se într-un cadru institu- 
tional (şcoala) sub îndrumarea unor specialişti (cadre didactice). 
Reuşita lor depinde atât de factori interni (de exemplu, capacitatea 
de învăţare şi nivelul de motivare ale elevilor), cât şi de factori 
externi (de exemplu, calitatea predării, climatul din clasă şi logistica 
didactică). 

Învățarea va fi eficace atunci când, valorificând optim aceşti 
factori, va parcurge, în mod corespunzător, un şir de “evenimente” 

specifice, conforme cu  ierarhizările propuse de specialişti 
(taxonomiile pe cele trei domenii comportamentale: afectiv, 
psihomotor şi cognitiv au un rol important în orientarea cadrelor 
didactice), cum ar fi: receptarea, înțelegerea, memorarea, 
păstrarea şi actualizarea. Aceste evenimente se corelează strâns 
cu cele ale fiecărei lecţii, deoarece: 

e pentru o bună receptare a “mesajelor didactice”, profesorul 
se preocupă de captarea atenției şi interesul elevilor pentru ceea ce 
urmează să predea; 

e ca să asigure înțelegerea noilor conținuturi, el asigură 
accesibilizarea acestora, în sensul prezentării lor, “pe înțelesul 
elevilor”; 

e în vederea memorării şi păstrării cunoştinţelor învățate un 
timp cât mai îndelungat, profesorul îi determină pe elevi să utilizeze 
reguli mnemotehnice, metode şi tehnici de muncă intelectuală 
independentă; 

e actualizarea cunoştinţelor va fi mult uşurată de obişnuirea 
elevilor de a utiliza cunoştinţele învățate în clasă şi în şcoală, în 
contexte cât mai variate. 


SINELG 

Tehnică utilă de personalizare a lecturii (construită iniţial pentru 
dezvoltarea gândirii critice sau reflective) poate fi folosită în oricare 
dintre timpii învăţării, dar şi ca o modalitate de autocunoaştere (cât 
reuşesc să înțeleg eu din acest text). După brainstorming-ul axat pe 
cunoştinţele lor despre subiectul textului, subiecţilor li se cere să 
marcheze textul, însemnând pasajele care confirmă ceea ce deja 
ştiau (V) sau contrazic ceea ce credeau că ştiu (-), pasajele care 
oferă idei noi, neaşteptate (+), şi pasajele în legătură cu care au 
întrebări (?). 

Instruiţi-i pe elevi în felul următor: “În timpul lecturii, va trebui să 
faceți câteva lucruri. Pe măsură ce citiţi, faceţi nişte semne pe 
marginea articolului. Semnele vor fi precum urmează: 

“y” Puneţiun "N" pe margine dacă ceva din ce ati citit 
confirmă ceea ce ştiați sau credeati că ştiţi. 

"=" Puneti un "-" dacă o anumită informaţie pe care ati 
citit-o contrazice sau diferă de ceea ce știați sau credeati că știți. 


EN Puneti un "+" pe margine dacă o informaţie pe care 
ați întâlnit-o este nouă pentru dvs. 
"?" Puneţi un "?" pe margine dacă găsiți informatii 


care vi se par confuze sau dacă doriți să știți mai mult despre un 
anumit lucru.” 

Astfel, pe măsură ce citesc, elevii vor pune pe margine patru 
semne diferite în funcție de cunoștințele şi întelegerea lor. Nu e 
nevoie să pună câte un semn pe fiecare rând sau fiecare idee 
prezentată, ci să folosească semnele astfel încât să fie relevante 
pentru reacţia lor la informaţiile prezentate în text. S-ar putea să nu 
fie nevoie decât de unul sau două semne pentru fiecare paragraf 
sau ...mai multe, sau mai puține. Când au terminat de citit, fac o 
scurtă pauză pentru a reflecta la textul lecturat. Se poate reveni la 
lista cu lucrurile pe care ei le ştiau sau credeau că le ştiu. Ce 
cunoştinţe s-au confirmat? Ce convingeri au fost infirmate? Acestea 
ar trebui să servească drept referințe convenabile pentru 
informaţiile care confirmă sau infirmă cunoştinţele lor anterioare. De 
asemenea, ar trebui să ne indice orice informaţii sau idei noi sau 
confuze despre care elevii/studenții ar dori să afle mai mult. 

Deşi este o tehnică ce ajută subiecţii să rămână implicaţi sau 
activi în procesul învățării, SINELG este şi o metodă de 
monitorizare a înțelegerii (Vaughan şi Estes, 1986). Numărul de 
semne pe care le vor face elevii în clasă va depinde de vârsta şi 
maturitatea lor. Pentru elevii din clasele primare se recomandă 

folosirea a cel mult două semne. Vă sugerăm folosirea semnului "V 
" "asta ştiu”, şi "?" sau "-" pentru "asta nu ştiam”. Semnele pe care 
le fac elevii variază, de asemenea, în funcţie de scopul lecturii şi de 
experiența pe care o au în folosirea sistemului de adnotare. 

SINELG este un instrument util pentru că le permite elevilor să 
înțeleagă ceea ce citesc. Toţi cititorii cunosc fenomenul care constă 
în terminarea lecturii unei pagini fără a-ţi aminti nici măcar un lucru 
din ceea ce tocmai ai citit - este cel mai bun exemplu de lectură 
fără înțelegere, fără implicare cognitivă activă în procesul lecturării, 
şi de absență a monitorizării înțelegerii. Prea adesea elevii 
abordează lectura sau alte experiențe de învăţare cu aceeaşi lipsă 
de implicare cognitivă. Stadiul realizării sensului este esențial în 
procesul de învățare, dar şansa de a învăţa poate trece pe lângă 
noi dacă nu suntem implicaţi în acest proces, dacă nu 
personalizăm actul învățării. 

Această tehnică susține eforturile elevilor în monitorizarea 
propriei înțelegeri. Cei care învăță sau citesc în mod eficient îşi 
monitorizează propria înțelegere când întâlnesc informații noi. În 
timpul lecturii, cititorii buni vor reveni asupra pasajelor pe care nu le 
înțeleg. Cei care ascultă o prelegere pun întrebări sau notează 
ceea ce nu înțeleg pentru a cere lămuriri ulterior. Cei care învaţă în 
mod pasiv trec pur şi simplu peste aceste goluri în înțelegere, fără 
a sesiza confuzia, neînțelegerea sau omisiunea. În plus, când elevii 
îşi monitorizează propria înțelegere, ei sunt activi în procesul de 
introducere a noilor informaţii în schemele de cunoaştere pe care le 
posedă deja. Ei corelează în mod deliberat noul cu ceea ce le este 
cunoscut. Ei construiesc punți între cunoscut şi nou pentru a ajunge 
la o nouă înțelegere. Se încurajează stabilirea de scopuri, analiza 
critică, analiza comparată şi sinteza. Adesea uitată în predare, 
reflectia este etapă în care elevii îşi consolidează cunoştinţele noi şi 
îşi restructurează activ schema pentru a include în ea noi concepte. 

Aceasta este faza în care elevii îşi însuşesc cu adevărat 
cunoştinţele noi. Aici are loc învățarea durabilă. Cum ştim, 
învățarea înseamnă schimbare, una autentică şi durabilă, ce se 
manifestă sub forma unui alt mod de a înțelege, a unui nou set de 
comportamente, sau a unei convingeri noi. 

Această etapă a fost parcursă întâi prin revizuirea listei 
întocmite înainte de lectură pentru a vedea ce cunoştinţe au fost 
confirmate sau infirmate. Apoi s-a făcut un tabel pentru a 
reprezenta grafic diversele semne făcute în timpul lecturii cu 
metoda SINELG. A urmat o discuţie în grup pentru a decide dacă e 
nevoie de informaţii suplimentare. Prin aceste activități, cititorul a 
fost obligat să revadă textul şi să reflecteze asupra conţinutului. 

Faza de reflecţie urmăreşte câteva lucruri esențiale. Întâi, se 
aşteaptă ca elevii să înceapă să exprime în propriile lor cuvinte 
ideile şi informaţiile întâlnite. Acest lucru este necesar pentru 
construirea unor scheme noi. Învățarea durabilă şi înțelegerea 
aprofundată sunt procese individualizate. Ne amintim mai bine 
ceea ce putem formula cu propriile noastre cuvinte, în contextul 
nostru personal. 

Înțelegerea este durabilă când informaţiile sunt plasate într-un 
cadru contextual care are sens (Pearson şi Fielding, 1991). 
Reformulând ceea ce înțelegem cu vocabularul nostru personal, se 
creează o contextualizare proprie ce are sens. 

Al doilea scop al acestei faze este de a genera un schimb de 
idei sănătos între elevi, prin care să le dezvoltăm vocabularul şi 
capacitatea de exprimare, precum şi să le expunem diverse 
scheme pe care ei să le analizeze în timp ce şi le construiesc pe 
ale lor. Antrenaţi în discuții - în etapa de reflecţie, elevii se 
confruntă cu o varietate de modele de gândire. Este un moment al 
schimbării şi reconceptualizării în procesul de învăţare. Expunerea 
la multiple moduri de integrare a informaţiilor noi şi astfel, acest 

moment, are ca efect construirea unor scheme mai flexibile, care 
pot fi aplicate mai bine în practică. Cele patru semne folosite pentru 
însemnarea pe marginea textului oferit spre lectură pot constitui 
coloanele unui tabel, elevii reuşind o mai bună monitorizare a 
înțelegerii textului şi o contextualizare a învățării. 


Aplicaţie 
Argumentaţi afirmaţia: In centrarea pe elev, caracterul 
experiential al învățării înlocuieşte caracterul livresc al învățării. 


Pentru a-şi dezvolta capacitatea de a realiza corelaţii, de a 
sintetiza, subiecţii pot valorifica tehnicile tip diagramă - ex. 
Ciorchine (vezi, tehnicile denumite Punţi de cuvinte, Diagrame 
Venn din cursurile Lectura şi Scrierea pentru Dezvoltarea Gândirii 
Critice, iniţiate prin oferta Fundaţiei pentru o Societate Deschisă) 


Ciorchinele este o metodă de brainstorming nelineară. El poate 
fi folosit atât în faza de evocare, la debutul învățării, pentru a 
cunoaşte prerechizitele individului sau ale grupului, dar poate fi 
utilizată şi în faza de reflecţie (timpul final al învăţării). El este 
utilizat pentru a stimula gândirea înainte de a studia mai temeinic 
un anumit subiect sau pentru a rezuma ceea ce s-a studiat, ca 
modalitate de a construi asociaţii noi, sau de a reprezenta noi 
sensuri. Este o activitate care poate servi drept instrument eficient 
în dezvoltarea deprinderilor de scriere, mai ales la cei care sunt 
recalcitranti la scris. Este, însă, înainte de toate, o tehnică de găsire 
a căii de acces la propriile cunoştinţe, înțelegeri sau convingeri 
legate de o anume temă. Fiind o activitate de scriere, serveşte şi la 
a-l informa pe subiect (sau pe educator despre subiecţi) despre 
anumite cunoştinţe sau conexiuni pe care acesta nu era conştient 
că le are în minte. 

Etapele realizării unui ciorchine sunt simple şi uşor de reținut: 

1. Scrieţi un cuvânt sau o propoziție-nucleu în mijlocul unei 
pagini sau table. 

2. Începeţi să scrieţi cuvinte sau sintagme care vă vin în minte 
legate de tema respectivă. 

3. Pe măsură ce scrieţi aceste cuvinte, începeți să trageţi linii 
între ideile care se leagă în vreun fel. 

4. Scrieţi atâtea idei câte vă vin în minte până expiră timpul sau 
nu mai aveți nici o altă idee. 

Există câteva reguli de bază care trebuie respectate: 

1. Scrieţi tot ce vă trece prin minte. Nu emiteți judecăţi în 
legătura cu gândurile care vă vin, notați-le doar pe hârtie. 

2. Nu vă preocupaţi de ortografie, punctuație sau alte reguli ale 
textului scris. 

3. Nu vă opriţi din scris până n-a trecut destul timp, astfel încât 
să poată ieşi la lumină toate ideile. Dacă ideile refuză să vină, 
zăboviți asupra hârtiei şi până la urmă vor apărea. 

4. Lăsaţi să apară cât mai multe conexiuni. Nu limitați nici 
numărul ideilor, nici fluxul conexiunilor. 

Aşa cum au arătat Steele şi Steele (1991), ciorchinele este o 
strategie flexibilă. Poate fi realizat individual sau ca activitate de 
grup. Folosit în grup, el poate servi ca şi cadru pentru ideile 
grupului, ceea ce le oferă elevilor ocazia de a afla asociaţiile şi 
relațiile stabilite de ceilalți. Fie că e utilizat individual, fie că e utilizat 
în grup, e important să reținem trei reguli: a) să nu ne oprim din 
scris în timpul care ni se acordă; b) să nu facem judecăţi despre 
ceea ce gândim. Am descoperit că ciorchinele făcut individual e o 
pauză binevenită din brainstorming-ul de grup pentru că este rapid 
şi le permite tuturor elevilor, nu doar celor care sunt tot timpul cu 
mâna sus, să se implice activ în procesul de gândire. Experiența 
ne-a învățat, însă - dacă procedeul se aplică individual, subiectul 

trebuie să fie familiar elevilor (care, în acest caz, nu mai pot culege 
informaţii de la membrii grupului). După expirarea timpului, 
ciorchinii individuali pot fi comunicaţi perechii sau grupului. 


Aplicaţie 
Construiți, individual, un ciorchine pentru unul dintre capitolele 
acestui curs. Dezbateţi apoi cu un coleg sau cu întreaga grupă 
pentru a negocia un ciorchine singular al aceluiaşi capitol. 


Interviul în trei trepte 

Aceasta este o tehnică de învățare prin colaborare (Kagan, 
1990), în care partenerii se intervievează reciproc, în legătură cu un 
anumit subiect. De exemplu, într-un grup de trei, elevul A îl 
intervievează pe B, iar C înregistrează, în scris, aspectele 
principale ale discuţiei. După fiecare interviu rolurile se schimbă, 
permițându-li-se tuturor membrilor să fie răspundă la întrebări. 

Într-un grup de patru, cele trei trepte pot fi următoarele: A îl 
intervievează pe B, C pe D şi apoi rolurile se schimbă în cadrul 
fiecărui grup, urmând ca, în final, în grupul de patru fiecare individ 
să rezume răspunsul partenerului. 

Interviul în trei trepte poate fi inclus în orice tip de lecţie, iar 
conținutul său poate să se refere la orice subiect. Se poate folosi, 
de exemplu, următoarea structură: 

e pentru a anticipa conținutul care urmează să se discute: 
"Ce aspecte legate de această problemă aţi dori să discutaţi?" sau 
"Ce ştiţi deja despre această temă?" 

e pentru a împărtăşi din experiența personală sau pentru a 
exprima opinii: "Care sunt calitățile pe care le prețuiţi cel mai mult la 
un prieten? Enumeraţi trei." sau "Dacă v-aţi putea ‘întoarce în viitor! 
unde v-aţi duce? Ce epocă aţi alege? Ce schimbări sociale ati 
face?" 

e pentru a rezuma ceea ce s-a predat în lecţie: "Ce aţi mai 
vrea să aflaţi în continuarea lecţiei de astăzi?" sau "Care vi s-a 
părut cea mai semnificativă idee din lecţie şi de ce?" sau "Ce veti 
face pentru a aplica ceea ce aţi învăţat azi?" 

e pentru a verifica tema: "Care au fost punctele cheie din 
lectura pe care aţi avut-o de pregătit?" sau "Care a fost cea mai 
interesantă parte a temei - sau cea mai dificilă?" 

e pentru a discuta diverse concepte: "Cum se preocupă 
familia voastră de problemele mediului?" sau "Cum ați rezolvat 
problema de matematică?" sau "Care este ipoteza sau predicția 
voastră în acest moment?" 


Controversa academică 

1. Profesorul pregăteşte pentru discuţie una sau mai multe 
afirmaţii care pot da naştere cel puţin la două puncte de vedere 
diferite. 

2. Elevii sunt distribuiţi în grupuri de patru. 

3. În interiorul grupurilor, fiecărei perechi i se dă un punct de 
vedere pe care trebuie să-l apere. 

4. Fiecare pereche face o listă de argumente în sprijinul 
acestui punct de vedere. 

5. Perechile se despart temporar pentru a forma alte perechi, 
cu colegi care susțin acelaşi punct de vedere şi îşi comunica unii 
altora argumentele găsite. 

6. Elevii revin în perechile inițiale şi îşi formulează poziţia 
urmată de argumente: “Sustinem că... pentru că X, Y, Z.” 

7. Fiecare pereche îşi prezintă în felul acesta poziția, în timp 
ce perechea cealaltă ascultă şi ia notițe. 

8. Cele două perechi dezbat apoi problema. 

9. (Opţional) Perechilor li se poate spune să schimbe pozițiile 
între ele şi să reia paşi de la 4 la 8. 

10. În sfârşit, elevii nu mai apără nici un punct de vedere, ci 
încearcă să ajungă la consens, în lumina celor mai bune 
argumente care au fost aduse în discuție. 

Susținerea poziției părții adverse 

Pentru această activitate trebuie urmaţi toți paşii activității 
precedente prezentați la controversa academică, mai puțin ultimul. 
După ce grupul a selectat cinci sau şase argumente în sprijinul 
punctului său de vedere, o parte formulează în fața celeilalte aceste 
argumente, fără însă a-şi formula poziția. Elevii din celălalt grup 
discută câteva minute şi formulează o poziţie care (7) prezintă 
punctul de vedere al celuilalt grup (dedus de ei) şi (2) oferă 
argumente în sprijinul acestui punct de vedere. 

Acelaşi grup îşi expune apoi argumentele în sprijinul propriului 
punct de vedere iar grupul advers formulează acest punct de 
vedere şi aduce argumente suplimentare, după o discuţie de 
câteva minute. 

Urmează apoi dezbaterea propriu-zisă, fiecare grup susținând 
punctul de vedere inițial al adversarilor. 

După 10-15 minute de dezbatere, fiecare grup trebuie să 
formuleze o concluzie, care constă în reafirmarea poziției grupului, 
însoțită de cele mai puternice argumente care s-au adus. 


Controversa constructivă 

Această strategie, ca şi cea prezentată mai sus, este menită 
să-i ajute pe elevi să-şi pregătească şi să-şi prezinte argumentele, 
precum şi să-şi asculte cu atenţie colegii. Se recomandă ca 
această strategie să fie încercată la început pe o temă care nu îi 
implică afectiv pe elevi, prezentată însă într-un mod atractiv, prin 
intermediul unei povestiri sau al unui studiu de caz, de exemplu. 

După ce se prezintă tema, se formulează întrebarea binară şi 
clasa este împărțită în două grupuri, fiecare adoptând un punct de 


234 


vedere diferit. 

Materialul dat de profesor se citeşte apoi de către elevi în 
perechi, fiecare pereche pregătind o listă de argumente în sprijinul 
punctului lor de vedere. Perechile pot apoi să-şi discute listele cu 
ceilalţi elevi din jumătatea lor de clasă. 

În continuare, membrii unuia din cele două grupuri îşi prezintă 
argumentele. Celălalt grup poate pune întrebări de clarificare în 
această etapă, fără a contrazice însă argumentele prezentate. Al 
doilea grup îşi prezintă apoi argumentele în aceleaşi condiții. 

Elevii se reîntâlnesc apoi în grupurile inițiale şi discută 
argumentele părţii adverse, hotărând care sunt cele mai puternice 
cinci. Apoi cele două grupuri prezintă pe rând listele lor cu cele 
cinci argumente ale celorlalți. Din nou se pot pune doar întrebări de 
clarificare. Discuţia este, în continuare, deschisă pentru întreaga 
clasă, elevii reluând argumentele care li s-au părut cele mai 
puternice de o parte sau de cealaltă. Profesorul le poate nota pe 
tablă, discutând cu elevii de ce un argument sau altul este puternic 
sau nu. 

În cele din urmă, elevii pot fi invitați să decidă care le este cu 
adevărat punctul de vedere personal şi să-l exprime în scris, 
împreună cu argumentele lor. Această compunere poate avea 
structura: 

1. Formularea punctului de vedere. 

2. Argumente în sprijinul acestuia. 

3. Concluzie (în care se arată de ce punctul de vedere 
respectiv este sprijinit de argumentele date). 


Mai multe capete la un loc 
1. Elevii formează grupuri de trei sau patru. 
2. În grupurile mici, se numără de la 1 la 3 sau 4. 
3. Profesorul pune o întrebare sau dă o problemă. 

4. Elevii se gândesc singuri la soluție. 

5. Elevii discută apoi problema în grup. 

6. Profesorul spune apoi un număr şi toți elevii care au acel 
număr raportează clasei ce s-a discutat în grupul lor. 


Creioanele la mijloc 

Când elevii încep să-şi expună ideile în grupul tipic de învăţare 
prin colaborare (3-7 membri), fiecare elev îşi semnalează 
contribuţia punându-şi creionul pe masă. Odată ce un elev şi-a 
expus punctul de vedere (adică a luat cuvântul o dată), el nu mai 
are dreptul să vorbească până când toate creioanele se află pe 
masă, semn că fiecare a avut prilejul să vorbească o dată. Este 
important să le amintim elevilor că toți membrii grupului sunt egali şi 
nimeni nu are voie să domine. Transformând-o în tehnică 
evaluativă, educatorul poate alege un creion şi poate întreba în ce 
a constat contribuţia posesorului acelui creion la discuţia care s-a 
desfăşurat. 


O tehnică utilă în personalizarea învăţării este şi Mâna oarbă, 
care responsabilizează subiecții asupra învăţării, chiar activitate de 
grup fiind. 

e Profesorul împarte materialul care trebuie studiat în mai 
multe părţi. Fiecărui elev din fiecare grup i se dă o parte din text 
sau eventual, două. 

e Fiecare elev parcurge materialul până ajunge să se 
familiarizeze cu el suficient de bine ca să îl poată prezenta 
colegilor. 

e Elevii din fiecare grup lucrează împreună pentru a 
determina care este ordinea fragmentelor în textul original. 

e Elevii îşi descriu fragmentele şi îşi pun întrebări dar nu au 

voie să se uite la părțile celorlalți. 

e După ce materialul a fost organizat, elevii discută dacă 
secvența este logică, încearcă să rezolve problema, sesizează 
implicaţiile etc. Ei pot rearanja fragmentele dacă, în timp ce 
lucrează cu textul, ajung la concluzia că e necesar. 

e Elevii reflectează la strategia pe care au folosit-o pentru a 
organiza materialul. Cine ce a făcut? Ce plan au folosit? Ce indicii 
au folosit? 


O altă tehnică folosită pentru a asigura individualizarea învățării 
este cea a Jurnalului dublu. Pentru a face un asemenea jurnal, 
elevii trebuie să împartă o pagină în două, trăgând pe mijloc o linie 
verticală. În partea stângă li se va cere să noteze ce i-a impresionat 
în mod deosebit dintr-o secvență de învățare experienţială - pentru 
că i-a surprins, pentru că nu sunt de acord cu ceva, sau pentru că o 
consideră relevantă pentru stilul sau tehnica autorului. În partea 
dreaptă li se va cere să comenteze acel pasaj/o situație dată: La ce 
i-a făcut să se gândească? Ce întrebare au în legătură cu acel 
fragment/situație? Ce i-a făcut să-l noteze? La ce i-a făcut să se 
gândească? De ce i-a intrigat? Pe măsura ce citesc sau îşi 
amintesc situația, elevii se opresc şi notează în jurnal. Dacă se 
utilizează pe un text dat, se pot cere un număr minim de fragmente 
comentate, în funcție de dimensiunile acestuia. 

Tehnica aceasta poate fi utilă şi în timpul post-învăţare, ca 
tehnică de autoevaluare (sau evaluare amânată) dar şi în timpul 
final al învăţării, ca moment de reflecţie, dacă profesorul revine la 
text, cerându-le elevilor să spună ce comentarii au făcut în legătură 
cu pasaje diverse. Şi profesorul ar trebui să fi făcut comentarii, 
pentru a atrage atenţia asupra unor părţi din text pe care ţine 
neapărat să le discute cu elevii. 

Ca tehnică de reflecţie asupra unei lecturi, jurnalul dublu 
sprijină subiecţii să stabilească o legătură strânsă între text şi 
propria lor curiozitate şi experiență. Acest jurnal este deosebit de 
util în situații în care elevii au de citit texte mai lungi, în afara clasei. 


Tehnică de evaluare, eseul de cinci minute se foloseşte la 
sfârşitul orei, pentru a-i ajuta pe elevi să-şi adune ideile legate de 
tema lecţiei şi pentru a-i da profesorului o idee mai clară despre 
ceea ce s-a întâmplat, în plan intelectual, în acea oră. Acest eseu 
le cere elevilor două lucruri: să scrie un lucru pe care l-au învăţat 
din lecţia respectivă şi să formuleze o întrebare pe care o mai au în 
legătura cu aceasta. Profesorul strânge eseurile de îndată ce elevii 
le-au terminat de scris şi le foloseşte pentru a-şi proiecta lecţia 
următoare. 


Aplicație 
Clasa a IX-a, Dezbatere — Vorbind împreună cu adolescenții 
despre fumat 


Strategia didactică proiectată determină următoarea derulare a 
lecției: 

a. Cum te simți astăzi? — 5 min. Elevii îşi definesc starea, 
identificând imaginea (de pe o planşă afişată, ce conţine 12 
portrete) care îi reprezintă cel mai bine 

b. Problemele lumii contemporane — 10 min. Brainstorming 
colectiv: Care sunt problemele ce afectează întreaga omenire la 
ora actuală? (se listează pe tablă sub forma unui ciorchine, arătând 
relaționarea dintre probleme). 

c. Noi poluăm atmosfera? Noi, ca individualități? (posibile 
răspunsuri: maşina personală, fumatul....) — 2 min. 

d. De ce devine cineva fumător? Găsiţi motivele pentru care 
un adolescent poate apela la acest viciu! - 13 min. prin tehnica 
Phillips 6-6 — cu susținerea de către purtătorul de cuvânt a sumei 
de motive găsite de grupul său. 

e. Rețeaua de discuție şi dezbatere — 20 min. 

- Se realizează gruparea elevilor în perechi. Perechile de 
elevi scriu o listă de argumente pentru răspunsuri afirmative şi 
pentru răspunsuri negative la tema (5 min.): 

Este bine să se promulge o lege pentru a interzice fumatul în 
România? 

-  Perechile se grupează cu altă pereche şi în grupe de patru 
vor dezbate listele de argumente pentru a ajunge la un răspuns 
definitiv pro sau contra (5 min.) 

- Ca rezultat al rețelei de dezbateri se realizează divizarea 
clasei în două părți poziționate una la un capăt al clasei, cealaltă la 
celălalt capăt, elevii susținându-şi răspunsul ales (din cele două 
posibile) cu argumentele listate mai devreme. Elevii indecişi îşi vor 
schimba efectiv poziția atunci când îşi modifică şi opinia în legătură 
cu problema pusă (o linie valorică — 10 min.) 

Aprecierile se vor face în legătură cu activitatea de grup, dar şi 
individual. 

Ca temă de casă, elevii pot primi: 

e realizarea unui ciorchine dublu pentru a compara un 
fumător cu un nefumător, sau 

e un eseu cu titlul Eu, fumător (pasiv), sau 

e un ciorchine simplu pentru un personaj ireal: Adolescentul 
fumător 

Direcţii de valorificare 

Identificati tehnicile prin care elevii sunt invitați să dezbată 
problema supusă atenției lor, să găsească argumente, să-şi susțină 
punctele de vedere — pe tot parcursul lecției. 

Care credeți că sunt finalitățile urmărite prin temele de casă? 

Dintre temele enumerate, care aţi dori să o primiţi dvs. ? 
Motivaţi alegerea. 


De reflectat 
F.Savater, Curajul de a educa, Ed.Arc, trad.1997, p.13 emite o 
opinie clară despre paradoxul legat de calitatea educaţiei „Fără 
doar şi poate, efortul de a ne educa fiii mai bine decât am fost noi 


educați cuprinde un punct paradoxal, căci porneşte de la premisa 
că noi — cei defectuos educați — vom fi capabili să dăm o bună 
educație”. 


Aplicaţie 
Apelând la capitolele acestui curs şi, opțional la lucrarea 
Învăţarea în şcoală, D. Ausubel, FI. Robinson, 1981 (pp.67-101) 
găsiţi argumente pentru a sublinia opoziţia dintre învățarea prin 
receptare şi învățarea prin descoperire. 


Prin urmare, elevul se poate afla în postura de receptor sau de 
investigator, în cadrul fiecărei metode în proporții variabile. De unde 
dihotomia metode de învățare prin receptare, metode de învățare 
prin descoperire. Acest criteriu este, poate, singurul care ne dă o 
linie sigură a continuum-ului în care se înscriu toate metodele 
citate, de la cea mai expozitivă, la cea mai activă. Astfel, se pot 
stabili diferitele trepte (de activizare sau participare a elevului) pe 
care se află fiecare dintre metode, în acest continuum. Astfel, se 
porneşte de la expunere, care este încadrată categoric în învățarea 
prin receptare, alături de demonstraţia expozitivă (la înfăptuirea 

căreia elevul nu poate participa în nici un fel, neavând pregătirea 
necesară); se continuă cu treapta metodelor de descoperire dirijată, 
care înglobează: conversaţia euristică, lucrul dirijat cu manualul, 
demonstrația prin solicitarea şi a elevului, observarea dirijată, 
instruirea programată, studiul de caz dirijat, exerciţiul dirijat; în fine, 
se ajunge la treapta metodelor de învățare prin descoperire 
propriu-zisă, adică: exercițiul eursitic, observarea independentă, 
studiul de caz independent, rezolvarea de probleme, inclusiv 
metodele destinate creativității, adică brainstorming şi Phillips 6-6 
etc. (vezi aceste ultime două metode în C. Moise şi T. Cozma, 
1996). 


Învățarea prin descoperire 

Ca şi abordarea euristică, învățarea prin descoperire este 
strâns legată de euristică şi îl situează pe elev în ipostaza de 
subiect al cunoaşterii ştiinţifice, care îşi construieşte singur 
cunoaşterea şi, practic, re-elaborează cunoştinţele, însuşindu-şi 
metodologia de studiere a ştiinţei ca proces şi nu ca produs. 

Pentru evitarea unor confuzii, se impune realizarea unei 
diferențieri între “învăţarea prin descoperire” şi “a învăța să 
descoperi”; astfel, “învăţarea prin descoperire” presupune predarea 
anumitor cunoştinţe prin utilizarea unei metode de descoperire 
(valorificată atât în predare, cât şi în învăţare), în timp ce “a învăța 
să descoperi” se referă la predarea al cărei scop final este 
dezvoltarea la elevi a capacităţii de a face descoperiri. 

Învățarea prin descoperire se derulează într-un cadrul proble- 
matizat, ea fiind, practic, o continuare a problematizării, finalizarea 
ei. Subiecţii cunoscători sunt confruntaţi cu o situaţie-problemă 
pentru soluţionarea căreia, nu cunosc nici o metodă, dar o pot găsi 
prin actul de descoperire, care poate presupune: reactualizarea 
unor achiziții cognitive utile în contextul situaţiei-problemă; 

organizare şi corelare de date; structurare şi interpretare de date; 
experimentare mintală şi/sau practică; exersarea operațiilor gân- 
dirii; obținerea rezultatului descoperirii, respectiv identificarea unor 
corelaţii, reguli, legi, teorii, principii. În acelaşi timp orice demers 
euristic apelează şi dezvoltă o serie de caracteristici ce devin, în 
timp, chiar trăsături de personalitate: Intuitie, Inspiratie, Imaginaţie, 
Creativitate. 


Situația-problemă are valoare de proiect de acţiune sau de 
program de operații, care vor angaja subiectul cunoscător într-o 
acțiune de investigare, de cercetare şi descoperire. Aceasta face 
ca învăţarea prin descoperire să fie mai dificil de utilizat în raport cu 
celelalte metode, însă ea este foarte bogată în fluxuri informatio- 
nale inverse, atât de necesare cadrului didactic. Pentru a se 
declanşa acţiunea de cercetare şi pentru ca actul descoperirii să 
poată avea loc, situația-problemă trebuie să îndeplinească anumite 
cerințe: 

e să se înscrie în sistemul de operaţii concrete şi mentale de 
care sunt capabili elevii 

e oferta de cunoştinţe şi abilități să nu fie nici prea săracă 
nici prea complicată, pentru a putea angaja elevii în rezolvarea 
eficientă a situației-problemă 

e elevii să perceapă şi să memoreze date, fapte, informații 
etc. 

e elevii să prelucreze şi să asimileze rațional materialul 
acumulat 

e elevii să formuleze generalizări şi să asimileze rațional 
materialul acumulat 

e elevii să formuleze generalizări şi să le integreze în 
sisteme, în ipoteze operatorii. 

În practica instruirii întâlnim procese de învăţare prin 
descoperire dirijată, întrucât profesorul este cel care îndrumă 
procesul de descoperire efectuat de elevi, prin intermediul 
sugestiilor, al indicațiilor, al punctelor de sprijin etc.; descoperirile 
nu sunt autentice, avem de-a face cu pseudo-descoperiri sau semi- 
descoperiri. Aceste, în funcţie de specificul problemei abordate, de 
particularitățile clasei de elevi etc., pot fi de trei tipuri (M.lonescu, 
2001); 

e descoperiri inductive - bazate pe raționamente de tip 
inductiv; 

e descoperiri deductive - bazate pe raționamente de tip 
deductiv; 

e descoperiri analogice - bazate pe raționamente prin 
analogie. 

Sintetizând opiniile pedagogilor contemporani, în legătură cu 
metodologia de tip euristic, etapele parcurse de cei care efectuează 
activități de cercetare şi descoperire sunt următoarele: 

e confruntarea cu  situația-problemă (etapă în care se 
realizează şi declanşarea dorinței lor de căutare şi explorare) 

e realizarea actului descoperirii, respectiv structurarea şi 
interpretarea datelor, exersarea operaţiilor gândirii şi evidenţierea 
noului 

e verbalizarea generalizărilor, respectiv formularea conclu- 
ziilor şi generalizarea lor 

e exersarea în ceea ce s-a descoperit, adică aplicarea 
rezultatului descoperirii în diferite contexte situaționale. 

Dintre avantajele identificate atât în plan teoretic, cât şi practic, 
amintim: 

e creează premisele necesare unei activități intelectuale 
intense; 

e rezultatele descoperirilor constituie achiziţii trainice, dura- 
bile şi contribuie la asigurarea motivatiei intrinseci; 

e contribuie la familiarizarea celor care învață cu metodele 
euristice de descoperire; 

e permite menținerea sub control a progresiei învățării, 
asigurând transmiterea unor fluxuri informaționale bogate de la 
elev la profesor. 


Aplicaţie: Inventăm tehnici. 
Ce tehnici putem utiliza pentru a realiza învățarea prin desco- 
perire, astfel încât să respectăm principiile centrării pe subiectul 
ce învață? 


Discutia Panel reprezintă o metodă recentă de învățare prin 
descoperire, bazată pe implicarea activă a elevilor în predare. 4-5- 
elevi se vor pregăti special, pentru a putea susţine în fata colegilor 
această temă. Aceştia se vor constitui într-un grup de “experți”, care 
se va plasa spaţial în fața clasei şi fiecare pe rând, va prezenta 
problematica din perspectiva sa. Sugestii de pregătire şi lucrări de 
consultat pentru experți va oferi profesorul. Metoda aceasta de 
familiarizare cu un domeniu informațional se poate complica printr-un 
joc de rol, adică — cei 4-5- elevi vor deveni pe durata dezbaterii nişte 
experți: un medic pediatru, un profesor, un părinte al unui elev de 
clasa a X-a, un profesor diriginte, un elev. În acest fel auditoriul, 
reprezentat de ceilalți elevi ai clasei, vor cunoaşte în acelaşi timp 
cinci perspective de abordare a problemei. Fiecărui expert i se vor 
acorda 5-7 minute pentru a-şi prezenta punctul de vedere iniţial. 
După ce fiecare expert îşi va fi susținut pledoaria, se introduce o 
rundă de mesaje din partea publicului. În ce constă aceasta? În 
timpul expunerilor elevii din auditoriu se comportă ca un public la o 
conferință, fără să întrerupă vorbitorul; însă, fiecare are întrebări, 

probleme la care doreşte răspuns, astfel că, membrii auditoriului vor 
avea dreptul să adreseze întrebări, să-şi expună propria părere sau 
să exemplifice din propria experiență — dar nu oral ci, scriind toate 
acestea pe biletele. Biletele sunt adunate, discret, din sală de două 
persoane desemnate special (doi elevi). Aceştia vor şi “sorta” 
mesajele grupându-le în: propuneri, aprecieri la adresa experților, 
completări la temă şi întrebări. Întrebările se grupează la rândul lor 
pentru fiecare expert în parte. După primele intervenții ale experţilor 
se introduce prima rundă de mesaje şi întrebări. Apoi, experții, ajutaţi 
de profesor, vor răspunde oferind eventual noi direcții de discuție. 
După 45 minute (discuţia Panel poate dura şi 3-4 ore), profesorul va 
concluziona precizând elementele ce trebuie reţinute de pe tot 
parcursul activității. Eventual, în final se pot exprima păreri de către 
fiecare elev în parte. 


Tehnica Gânditi - Lucraţi în perechi - Comunicaţi 

Este o tehnică ce valorizează fiecare individ ce participă la o 
activitate de învăţare colectivă. 

1. Profesorul pune o întrebare sau dă o problemă. 

2. Fiecare elev se gândeşte singur la răspuns. 

3. Elevii formează perechi, fiecare vine cu soluția proprie şi 
discută în continuare problema. 

4. Perechile se alătură altor perechi pentru a discuta soluția 
sau se lucrează direct cu întregul grup 


Direcţii de valorificare 
În cinci minute, individual, ierarhizaţi studiile de caz de mai jos, 
de la cea mai eficientă activitate spre cea mai puțin utilă subiecților. 
În alte cinci minute, lucrând în perechi, încercați să vă 
argumentaţi alegerile făcute; realizați o singură ierarhie, construind 
o listă a argumentelor. 

Cazul nr.1 

Maria este învățătoare la o şcoală bună din județul laşi. Mâine are 
şedinţă cu părinţii. Pentru că are un pic de trac se pregăteşte temeinic 
pentru întâlnirea cu părinții elevilor ei: „Mă voi aşeza la catedră pentru 
a avea mai multă autoritate. Apoi voi începe cu notele, prezența, 
întârziatul la prima oră, lipsa celor necesare orelor de abilităţi practice; 
de ce nu-şi controlează copiii; cazurile de indisciplină le comentez 
individual; în ultimul rând — ce probleme au ei”. 


Cazul nr.2 

Mioara este dirigintă la clasa a Vl-a la o şcoală generală, dintr- 
un cartier muncitoresc. Are mulți părinți şomeri, familii monopa- 
rentale din diverse motive, ...totuşi trebuie să se achite de fondul 
şcolii cerut de direcțiune. „Am să dau un exemplu, d-na X care a 
reuşit să achite cei 25.000 lei, deşi este singură şi cu probleme 
imense. Îi voi ruga să facă un efort măcar pentru această sumă 
minimă admisă, dacă nu trebuie să-mi construiesc nişte ameninţări, 
nu? După aceea voi trece şi la problemele clasei: absente, 
rezultatele şcolare, revista clasei ce trebuie sponsorizată — cine 
tehnoredactează, cine cunoaşte pe la edituri etc., realizarea unui 
dulap pentru încălțămintea de schimb, excursia pentru olimpicii 
clasei şi cam asta” 


Cazul nr.3 

Doru este profesor de fizică, dar şi diriginte la clasa a X-a H. 
Este calm. Doar întâlnirile cu părinții îi ridică tensiunea. Clasa sa 
este foarte dezordonată, gălăgioasă şi cu rezultate slabe la 
învățătură; are tot timpul replici dure din partea colegilor săi. „Alt 
chin: noua întâlnire cu părinţii. Ce să le spun? Ce să mai fac? Am 
să chem un psiholog să le vorbească despre vârsta adolescenţei! 

Da, cred că vor asculta cuminţi şi apoi le voi transmite pe scurt 
situația şcolară a elevilor la acest final de semestru.” 


Cazul nr.4 

Mihaela este profesoară de doi ani. Şi-a pregătit bine inspecția 
iar în vară va avea examen de definitivat. Îi place ceea ce face. 
Singurele probleme sunt dirigenția şi şedinţele cu părinții. Dirigenţia 
îi cere mult timp să găsească subiecte interesante pentru elevii ei 
de clasa a XI-a. „Cred că la tema aceasta cu timpul liber pot discuta 
şi cu părinţii. Poate chiar vom face o întâlnire elevi — părinți. Voi 
pregăti nişte teme de reflectie pentru a fi sigură că vom atinge 
problemele care mă dor, pe mine ca profesor şi care îi tentează pe 
elevii mei: stilul de muncă intelectuală şi tehnici de învăţare 
eficientă; ce înțeleg prin timp liber, ce înseamnă hobby, ce cred 
despre prieteniile dintre băieți şi fete, ce este cu Internet Café 
şi...voi mai vedea... Dar neapărat voi ruga părinţii să le vorbească 
despre timp şi prețuirea lui. Cât mă pregătesc, cum mă pregătesc 
pentru viitoarea profesie, da, cred că e bine. Poate vom merge apoi 
în Grădina Botanică pentru o plimbare de o oră, toți - părinții, elevii 
şi eu.” 

Cercul învățării: strategie de reflecţie asupra învățării, 
(Stenhouse, 1975; Carr şi Kemmis, 1986) 


lată o strategie care poate fi considerată drept modalitate pentru: 
e reflecţie asupra propriei experiențe de învățare; 
e formare de abilități în formularea de obiective care să 


vizeze învățarea centrată pe subiect. “Coltul” 
analitico-descriptiv 
Practica din clasă/predarea, managementul clasei 


REVIZUIREA PLANULUI: 
Ce idei? 
Ce norme? 
Ce continut? 
Ce situație de MONITORIZAREA 
învățare? ŞI DESCRIEREA 


Ce tipuri de PRACTICII 
activităţi? 


REFLECȚIA NORMATIVĂ: 

Practica mea este bună 

sau trebuie îmbunătăţită? 

Ce poate, ce trebuie 

scuba? REFLECȚIA ANALITICĂ: 
Ce a fost profitabil, eficient 
şi eficace ? 


“Coltul Ce a adus eficiență activităţii mele? 


normativ 

C. Timpul post-invățare 


Este reprezentat de momentul evaluativ, cu rolul său de a 
motiva subiectul să continue învățarea, iar din perspectiva 
educatorului — să fundamenteze ameliorarea. 

Evaluarea apare în cadrul procesului de învățământ ca o 
activitate complexă de apreciere a modului comun de lucru al 
profesorului şi elevilor săi, în efortul de realizare a obiectivelor 
didactice, proiectate la un nivel de performanță cât mai ridicat. 
Începerea şcolii aduce, pentru prima oară, alte experiențe şi copilul 
învață curând că el/ea este popular sau nu printre alți copii, că 
temele de şcoală pot fi făcute cu uşurinţă sau nu etc. O mulţime de 
caracteristici mentale şi fizice sunt învățate în conformitate cu cât 
de bogată şi variată devine viaţa la şcoală. Se poate spune că, în 
funcţie de cât de multă experiență are o persoană, cu atât mai 
bogată este imaginea de sine. Procesul dezvoltării imaginii de sine 
se referă la “teoria oglinzii sinelui” (Cooley, 1902), adică individul îşi 
formează imaginea de sine în funcţie de informaţiile pe care le 
primeşte de la ceilalți. Odată cu dezvoltarea imaginii de sine, copilul 
învață că există caracteristici ideale pe care el ar trebui să le 
posede, că există standarde ideale de comportament şi de 
asemenea, aptitudine deosebite care sunt apreciate (de ceilalți). 

Nivelul stimei de sine este determinat de evaluarea de către 
individ a discrepanţelor dintre imaginea de sine şi sinele ideal. 
Copilul cu o crescută stimă de sine poate fi încrezător în situații 
sociale şi abordarea temelor de la şcoală. Va avea o curiozitate 
naturală pentru învățat şi va deveni nerăbdător şi entuziast când i 
se va propune o nouă provocare. La polul opus se află copilul cu 
un nivel scăzut al stimei de sine care nu va avea încredere în 
capacitățile sale de a reuşi. Prin urmare, copilul ar putea încerca să 
evite situațiile pe care el le vede ca umilitoare în caz de nereuşită. 

Pentru elev, stima de sine este afectată şi influențată, în principal, 
de oamenii importanți din viața sa, de obicei, părinţii, profesorii şi 
egalii lor. 

Una dintre cele mai însemnate concluzii ale cercetărilor în 
domeniu este faptul că există o corelație între stima de sine a 
elevilor şi stima de sine a profesorului. Copiii cu o crescută stimă 
de sine care intră, de obicei, în contact cu profesori care dețin o 
scăzută stimă de sine, vor tinde, în cele din urmă, spre o stimă de 
sine scăzută, asociată cu niveluri scăzute ale realizării. Într-o notă 
pozitivă, se poate întâmpla şi situaţia inversă: copii cu o stimă de 
sine scăzută îşi pot mări această stimă prin contactul regulat cu 
profesori care au o stimă de sine crescută (Burns, 1982). Este 
evident, din toate cercetările, că profesorii au o influență foarte 
puternică asupra stimei de sine a copiilor (elevilor) şi pot astfel 
influenţa realizările şi comportamentul lor. Probabil că profesorii ştiu 
deja acest lucru şi sporesc stima de sine a copiilor în mod intuitiv. 
Oricum, o cunoştinţă a cercetării, împreună cu cunoaşterea teoriei 
de concept a stimei de sine, vor da profesorului rațiunea potrivită 
pentru a şti cum să crească stima de sine (a elevilor) în mod 
sistematic. Cercetările sugerează că profesorii pot spori stima de 
sine în trei moduri: printru-un program sistematic ce cuprinde 
activități pe durata unui trimestru/semestru; prin consiliere 
individuala; prin crearea unei atmosfere pozitive în clasă. Factorii 
cei mai importanți în vederea creării unei atmosfere pozitive în 
clasă (şi a sporirii stimei de sine a elevilor, ca efect) sunt stima de 
sine şi aptitudinile de comunicare ale profesorului. Sporirea, de 
către profesori, a stimei de sine a elevilor nu trebuie să aibă, în 
mod obligatoriu, forma unui program sistematic. 

6.4. Caracteristici ale tehnicilor centrate pe subiectul învăţării 


G. Văideanu este unul dintre autorii care încearcă o definire, 
prin detalierea riguroasă a notelor caracteristice metodei didactice. 
Astfel, (cf. 1986, Il), metoda didactică s-ar putea caracteriza 
complet prin: agenţii care o mânuiesc; beneficiarii ei; variantele în 
care apare; competențele şi posibilitățile pe care i le asigură celui 
care o pune în valoare. Concret, în concepția autorului, ea 
reprezintă "modalitatea de lucru", cu caracter polifuncţional, care: 

e este selecționată de profesor şi pusă în aplicare împreună 
cu elevii, în lecţii şi în activitatea extradidactică, în beneficiul 
elevilor; 

e presupune în toate cazurile conlucrarea dintre profesori şi 
elevi, în interesul identificării adevărului; 

e se utilizează diferențiat, în funcţie de interesele, trebuinţele, 
nivelul elevilor şi în scopul prioritar al formării acestora din urmă; 

e îl atestă pe profesor ca purtător al conținuturilor de 
învățământ, ca animator şi evaluator al procesului respectiv, 
certificând totodată obligaţiile ce decurg pentru el din aceasta. 

Câteva dintre reperele fundamentale vizate în analiza unei 
tehnici sunt: 1. stabilirea demersurilor pregătitoare ce trebuie ope- 
rate de profesor pentru a aplica metoda în cauză; 2. evidențierea 
proceselor psihice declanşate de acțiunea, intervenţia profesorului 
asupra celui educat şi, totodată, precizarea categoriilor de 
beneficiari asupra cărora este aplicabilă metoda; 3. identificarea 
tipurilor de strategii didactice în care metoda devine operaţională; 
4. delimitarea claselor de obiective pedagogice care impun apelul 
la metoda selectată; 5. stabilirea tipurilor de relații pedagogice pe 
care le declanşează utilizarea metodelor de predare-învăţare- 
evaluare; 6. indicarea, în principiu, a gradului de antrenare/ 

participare individuală şi în grup a elevilor la procesul de învăță- 
mânt ca efect al utilizării unei metode anumite; 7. specificarea 
modalității de evaluare aferentă metodei didactice întrebuințate; 8. 
identificarea avantajelor şi dezavantajelor antrenate de metodă, pe 
termen scurt şi lung, atât pentru profesor, cât şi pentru elevi; 9. 
inventarierea caracteristicilor metodei utilizate, prin raportarea ei la 
diverse criterii de clasificare, la celelalte metode, la etapele lectiei, 
la particularităţile de vârstă ale elevilor etc.; 10. descrierea cât mai 
detaliată a acțiunii profesorului (mimică, gestică, formule lingvistice 
etc.) pe fiecare etapă a aplicării metodei. 


Sintetizând descrierile tehnicilor şi exemplele din acest capitol, 
putem enumera un set de caracteristici ale strategiilor şi implicit, ale 
tehnicilor centrate pe subiectul care învaţă: 

e fundamentează o acţiune educaţională constituită ca 
experiență construită; 

e asigură atingerea obiectivelor personale de învățare con- 
struite de subiect pornind de la  finalitățile unitare propuse 
colectivului; 

e susțin parcurgerea traseului cunoaşterii de sine: autodes- 
coperire, imagine de sine, stima de sine, autocontrol şi autodeter- 
minare; 

e concentrează un nucleu al învățării sociale constituit pe 
identitatea persoanei (ceea ce este subiectul care învaţă) şi inter- 
învăţare; 

e constituie inter-învăţarea valorificând o diversitate de expe- 
riențe de cunoaştere; 

e dezvoltă diverse tipuri de învățare, în funcţie de obiectivele 
propuse subiecţilor de organizatorul învățării (învățare experien- 
țială, învățare colaborativă etc.); 

e valorifică, ca şi punct de plecare în învățare (se elaborează 
sau se aleg pornind de la) ceea ce ştie, ceea ce ştie să facă şi ceea 
ce vrea să devină subiectul; 

e determină construirea intereselor pentru activitatea de 
învățare şi susțin dezvoltarea motivaţiilor pentru autoînvăţare; 

e susţin dezvoltarea inteligenței emoţionale, a creativităţii, ca 
şi semne de distincţie individuală; 

e au valențe terapeutice deosebite putând fi utilizate şi 
pentru mai buna cunoaştere a elevilor şi chiar pentru a îndepărta 
constructe nefaste ale personalității elevilor (timiditatea excesivă, 
logoreea sau lipsa firului logic, lipsa argumentării ideilor, 
indiferența, intoleranta etc.); 

e valorifică situaţii de învățare prin descoperire, dezvăluind 
capacități şi competențe ale subiectului (sieşi şi celorlalti 
participanți la activitate); 

e capacitează subiectul punându-l în situaţia de a exersa, a 
compune şi re-structura cunoaşterea de care dispune la un 
moment dat; 

e determină subiectul să caute noi surse de cunoaştere şi de 
aplicare a acesteia; 

e construiesc un tip de învăţare agreabil, plăcut şi eficient, în 
acelaşi timp, respectând particularităţile anatomo-fiziologice şi 
psihice ale subiectului/subiecților; 

e construiesc o învățare afectivă, fundamentând o pedagogie 
a grijii față de sine şi față de celălalt; 

e au valențe terapeutice deosebite putând fi utilizate şi 
pentru mai buna cunoaştere a elevilor şi chiar pentru a îndepărta 
constructe nefaste ale personalității elevilor (timiditatea excesivă, 
logoreea sau lipsa firului logic, lipsa argumentării ideilor, 
indiferența, intoleranta etc.); 

e nu forțează rezultatul imediat al învățării, adesea fiind 
structurate pe secvențe de evaluare amânată; 

e intră în combinație strategică cu tehnici de evaluare 
formativă şi autoevaluare; 

e valorifică, construindu-se pe exersarea tehnicilor de 
comunicare eficientă, de mediere şi negociere; 

e de cele mai multe ori, respectă un timp personalizat în 
învățare. 


Aplicaţie 
Pornind de la această listă a caracteristicilor ce identifică 
tehnicile centrate pe subiect, construiți o listă a dezavantajelor 
posibile sau a limitelor ce pot apărea în aplicarea unor astfel de 
metode sau tehnici (valorificaţi şi schemele din capitolul al 
doilea!). 


EES Pedagogia grijii 
Valorizarea 
individualității umane 


Eo aa fată 
de Eo aa devenire 


Autocunoaştere 
Cunoaşterea celuilalt 
Învățarea autodirijată 

Evaluare autentică 


Tehnici pentru Tehnici pentru 
timpii învățării timpul post-învățare 


Tehnici pentru 
timpul To al învățării 

Capitolul 7 


EVALUAREA EDUCAȚIONALĂ DIN PERSPECTIVA 
CENTRĂRII PE ELEV/SUBIECTUL ÎNVĂȚĂRII 


Obiective: 

> să se raporteze la evaluare din perspectiva reuşitei 
şcolare; 

> să prezinte condiţiile evaluării centrate pe subiectul 
acțiunii; 

> să realizeze sarcini comune de evaluare - ale 
profesorului/formatorului şi ale elevului/subiectului învăţării; 

> să identifice criterii de evaluare centrată pe elev/subiect. 
Cuvinte cheie: „reuşită socială”; „dezvoltare personală”; „funcţia 
socială a evaluării”; „evaluarea ca interacțiune”. 


7.1. Funcţia socială a evaluării 


Evaluarea educaţională are o funcţie socială, de valorizare a 
ceea ce s-a întreprins, deşi există o prăpastie între bogăţia dis- 
cursului asupra evaluării şi sărăcia relativă a practicilor (Barbier, 
1905, p. 2). Pe de altă parte, se lasă impresia că formarea este o 
acțiune multiplă, fără să se ştie bine ce ar avea exact de evaluat. 
Evaluarea se împarte între individul inclus în proces, acumulările 
acestuia, formator, metode folosite şi sistemul în ansamblu. 
Urmarea este că se vorbeşte cel mai frecvent despre evaluări la 
plural, nu despre evaluare. Termenul însuşi dispune de două 

sensuri: unul negativ, desemnând represiune, sancțiune, control, 
selecţie; şi unul pozitiv, cu nuanțe de progres, schimbare, adaptare, 
raționalizarea acțiunii în detaliu şi în întregul ei. 

Dintre cele două înțelesuri ale evaluării se va reţine că esen- 
tiale rămân funcţiile sumativă, de diagnosticare şi cea educativă. 
Conceptul de evaluare a dobândit însă o aşa de largă utilizare încât 
nu se mai confundă cu măsurarea şi aprecierea activităţii de 
formare, părăsind câmpul acesteia în favoarea altor acțiuni. 

În activitatea educativă, evaluarea rămâne momentul puternic 
al formării, deoarece prin ea se urmăresc nu doar obiectivele, ci şi 
formularea lor; nu doar condiţiile, ci şi ameliorarea acestora; nu 
doar partenerii procesului, ci şi stilul, metodele, mijloacele folosite 
în vederea îmbunătățirii activității. 

Marea diversitate a sensurilor acordate generează şi marea 
dificultate a săvârșirii actului de evaluare. Însuşi procesul este 
purtătorul propriilor dificultăţi, presupunând o dotare cu instrumente 
proprii, bazate pe metode şi tehnici impuse de comanda socială — 
înțelegându-se o abordare mai generală, atotcuprinzătoare, critică 
şi normativă. În realitate, el nu este un proces pur tehnic, nici unul 
social, oscilând între aceste coordonate. 

Natura activităţilor de formare aduce alt grup de dificultăți, 
fiindcă, aşa cum s-a mai spus, nu se ştie şi nu se apreciază exact 
ce se petrece în actul formativ, dovedindu-se reţinere în definirea 
rezultatelor aşteptate, deoarece există o multitudine de perspective, 
iar conţinutul însuşi al evaluării poartă pecetea acestora. 

În fapt, evaluarea formării este mai curând prospectivă, propu- 
nând tehnici, metode şi consilieri aflate la dispoziția profesorului, în 
favoarea elevului. Barnbier (1995), analizând relaţia dintre proble- 
matica formării şi cea a evaluării, porneşte de la patru ipoteze 
asupra funcționării, activității de formare; asupra obiectivului, a 
naturii activități de formare; asupra funcţiilor formării şi de la 

distincția dintre activitatea de formare propriu-zisă şi cea de con- 
ducere a procesului. Concluzia cercetărilor sale este că formarea 
se prezintă ca un act de comunicare din care fac parte activitățile 
de transformare a indivizilor, astfel încât toate vor fi corelate cu 
acțiunile sociale care urmăresc modificarea comportamentelor. 

Ca urmare, evaluarea procesului formativ este o interacțiune 
desfăşurată în procesul de educare a individului supus unei 
activități pe care şi-au asumat-o — dacă este aşa? — atât formatorul 
cât şi elevul/subiectul - partener. 

Mijloacele utilizate pentru „transformare” sunt constituite de an- 
samblul realității integrante, din instituțiile implicate: şcoală, unități 
de interes social, familie, instituții politice şi religioase, toate 
devenind mijloace de formare/medii de formare. Raporturile 
instituite între aceste mijloace, îndeosebi condițiile de detensionare, 
devin raporturi de formare care pot fi şi ele favorizante sau 
nefavorizante, prin care are loc o distribuţie a rolurilor şi funcţiilor pe 
care le dețin diverşii actori implicați. Rezultatele se vor constata în 
transformarea individului, demonstrate de dezvoltarea personalității 
acestuia, exprimată prin comportamente, atitudini, conduite 
însuşite. 

Formele evaluării vor fi considerate din punctul de vedere al 
manifestării. Astfel, se poate distinge între evaluarea implicită, 
evaluarea spontană şi evaluarea instituită/sistematică. Se observă, 
mai întâi, dimensiunea proprie oricărei acţiuni de formare, care 
incumbă şi latura evaluării, fie că aceasta are loc implicit sau se 
realizează spontan, prin conştientizarea unei asemenea sarcini. În 
activitatea de educare, evaluarea implicită este presupusă ca ceva 
universal, necesar şi prezent. Evaluarea spontană este la fel de 
frecventă, cu toate că nu dispune mereu de criterii explicite, luând 
şi forma autoevaluării spontane, aşa cum această perspectivă 

internă poate interveni şi în cazul evaluării implicite, transformată în 
autoevaluare implicită. 

Ambele forme poartă pericolul subiectivismului şi atunci când 
evaluarea aparţine subiectului, şi când provine de la organizatorul 
şi responsabilul acţiunii de formare. Evaluarea sistematizată 
dispune de judecăți de valoare explicate integral, rezultatele fiind 
analizate ca efecte ale unui proces social specific, pentru că există 
criterii şi metode prezentate înaintea oricărui proces evaluativ. 

În orice caz, evaluarea este importantă dacă şi numai dacă, 
devine autoevaluare — când elevul, subiect al acţiunii, dobândeşte 
criterii de autoapreciere şi automăsurare a rezultatelor. 


7.1.1 Comunicarea este evaluare 


A evalua înseamnă a măsura riguros şi a aprecia obiectiv 
(Văideanu, 1985). Dacă didactica înscrie de două ori în preocupă- 
rile sale acțiunea de evaluare, pe de o parte în capitolul destinat 
activităţii profesorului, a lecţiei, pe de altă parte la analiza randa- 
mentului şcolar, noi am vorbit despre evaluare ca element ce 
favorizează relația profesor-elev. Acum ne vedem în situaţia să 
propunem criterii de evaluare care îi cuprind şi se adresează 
ambilor parteneri ai procesului, cu menţiunea că predomină apre- 
cierea în defavoarea măsurării, aceasta fiind mai anevoioasă şi, de 
aceea, mai rar realizabilă, fără a pleda însă pentru eliminarea ei. 

Reamintim că, din perspectiva behavioristă şi a pedagogiei 
succesului, prin comunicare înțelegem comportament. Or, educaţia 
pentru comunicare este în final una de formare a comportamentelor 
superioare, observabile. Ca atare, tehnicile şi formulele de evaluare 
cunoscute au valoare prin continuitatea, periodicitatea şi perspec- 
tiva sumativă, fie că este vorba de exprimarea în scris, ori oral, fie 

că urmărim dimensiunile semnificative pentru imaginea conferită de 
atitudinile şi comportamentele însuşite. 

Atenţia ne este centrată pe educație nu pe instruirea conferită 
de învăţarea prilejuită de formatorul însuşi, indiferent de obiectul de 
studiu căruia îi aparține şi de contextul în care intervine. Aşa cum 
nu intenționăm să gândim la formele specifice de intervenție şi deci 
de evaluare, a profesorilor de ştiinţe exacte spre exemplu, tot aşa 
nu dorim să amintim posibilitățile ample ale profesorilor de limbă şi 
literatură. Oricare dintre observaţiile noastre pot fi considerate când 
prea largi, când prea restrictive, ignorând tocmai disciplinele care 
au prioritară preocuparea instruirii şi educării pentru comuni- 
carelinteractiune cu efect asupra ambilor parteneri, profesor şi elev. 

Dacă am fi obligaţi să alegem, totuşi, un moment din timpul 
anului şcolar la care să ne raportăm, atunci am putea spune că 
acela este ora de dirigenție, efectuată de profesorii de toate 
specialităţile şi având obiective identice, care țintesc educația. Este, 
sau ar putea să fie singura oră în care toti elevii sunt cu adevărat 
egali în fața profesorului lor, deoarece nu se mai evaluează 
competențele relativ la o disciplină, ci acelea de comunicare şi 
interrelaționare socială, în care fiecare vine cu particularități 
comparabile. Formatorul creează elevilor posibilitatea manifestării, 
conştientizării şi perfecţionării acestor abilități. 


Evaluarea ca interacțiune 


Prin evaluarea activității educative săvârşite prin actul de 
comunicare vom întâlni două mari dimensiuni: pe aceea genera- 
toare de conduită asumată intern şi izvorâtă din convingeri care nu 
de fiecare dată pot fi dezvăluite; şi pe cea oferită de comportament, 
mereu vizibil, observabil. 

Aşadar, evaluarea se face prin sistemul de percepţie care ne 
ajută să culegem informaţiile supuse mai apoi tratării, organizării, 
sistematizării şi aprecierii. De reținut este că, spre deosebire de 
evaluarea cunoştinţelor care se poate încheia în momentul 
însumării datelor, evaluarea actului de comunicare îi obligă la 
continuarea lui atât pe educator, cât şi pe elev, îndeamnă la 
reluarea lui. 

Se consideră că un exercițiu de matematică, fizică, logică, 
gramatică etc., dacă a fost terminat şi notat nu mai necesită 
reluarea decât întâmplător, într-un context similar sau la un 
examen. Or, un exercițiu centrat pe elev, şi atunci când s-a bucurat 
de reuşită sau a eşuat, va fi reluat imediat pentru a-l ameliora, fixa, 
perfecționa, învăța şi dezvolta. 

Avem în vedere toate aceste momente, pentru ca au valoarea 
lor, dată fie de timpul de care dispune subiectul, profesor sau elev, 
fie de obiectivele propuse. Am observat, într-un alt context, că 
etapele educaţiei pentru comunicare sunt inițierea, perfecționarea şi 
învățarea, care devin şi trepte ale procesului pe care îl parcurg cei 
doi în evaluarea muncii comune. Prioritară rămâne, spuneam, funcția 
educativă, apoi funcția diagnostică şi cea prognostică. Deosebirea 
fată de evaluarea randamentului şcolar, în general, este dată de 
criteriile utilizate. Intervine sistemul de percepţie chiar şi atunci 
când vor fi invocate şi reacţiile altora decât ale factorilor de decizie 
în evaluare, ale martorilor aflați chiar şi întâmplător la locul 
desfăşurării acţiunii. Prin urmare, folosindu-ne de un cadru mai 
larg, oferit de Canal şi colaboratorii lui (1994), optăm pentru eva- 
luarea elevilor pornind de la reprezentările senzoriale dobândite. 


Importante devin: 
In primul rând, procesele interne ale subiectului, care pot fi 
consemnate prin răspunsuri evaluative şi autoevaluative de forma: 

ce ai/lam înțeles? ce ştii-ştiu? ce vezi/văd (imaginez) acum în 
legătură cu? ce îţi/îmi spun (cele aflate sau reacţiile observate)? 

Statutul intern dobândit, care poate fi apreciat prin răspunsuri la 
întrebările reflexive: cum te simţi? ce încerci, acum, sau de un 
timp? — întrebări care obligă la formulări: „acum am înţeles că....', 
„mi spun că...”; „ştiu că...'; „înțeleg cum...”. Pentru statutul intern 
în evaluare, fiecare va declara ori va simţi la celălalt formule ca: 
„mă simt rău...; puternic...”; „simt bucurie, tristețe...”. 

Invocând reciprocitatea, vom spune că aceasta nu este mereu 
obligatorie, pentru că fiecare dintre parteneri îşi pune întrebări la 
care află răspunsuri personale, fără a prelua automat ceea ce i se 
oferă şi fără a da răspunsuri celuilalt. Este, într-un fel, similar cu 
ceea ce se petrece, de fiecare dată, în momentele de autoevaluare 
a lecţiei, fie că aceasta se face spontan ori sistematic. Primul care 
ştie măsura reuşitei este subiectul acțiunii. Ceilalţi îi confirmă. 

Mai obişnuit, asemenea răspunsuri educatorul le caută după 
fiecare întâlnire cu discipolii săi. În întâmpinarea lor se poate afla 
starea de nemulțumire/bucurie, lămurire/neclaritate — imagini care 
se conturează şi persistă. De aici, de la această stare, de la aceste 
reprezentări se porneşte spre continuarea ori întreruperea 
dialogului. 

Condiţia esenţială este să acceptam că aceste satisfacții/ 
insatisfacţii se regăsesc, mereu, şi la elevul/partenerul nostru. 

În al doilea rând, comparațiile sunt - şi ele - criterii de evaluare. 
Fiecare are nevoie să se compare cu sine pentru că a constatat 
progresul/regresul înregistrat. Comparaţiile poartă măsura aşteptă- 
rilor, expectanțelor, fiind subordonate ca frecvență şi obiectivitate 
nivelului dorințelor. Dorinţele se raportează însă mereu la realitate. 
Diferenţa, distanța dintre dorință şi realitatea nivelului atins este 
pusă în seama interrelaţionării. Relaţia interpersonală, profesor- 
elev este sursa transformării individului în ceea ce dorea să fie, dar 

este şi dovada şi garanția devenirii ambilor. Profesorul devine mai 
profesor, mai bun eduacator/formator iar elevul mai performant în 
parcurgerea distanțelor spre repere ale desăvârşirii. 

Educatorul, implicat direct într-un asemenea raport de interre- 
laționare, află, pe de o parte, dacă a devenit pentru elevul său ceea 
ce dorea să fie, iar pe de alta, dacă elevul şi-a împlinit aşteptările. 
Comparaţia permanentă poate evidenția, în caz de neîmplinire a 
dorinței, că idealul a fost prea înalt, fiind necesare ajustări ulterioare 
evaluării. 

Din perspectiva strategiilor, se poate constata, eventual, că a 
fost utilizată o strategie a eşecului, la care s-a recurs conştient sau 
inconştient. Analizând rigoarea elementelor comparate, prin eva- 
luare se poate constata că asistăm la efectele unei raportări dintre 
sine şi altul. Această observație are cu atât mai mare importanță la 
vârsta şcolii, când elevii nu se compară cu ei, ci cu alții, inclusiv 
datorită amestecului exagerat al părinţilor şi profesorilor. Urmarea 
unei asemenea acțiuni va fi goana lor după perfecțiune, nu pentru 
dezvoltare personală. 


Rememoraţi şi relatați asemenea situaţii ale voastre şi/sau 
ale altora. 


În al treilea rând, criterii de evaluare oferă cadrul de referință, 
care poate fi intern şi/sau extern. Fiind într-o succesiune oarecare 
cu anterioarele criterii, vom observa că referințele interne pot fi 
realizate pe seama unor norme proprii dar şi altora. Şcoala poartă 
vina de a excela în impunerea unor cadre de referință externe, 
acestora urmând să li se adapteze şi elevii şi profesorii. În acest 
caz, elevul este puţin solicitat să se raporteze la propriile repere, fie 
şi pentru că nici profesorul nu le respectă pe ale lui. Pentru elev, 
reperul rămâne predominant în cadrul extern de referință, ceea ce 


264 


generează o relativitate totală: nimic nu-i aparţine şi nu-i este de 
folos. Cadrul de referință extern operează după cum alții gândesc şi 
simt în raport cu ei, elevii. 

Ne aflăm în fața unuia dintre criteriile care demonstrează cât de 
importantă este cultivarea şi respectarea imaginii de sine, care 
favorizează instituirea respectului pentru Altul. Partenerul ideal al 
comunicării interpersonale îşi prezintă sistemul de referință şi 
normele asumate pentru a favoriza dialogul eficient, util ambelor 
părți. Cadrele de referință externă au importanță numai dacă le 
dezvoltă sau le structurează pe cele interne. 

Indicatorul de referință, înțeles ca reper, evidenţiază posibili- 
tățile de orientare: orientare internă spre sine sau orientare externă. 
În cazul orientării interne, pentru subiect nu mai există altă lume 
decât a sa, în care experiențele, cunoştinţele celorlalți rămân 
neauzite, neobservate. Pentru interrelaționare, intercomunicare, se 
recurge la „exportul de valori” spre alţii, oferindu-le acelora modele, 
criterii, credințe. Deoarece subiectul cu orientare spre sine este 
puternic ataşat de lumea lui, în acțiunea de comunicare interperso- 
nală se prezintă ca dominator, putând să persuadeze, demonstrând 
fermitate şi interes pentru reuşită. 

Orientarea externă funcţionează în raport invers cu cea ante- 
rioară, subiectul luând orice de la ceilalţi, şi în special criterii de 
conduită şi comportament. Preluarea o face fără rezerve în defa- 
voarea normelor proprii, învățând numai ce oferă alţii ca acţiune şi 
gândire. Cei doi indicatori, neputându-se concura în alegerea pe 
care educatorul ar putea-o sugera discipolilor, au însă o reală 
importanță pentru a sublinia responsabilitatea formatorului de a 
reacționa la vreme, observând şi atenţionând asupra pericolelor. 

Orientarea mutuală, reciprocă este singura în măsură să țină 
seama şi de reperele externe şi de cele interne. O asemenea 
orientare favorizează rolul educatorului, care caută măsura de 

armonizare a elementelor determinante pentru desăvârşirea 
personalității elevului său. 


llustrați prin exemple avantajele şi dezavantajele fiecărei 
orientări. In final, alegeţi-o pe aceea potrivită scopului vostru — 
centrarea pe cel care aşteaptă şi crede în sprijinul vostru. 


O altă grupă de criterii pentru evaluare o constituie operatorii 
acțiunii. Aceştia au valoare de vectori morali, ținând de exprimarea 
educatorului, care dă culoare şi realizează impactul. Din nuanțele 
propuse izvorăşte diferenţa dintre posibilitatea şi/sau necesitatea de 
a face ceva într-un fel sau altul. De exemplu: implicativul „trebuie/eu 
trebuie”; „îmi place/sunt interesat”; „eu vreau/aş putea să”... 
Operatorii activi/pasivi, diferențiați după locul unde este fixat mobilul 
acțiunii, în interior sau în exterior, impun responsabilitatea de a fi 
activi în mediul în care trăieşti, experiența la care participi ori starea 
care permite învinovăţirea permanentă a altcuiva. Astfel, în vreme ce 
activul va cere „mai explicaţi-mi odată ceea ce ați spus!', pasivul se 
va mulțumi să declare „nu am înțeles!”. Se observă că distanţa este 
cea oferită de raportul dintre comunicare şi implicare (Şoitu, 1985). 
Aceasta nu este unica posibilitate de interrelaţionare dintre activ şi 
pasiv; dimpotrivă, pot fi identificate patru combinaţii posibile: 

e activ — activ: „vreau să obțin aceasta şi voi face mai mult’; 

e activ — pasiv: „vreau să obțin aceasta, dar aştept să mi se 
spună cum”; 

e pasiv — activ: „ mi se sugerează să fac asta , dar voi face 
mai mult; 

e pasiv — pasiv: „mi se sugerează să fac asta, dar aştept să 
mi se spună cum”. 


Comentati şi exemplificați rolurile profesorului şi elevului în 
funcţie de cele patru ipostaze prezentate. 


În exprimarea  interlocutorilor, timpul verbului folosit are rol 
deosebit. Prin el se distinge motivaţia acțiunii şi a efortului susținut. 
Se poate constata o subordonare a prezentului la trecut ori la viitor, 
dobândindu-se pentru fiecare forme proprii de exprimare: „nu fac 
acum, pentru că s-a întâmplat ieri” sau „voi face acum, pentru că nu 
ştiu ce urmează”. La fel, se pot constata ruperi ale timpului, sin- 
cronizarea prin amânarea trăirii momentului pentru un altul de 
oricând, rupt de tot ce a fost şi va fi. Greierului din fabula lui La 
Fontaine i se aminteşte despre o asemenea discontinuitate: „ai 
cântat, îmi pare bine. Acum, joacă”, adăugându-se: „dacă poți”! 
Scriitorul atenționează tocmai asupra acestei rupturi. Cel mai ades, 
ruptura, intervine pentru că proiectul personal nu se potriveşte cu 
cel de orientare sau al evaluatorului. Atunci fiecare se raportează la 
momente, repere, posibilități şi aşteptări diferite. 

Pornind de la rolul timpului în actul de comunicare inter- 
personală se pot constata inconveniente, dar şi avantaje: 

Trecutul Prezentul Viitorul 
Inconveniente | timp al regre- | egocentrism Anxietate 
telor, timp al | orbitor 
remuşcărilor 
Avantaje Istoria vieții; | dă putere de anticipaţia; 
structurant şi | acţiune; proiecția 

restructurant | a fi, aici şi acum 


Analiza şi autoanaliza limbajului exprimării orale sau în scris 
devine de folos partenerilor pentru restructurările şi autorestructu- 
rările impuse sau pentru cele care se cer altuia, observându-se că 
mai importantă este aprecierea obiectivă a calității relației, decât 
regula. Însuşirea regulii poate apărea importantă abia pentru etape 
motivații viitoare ale acțiunilor. 


Reamintiţi-vă: a reuşit cineva să vă sensibilizeze prin 
asemenea formulări? Dacă da, atunci cine? Dar voi ați avut 
asemenea performanţe? Dacă nu, oare de ce? 


Ritmul vorbirii oferă imaginea perceptibilă a gândirii, are semni- 
ficație deosebită pentru numeroasele exerciţii de exprimare scrisă 
sau orală, impusă de acesta. Ca un criteriu de evaluare este 
suficient să amintim veşnica scuză „ştiu, dar nu am avut timp să 
scriu/să spun”. Viteza normală a vorbirii se educă şi susținerea 
acestui efort, induce, inclusiv prin imitație, ritmurile optime. Recu- 
noscute sunt preluări ale ritmului, ale intonației şi tonului de la 
partener, astfel că nu de puţine ori respirația se modifică în raport 
cu cea a interlocutorului, chiar dacă urmează un moment de 
reevaluare a motivaţiilor şi, pe această cale, de revenire. 

Spunând «viteză normală», avem în vedere şi prea marele 
număr de cuvinte rostite într-un ritm de neurmărit. Este în cauză 

exprimarea orală, pentru scriere neexistând o percepție simultană a 
partenerului, acesta neputând influența decât dacă acţiunea se 
petrece concomitent. Şi într-un caz şi în celălalt ritmul evidențiază 
bogăția vocabularului, abilitatea utilizării dar şi motivația. Dacă ştim 
de existența acestei relații, atunci vom înțelege, mai lesne, că 
elevul nostru simte, percepe, reacționează diferit în acord cu 
motivațiile, posibilitățile sale de angajare. 

Cu aceeaşi valoare se impune preocuparea pentru ritmul 
mişcărilor, al acțiunilor, al respirației, al clipirii din ochi, toate 
demonstrând, pe de o parte, integrarea într-un spațiu socio-cultural 
care îşi pune amprenta; pe de alta, armonizarea dobândită între 
posibilități şi aşteptări. Ritmul, aşa cum a fost prezentat aici, anga- 
jează întregul spaţiu al limbajului verbal, nonverbal şi paraverbal. 

Între criteriile de evaluare, de cea mai mare importanță rămâne 
atitudinea în fata unei situații. Apare prioritară asumarea funcţiei de 
actor ori spectator. Acum, în situaţia de a reacţiona, nu la comandă 
supremă, ci pentru că poți şi vrei să o faci, se evidenţiază atitu- 
dinea. 

Aşadar, întreaga activitate de observare, cu scop de 
evaluare, se rezumă la atitudinile şi comportamentele care se 
manifestă. 


Actorul-elev, format astfel, se implică, participă, are curaj, inițiativă, 
considerând fiecare nouă situație drept una care i se adresează. 
Contextul îl obligă şi reacționează ca fiind direct vizat. Minima moralia 
ține locul de ceea ce în alte condiții este magna moralia. 

Spectatorul se îndreaptă spre..., dar se şi îndepărtează 
repede, luând distanţă. Se asigură de prezența spațiului protector. 
Se impun, acum, distincțiile necesare între similitudine şi acord, 
între diferență şi dezacord. Pornind de aici, ne-am argumentat 
necesitatea exerciţiilor de interacțiune prin intermediul cărora se 

dobândesc nuanțele amintite, pe seama cărora se obțin deprinderi 
de codificare şi decodificare. 

Situaţiile pot fi multiple, dintre ele neexcluzându-le pe cele de 
comunicare a unor conținuturi, mesaje, dar din descifrarea cărora 
se pot identifica în primul rând atitudini. 


Amintim, în acest sens, evaluarea propusă şi utilizată în 
proiectul cercetării-acţiune: Un curriculum pentru Europa de mâine 
(Văideanu, 1993) de coordonator şi echipa sa. Au fost folosiți itemi 
cărora li s-au cerut descrieri, definiri, sinonimii. Rezultatul evidenția 
înțelegerea de către elevi a contextelor de utilizare, a situaţiilor în 
care se pot întâlni şi valorifica, dar pentru evaluatori el ilustra şi 
atitudinea subiectului față de itemii prezentaţi. Se observă dacă 
sinonimele aduse erau „de dicționar” sau erau impuse de trăirea unei 
situații, aşa cum se evidenția şi modul în care a fost aceasta era 
simțită de subiectul actor/spectator. Cercetarea invocată a avut ea 
însăşi obiectivul stimulării interesului pentru problematica lumii 
contemporane şi a celei de mâine, cu scopul favorizării unor atitudini 
superioare. Testele amintite au completat fişele observațiilor echipei, 
efectuate în timpul activităților special desfăşurate, dar şi cele 
înregistrate în situaţiile obişnuite ale vietii şcolare şi extraşcolare. 


Exercițiul prezentat favorizează, credem, conştientizarea 
rolului potrivit fiecăruia, atât prin bucuria prilejuită de fascinația 
participării, cât şi de reuşitele succesive, materializate în cele de 
interrelaționare optimă, eficientă. 


Imaginaţi-vă o activitate a actorilor — în care fiecare îşi 
împlineşte rolul său; alta a spectatorilor — cu roluri limitate la atât 
şi, o a treia, a actorilor şi spectatorilor. Pentru care dintre ele 
optati şi de ce? 

7.2. Evaluarea în acord cu aşteptările elevului 


Întreaga activitate didactică are sens în raport cu obiectivele ei, 
care sunt centrate pe elev/student. Toate cunoştinţele, deprinderile, 
atitudinile oferite au valoare dacă modifică nivelul de exigenţă al 
primitorului. Interrelaţionarea porneşte de la un anume nivel de 
aspirații, de care se leagă obiectivele personale. Acest reper, nivel 
de atins, devine motivaţia esenţială pentru efortul de însuşire şi 
valorizare a cunoştinţelor. Nivelul dobândit este mereu raportat la 
ceea ce se doreşte. Dar ţinta finală are valoare numai ca obiectiv 
de urmărit, ceea ce rămâne semnificativ şi mobilizator fiind drumul 
parcurs, oricare ar fi dimensiunile lui. Segmentul cel nou, adăugat 
celorlalte, este important pentru subiect mai mult decât pentru 
evaluatorul extern. Pe acest itinerar, chiar dacă nu este rectiliniu, îşi 
procură elemente de sprijin şi angajare a voinţei. Factorii mobili- 
zatori pentru subiect nu sunt cei care oferă informaţia, cunoştinţele, 
ci, în primul rând, cei care întreţin activitatea şi atenționează asupra 
nivelului la care trebuie ajuns. Ei oferă măsura exigenţei proprii, în 
care se regăsesc incluse şi topite exigenţele externe: sociale, 
culturale, spirituale etc., aduse individului pe diverse căi. 

Şansa împlinirii tuturor aşteptărilor este dată de exigența pro- 
prie, de nivelul acesteia, însuşi actul didactic are ca obiectiv să 
învețe elevul/studentul să-şi dirijeze învățarea, motivaţia. Aceasta se 
poate face prin dezvoltarea, amplificarea motivatiei iniţiale. Pe 
această cale se organizează normele interne, dictate şi modificate de 
nivelul aspiraţiei. 

O a doua direcţie este dată de nivelul cunoştinţelor dobiîndite, 
de sentimentul că ştie, de bucuria de a şti, o asemenea stare 
obligând la comparatia dintre ce a fost, ce este şi ce poate fi. 

Comunicarea didactică, înțeleasă ca interacțiune, nu face decât 
să confirme nivelul la care se află şi pe care l-a perceput subiectul. 

Există evoluții interesante ale relațiilor dintre imaginea de sine a 
elevului şi imaginea profesorului despre elev. Dacă este recu- 
noscută valoarea stimulativă a susţinerii, întăririi de către profesor, 
vom reţine că nivelul de exigență şi nivelul de aspirație al elevului 
au mai mare importanță pentru devenirea acestuia. 

Se cunosc exemple când, în ciuda insatisfacțiilor declarate de 
profesor față de evoluția şi posibilitățile demonstrative, elevul, 
cunoscându-şi drumul străbătut, nivelul de exigentă şi obiectivele 
proprii de atins într-un anumit interval depăşeşte orice previziuni. 

Sprijinul de factori proprii de mobilizare evidenţiază şi strategiile 
adecvate, dacă asigură şi exercițiul necesar unei activităţi crea- 
toare. Dacă aceste coordonate fac parte din programul elevului, 
atunci însuşi proiectul devine criteriu de evaluare. 

Evaluăm şi judecăm, cu argumente, posibilităţile şi 
aşteptările elevului — raportate, mai întâi, la exigente interne şi 
apoi, la cele externe - aduse de noi, profesorii. 


Ați avut şansa unor asemenea evaluări? Cui le datoraţi şi 
pentru ce le-aţi reținut? Dacă nu, vă amintiţi de situații în care 
aveai nevoie tocmai de o asemenea măsurare şi apreciere a 
progreselor? 


Pentru seminar: 
Reformulaţi toate sarcinile anterioare pentru grupuri de lucru, 
astfel încât într-o singură activitate să utilizaţi toate elementele 
unității de curs. 

PUNCT DE SPRIJIN 


MEDIUL DE 
FORMATOR FORMARE 


DEZVOLTARE | 
PERSONALĂ/SOCIALĂ 

Capitolul 8 
APLICAȚII 


Acest capitol propune o serie de secvențe din activități 
educative formale şi non-formale, ce solicită analiza contextuală a 
strategiilor educaţionale centrate pe elev. Exemplele prezentate 
sunt repere pentru activitățile aplicative, formatorii având libertatea 
de a utiliza şi alte secvențe sugestive pentru a promova strategiile 
centrate pe elev. 


Aplicația nr. 1 


Şcoală generală 
Context: Clasa a VIII-a; disciplina limba engleză 


Profesorul intră în clasă şi începe ora de curs, trecând direct la 
expunere. Observă că doar unii dintre elevi sunt atenţi, în timp ce 
câțiva au alte preocupări: 

e unul îşi face temele la limba română (este următoarea oră 
în orarul zilei, dar profesorul nu ştie acest lucru); 

e unul este supărat şi refuză să lucreze chiar şi atunci când i 
se atrage atenţia (a fost evaluat cu o notă de doi la ora de fizică, 
ora de dinaintea orei de limba engleză, şi este în situație de 
corigenţă în acest moment); 

e câţiva se distrează, răsfoind o revistă. 

Profesorul întrerupe brusc expunerea. 

Sarcini de lucru: 

1) Ce credeţi că va face profesorul în continuare, pentru a 
implica elevii în activitate? 

2) Simulaţi posibile dialoguri între profesor şi elevii neatenți. 
Ce tip de activităţi ar capta atenţia elevilor? 

3) Ati întâlnit, în experiențele cu elevii, astfel de cazuri? 
Cum au fost soluționate atunci? Cum credeți acum că s-ar fi 
putut soluţiona acele situatii din perspectiva strategiilor 
educaționale centrate pe elev? 


Aplicația nr. 2 


Liceu teoretic 
Context: Clasa a XI a, disciplina limba şi literatură engleză 


Alexandru, care a întrerupt anul şcolar precedent din aşa-zise 
motive medicale, a fost transferat de la liceul X la liceul Z, într-un 
colectiv bine închegat. Este un elev rebel, gata să braveze oricând. 
Când este chestionat asupra temei pentru acasă, aduce mereu 
argumentul că este în dezavantaj față de ceilalţi pentru că nu are 
continuitate în studiu. 

La ora de engleză, profesorul îi dă alte sarcini de lucru decât 
celorlalți pentru a-l determina să participe la lecţii. Colegii nu înțeleg 
situația şi, încetul cu încetul, îl marginalizează. Ei îşi condamnă 
profesorul pentru că îi acordă un tratament preferenţial lui 
Alexandru. 

În final, adolescentul refuză să mai participe la orele de limbă 
engleză. 

Sarcini de lucru: 
1) Argumentaţi pro şi contra atitudinea profesorului de 
engleză. 
2) În ce scop a aplicat profesorul această strategie 
personalizată? 
3) Ar fi putut evita consecințele strategiei sale? Cum? 
4) Propuneti alte variante pentru abordarea acestei situații. 


Aplicația nr. 3 


Şcoala generală 
Context: Clasa a V-a; lecţie de consiliere şi orientare 


Profesorul împarte colectivul clasei în cinci grupe şi 
nominalizează coordonatorii de echipă fără a lua în considerare şi 
opțiunile elevilor. Reacţiile copiilor, la alegerea unuia dintre ei, nu 
întârzie să apară: „Dacă este bun la matematică, nu înseamnă că 
este bun la toate”. În loc să îşi valorifice timpul rezolvând sarcina de 
lucru primită, copiii încep să se certe. Profesorul este nemulțumit 
că elevii nu au realizat integral sarcina. 


Sarcini de lucru: 
1) Interpretaţi efectele autorității profesorului? Cum ar fi 
trebuit să se manifeste autoritatea didactică? 
2) Propuneţi diverse modalități eficiente în constituirea 
grupelor de lucru şi în selectarea liderilor. 

Aplicația nr. 4 


Liceu (mediu rural) 
Context: Clasa a X-a, curriculum opțional Media - o 
educație de calitate, temă: Manipularea prin mass-media 


Obiective: 

e Să definească termenul manipulare; 

e Să enumere tehnici şi practici de manipulare prin presa 
scrisă; 

e Să identifice cazuri de manipulare în media scrisă; 

e Să exemplifice cazuri de manipulare în media audio-vizuală 
şi internet; 

e Să identifice consecințele manipulării asupra publicului; 

e Să propună soluții pentru diminuarea consecințelor. 

Conţinut: conceptul de manipulare, tehnici şi practici de 
manipulare 

Mijloace didactice: reduse. 


Sarcini de lucru: 
1) Elaborati o strategie centrată pe elev pentru realizarea 
obiectivelor propuse. 
2) Ce modalități de evaluare ați utiliza pentru: 
e a evidenția eficiența metodelor, procedeelor, mijloacelor 
şi formelor de organizare alese? 
e a obține un feed-back corect, rapid şi eficient? 


278 


Aplicația nr. 5 


Şcoală generală 
Context: Clasa a VIll-a, lecție de chimie, oră în laborator 


Elevii sunt în laboratorul de chimie. Andrei ia sticluta cu acid 
sulfuric şi o toarnă într-un vas cu apă. Se aude o bubuitură.... 

Profesorul verifică ce s-a întâmplat. 

- De ce ai pus acid sulfuric în apă, Andrei? 

- 299 

- Ce ţi-am spus eu la lecție? 

- Acidul sulfuric e incompatibil cu apa. 

- Atunci, de ce l-ai pus în apă? 

- Nu ştiu ce înseamnă „incompatibi!”. 


Sarcini de lucru: 


1. Ce probleme descoperiţi în legătură cu procesul 
educativ prezentat? 


2. Cum ati proceda voi? 


Aplicația nr. 6 


Şcoală generală 
Context: Clasa a V-a , disciplina limba şi literatura română 


leri, profesorul ne-a dictat un text. Azi ne-a adus lucrările. 
Aşteptăm cu emoție rezultatele. 

- Mihai! strigă profesorul. 

- Da! răspunde colegul meu. 

- Ai nota 4! Ai scris greşit acelaşi cuvânt de trei ori ! Pentru 
mâine îl vei scrie de 100 de ori! Poate vei învăța să-l scrii corect. 

A doua zi Mihai prezintă caietul. 

- Culmea! se aude glasul profesorului. Ai scris de 100 de ori 
greşit acelaşi cuvânt: a traversa! 

- Dar eu spun a transversa, cum spune şi tata. 

- Cum? Tu nu pronunți a traversa ? 

- Nu! 

- Asta-i cauza? Şi eu te-am pus să scrii de 100 de ori... 


Sarcini de lucru: 
1. A greşit profesorul? Când? 
2. Cum ati fi procedat voi? 


Aplicația nr. 7 


Şcoală generală 
Context: Clasa a VIll-a, consiliere şi orientare, tema: 
Conflictul interior 


Metode utilizate: 
1. Folosind tehnica florii de nufăr, se va caracteriza vârsta de 14 ani 
printr-un adjectiv adecvat: 

În final, se va alege, individual, un atribut potrivit pentru 
caracterizarea acestei vârste, iar în funcţie de caracteristicile 
dominante, se vor comenta opțiunile pentru anumite aprecieri. 


2. Identificaţi surse de conflict interior. Se va realiza prima etapă a 
analizei SWOC (puncte tari, puncte slabe, oportunități şi provocări) 


Ce îmi lipseşte: 


Ce am: 


3. Evoluţia şi soluționarea conflictului. Se vor explica etapele 


evoluției conflictului. 


Cauză 


Posibile întrebări 


a. nevoi neîmplinite 


Am nevoie cu adevărat 


M-ar schimba o pereche de 
pantofi noi? 

Cum m-ar schimba un 
prieten? 

Dacă aş avea corpul 
asemenea unui top model, ar 
schimba ceva? 


b. teamă, nesiguranță 


Depinde încrederea în 
propria-mi persoană de 
achiziționarea unui obiect pe 
care mi-l doresc? Sau de un 


281 


dialog eficient cu adulții? 
Ce temeri mi-ar alunga....? 


c. agresiune/indiferență față 
de propria persoană 


De ce trebuie să mă răzbun 
pe mine? 

Este aceasta soluția 
problemelor mele? 


d. stimă de sine scăzută 


Ce m-ar face să mă simt mai 
mulțumit de mine: 

- aspectul fizic? 

- vestimentația? 

- aprecierea şi încrederea 
prietenilor mei? 

- afecțiunea şi înțelegerea 
părinţilor? 


e. înstrăinare, retragere în 
sine 


Ce câştig dacă renunţ/tac? 


Dezbaterea va fi condusă de elevi, urmând îndemnurile: 


e Vizualizează succesul! 
e Drobul de sare nu cade! 


e Nu crea obstacole când nu există! 


e Obstacolele pot fi depăşite! 


e Vorbeşte cu tine însuți! 


e Ai mai multe calități decât crezi! 


e Creativitatea te salvează! 


e Construieşte-te în loc să te dărâmi! 
e Ai tot ce îţi trebuie ca să reuşeşti! 

Sarcini de lucru: 
1. Elaborati obiectivele acestei activități, ținând cont de 
strategia prezentată. 
2. Cum ați obține un feed-back relevant? Reflectaţi asupra 
progreselor înregistrate la nivelul personalității elevilor. 


Aplicația nr. 8 


Şcoală generală 
Context: Clasa a VII-a, Ora de matematică 


Profesorul a împărțit clasa în cinci grupe, dând fiecăreia câte 
trei sarcini de rezolvat. Georgiana, elevă olimpică la matematică, a 
refuzat să lucreze în echipă, motivând ca oricare dintre sarcinile 
date le poate rezolva singură, mai repede şi mai bine. Profesorul a 
acceptat varianta Georgianei. 


Sarcini de lucru: 
1. Comentati modul în care profesorul a rezolvat situația de 
mai Sus. 
2. Cum aţi proceda dacă ați fi profesorul clasei, având în 
vedere că în procesul educativ se recomandă şi negocierea? 
3. Analizati avantajele şi dezavantajele lucrului în echipă. 


Aplicația nr. 9 


Şcoala generală 
Context: Clasa a VIII-a, disciplina geografie 


Profesorul şi-a pregătit lecţia în format Powerpoint. Din motive 
obiective nu poate utiliza videoproiectorul. Cu toate acestea, decide 

să folosească materialul la care a muncit mult, proiectându-l pe 
monitorul unui computer, aşezat pe catedră. 

Le cere elevilor să noteze pe o fişă: „ce ştiau despre” subiectul 
propus în materialul vizionat, „ce au aflat nou” şi „ce le-a plăcut mai 
mult”, urmând să analizeze conținutul fişelor în ora viitoare. 
Mulţumit că foloseşte mijloace moderne de predare, aşa cum sunt 
cerințele, profesorul s-a retras spre fereastră, de unde a admirat 
peisajul. 

Doi elevi ambliopi (o deficiență de vedere), neputând distinge 
conținutul materialului, nu şi-au putut completa fişele, găsind un 
mod mai plăcut de a petrece timpul deranjându-i pe cei doi colegi 
din față. 


Sarcini de lucru: 
1. Listati punctele tari şi punctele slabe ale strategiei utilizate 
de profesor. 
2. Dacă ar fi folosit videoproiectorul şi toți elevii ar fi putut 
accesa conținutul, şi-ar fi îndeplinit strategia obiectivele?â 


Aplicația nr. 10 


Şcoala generală 

Context: Clasa a VIII-a; disciplina consiliere şi orientare, 
tema: Tu şi eu (preluare, traducere şi adaptare după lucrarea „All 
different-all equal”, Council of Europe, Strassbourg, 1996) 


Obiective: 
e Să identifice experiențe şi trăsături comune cu ale 
colegilor; 
e Să identifice experienţe şi trăsături diferite de ale colegilor; 

e Să argumenteze de ce, dincolo de asemănări şi deosebiri, 
sunt cu toții egali; 

e Să manifeste atitudini de preţuire a diferențelor; 

e Să manifeste preocupare pentru cunoaştere şi 
autocunoaştere; 

e Să participe, cu plăcere şi interes, la joc şi dezbatere, 
manifestându-şi, cu deschidere şi curaj, opțiunea proprie. 


Descrierea activității (joc şi dezbatere): 

Fiecare elev se gândeşte la o experiență sau o trăsătură de 
personalitate unică, pe care apreciază că ceilalţi colegi nu o au (2 
minute); 

Se începe aleatoriu enunțarea acestora. Când una dintre 
experiențele sau trăsăturile de personalitate enumerate se 
regăseşte la alți elevi, aceştia spun “Şi eu”, şi se grupează în jurul 
celui care a enunţat-o (8 minute); 

În fiecare dintre grupurile formate se procedează la fel, de la 
capăt, în intenția diferențieri maxime (maxim 15 minute); 

Se procedează la fel pentru identificarea unei experienţe şi/sau 
trăsături comune pentru întreg colectivul (maxim 10 minute) 

Se procedează la o dezbatere în jurul următoarelor probleme 
(15 minute): 

a. Care au fost sentimentele pe care le-aţi avut pe durata 
jocului? 

b. Ce a fost mai uşor să găsiţi: asemănări sau deosebiri între 
voi? De ce? 

c. În viața de zi cu zi apreciaţi că sunteţi asemănători sau 
diferiți de cei din jurul vostru? 

d. Acest fapt vă produce mândrie, reținere sau chiar teamă? 

e. Ce sentimente vă încearcă atunci când vă dați seama că vă 
deosebiți /asemănaţi semnificativ de/cu ceilalți copii? 

f. Experiențele sau trăsăturile proprii vouă, diferite de cele ale 
altor colegi, pot fi totuşi comune cu ale altor copii? 

g. Experiențele sau trăsăturile comune cu colegii, pot fi totuşi 
diferite în cazul altora? 

h. Are vreo importanță pentru fiecare dintre voi şi pentru noi, în 
calitate de colectiv de elevi, să ne punem asemenea întrebări? 

i. Cum credeți că trebuie să ne comportăm cu copiii şi adulții 
care sunt diferiți de noi? 


Sarcini de lucru: 

1. Imaginați Situaţii posibile de personalizare absolută a 
unei experiențe de viață a elevilor (tragedii, apartenență la o 
anumita minoritate, existența unei boli, pierderea unei persoane 
dragi) şi încercaţi să elaborati o modalitate specifică de includere 
şi valorificare a sa în strategia de mai sus; 

2. Căutaţi să structuraţi cel puţin o altă variantă a strategiei 
precedente, prin schimbarea jocului; 

3. Credeţi că, dacă, în loc de comunicare verbală, jocul ar 
presupune realizarea unor desene şi reunirea/despărțirea 
elevilor pe baza lor, strategia ar fi la fel de utilă? Argumentaţi 
opțiunea! 


Aplicația nr. 11 


Şcoala de arte şi meserii 

Context: anul Il; activitate nonformală, cerc de dezbateri, 
tema Visuri (preluare, traducere şi adaptare după lucrarea „All 
different-all equal”,Council of Europe, Strassbourg, 1996) 

Obiective: 

e Să identifice o parte din propriile aşteptări pe termen mediu 
şi lung în planul dezvoltării personale, al familiei, al slujbei, al 
standardului de viață, al hobbyurilor; 

e Să analizeze în ce măsură acestea sunt comune şi/sau 
diferite cu ale colegilor; 

e Să argumenteze care sunt piedicile şi oportunitățile pentru 
realizarea propriilor proiecte; 

e Să manifeste atitudine de prețuire a diferențelor, a 
dialogului şi a cooperării; 

e Să manifeste preocupare pentru cunoaştere şi 
autocunoaştere; 

e Să participe cu plăcere şi interes la joc şi dezbatere, 
manifestându-şi cu deschidere şi curaj opțiunea proprie. 


Descrierea activității (joc şi dezbatere): 

Fiecare participant se gândeşte la „visurile“ sale din planul 
dezvoltării personale, al familiei, al slujbei, al standardului de viaţă, 
al hobbyurilor (5 minute); 

Se poate proceda prin scrierea acestora de către fiecare tânăr 
pe o foaie de hârtie sau prin realizarea unui desen (global sau pe 
fiecare componentă), aşa cum consideră fiecare participant că se 
exprimă mai bine (5 minute); 

Se trece la analiza şi sinteza opțiunilor individuale. Se 
formează două grupe, pe baza formei de exprimare aleasă. Se 
contabilizează, la tablă, tabelar sau grafic, atât „visurile comune” 
cât şi cele diferite (15 minute); 

Se procedează la susținerea argumentată a celor mai inedite 
puncte de vedere sau a “visurilor” celor care doresc să le exprime 
public (maxim 15 minute); 

Se procedează la o dezbatere în jurul următoarelor probleme 
(15 minute): 

a. Care au fost sentimentele pe care le-aţi avut pe durata 
jocului? 

b. Ce a fost mai uşor să găsiţi, asemănări sau deosebiri între 
voi? De ce? 

c. Apreciaţi că veți putea să vă îndepliniţi visurile? 

d. Puteţi identifica 3 factori care v-ar putea limita accesul la 
îndeplinirea visurilor şi 3 factori care v-ar putea ajuta? 

e. Se află viitorul în mâna voastră? Argumentaţi răspunsul. 

f. Ce sentimente vă încearcă atunci când vă gândiţi la viitor? 
Credeţi că aceste sentimente vă deosebesc sau vă aseamănă 
de/cu ceilalţi tineri? 

g. V-au surprins unele dintre visurile colegilor voştri? De ce? 

h. Credeţi că toți au dreptul să viseze şi posibilitatea de a-şi 
realiza aceste visuri? 

i. Apreciați că există printre voi unii colegi care au mai multe 
posibilități de a-şi îndeplini aspiraţiile? Ce le conferă acest avantaj? 

|. Cum credeți că vă puteţi sprijini reciproc în realizarea 
visurilor? 


Sarcini de lucru: 

1. Care credeți că este motivul pentru care strategia a fost 
gândită pentru o şcoală de arte şi meserii? Există un element 
special de utilitate în acest caz? 

2. În ce măsură consideraţi că o asemenea strategie s-ar 
putea centra pe elev până la nivelul personalizării? Construiţi un 
astfel de exemplu! 

3. Cu ce alte metode, procedee şi mijloace credeţi că s-ar 
putea modifica strategia de mai sus, în vederea eficientizării ei? 

Aplicația nr. 12 


Şcoala generală 


Context: Clasa a VIII-a; discuție nonformală diriginte-elev 
în cabinetul profesorului (preluare, traducere şi adaptare după 
lucrarea „Enhancing self-esteem în the classroom. Second edition”, 
Lawrence, D. London: P.C.P, (1996) 


1. 


2. 


Profesorul: Poftim, Andrei, 
intră. la loc, te rog. 


Profesorul: Poftim, Andrei, 
intră. la loc. 


Andrei: Multumesc, 
domnule profesor! 


Andrei: Multumesc, 
domnule profesor! 


Profesorul: Îşi aminteşti de 
ce te-am rugat să vii să 


Profesorul: Ei, acum să 
vedem. Ți-am spus să vii şi să 


nou în încurcătură. 


discutăm? discutăm pentru că eşti un 
băiat indisciplinat. M-ai 
înțeles? 
Andrei: Da, domnule Andrei: Da, domnule 
profesor, pentru că mă aflu din | profesor. 


Profesorul: Aşa este. M-am 
gândit că putem discuta despre 
posibilitatea de a te ajuta, astfel 
încât comportamentul tău să nu 
mai cauzeze probleme unei 
mulțimi de oameni. Ce simţi în 
legătură cu aceasta? 


Profesorul: Eşti cel mai 
rău băiat din această şcoală, 
aşa-i? 


Andrei: Da, domnule 
profesor, presupun că aveți 
dreptate. 


Andrei: Da, domnule 
profesor. 

Profesorul: În particular 
sunt destul de îngrijorat de 
comportamentul tău pentru că 
din această cauză s-ar putea 
să întâmpini dificultăți la 
examenul de capacitate. Ar fi 
mare păcat ca un băiat atât de 
inteligent ca tine să nu se 
descurce şi să rateze 
examenul. Este ceva ce ai vrea 
să-mi spui în legătură cu 
aceasta? 


Profesorul: Nu te văd 
trecând nici unul dintre 
examenele de la capacitate 
sau obținând vreodată vreo 
slujbă cu un asemenea 
comportament — ai ceva de 
spus despre asta? 


Andrei: Da, domule 
profesor. Nu mă duc la orele de 
matematică pentru că mi-am 
pierdut cartea şi nu-mi pot face 
temele. lar fără ele... 


Andrei: Nu, domnule 
profesor. 


Profesorul: Înţeleg. Ai 
discutat cu profesorul de 
matematică despre aceasta? 


Profesorul: Aşadar, ce ai 
de gând să faci cu tine? 


Andrei: Nu, domnule 
profesor. Nu ştie nimic şi eu nu 
am îndrăznit să-i spun. 


Andrei: Nu ştiu, domnule 
profesor. 


Profesorul: Ai vrea să-i 
spun eu despre ce este vorba? 


Profesorul: Ei, o să-ți spun 
eu ce să faci. O să-ţi dau o 
şansă să te schimbi până nu 
este prea târziu. Vei ocupa 
prima bancă în clasă şi vei veni 
la mine la birou după fiecare 
lecție să-mi spui ce ai mai făcut. 
Dacă te vei comporta bine, vei 
primi câte un punct pe acest 
card. M-ai înțeles? 

Andrei: Aţi vrea, domnule 
profesor? 


Andrei: Da, domnule 
profesor. 


Profesorul: Desigur, dacă şi 
tu vrei. 


Profesorul: Atunci când te 
vei comporta atât de bine 
încât vei obține 20 de puncte 
pe card te voi recompensa. M- 
ai înțeles? 


Andrei: Mulţumesc, 
domnule profesor. 


Andrei: Da, domnule 
profesor. 


Profesorul: Dacă vei avea 
din nou o carte a ta de 
matematică, crezi că îţi vei 
îmbunătăți comportamentul? 


Profesorul: Motivul pentru 
care nu te exmatriculez chiar 
acum din această şcoală este 
că acela că s-ar putea să fii 

capabil să nu mai fii atât 
de stupid. Dacă 

nu încetezi, te-am 
exmatriculat, m-ai înțeles? 


Andrei: Desigur, domnule 
profesor. 


Andrei: Da, domnule 
profesor. 


Profesorul: Bine, Andrei, 
am să vorbesc cu profesorul X. 
Sunt convins că va fi surprins 
să afle că ai lipsit de la ore şi 
nu ai mai lucrat nimic la 
matematică pentru că ti-ai 
pierdut manualul! 


Profesorul: Acum ai 
înțeles ceea ce-ţi spun? 


Andrei: Cred că aşa va fi, 
domnule profesor. 


Andrei: Da, domnule 
profesor. 


Profesorul: Mai este ceva 
care te nemulțumeşte? Noi am 
vrea ca toți elevii noştri să fie 
mulțumiți, pentru că atunci ei 
învață mai bine. 


Profesorul: În regulă. Poţi 
să pleci. Şi, pentru Dumnezeu, 
încearcă să nu mai pari atât 
de nenorocit. Oricine poate 
gândi că mergi direct la 

spânzurătoare. Zâmbeşte, 
pentru Dumnezeu. 


Andrei: Nu, domnule Andrei: Da, domnule 
profesor, în rest îmi face chiar | profesor. 
plăcere să învăţ aici. 


Profesorul: Bine, Andrei. Profesorul: Du-te! Am 
Mulţumesc pentru că ai trecut | pierdut destul timp cu tine. 
să discutăm. La revedere. 


Andrei: La revedere, 
domnule profesor. 


Sarcini de lucru: 

1. Identificaţi aspecte ale personalității elevului care pot fi 
influențate de modalitatea de abordare folosită de profesorul- 
diriginte. Numiţi cel puțin două; 

2. Să considerăm că printre acestea se află şi stima de sine. 
Daţi un titlu sugestiv pentru fiecare dintre situaţiile prezentate 
prin raportare la aceasta; 

3. Analizati comparativ ce transmite, de fiecare dată, 
comportamentul profesorului către interlocutorul său. Încercaţi să 
completaţi descrierea cu elemente de nonverbal şi paraverbal. 
Reprezentati printr-un desen cele 2 situații. 

4. Care dintre cele două abordări se centrează pe elev? De 
ce? 

5. Dacă ar fi să corectaţi vreuna dintre abordări care ar fi 
aceea şi ce ati propune? 

Aplicația nr. 13 


Liceu 

Context: Clasa a XI-a; lecție de consiliere şi orientare, 
tema: În curând, decizia de carieră! (preluare şi adaptare după 
lucrarea „Consiliere şi orientare”, Lemeni, G., Miclea, M. (coord.), 
Cluj-Napoca: Editura ASCR, 2004) 


Obiective: 
e Să se raporteze critic la miturile adolescenților legate de 
carieră; 
e Să deconstruiască în mod logic miturile date în listă; 
e Să manifeste respect față de argumentele şi opțiunile 
colegilor; 
e Să manifeste preocupare pentru cunoaştere şi autocu- 
noaştere; 
e Să participe, cu plăcere şi interes, la dezbatere, mani- 
festându-şi, cu deschidere şi curaj, opțiunea proprie. 
Descrierea debutului activității: 
1. Se prezintă elevilor, prin proiecţie sau poster, lista cu cele 
mai cunoscute „mituri” ale adolescenților legate de carieră: 
e Alegerea carierei este un proces ireversibil; 
e Odată ce am ales o carieră, nu mă mai pot răzgândi; 
e Există o singură carieră potrivită pentru mine; 
e Valoarea mea ca persoană depinde de cariera mea; 
e Ştiu totul despre cariera pe care vreau s-o urmez; 
e Succesul în carieră depinde doar de performanţele mele 
şcolare; 
e Ca să am succes în carieră, trebuie să am multe diplome; 
e Trebuie să aleg între a avea o carieră şi o familie; 
e Succesul în carieră se datorează exclusive şansei; 

e Trebuie să mă decid înainte de finalizarea şcolii; 
e Trebuie să intuiesc ce meserie mi se potriveşte; 
e Alegând o meserie nobilă, ceilalți îmi vor recunoaşte 
valoarea. 
2) Se organizează o dezbatere prin care se solicită analiza 
miturilor prezentate şi deconstruirea lor. 


Sarcini de lucru: 

1.Sunteţi de acord cu „miturile” enumerate mai sus? 
Argumentaţi răspunsul. 

2. Dacă da, cum credeți ca va trebui să procedaţi într-o 
activitate similară, în care ar trebui să concluzionaţi că este mai 
bine să se renunţe la ele? 

3. Cum credeţi că ar putea proceda profesorul-diriginte 
pentru a realiza obiectivele propuse? 


Aplicația nr. 14 


Şcoala generală 
Context: clasa a VIl-a, lecție de cultură civică, Tema lecției: 
"Legea - temeiul democrației”, durata lecției: 50 minute 


Proiect de lecţie 


OBIECTIVE: 

01: să definească conceptele de lege şi democrație, 
identificând aspectele esenţiale; 

02: să analizeze succint corelația lege - democrație, 
relevând importanţa socială şi interdependenta acestora; 

03: să compare sistemul democratic românesc cu cel de tip 
occidental, identificând asemănări şi deosebiri, avantaje şi 
dezavantaje pentru actorii sociali; 

04: să ilustreze esența temei „Legea - temeiul democrației ” 
prin comentarea unui studiu de caz provenit din experiența 
personală sau din alte surse: mass-media, prieteni, etc.; 

05: să raporteze propriul sistem de valori şi atitudini la cel 
promovat de o societate democratică, oferind opinia personală 
argumentată; 

06: să manifeste spirit civic şi o atitudine interesată, 
cooperantă, constructivă şi tolerantă în dezbaterea temei „Legea - 
temeiul democraţiei ” 


STRATEGIE EDUCAȚIONALĂ 

a) Resurse procedurale - metode şi procedee: conversație 
euristică, dezbatere, expunere, studiu de caz, demonstrație, 
problematizare, dezbatere pe grupe mozaic, turul galeriei, eseul 
liber. 

- forme de organizare: frontal, individual, pe grupe. 

b) Resurse materiale: extrase din Constituţia României, 
dicționare, documentar pe casetă video, coli albe, flip-chart, marker 

Bibliografie: 


<  "Îndrumar pentru activități practic-aplicative la disciplinele 
pedagogice" — Bama A., Alecu S., Caciuc V., Ed. Fundaţiei 
Universitare „Dunărea de Jos”, Galaţi, 2004 

< "Noi repere privind activitatea educativă" — din Curriculum 
Naţional, M.EC.,2002 

< „ABC-ul drepturilor omului”, LADO, 1995 

< „Dicționarul drepturilor omului ”, SIRDO, 1997 

< „Educatia pentru drepturile omului, o provocare”, coord. 
Hugh Stark,SIRDO,1997 


Primele momente ale lecţiei sunt destinate creării unui climat 
socio-afectiv propice, care să faciliteze relaționarea şi comunicarea 
deschisă dintre diriginte şi elevi. Strategia educaţională centrată pe 
elevi debutează prin captarea atenției acestora cu o situație 
problemă ce necesită rezolvarea individuală prin completarea unei 
fişe de lucru tip rebus (anexa 1). 


296 


Momentele Obs. Conținuturile activității instructiv-educative Strategie educaţională 
lecţiei/ Activitatea cadrului didactic Activitatea elevilor 
dozare 
Moment Salută elevii, solicită numele elevilor Răspund la salutul profesorului, conversație 
organizatoric absenţi, asigură un climat favorabil în nominalizează absenții şi frontal 
2min. clasă. pregătesc materialele necesare 

pentru desfăşurarea lecţiei 
Captarea şi Propune elevilor o competiție: timp de 3 Completează rebusul conform problematizare 
orientarea min. să lucreze individual fişa de lucru indicaţiilor din fişă şi descoperă individual 
atenției primită completând rebusul din ea.( vezi cuvântul cheie LEGE prin fişă de lucru - rebus 
5 min. anexa 1) intermediul cuvintelor : libertate, 


Solicită elevilor să comenteze relația dintre 
cuvintele descoperite; moderează discuţia. 


republică, reguli şi drepturi. 
Realizează corelația dintre cele 
cinci cuvinte subliniind 
semnificaţia şi importanţa lor în 
domeniul civic al unei societăţi 


conversaţia euristică 
frontal 

Dirigintele precizează tema lecţiei „Lege şi democrație” 
enunțând într-o manieră interesantă şi motivaţională aşteptările/ 
beneficiile activităţii pe care o propune elevilor (vezi obiectivele 
operaționale). Strategia abordată în continuare combină lucrul pe 
grupe cu cel individual şi frontal, elevii fiind implicaţi în sarcini de 
analiză, sinteză, comparație şi apreciere a elementelor specifice 
unei societăți democratice. Dirigintele îşi alocă doar rolul de 
organizator şi coordonator al experienței de învățare favorizând 
cooperarea şi comunicarea dintre elevi, precum şi realizarea 
sarcinilor de lucru. 

Anuntarea temei şi a 
obiectivelor operaționale 
3 min. 


Dirijarea învățării 
30 min 


01 


02 


05 
06 


Precizează tema „Legea — temeiul 
democraţiei” şi performanțele la care 
vor ajunge elevii în urma participării 
active la lecţie ( vezi obiectivele 
operaționale ) 


Împarte clasa de elevi în 4 grupe 
omogene de lucru, numite” Expert”. 
Solicită grupelor 1 şi 3 studierea 
conceptului de lege iar grupelor 2 şi 4 
studierea conceptului democraţie pe 
baza textului indicat. 

Solicită fiecărei grupe să realizeze un 
poster cu cele mai importante 
elemente care ar trebui reținute din 
materialul studiat şi apoi să realizeze o 
prezentare frontală în echipă. 


Retin tema noii lecții şi 
conştientizează performanțele la 
care vor ajunge dacă vor avea o 
prestație bună 


Alcătuiesc grupele solicitate şi 
studiază în grup textul oferit 
surprinzând esența a ceea ce 
înseamnă lege şi democrație. 
Fiecare elev îşi face însemnările de 
rigoare stabilite la nivelul grupului , 
expert”. 

Fiecare grupă Îşi concepe în scris 
propriul material 

Fiecare grupă prezintă în echipă, 
frontal, ceea ce-au lucrat. 


expunere 
frontal 

folie cu tema şi ob. 
operaționale ale 
lecţiei 


lucru pe grupe 
metoda „Mozaic” 
suport de curs şi 
extrase din 
Constituţia României 
lucru în grup 

foi, markere 

04 
05 


06 


Precizează că după fiecare prezentare 
celelalte grupe sunt aşteptate cu 
intervenții, comentarii şi aprecieri 
Conduce dezbaterea spre sinteză 
urmărind evidenţierea clară a relației 
dintre lege şi democrație : respectarea 
legii asigură statutul de democrație a 
unei societăți. 


Menţionează că în orice societate se 
întâmplă ca legile, normele drepturile 
oamenilor să fie încălcate Propune 
spre analiză un caz mediatizat în țara 
noastră :” La o inspecție inopinată a 
Comisiei pentru Protecţia Minorilor la o 
casă de copii din Bacău , s-a constatat 
că majoritatea copiilor instituționalizați 
de peste 7 ani erau trimişi la cerşit de 
către personalul centrului pentru a-şi 
asigura hrana zilnică. Fondurile alocate 
erau astfel însuşite în mod ilegal de 
supraveghetori” 

Solicită elevilor să relateze şi alte 
cazuri cunoscute de ei ilustrând 
respectarea sau nerespectarea legilor 
şi a drepturilor oamenilor 


Intervin cu întrebări , comentarii, 
aprecieri după fiecare prezentare 
Formulează concluzii privind 
importanţa şi interdependența celor 
două subiecte: 

Legea = act juridic normativ 
elaborat de puterea legislativă ,care 
reglementează cele mai importante 
relații sociale 

Democraţia = formă de organizare 
politică a societăţii în care puterea 
este exercitată de masele largi ale 
poporului. 

Ascultă cazul prezentat şi dezbat 
implicaţiile sale asupra vieții sociale 
din perspectiva aspectelor studiate 
legate de lege şi democrație 
Enunţă câteva cauze şi soluții 
pentru un asemenea caz 


Dau exemple şi de alte cazuri 
cunoscute de ei de încălcare dar şi 
de respectare a legii şi valorilor 
democrației 


turul galeriei 
frontal 
dezbatere 
flip-chart, 
postere 


dezbatere 
frontal 


expunere 
frontal 


studiul de caz 
frontal 


conversaţia euristică 
frontal 

Metodele, procedeele, formele de organizare şi materialele 
didactice variate integrate în strategia educaţională oferă un suport 
informaţional şi motivațional activizând elevii şi exersându-le diferite 
tipuri de abilități. Finalul strategiei oferă elevilor posibilitatea de a-ti 
exprima opiniile într-o formă scrisă — eseul liber — şi apoi de a fi 
apreciate de colegi, dirigintele şi elevii având astfel un feed-back 
relevant despre efectele cognitive şi socio-afective, atitudinale ale 
activității desfăşurate. 

Concluzii, 02 Solicită elevilor să redacteze un „eseu de 5 Realizează sarcina de lucru eseul liber 
aprecieri, minute” prin care să ilustreze importanţa legii | valorificând conținuturile dobândite individual 
recomandări pentru 03 | şia democrației pentru societate în general şi | pe parcursul derulării lecției 
studiul individual pentru sine în particular 
10 min. Se citesc câteva eseuri şi se fac aprecieri 
evaluative pornind de la următoarele criterii: Prezentare individuală şi apreciere expunere 
O5 | respectarea temei eseului reciprocă în baza criteriilor enunțate | conversaţie 
O6 | surprinderea aspectelor relevante pentru tema | şi afişate pe flip-chart frontal 
discutată flip-chart 
corelarea planului social cu cel personal 
originalitate în exprimare Notează recomandările făcute de conversaţie 
încadrarea în timp profesor frontal 
Se fac recomandări pentru continuarea 
studiului individual 


Sarcini de lucru: 
1. Regândliți proiectul din perspectiva strategiilor centrate pe elev. 
2. Păstrând contextul şi obiectivele lecţiei schimbaţi modul de realizare prin conceperea altor strategii 
educaționale centrate pe elev. 

Anexa 1 
Fişă de lucru 


Completaţi rebusul de mai jos: 

Valoarea cea mai de preț pentru care luptă orice individ sau popor 
ESI: aia co do că 

Forma de organizare şi de guvernare în țara noastră este 


În orice societate civilizată există norme şi ............... ce trebuie 


respectate. 
De asemenea în orice societate democratică oamenii au 
Sa ea aaa ce trebuie respectate. 


Aplicația nr.15 


Liceu teoretic 
Context: Clasa a XI-a 


Anei ei îi place foarte mult fizica şi are rezultate bune. A 
participat la olimpiade, la care a obţinut premii. Ea a decis să dea 
admitere la facultatea de fizică, dar părinţii nu o lasă, motivând că 
nu are prea multe perspective după absolvire. Eleva îi solicită 
sprijin profesorului de fizică pentru a o susţine în alegerea ei. 

Sarcini de lucru: 
1.Cum ați proceda dacă aţi fi profesorul de fizică al Anei? 
2.Cine v-a influenţat în opțiunea academică personală? 
3. Performanțele la o disciplină sunt importante în alegerea unei 
profesii? 


Aplicația nr. 16 


Şcoala generală 
Context: Clasa a V-a, activitate nonformală, excursie la Sinaia 


Elevii clasei a V-a pleacă în excursie la Sinaia, la sfârşit de 
săptămână. Pe traseu vizitează: 
e Muzeul Ceasurilor din Ploieşti 
e Muzeul Cinegetic de la Posada. 
În muzee, unii elevi nu sunt atenți la prezentările şi explicaţiile 
muzeografilor/curatorilor. 
Doamna dirigintă este nevoită să intervină foarte des pentru a 
determina elevii să adopte un comportament adecvat scopului 
vizitării acestor muzee. 


Sarcini de lucru: 
1.Care credeți că sunt cauzele neatenţiei şi agitaţiei elevilor? 
2.Dacă ati fi dirigintele acestei clase, cum aţi motiva elevii să fie 
atenţi ? 
3.Propuneți strategii de evaluare ale acestei activități, folosind 
metode centrate pe elev. 


304 


Aplicația nr. 17 


Palatul Copiilor 
Context: Cerc de pictură, grupă de începători, semestrul al Il 
lea 


De-a lungul a trei ateliere de lucru (activităţi), Cornel, un băiețel 
în clasa a Ill-a, rămâne mereu cu desenul neterminat. Explicaţia 
profesorului este că nu poate ţine pasul cu ceilalţi copii pentru că se 
concentrează prea mult asupra detaliilor şi se blochează. Sugestia 
sa a fost ca băieţelul să fie transferat la un alt cerc. 


Sarcini de lucru: 
1.Având în vedere că la cercurile organizate în palatele şi 
cluburile copiilor, elevii vin din plăcere, din pasiune: Argumentaţi 
pro şi contra decizia profesorului. 
2.Care ar fi fost prima etapă în soluționarea problemei lui 
Cornel? 
3.Ce strategie centrată pe elev ati utiliza în scopul tratării 
diferenţiate? 
4.Cum valorificaţi specificul activităţilor non-formale, în scopul 
cunoaşterii şi valorizării personalităţii copilului? 


Aplicația nr. 18 


Clubul Copiilor 
Context: Cerc: Teatru de păpuşi, grupă de începători, finalul 
anului şcolar 


Marcel şi Andrei (elevi în clasa a II-a) vor să interpreteze numai 
rolul unor personaje negative. Dialogurile lor sunt cu mult mai 
relevante şi mai expresive decât cele ale colegilor care se identifică 

cu eroi pozitivi, datorită registrului paraverbal pe care îl utilizează 
cu mare uşurinţă. 


Comentariul profesorului coordonator: Nu încerc să le schimb 
opțiunea! Interpretează excepţional! Nici nu cred că li s-ar putea 
potrivi roluri pozitive! 


Sarcini de lucru: 
1. Consideraţi că opțiunea profesorului este bună? În funcţie de 
răspuns, argumentaţi pro sau contra. 
2. Cum ați valoriza potenţialul celor doi băieţi? 
3.Ce finalităţi ar avea un astfel de cerc pentru dezvoltarea 
personală a elevilor? 


Aplicația nr.19 


Şcoala generala 
Context:Tabără, organizatori: ISJ, perioada: 15.08-22.08, locul: 
Băişoara, jud. Cluj 


Scop: petrecerea timpului liber al copiilor prin activităţi distractive cu 
caracter instructiv-educativ 
Obiective: 

e Participarea activă a elevilor la activităţile proiectate; 

e Stimularea creativităţii copiilor prin activităţile propuse; 

e Participarea copiilor la activitățile de grup/echipă. 
Participanți: copii cu vârsta 10-14 ani 
Resurse umane: instructori/animatori pentru atelierele de lucru 

Sarcini de lucru: 
1.Creaţi un program de tabără astfel încât să asiguraţi partici- 
parea şi motivarea tuturor la activitățile proiectate 
2. Comparati proiectul realizat cu exemplul de mai jos 


Desfăşurarea activității: 

Pe durata excursiei beneficiem de următorul program: 
e activități sportiv-recreative: drumeții, excursii, jocuri sportive 
e ateliere de lucru: pictură, dans, muzică 

Pentru buna desfăşurare a activităţii, la nivelul taberei functio- 
nează consiliile de grupă, în cadrul cărora fiecare copil are o 
responsabilitate. Fiecare grupă va desemna un responsabil/delegat 
care va face parte din consiliul taberei. 

La prima întâlnire a consiliului taberei se va stabili Regula- 
mentul taberei, pe baza propunerilor făcute de reprezentanții 
consiliilor de grupă. 

În tabără va fi amplasat Panoul taberei care cuprinde: 


* Programul zilnic 


variantă 

ORA ACTIVITATEA 

7.30 Deşteptare 

7.45-8.00 Exerciţii sportive: alergare, dans 
aerobic 

8.00-9.00 Mic dejun 

9.00-11.00 Ateliere 

11.00-13.00 Program la alegere pe 
grupălechipă 

13.00-14.30 Dejun 

14.30-16.00 Odihnă 

16.00-17.30 Ateliere 

17.30-19.00 Program la alegere pe 
grupălechipă 

19.00-20.00 Cina 

20.00-21.30 Program interactiv de seară 

21.30-22.00 Consiliu de tabără 

22.00-22.30 Reuniune instructori — bilanţul 


zilei, organizare 


* Dreptul tău: 


Aprecieri 


Critici 


Propuneri 


Această secțiune a panoului va fi completată zilnic de către 
participanții la tabără şi, în fiecare seară, în cadrul consiliului de 


tabără, vor fi discutate aprecierile, criticile şi propunerile copiilor. 
Consiliul de tabără va organiza activităţi ca: 


e foc de tabără; 
e seară de dans; 
e carnaval; 


e expoziție de desene; 


e premierea copiilor/grupelor/echipelor câştigătoare la diferite 


concursuri. 

Evaluare: 
La sfârşitul sejurului, li se va cere elevilor să completeze o 
pânză de păianjen 


cazare 


Sarcini de lucru: 
Construiţi şi alte strategii de evaluare pentru activitatea non- 
formală exemplificată. 

Aplicația nr.20 


Liceu şi şcoala generala 
Context: Excursii şcolare 


Excursiile şcolare sunt activități cu pronunţat caracter educativ. 
Profesorul/dirigintele, în calitate de organizator ţine cont de 
preocupările, interesele şi opțiunile elevilor. 

Făcând parte din educația non-formală, acest tip de activități 
oferă profesorului/dirigintelui posibilitatea să-şi cunoască mai bine 
elevii, având oportunitatea de a interacţiona cu ei şi din altă 
perspectivă decât cea de profesor/diriginte — elevi. 

Excursiile şcolare pot fi propuse de către un profesor/diriginte 
şi în acest caz, vor fi anunțați elevii de organizarea acestei excursii. 
Se vor înscrie elevii care sunt interesaţi de traseul excursiei, de 
obiectivele care vor fi vizitate şi de programul/activitățile propuse. 


Dacă, de exemplu, un profesor de istorie propune o excursie, 
poate face un astfel de anunț: 


„În luna aprilie va avea loc o excursie de 2 zile pe traseul: 

BUCUREŞTI - TÂRGOVIŞTE - CÂMPULUNG MUSCEL - 
CURTEA DE ARGEŞ. 

Prețul excursiei este de 120 lei (transport, cazare, 2 mese). 

Se vor vizita cetățile de scaun şi capitalele  Tării 
Româneşti. 

Cazarea se va face la Motelul X din Câmpulung, unde se 
vor servi cina şi micul dejun. 

Cei interesați se vor adresa dlui prof. .... Până în data de 
15 martie.” 

După ce elevii se vor înscrie pentru excursie, profesorul va 

întocmi documentele necesare: 

e planul excursiei; 

e tabelul cu elevii participanți; 

e avizul cabinetului medical; 

e avizul unității de învățământ şi al Inspectoratului Şcolar 
Județean; 

e procesul-verbal de prelucrare a normelor de protecție. 


În timp util, elevilor le vor fi anunțate ziua/ora plecării şi ziua/ora 
sosirii. 


Dacă, la nivelul unei clase profesorul diriginte va organiza o 
excursie semestrială cu elevii, va anunța acest lucru la o oră de 
consiliere şi orientare, încă de la începutul semestrului şi împreună 
cu elevii va stabili: 

e traseul; 
e obiectivele ce vor fi vizitate; 
e activităţile ce vor fi organizate. 


Sarcini de lucru: 
1. Propuneţi un plan de excursie folosind următoarea structură: 
Clasa: 
Data şi durata excursiei: 
Obiective: 
Itinerar: 
2. Cum se poate evalua o astfel de activitate nonformală? 

